
1969 - NEJL ARMSTRONG eo 
prvi človek na Luni % 

letnik xxi 
cena 6,90 € 


1997 - SOJOURNER 


prvi marsovski rover 


2014 - VOYAGERI "A 

medplanetarnem prostoru ; 


1961 - JURIJ GAGARIN 
prvi človek v vesolju, 


1971 - MARS2'. ,' 
. prvi objekt na Marsu 

1959 -LUNA2. " 
prvi objekt PE 
Rima , 1965 - ALEKSEJ LEONOV | .1998 -ISS 

s pa >] : ; pa prvi človek na prva internacionalna postojanka 


"vesoljskem sprehodu 


1957 - SPUTNIK 
prvi objekt v orbiti 


x 2012 - DRAGON J 


prvi zasebni vesoljski tovornjak 
sa . . x 4 . 


4 ud 


2005 - HAYABUSA 
prvi pristanek in 
povratek ž asteroida 


1943 - V-2 2013 - SPACESHIPONE 


ši 
prvi objekt ———e prvi zasebni polet v vesplje : 
vo : 1986'- MIR 


prva modularna 
vesoljska postaja 


1981 - SPACE SHUTTLE 
prvi vesoljski raketoplan 


Philips Smart TV 


Kjer se kakovostna slika in pameten televizor 
združita na najboljši možen način. 


Ob nakupu Philips televizorja diagonale 40" (102 cm) 
in več vas nagradimo s tremi 5I sodčki piva Laško Zlatorog. 


PHILIPS 


dovršeno in preprosto 


LAŠKO : 


POLA RANO Akcija traja od |5.5.do [1.7.2012 


www.philips.si 


BIG BANG MERKUR M Tehnika Harvey Norman ELTUS:  ALIANSA 


Minister za zdravje opozarja: 
Uživanje alkohola lahko škoduje zdravju! 


Miti 
Rad bereš naše reportaže z igričarskih 
dogodkov? Joker ti v sodelovanju z 
agencijo Iggy Travel nudi možnost, da 
sam doživiš največji tak šov na svetu, 
kolnski Gamescom. 


Gamescom je romarski kraj vsakega 
igričarja, a je hkrati več kot le razstava 
špilov. Je zabava brez primere z mnogo 
spremljajočimi dogodki, predstavami, 
koncerti in dejavnostmi. Okronaj zato 
svoje poletje z nepozabnim 4-dnevnim 
izletom, obiskom najbolj igričarskega 
sejma in vzponom na eno največjih 
evropskih katedral za dostopno ceno 


230 EUR na glavo. 


(Cena velja ob udeležbi 40 oseb.) 


ZA 

Odrinemo |5. avgusta ob petih zjutraj, 
nazaj se podamo |8. avgusta zvečer in 
se vrnemo v jutranjih urah 19. avgusta. 


Program je prilagodljiv in neobvezujoč. 


Po želji si lahko na sejmu tri dni ali pa 
jo po mestu mahneš po svoje oziroma 
v skupni organizaciji. 


Paket vključuje: 

- prevoz v turističnem avtobusu na 
relaciji Ljubljana — Koln — Ljubljana 
vsakodnevni prevoz do sejmišča 
oziroma do centra in nazaj 
tri nočitve v dvoposteljnih sobah 
ekonomskega razreda z zajtrkom 
ogled Kolna v spremstvu vodnika 
vodenje potovanja v slovenščini 


mi] 


Mi 


Zz "METE: 1% 


F li sis 
s Sisi die Pa rih | m pe EI Riu 
be rajne PA MAR. s. SPE Napeeaa RE Aja sa Na ni a a 


GREMO VSI 
SKLIPAJ 15. AVGLISTA NA 


Doplačila: 

- vstopnina na Gamescom 

(dnevna vstopnica je 9 EUR za študente 

in 14 EUR za proletarce) 

- vstopnina v muzej čokolade — 8 EUR 
(minimalno [5 oseb) 

- izlet v Phantasialand — 45 EUR 
(minimalno 25 oseb) 

- zdravstveno zavarovanje Coris 


Dodatne informacije in prijave: 


OI / 256 26 I8ali 040 888 599 
iggytravel)hotmail.com 

Joker 


RAČUNALNIŠKI ZABAVNIK 


Alpress d.o.o., Dunajska 5, Ljubljana 
Samo Žargi, telefon: 059 08 99 30 


Dunajska 5, 1000 Ljubljana, jokerojoker.si 
telefon: 059 08 99 35 


NAGLAVNI IN GOVORNI VREDNIK 
David Tomšič 
DEZIJN'" IN GRAFIČNI ZLOM 
David Tomšič 
REDIGENT PO CESTI GRE 
Sergej Hvala 
JOKER CREAM TEAM'Y 
Aggressor, Case, LordFebo, 
Navi, Sneti, Ouattro, Šerlok 
LUSTRATORKI 


Tanja Semion, Primož Bertoncelj 


Marko Polak, telefon: 040 796 323 
marko. polake)alpress.si 


telefon: 059 08 99 30 


Naročniki imajo imajo sprva 15 % popusta pri plačevanju na šest mesecev in 
20 % pri plačevanju na eno leto. 
Naročnina se po izteku plačanega obdobja samodejno podaljša, če naročnik 
naročnine ne prekliče. Slednjega si ne želimo. 


tiskarna Ednas Print 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. 

DVDja ni več, DDV ostaja! 


Veseli bomo, če nas podpre čimveč bralcev. Hvala. 


SU Mulihka 


a 
em udi 


Velikega števila iger v zadnjem času ni bilo, za- 
to smo se toliko bolj potrudili z izvirno zapolnit- 
vijo strani, od raporta z E3ja prek pogledov v 


stare igričarske čase do dveh različnovesoljskih 
vedežev. Skočite tudi na stranko in si med ju- 
nijskimi novicami poglejte grmado E3-prikolic. 


IROVJE, KONZOLECI mi 


Warlock: Dirt: Showdown Starhawk 

Master of the Arcane 34 Mali opisi za PC he Twisted Metal s 
Port Royale 3 35  Pirates! 54  Bloodforge 67 
Diablo Ill 36 Master of Magic 55 Beat the Beat: 

Max Payne 3 40 Ghost Recon: Rhythm Paradise 68 
Naval War: Aretic Circle 51 Future Soldier 62  Drkamož 69 

] »A ; < j ks s... B 
zana osti kolka kn ka koših 

Uresničevalnik legosanj Kickstarter tukaj, Kickstarter tam .. 18 
E3 2012 Kdo je sekal — Nintendova igrača, z motorko lovača ali od orka gorjača? Raport! 12 
Zvezdam naproti Vedež o človekovem osvajanju vesolja. 24 
Televizorstvo vserod ino vsikdar so nam omogočili naši vrli ponudniki. Priporočamo! 56 
Malinova pita Računalo malo za vsako štalo? Kao, a na kraju se ni baš izkazalo. 58 
Miške za boženje Predstavljamo troje mišakov, katerih kožica se odziva na nežne geste. 59 


Podplat zabave Po videzu so bile igre za N64 meglene, po vsebini nikakor ne. Analiziramo. 60 
3DS leto pozneje Leto je minilo, kar smo vihali nos nad 3D-drkalico. Smo spremenili mnenje? 70 


Simpsonovi Rumeno obarvani svet v malem je nanizal Že več kot 500 epizod! 12 
Tom, klen si! Štorija pisca, v čigar glavi se stalno dogajajo svetovne zarote in vojne. 76 
Iskalec ognja in boga Rid/ey Scott je posnel nekaj, kar je in ni preddel Aliena 79 


Pritlikavci, pičke in prašiči Prečitali smo slovensko peto knjigo v nizu o Ognju, ledu in pritlikavcu. 84 


Uvodnjak 

Uma Turban s 
Slikosuk 79 
Črkožer 84 


Včasih je za preboj treba naključnega dogod- 
ka, ki ti spremeni utirjeni tok misli. Tako sem 
se zadnjič na nekem žurčku nekaj zapričal s 
kolegom in seveda ni minilo pet minut, da je 
beseda nanesla na špile, ker je pred časom ze- 
lo rad igral Fifo in te reči. Pogleda me takole 
on s svojimi blaznimi očmi, ki jih zna nemilo 
izbuljiti kot kak krap, da bližnje in daljne ljud- 
stvo pada vznak od smeha, in izreče modrost: 
"Ti, ful teh igric pa to. Uf, jih točijo k pr norcih, 
a?" In aleluja, razsvetljenje. Toliko sem pre- 
mišljal, pa zakaj so pri nas igrice in ne igre, od 
kod ta preklicana pomanjševalnica, ki mi gre 
na jetra, ko se jo uporabi referirajoč na res hu- 
do ali umetniško zadevo in v velikih tujih jezi- 
kih ne obstaja - tale pa pride z dvema radlerje- 
ma v riti ter zadene žebljico na glavico. Valjda: 
ker se jih toliko toči alias pridobiva brez- 
plačno. Včasih smo jih piratih nabavljali kile 
kaset in disket, danes pretakamo terabajte po- 
datkov s sprenevedajočih se sajtov. (Tudi do- 
mačih, ki imajo celo videooglase za avtomobi- 
le, kozmetiko in Hofer. Obisk, hjah.) Pod črto 
je efekt isti: igra nima vrednosti, zato je igrica. 
Naj gre za ceneno nedeljsko lovilko pikslov ali 
veličastno AAA-mojstrovino, katero so delali 
pet let in vanjo zmetali na ducate milijonov 


Aimhigh plus 
Bolha 


53  Colby 
9  Gamescom G 


Naslovnica je vesoljsko izobraževalna. 


POGOSTO STALNE RUBRIČICE < 


Kražka 

Jokerplov s 
Storija 88 
Crtič deluks 90 


OAZE NM 


evrov — vse roma v direktorij Torrentz in po- 
tem zvečine v navidezni koš za smeti. 

To je pač ta dvojnost medalje, dvoreznost 
meča. Piratstvo je omogočilo razcvet raču- 
nalništva že v bivši Jugi in posledično v samo- 
stojni Sloveniji, kjer danes igra primerjalno 
stane dva- do trikrat več kot v Nemčiji, ker 
imamo toliko nižje dohodke. Kdo bi si pa lah- 
ko privoščil, tako tedaj kot zdaj, da kupi novo 
mašino, nakar da vsaj toliko za softver? Ker ga 
je bilo v izobilju praktično zastonj, se je 
računalniška pismenost bistveno dvignila. Po 
drugi strani pa je prav to prispevalo k zafura- 
nemu odnosu do programja in iger. Kot da gre 
za trivialnosti, ker ti zanje ni treba plačati in jih 
zlahka pridobiš. Se spomnim, kako je pred leti 
v štacuno enega naših distributerjev prišel 
najstnik s pokom DVDjev in hotel, da mu 
presnamejo ene deset igric, bo on popoldne 
prišel nazaj in ga zanima, koliko bi to koštalo. 
So ga gledali ko budalo, on pa sploh ni vedel, 
v čem je problem. 

Še vedno pa mi ostaja misterij, zakaj potemta- 
kem niso tudi 'filmčki' in 'glasbica', ker to se 
isto toči kot pivo na evropskem nogometnem 
prvenstvu. Mogoče se mi posveti na nasled- 
njem žurčku. Sneti 


| PODPORNIKI  mrurmamri 


Philips 2,11 T-2 
Sisplet 52 TS Media 0 
Telekom 92 


Videotop / Take2 23 

e bi mogel biti bolj v središču Hollywoo- 
da. Stal sem na raskrsnici ob znameni- 
tem Kodak Theatru, kjer med drugim 
podeljujejo oskarje, nasproti pa je iz baj- 
te gledajoč tiranozaver oglaševal Ripley- 
jev muzej nenavadnosti. Kanil sem zaviti na glavni 
bulevar, na tistega, katerega pločnik je tlakovan z 
zvezdami slavnih; kjer stoji Kitajsko gledališče z od- 
tisi rok in nog na dvorišču; po katerem se ob slav- 
nostnih premierah drenjajo največji pomembneži šov- 
biznisa; in ki ga obeležuje dolga vrsta neuglednih 
štacun s spominki, cenenim tekstilom ter ledrom. 
To je pač Hollywood oziroma Los Angeles vobče. Na 
televiziji in v filmih se kaže blišč, v resnici je vse sku- 
paj precej bolj bedno in cigansko. Toda ne glede na 
moj odpor do Mesta angelov se zaradi dogodkov na- 
še panoge vedno znova znajdem tam. Le da sem bil 
tokrat na napačnem pasu. Zato sem samozavestno 
dal vedeti vozniku terenca z velikanskimi kolesi, da 
bom zapeljal predenj. Upajoč, da je razumel mojo 
južnoevropsko gesto, sem to storil. 
Ni se izšlo. Možak me ni videl in je dobesedno zapeljal 
čez moj bok. Ko sem s polomljenim podvozjem šeprt- 
ljavo zavil vstran, sem premišljeval le o tem, koliko 
me bo ta neumnost stala. Zavarovanje najetih avto- 
mobilov v Ameriki namreč ni tako kot na Stari celini, 
kjer je praviloma vsak izposojenček polno pokrit. 
Tam imaš mnogo opcij in, če ti paše, lahko rentaš go- 
lo vozilo brez vsakršne sigurnosti. Tudi zato, ker veli- 
ko ameriških kreditnih kartic vključuje tovrstna zava- 
rovanja in je neumno, da dvakrat plačaš za isto stvar. 
No, v tistem trenutku nisem imel pojma, kaj sem bil 
kupil. Na šalterju so mi kot vselej vsiljevali kup dolgih 
besednih zvez, kot so loss damage waiver, supple- 
mental liability insurance in personal accident insu- 
rance. Sam pa sem stoično ponavljal, da želim le ti- 
sto, kar sem zacahnal pri spletni rezervaciji. Če nimaš 
zavarovanja, kajpakda plačaš polno škodo na vseh 
vozilih, celo neoziraje na krivdo, in še izpad dobička 
agenciji, ko je avto na servisu. 
Po tresočem pregledu pogodbe, ki vključuje dve stra- 
ni drobnega in neprijaznega pravniškega teksta, sem 
na prvi uč olajšano ugotovil, da sem pokrit. Nato se je 
pričelo telefonarjenje, ki je pod črto zneslo ducat kli- 
cev na rentacar in na policijo, saj se ustanovi nista 
mogli zediniti. Prvi so po pričakovanju seveda zahte- 
vali policijski zapisnik, zato sem zavrtel 911. Tam so 
me podučili, da njih kličem le, če je kdo poškodovan 
ali zafiksan oziroma če sem zadel hidrant, nakar so 
me napotili na območne može postave. Ti pa so me 
gladko zavrnili, češ, da v Hollywoodu obravnavajo sa- 
mo večje nezgode, dočim se moramo pri manjših 
trkih udeleženci sporazumeti sami. Na agenciji so po- 
tem hoteli, naj odšetam do prve stanice ali vsaj prido- 
bim številko značke policista. Ob slednjem so se mi 
tamodri seveda rogali. 
Telefonično urejanje česarkoli v Ameriki sicer poteka 
profesionalno in prijazno, vendar je nepriljudno in ro- 
botsko. Sogovornik na agenciji ni lokalec, ki mi je 
stisnil ključe v roko, marveč Indijec v call centru nek- 
je na bregovih Gangesa. Vsaka druga Apujeva vrstica 
dialoga je bila "Sir, please hold," pri čemer sem vsa- 
kič govoril z drugim modelom. Nič hitreje se ni primer 
odvijal pri redarjih. Preden prideš do njih, si promoran 
poslušati odzivnik, ki se začne s "Press 1 for English. 
Si habla espanol press 2" oziroma ti naniza še pet 
možnosti, ki so s tujskim mobitelom očitno nepre- 
skočljive. 
Skratka, na kraju so zmagali policaji in izposojevalni- 
ca se je morala zadovoljiti le z mojim izpolnjenim po- 
ročilom. Čez tri ure so mi dostavili frišen avto s pol- 
nim tankom in zagotovilom, da mi ne bodo vzeli pot- 
nega lista in ledvice, saj sem imel polno zavarovanje. 

UVODNJAK 


Izven meja naše federacije so cene mobitelefonira- 
nja nekajkrat višje, kar ne pritiče le Ameriki in Coo- 
kovim otokom. Najvišji znesek 3,7 evra za vsako 
začeto minuto velja celo za Turčijo in Egipt, pri- 
ljubljeni destinaciji slovenskih dopustnikov. In, 
presenetljivo, za Švico, Andoro ter San Marino. 


Lahko bi rekel, da sem jo odnesel poceni. Za na- 
meček je bil šofer terenca skuliran model, ki me je 
naslednji dan povabil k sebi domov na pijačo, mami- 
le in hotnice, kar je botrovalo bogatemu izplenu izku- 
stvenih točk. Ali zastonjska ta prigoda vseeno ni bila. 
Doma me je čakal telefonski račun za dobrih 250 
evrov, čeprav sem klical le na brezplačne, tako ime- 
novane toll-free linije. Pritožba je bila jalova, saj sem 
od operaterja dobil robotski odgovor, da je moj čvek 
pač toliko koštal. Postavka je slabe štiri evre na vsako 
začeto minuto in tisti please-holdi ter avtomatski od- 
zivniki so bili res dolgi. 


Samo po sebi umevno je, da gre ob svetovnem popo- 
tništvu nameniti nekaj desetakov zavarovanju, zdrav- 
stvenemu in avtomobilskemu. Manj pa smo skrbni pri 
telefoniranju. Mobilnik imamo vselej v žepu, a ga 
mnogokdaj ne izkoristimo najbolj optimalno oziroma 
ekonomično, kar pride tolikanj bolj do izraza v tujini. 
Neljuba presenečenja ob prejemu računov, zlasti po- 
letnih, so zato pogosta. Operaterji ob tem omenjajo 
naivnost uporabnikov, vendar je to licemerstvo. Celo 
slabo izobraženost bi stežka krivili. Zaračunovalni mo- 
deli so kratkomalo nelogični in zlasti oderuški, svoj 
del odgovornosti pa nosijo tudi aparati oziroma pro- 
grami, ki neukega lastnika hitro prinesejo naokoli. 

Tako kot sem prejšnji mesec zabavljal čez precenjen 
wi-fi v nekaterih hotelih, je nesorazmerno ovrednoten 
tudi roaming. Pri tem ponudniki kar sami poudarjajo, 
da pri njem mastno služijo. Meni se ne zdi razumljivo, 


da je ob gostovanju v ZDA lokalni zov dražji, kot če bi 
klical iz Slovenije čez Atlantik. Nadalje, kje je logika, 
da je odhodni poziv trikrat, štirikrat dražji od sprejete- 
ga? Je v eno smer nemara klanec, po katerem se mo- 
rajo vzpenjati škrati elektroni? Takih umestnih baranj 
je še cela vrsta in sama sreča za nekaj bistrih evrop- 
skih komisarjev, ki starocelinske telekome vsakoletno 
silijo v znižanje ter poenotenje cen. A še vedno se ve- 
lja zatekati k bedni fori, da domačim iz izleta le 'poz- 
voniš', saj bo bistveno ceneje, če te pokličejo oni. 
Izven meja naše federacije so cene nekajkrat višje, 
kar ne pritiče le Ameriki in Cookovim otokom. Naj- 
višji znesek 3,7 evra za vsako začeto minuto velja ce- 
lo za Turčijo in Egipt, priljubljeni destinaciji sloven- 
skih dopustnikov. In, presenetljivo, za Švico, Andoro 
ter San Marino. (Vir: Mobitelov cenik.) Zato je v odda- 
ljenih deželah modreje uporabljati tamkajšnje komu- 
nikacijske variante. Poleg govorilnic ali fehtanja oko- 
ličanov za izposojo telefona se zlasti pri daljšem po- 
hajkovanju splača nabaviti lokalno SIM-kartico. V 
ZDA dobiš predplačniški paket z vključenima dvema 
urama pogovorov za 25 dolarjev. Oziroma navaditi 
svoje roditelje in bližnje na Skype, ki je po wi-fiju 
brezplačen. 


Ter se ne zaletavati. Nepozabna počitniška potepanja 
brez nezgod in visokih mobidičnih računov vam 


želim! 


David Tomšič 


Šest bruhajočih cevi 


V eni najbolj legendarnih scen v Terminatorju 2 Švarci iz stavbe 
Cyberdyne Systems pomitraljira sosesko z masivno večcevno 
rotirajočo strojnico. Minigun, kakor se značilno orožje imenuje, 
tedaj ni prvič nastopil v filmih. Natanko isti kos je na primer 
poziral v Predatorju štiri leta prej, ko je Jesse Ventura z njim 
pokosil pol džungle. Tedaj ga je vihtel še z naramnim nosilcem, 
ki pa so ga za T2 odžagali, tako da je moral Arnie vso težo 
orožja nositi z levico, kar je odtlej postal standardni način noš- 
nje v filmih. Ravno z nepozabno sekvenco iz Terminatorja se je 
šestcevna rotirajoča zverina usidrala v zavest gledalcev. Pre- 
strašeni krik policijskega pilota "He's got a minigun!" je kriv, 
da odtlej to oznako lepijo na vsako podobno orožje. 

Toda minigun je zaščiteno ime pod okriljem tvrdke General 
Electric, ki pritiče točno določenemu orožja. Ameriška vojska 
mu pravi M134, letalstvo pa GAU-2. Gre za pritrjeno šestcevno 
strojnico v kalibru 7,62 x 51 mm NATO, torej za naboj s kro- 
glami premera 7,62 milimetra ter z 51 milimetrov dolgim tul- 
cem. General Electric ga je za ameriško vojsko razvil v času 
vietnamske vojne v šestdesetih letih prejšnjega stoletja. Top- 
ničarji v helikopterjih, ki so marince dovažali in izvažali iz pra- 
gozda, so potrebovali učinkovitejše avtomatsko orožje, ki bi 
vietkongovce zasulo s točo krogel. Inženirji so v želji po višji 
kadenci - hitrosti streljanja - odšli do kolegov v letalskem od- 
delku, kjer so imeli 20-milimetrski letalski top M61 vulcan. 
Minigun je tako pomanjšana inačica letalskega kanona, ki ga je 
GE zasnoval desetletje prej, v petdesetih. Po drugi svetovni voj- 
ni je nastopila doba reaktivcev in višje hitrosti letenja so bile za 
tedanje 'počasne' letalske topove preveč. Glavna atrakcija roti- 
rajočih orožij pa je ravno zelo visoka hitrost streljanja, ki je po- 
sledica samosvojega delovanja. Cevi se sučejo okoli osi, ki gre 
skozi središče orožja. Medtem ko ena strelja, se iz tistih za njo 
izmetavajo tulci, v one pred njo pa se že vlagajo novi naboji. 
Četudi strelja le ena cev naenkrat, se proces polnjenja in praz- 
njenja odvija v vseh hkrati. Drugi razlog za urnost je, da imajo 
cevi več časa za ohlajanje. Tako miniguni dosežejo absurdno 
visoke hitrosti streljanja, tja do 6000 izstrelkov na minuto (to 
je sto na sekundo), čeprav se jih ponavadi uporablja pri kaden- 
cah med 2000 in 4000 na minuto. Običajni mitraljezi zmorejo 
med 600 in 1000! Obstaja pa nekaj težav. Taka orožja potrebu- 
jejo zunanji pogon, ponavadi elektromotor. Takisto so precej 
težja od enocevnih. To je razlog, da so slednjim odstopila me- 
sto na prelomu v 20. stoletje. 

Rodila so se namreč že leta 1861, ko je ameriški inovator Ric- 
hard J. Gatling sestavil desetcevno izvedenko, ki je po njem 
dobila naziv gatlingov mitraljez. 'Zunanji pogon' je bil v tem pri- 
meru človek, ki ga je gnal z ročico. Izumitelj ga je razvil, da bi 


zmanjšal število vojakov in s tem žrtve, a kot vemo, so strojni- 
ce klavnico le še povečale. Gatlinge so uporabljali v ameriški 
državljanski vojni in kasneje v mnogih konfliktih, od Afrike do 
Japonske, kjer so industrializirane dežele z njimi nadvladale 
domorodne upornike. Do prve svetovne vojne so nato zaradi 
okornosti izginili, nakar jih je oživil General Electric za rabo v 
pritrjenem načinu na vozilih, letalih in ladjah, kjer teža in elek- 
trika nista problem. 

Sta pa težava, če bi hoteli tako reč držati v rokah. Že sama po 
sebi bi tehtala okrog dvajset kilogramov, predvsem pa bi odsun 
ob rešetanju strelca gladko odnesel v tri krasne. Filmske 
inačice so streljale slepe naboje! Edina opcija za domačo upo- 
rabo je pritrditev na vozilo. To je, če imate srečo in uspete na 
redkih dražbah dobiti katerega od okrog ducata civilnih mini- 
gunov, ki so jih napravili pred letom 1984, ko so jih v Čezlužju 
prepovedali za nevojaško rabo. In bolje, da tam ostane, kajti v 
Sloveniji nanj ne gre misliti. 

Za podoživljanje Švarcijevega mamojebstva je tako treba po- 
seči po airsoftovski izvedbi. Izdeluje jih več podjetij, najbolj 
udarno prodajajo pri ameriškem Echol1, za katerega jih sesta- 
vlja japonski CAW. Slabih sedemnajst kil težka pošast izpljune 
več tisoč kroglic na minuto in kantico s 1700 kroglicami po- 
zoblje v pol minute. Na YouTubu imate video, kjer z njimi 
praktično prepolovijo lubenico. Cena? Sitnica, 3500 dolarjev 
plus davek. Ampak če držati tako čudo v rokah niso sanje vsa- 
kogar, ki je odrasel ob televiziji in Doomu, pa tudi ne vem. (ag) 

TV Slovenija s prvim junijem resno v HD 

S prvim junijem se je programski shemi ponudnikov 
kabelske in IP-televizije pridružil stalni "signal TV Slo- 
venija v HD. Doslej so vsi že oddajali poskusni kanal, 
na katerem se je vrtel izbor oddaj, zdaj pa se je testno 
obdobje končalo. Prvi in drugi program nacionalke bo- 
sta uporabljala ločljivost 1080i in bosta del standard- 
nega paketa, torej brez doplačila. Večina oddaj bo še 
vedno nastajala v standardnem formatu PAL, prispev- 
ki, posneti v novi tehniki, pa bodo jasno označeni. Nad- 
gradnja je tolikanj bolj razumljiva zaradi evropskega 
nogometnega prvenstva in londonske olimpijade, kar 
marsikomu predstavlja razlog za zamenjavo starega 
sprejemnika. Tistim, ki nacionalkin program spremlja- 
te po digitalnem antenskem omrežju (DVB-T), pa viso- 
ka jasnina še nekaj časa ne bo na voljo. Tehnične po- 
drobnosti so objavljene tudi na MMC RTV. 


Facebook bi rad imel lasten telefon 

Lahko imaš še tako dober softverski servis, na kraju je 
izkušnja še vedno odvisna od hardvera, skozi katerega 
dostopaš. Applova prednost je točno v tem, da ima 
čisto vse komponente pod eno marelo. Google prav 
tako sramežljivo tipa v hardversko smer, najprej z lini- 
jo mobilnikov nexus, nato z nakupom Motorole, zdaj z 
miniračunalnikom chromebox, pripravlja pa takisto la- 
stno tablico in celo televizor. Željo po lastni železnini 
ima tudi Mark Zuckerberg, saj sto milijonov uporabni- 
kov vsakodnevno ždi na Facebooku ravno z mobilni- 
kom. Prav nič na skrivaj je v ta namen zaposlil več 
bivših Applovih inženirjev in se povezal s tajvanskim 
HTCjem. Želja je v roku enega leta ustvariti svojemu 
družabnemu omrežju namenjen telefon. Ta naj bi bil 
osnovan na Androidu, vendar vseeno drugačen od 
množice ostalih. Potihem ima FB celo večje ambicije, 
saj krožijo govorice o morebitnem nakupu Nokie ali 
Rima (BlackBerry). Denarja jim ne ne manjka. 


Igra prestolov kraljuje tudi med sandokani 

Po podatkih tvrdke Big Champagne, ki se med drugim 
bavi z merjenjem in analizo prometa po torentih, bo 
HBOjeva uspešnica nesporni letošnji prvak med naj- 
bolj piratiziranimi šovi. Peti del druge sezone je k sebi 
pretočilo vsaj dva in pol milijona ljudi, skupno število 
pa je že preseglo lanskega zmagovalca, šesto sezono 
Dexterja. Analitiki hkrati opozarjajo, da taki razširjeno- 
sti po omrežjih P2P botruje več dejavnikov. Od tega, 
da je ciljna skupina ravno tista, ki najraje zaplava v gu- 
sarske vode, do splošne nedosegljivosti nadaljevanke 
na alternativnih legalnih virih, recimo v ZDA priljublje- 
nih servisih Itunes, Hulu in Netflix. HBO Go, ki edini 
dobavlja vsebino digitalno, je namreč dostopen le ti- 
stim, ki so na HBO že itak naročeni. Šefi na največjem 
plačljivem kanalu zadeve ne komentirajo. Glede na 
pretekle izkušnje, ko so dokazano mesece pred prvim 
predvajanjem sami v omrežje spuščali pilote novih ni- 
zik, verjetno gledajo na to kot na brezplačno reklamo. 


Liga prvakov na novem Telekomovem TV-kanalu 
Telekom Slovenije prek hčerinske družbe TS Media 
septembra vstopa na področje komercialne televizije s 
programom Planet TV, ki bo del prvega multipleksa in 
torej zastonj na voljo vsem Slovencem. Njihov paradni 
konj bo prenos tekem najelitnejšega nogometnega pr- 
venstva UEFA Champions League, in to prvikrat v HD- 
tehniki. Pri tem bodo imeli Siolovi naročniki možnost 
izbirati, katero od vzporednih torkovih in sredinih te- 
kem si bodo ogledali. Preostali bodo dodatne dvoboje 
lahko gledali na Sport Klubu ob sredah. Ligo prvakov 
bo moč spremljati tudi na terenu prek mobilnega servi- 
sa TViN. Siolovci zastonj, drugi pa za nekaj evričev. Te- 
lekom je zakupil pravice za tri leta. Letošnja sezona ne 
bo 3D, naslednja pa morda. 


i0S 6 in macbook z raz- 
ločljivostjo 2880 x 1800 


Apple je na svoji tradicionalni konferenci 11. junija 
najavil prihodnjo izdajo mobilniškega sistema iOS. V 
šesti reviziji bo še večji poudarek na glasovni pomoč- 
nici Siri, ki bo bolj izpopolnjena, modrejša, večjezična, 
dostopna tudi na aktualnemu ipadu in povezljiva z av- 
tomobilskimi sistemi večjih proizvajalcev. Po brezšiv- 
no vključenem Twitterju prihaja zdaj še neprestano 
povezan Facebook. Frišnih bo vrsta telefoničnih ope- 
racij, končno bo moč mailu dodajati priponke, prilože- 
ni bodo novi Applovi zemljevidi, ki bodo nadomestili 
obstoječe Googlove in bodo delovali tudi kot navigaci- 
ja, aplikacija Passbook bo shranjevala razne kuponč- 
ke in kartice zvestobe ... Malenkostnih popravkov bo 
čez sto, nadgradnja pa bo na voljo le za naprave zad- 
njih generacij, med katerimi prvega ipada ne bo. Izid 
je napovedan za jesen, bržda ob splovitvi naslednjega 
iphona. O njem na dogodku ni bilo niti besede, je pa 
dovolj gotovo, da bo imel rahlo večji displej, a le v vi- 
šino, saj bo po novem v razmerju 16:9 (1136 x 640). 

Nadalje so predstavili tudi prenovljeno linijo prenosni- 
kov air in pro, ki so prišli v prodajo že koj naslednji 
dan. Vsi so dobili aktualne Intelove procesorje ivy 
bridge, USB 3 in več bajtov ter hercev, dočim je naj- 
večji premik doživela 15-palčna profesionalna serija, 
ki ima po novem zaslon retina z razločljivostjo 2880 x 
1800! Dotični model odpravlja mehaniko, saj je od- 
slovil diske in optične pogone, zaradi česar je pol kile 
lažji in pol centimetra nižji. 


PODAN KEKE MM m 


Največja hotnica novih macbookov pro je petnajsti- 
ca z zaslonom retina. Cena tadražje izvedenke je 
okoli treh tisočakov. Sedemnajstice pa ni več. 


Od julija naprej bodo vsi maci prizeto opremljeni z 
novim OS Xom, zvanim Mountain Lion. Ta bo še bolj 
integriran z iCloudom (iz aplikacij se bo neposredno 
dostopalo do oblačne shrambe), omogočal bo spreje- 
manje pošte med dremežem, imel poenoten sporočil- 
nik, uvedel Game Center in dodal čuda izboljšav. 


Spet cenejše 
telefoniranje iz tujine 


Da telekomi na račun mobilnega gostovanja neupra- 
vičeno služijo mastne denarje, je splošno znano dej- 
stvo, ki mu je Evropska komisija že pred petimi leti 
na pobudo evropskega parlamenta kanila napraviti 
konec. Po petih letih smo dobili novo uredbo, ki bo 
veljala do leta 2017 in postopno niža najvišje cene, ki 
jih smejo zaračunavati operaterji za večino storitev 
znotraj EU, od odhodnih in dohodnih klicev ter spo- 
ročil SMS in MMS do mobilnega prenosa podatkov. 
Prav na to določilo, ki doslej sploh ni bilo regulirano, 
so parlamentarci še posebej ponosni. Od prvega juli- 

PEPAKIEI, KV za 
Prenos podatkov po tujih mobilnih omrežjih je in 
bo kljub prihodnjeletnim pocenitvam še vedno 
(pre)drag za brezskrbno rabo. Pošiljanje takega 
MMSa prijatelju še gre, uporaba Guglovih zemlje- 
vidov, ždetje na FBju in redno čekiranje pošte pa 
zna hitro koštati več desetakov, celo stotakov. 


ja letos tako v tujini za prenesen megabajt podatkov 
ne boste smeli plačati več kot 70 centov. A to je šele 
prvi korak, kajti s prvim julijem 2014 naj bi cena pad- 
la na 20 centov za megabajt. Prav tako naj bi se po- 
večala fleksibilnost pri izbiri operaterjev za gostova- 
nje. Preprosteje povedano, Komisija skuša na ob- 
močju Unije vzpostaviti enoten trg mobilne telefonije, 
na katerem bolj ali manj enakovredno tekmujejo vsi 
ponudniki, tako tisti z lastno infrastrukturo kot virtual- 
ni. Kar pa ne velja za klice iz drugih dežel. Hrvaška je 
trikrat dražja, Egipt in Turčija pa desetkrat. Povzetek 
cen brez DDVja oziroma njihovih sprememb v prihod- 
njih dveh letih je takle: 


zdaj 1. julij2012 2013 2014 
1 MB ni omejitve  70c 45c  20c 
odhodni klici 35c 29c 24c 19€ 
sprejeti klici  11c 8c 7c 5c 
SMS 11c 9c 8c 6c 


Facebook — namesto 
zlatih jaje klopotci? 


18. maja so Zuck in kompanija pričeli z javno proda- 
jo svojih delnic. Upali so, da bodo tako vrednost pod- 
jetja spravili na več kot sto milijard dolarjev, a se jim 
je zataknilo. Povpraševanje je bilo precej umirjeno, 
cena, ki bi naj po napovedih skočila celo nad 60 do- 
larjev za delnico, pa se je vrtela pri dobrih tridesetih, 
nakar je začela znatno padati. V borih štiriindvajsetih 
urah so kupci izgubili več kot dve milijardi dolarjev 
oziroma približno en slovenski proračun. V naslednjih 
dneh je cena precej nihala in je v trenutku, ko pišemo 
prispevek, pri 26 dolarjih. Au. 

18. maja so pri Facebooku proslavljali in se nade- 
jali znatne injekcije novega denarja. Nasmeh je 
postal grenak že po 24 urah, ko so delnice padle 
kar za deset odstotkov pod nominalno vrednost. 


junij 2012 


OZNANILA 


Zatona socialnega omrežja ne gre pričakovati, saj so 
še vedno vredni prek 56 milijard $. Vseeno pa je pet- 
najstodstotni padec vrednosti sprožil alarm v glavah 
investitorjev, ki so se Marka spravili tožit, češ da ni 
razkril vseh podrobnosti o podjetju, povezanih z javno 
prodajo. Na zatožni klopi so iz istega razloga znašle 
banke, ki so prodajale delnice, saj naj bi ravno one 
prikrivale informacije malim delničarjem. Recimo da 
zaslužki, ki jih FB dobiva od reklam, v zadnjem letu 
znatno upadajo. Tudi zato, ker na mobilnikih, ki pred- 
stavljajo vse večji delež dostopa do omrežja, ni eko- 
nomske propagande. 

Denarčke od mobilnih uporabnikov bi znal zato izva- 
biti na hitro napovedani App Center, tržnica, na kate- 
ri bo moč kupovati aplikacije tako za brskalniško kot 
mobilno rabo. Razvijalce pa kanijo pritegniti ravno z 
velikim številom potencialnih kupcev. Za razliko od 
prvega poskusa bolšjaka, ki se ni prijel, se kanijo 
zgledovati po uveljavljenih tekmecih, kot sta App 
Store in trgovina Play, le s pomembno razliko. Naku- 
pe bomo opravljali izključno s Facebookovimi krediti, 
ki so že zdaj edini plačilno sredstvo v igricah. Ob tem 
si bo družabni gigant od vsake transakcije odgriznil 
trideset odstotkov. Glavni hec je, da te bodo ob naku- 
pu mobilne aplikacije, ki zahteva namestitev, pre- 
usmerili v Applovo ali Googlovo trgovino in pri tem 
vseeno pokasirali provizijo. Bo to pripomoglo k vred- 
nosti delnic? Dvomimo. Raje kupujte zlato in srebro. 

Naša stran na Fejsiču je že dobila gumbek, s kate- 
rim lahko pospešimo vidnost objav. Gotovo bo op- 
cija kmalu na voljo tudi fizičnim uporabnikom. 


So.ci, Microsoftov 
družabni krneki 


Zabavi z deljenjem vsebin med uporabniki se je pri- 
družil še Microsoft. So.cl je projekt njihove raziskoval- 
ne skupine Fuse Labs in naj bi bil predvsem razširitev 
iskalnika Bing. Uporabniki bi namreč delili iskalne re- 
zultate, debatirali o njih in jih ocenjevali. So.cl naj bi 
torej imel več skupnega s Pinterestom in ne bi konku- 
riral Facebooku ali Googlu". Za prijavo je moč upora- 
biti Facebook Connect ali obstoječi račun Windows 
Live, vse povezave, slike in videi, ki jih bo uporabnik 
delil, pa bodo privzeto javni, razen če jih bo označil 
kot zasebne. Naročiš se lahko na posamezna področ- 
ja zanimanja, ki jih potem spremljaš v toku in komen- 
tiraš. Problem nastane, ker iskalni rezultati uletavajo 
tako pogosto, da jih je skorajda nemogoče beležiti. 
Problem je v omejenem filtriranju, zlasti pa v dejanski 
povezanosti s področjem. Nemara bi uporabniško 
ocenjevanje zadetkov zmedo ublažilo. So.cl omogoča 
tudi 'videozabave'. Po imenu bi človek sodil, da se 
pod imenom skriva konferenčni klic, a gre le za pisno 
debato, v katero lahko uporabniki lepijo najdene vi- 
deoposnetke in vse skupaj shranijo za kasnejšo rabo. 
Zanimivo je, da pravila uporabe določajo, da moraš 
biti starejši od osemnajst let, kar bi znalo pomeniti, da 

Napraviti družabno omrežje iz iskalnih rezultatov je 
ideja, ki bi jo pripisal alkoholizirani skupini. Ni 
slaba, a je trenutno pod hlapi tudi izvedba. 


bodo tolerirane bolj radožive vsebine. Ali pa tudi ne, 
kajti Fuse Labs pravijo, da so njihova ciljna skupina v 
prvi vrsti študenti in zaposleni na univerzah, šele za 
njimi pride splošna javnost. Kot njeni pripadniki prave 
uporabnosti sistema zaenkrat še nismo odkrili, pa tu- 
di znalci, ki smo jih povabili k testu, so bili precej rav- 
nodušni. Microsoft sicer hiti zagotavljati, da gre tre- 
nutno zgolj za eksperiment, ki se mora v produkcijske 
namene šele izkazati. A čeprav izvzamemo Facebook 
in G4, sta tu Tumbr in Pinterest, ki nalogo opravljata 
bolje. Sploh slednji. 


Najlepši dan za 
gejevskega superheroja 


Na, pa je padla še zadnja trdnjava pravomoškosti. 
Homofobne šale na stran, v 51. številki stripa Asto- 
nishing X-Men, ki izide 20. junija, bo pred oltar stopil 
pri nas nepoznani superjunak Northstar, za katerega 
je delodajalec Marvel že davnega leta 1992 razkril, da 
je gej. Z boljšo polovico Kylom, ki nadnaravnih moči 
nima, bosta usodni da izrekla v zvezni državi oziroma 
mestu New York, kjer so v resničnem svetu poroke 
med istopolnimi partnerji legalizirali leto osorej. Za 
Marvel bo to prva taka ohcet, sicer pa gejevski možje 
in žene v pajkicah v popularnih (mainstream) stripih 
že dolgo niso več redkost in predmet zgražanja 
dušebrižniških organizacij. Med liki konkurenčnega 
striparskega založnika DC Comics ima raje češplje 
kot banane denimo Kate Kane iliti (druga) Catwo- 
man, pred kratkim pa so naznanili še, da kanijo v 
okviru vnovičnega zagona širnega superjunaškega 
vesolja, ki še vedno traja, spolno usmerjenost spre- 
meniti Alanu Scottu, enemu od Green Lanternov. 
Batman in Robin? Eh, zanju uvidevni bralci itak že od 
nekdaj sumimo, da sta toplovodarja. Čestitke! 


Temnopolti Kyle je običajen človek, dočim si mu- 
tant Northstar, čigar pravo ime je Jean-Paul Beau- 
bier, lasti sposobnost malodane svetlobne hitrosti. 

NAMIZNIK 


Uresničevalnik lesosanj O z 


LordFebo se tokrat spogleda z linijo lego kock za sladokusce, katere idejni av- 
torji so nadobudni amaterski ustvarjalci, k udejanjenju pa pripomorejo navijači. 


las množic je redkokdaj uslišan, saj je često 
natiho momljan in premalo složen. A ko se 
gmajna poveže v ožje skupnosti, lahko njeno 
mnenje doseže neverjetne uspehe. Iz tega 
izhaja internetni fenomen, imenovan crowd 
funding oziroma financiranje s strani množic. O tem 
sodobnem poslovnem modelu, s katerim se najbolj 
povezuje stran Kickstarter, smo pisali prejšnji me- 
sec. Tokrat štorijo nadaljujemo s sličnim projektom, 
ki od komune terja le glasove, ne denarja. 
Predzgodba se je pričela leta 1997, ko je japonski in- 
dustrijski oblikovalec Kohei Nishiyama pognal agre- 
gator ustvarjalnosti oziroma uresničevalnik dobrih za- 
misli, ki bi rabil kot vmesna raven med samostojnimi 
kreativneži in obrtniškimi delavnicami ali manjšimi 
tovarnami. Zato ga je poimenoval Cuusoo, kar po 
naše pomeni sanjarjenje. Dizajner celostno zasnuje iz- 
delek, torej tako funkcionalnost kot formo, nakar lju- 
dje glasujejo in širijo glas z namenom, da se najde fa- 
brika, ki bi bila pripravljena iti v serijsko proizvodnjo. 
Od ustanovitve so na ta način udejanjili že sedemde- 
set idej, od pametne denarnice in stajliš cokel do 
osebnih računalnikov ter budilk. Delovanje je pošteno 
in koristi imajo vsi. Izumitelj je soudeležen pri za- 
služku, delavnica dobi kompleten načrt z domala za- 
jamčenim uspehom, javnost pa je bogatejša za izvi- 
ren artikel. Ni čudno, da v Cuusooju sodeluje tri tisoč 
oblikovalcev, petsto podjetij in številne univerze, 
dočim je bil projekt deležen mnogih državnih nagrad. 


Legopredlogi gmajne 

Dotični Tokijci so se pred nekaj leti povezali z Danci 
in spočeli vejo Lego Cuusoo, katere cilj je s pomočjo 
skupnosti materializirati dobre kockaste predloge. 
Pravila so sledeča: legoidni ljubitelj sestavi ali raču- 
nalniško izriše domiseln model, ga podrobno popiše, 
nakar rulja zanj glasuje. Če pridobi 10.000 glasov, 
Legova komisija, ki jo sestavljajo tako oblikovalci kot 
člani uprave, idejo preuči. Lahko jo požegna in spravi 
v proizvodnjo, pri čemer avtorju pripada odstotek od 
dobička, ali jo argumentirano zavrne. 


Lego Noč neumnih mrtvecev bi bil zaradi obilja 
edinstvenih stričkov prava hotnica za zbiratelje le- 
govih figuric. A Dancem se zombiji ne zdijo primer- 
na tema. Skupnost je bila razočarana! 


Folk seveda prijavlja vse mogoče. Največ je v 3D- 
programih na brzino skupaj vrženih osnutkov za film- 
ske in igrarske svetove, ki segajo od Dr. Whoja in 
Kremenčkovih do Angry Birds in Maria. Mnogo je ja- 
panskih tematik, kot so razni mechi in drugi liki iz ri- 
sank, ter modelčkov avtomobilov, ladij in raket. Ne- 
kdo je celo zložil lancio delto integrale! Ne gre niti 
brez priljubljenih vinjet, malih, 8 x 8 čepkov velikih 
prizorov iz življenja. Nadalje so ljubitelji Legove arhi- 
tekturne serije nanizali vrsto maket znanih stavb. Pri- 
merov je neskončno, a dobršen del od štiri tisoč prijav 
je šodr, ki ne doseže niti sto glasov. Za podporo ideji 
se moraš itak registrirati in napisati kak stavek, zato 
obiskovalci ne lajkajo vsega počez. 


Legoizdelki gmajne 

Večinskemu plevju navkljub pa se najdejo orenk raz- 
delani, iz zaresnih kock sestavljeni predlogi. Da je 
portal ploden, dokazuje že troje uresničenih sanj. Fe- 
bruarja lani je izšel prvi projekt Lego Cuusoo, in sicer 
Shinkai 6500, znameniti japonski batiskaf. Temu je 
leto kasneje sledil še en modelček vrhunskega japon- 


skega inženiringa, prepoznavna sonda Hayabusa. Iz- 
delka obljubam navzlic nista prišla na zahod, zato sta 
iskana roba med ljubitelji. Ti so pripravljeni za tak le- 
goidni statusni simbol plačati celo trikratno ceno, to- 
rej 150 evrov. Tretji zmagovalec te butične linije pa je 
postal minisvet iz kockavega špila Minecraft. Zamisel 
štirih avtorjev je kvoto podpisov dosegla v rekordnih 
dveh dneh in Danci so komplet hitro požegnali. Ko- 
likšna je bila naklada 35-dolarske škatle, ne povedo, 
toda na Amazonu je bila brž razprodana, zato je do 
nadaljnjega ni več mogoče kupiti. 

Deset tisoč potrditev seveda ne pomeni, da bo čez te- 
den dni iz strojev že letela nova plastika. Lego je v 
zadnjem času zavrnil dve zanimivi ideji, ki sta v jav- 
nosti poželi dovoljšno podporo. Prvi je košarico dobil 
napad zombijev iz filma Shaun of the Dead. Ker tema- 
tika ne gre vkup z osredotočenostjo blagovne znamke 
na starostno skupino od šest do enajst let, plastičnih 
nemrtvih ne bo. Enak razlog je komisija navedla za 
vesoljsko ladjo Serenty iz TV-serije Firefly. Zdaj na 
sodbo čakajo Zelda, avtomobil delorean iz Back to 
the Future, plovilo Rifter iz špila EVE Online in po- 
srečeno divjezahodno mesto. 

Če ti je kockasta plastika ljuba in čislaš več kot le po 
načrtih sestavljen modelček, le skoči na stran Cuu- 
soo.com. Čeprav je servis nekam nedodelan, gre take 
omogočevalnike in spodbujevalnike domišljije podpi- 
rati. Navsezadnje, le kam pridemo brez nje? 


Tile štirje predlogi so nabrali dovolj podpisov in so 
v pričakovanju odgovora od Legovih kravatnikov. 


Ker je Cuusoo japonski projekt, sta bila od tam tudi njegova prva sadova. 
Shinkai 6500 je globokomorski batiskaf, Hayabusa pa ionsko gnana sonda, ki je 
prva pristala in se vrnila z asteroida. Amazon ju prodaja za nenormalno ceno. 

Minecraftov komplet ima 480 kosov, vendar gre zvečine za enočepne delč- 
ke, celo ploščice tretjinske večine. Za tako miniaturnost se je odločil šele 
Lego, kajti v izvirnem predlogu so bili osnovni gradniki klasične kocke 2x2. 

Igre za: računalnik: igralne konzole- prenosne konzole igralni pripomočki in ostale dobrote 


» dostavlja brezplačno pri nakupih nad 30€ | 
» naročila do 16:00 ure odpošlje še isti dan 
» tudi na Facebooku, kjer vsak teden nagradni kviz z eno, 


ali več igrami za nagrado 


PC KONZOLE OSTALC 


Street Fighter X Tekken 36,00 € Max Payne 3 63,00 € Cyborg M.M.O. 7 Gaming Mouse 110,00€ 
Angry Birds: Space 14,00 € Prototype 2 54,00 € Frag FX" Shark / ps3, pc, mac 75,00 € 
SWTOR 60 day time card 25,00 € Dirt Showdown Hoonigan Ed. 54,00 € Sony Wireless Stereo Headset / ps3 95,00 € 
Crysis 2 14,40 € Mortal Kombat Komplete Ed. 35,00 € LEGO Alien Conguest: Tripod Invader 24,00 € 
Witcher 2 Enchanced Ed. 27,00 € Sniper Elite V2 45,00 € LEGO NINJAGO: Turbo Shredder 29,00 € 
Agricultural Simulator 2012 14,50 € Madagascar 3 Europe's Most W. 45,00€ LEGO Harry Potter: Hagrid's Hut 49,00 € 


Philips predstavlja tri nove modele slušalk, 
oblikovanih za igranje računalniških iger 


Modeli PC Gaming Headsets SHG7210, 


SHG7980 in SHG8000 se ponašajo z vrhun- 
sko kakovostjo zvoka, natančnim vgrajenim mi- 
krofonom in inovativnim dizajnom, ki zagotavlja 
popolno udobje. 


Uporabniki se lahko popolnoma prepustijo igri- 
nemu vzdušju, saj bodo jasno slišali besede svojih 
soigralcev in ujeli vse zvočne podrobnosti igre, 


kot so posamezni koraki in premiki nasprotnikov. 


Naglavni trak je poljubno nastavljiv. Blazinice slušalk 

so oblečene v usnje, kar preprečuje boleča ušesa in 

zmanjšuje pritisk slušalk na glavo. Uporabljeni so lahki 
materiali, zato jih lahko igričarji uporabljajo ure in ure. 

Zaradi nastavljivega mikrofona, ki je opremljen s posebnim 
preprečevalnikom hrupa iz okolice, naglavna naprava igralca 
med dogajanjem ali pogovorom s soigralci ne ovira. 

Na voljo pa so slušalke z majhnim, a visoko občutljivim mikro- 
fonom, in slušalke s snemljivim ali zložljivim mikrofonom. 


Doživi popoln zvok v svoji najljubši igri. DHILI DS 


Najbolj zahtevnim igralcem je namenjen model Pro Gaming Headset SHG8000, 
opremljen s 360-stopinjskim, zložljivim mikrofonom in 40-milimetrskim pogonom. dovršeno in preprosto 


zm Ogromni plakat nad vhodom v Convention Center 
najbolj raztural Sony, med drugim z geslom "We'Il never stop playing". Res je!! 


Ke, 


NE vr rnaron 


Na 


a: 


Electronic Entertainment Expo, prvi od treh velikih letošnjih igralških" 
sejmov, je mimo. Sneti otipa vročico, ki so jo povzročile nekatere velike 
napovedi, a tudi mrzlino, zažrto v skalovje na tej gori, ki bruha špile. 


o grem na E3, vem, česa ne smem 
početi. 1. Ne zajebavam Mehičanov, 
črncev, Kitajcev in sploh nikogar, ker 
je gromozanska metropola Los Ange- 
les eno tistih mest, kjer imajo celo 
stare mame več oborožitve kot mi, miroljubni Evro- 
pejci. 2. Pazim, kakšne barve oblačila nosim, da kak 
gangbanger moje nove purpurne kamižole in zlatih 
bregeš ne zamenja za insignije konkurenčne tolpe. 3. 
Ne uporabljam javnega prevoza, ker se z njim vozijo 
samo klošarji in cipe - če nočem stakniti hepatitisa C, 
bradavic in HIVa, si omislim lasten prevoz, kot je v 
LAju navada. 4. Ne sekiram se zaradi cen, ker dolar- 
ji v ZDA pojemajo svetlobno hitro. Stvari so se po- 
dražile, razmerje med valutama je nam neugodno in 
na vsako ceno je treba prišteti davek zvezne države, 
handling fee, napitnino ter stroške iz drobnega tiska. 
In 5. Nimam dlak na podlakteh, ker me Američani, 
ubrisani na pobritost, čudno gledajo. 
Vem pa tudi, do česa bo prišlo. 1. Jetlagan bom tako, 
da bom vsaj prvi dan hodil okoli kot zombi, zato se 
potrudim uskladiti urnik in pijem veliko vode. Le ne iz 
pipe. 2. Prisostvujem brezosebnim konferencam, ki 
jih moji sodržavljani udobno spremljajo po spletu, 
srkajoč osvežilno pijačo in zobajoč slastnosti, med- 
tem ko se jaz prepiram z debelim Gamespotovim po- 


je razobesil EA, notri pa je 


ročevalcem, čemu ima pol riti na mojem zicu. 3. Ude- 
ležujem se sestankov v zatohlih sobicah z izmučenimi 
razvijalci, ki se zvečine ne odzivajo dobro na vsebin- 
ska ter kritična vprašanja. 4. Srečam velikane indust- 
rije, kot so Shigeru Miyamoto, John Carmack in Mic- 
hel Ancel, a stisk roke ni dolg, ker so ikone prezase- 
dene in obdane z bodigardi. In 5. Uvidim, da je je raz- 
pored in videz štantov enak kot lani in predlani, še 
joškarice so najeli iste, le nove cifre ali predpone so 
dali k titulam. 

Bistven je oglaševalski trušč izza vseh oglov, kajti 
Electronic Entertainment Expo je propagandne nara- 
ve. Okrogle mize in predavanja so domena prireditev, 
kot je Game Developers Conference. Tare se poroče- 
valcev, ki sliko in besedo pošiljajo na vse konce Zem- 
lje, avtorje skrbno nadzorujejo marketingarji, ljudje pa 
se po forumih sproti preklajo, kaj je carsko in kaj ap- 
narsko. Tak je E3: zna iti na živce, a brez njega iztek 
pomladi ne bi bil tako kokičasto vznemirljiv. 


CIFRE. Od 5. do 7. junija je v losangeleškem Con- 
vention Centru elektronsko bižuterijo 6 umetnost na 
ogled dajalo kakih dvesto iskalcev pozornosti iz sto 
treh držav. Obiskovalcev je bilo 45.600, kar je tisočak 
manj od lani. Če se to sliši malo v primerjavi z dve- 
stopetdesettisočglavo množico, ki se zgrne na Ga- 


mescom v Kčlnu, je to zato, ker imajo na E3 vstop le 
profesionalci, kot so izdelovalci špilov, trgovci in ana- 
litiki, karto za GC pa si lahko normalno kupi vsakdo. 
Prireditev je vseeno za Los Angeles pomembna, saj 
stranke zakupijo 30.000 hotelskih nočitev in ustvarijo 
za štirideset milijonov dolarjev prihodkov. 


šov. Deviškega obiskovalca najbolj prevzamejo 
glasnost, bliskajoči ekrani na vseh koncih, prsate de- 
vojke porcelanastih nasmehov, maskote in kak odbit 
cosplayer, oblečen in pofarban kot najljubši lik iz iger. 
(Še vedno čakam prepričljiv zergovski rush.) V glav- 
nem se prostori delijo na zasebne čumnate ali dvi- 
gnjene prostore, kjer se v miru meniš z intervjujanci 
ali sklepaš posle ... nič-posebnega kvadratne štante z 
bolj ali manj posrečeno razpostavljenimi konzolami, 
saj računalnikov na E3ju ni dosti ... ter prizorišča veli- 
kih firm, ki se trudijo privleči pozornost z orjaškimi za- 
sloni ter izvenserijskimi prijemi, kot je bila v času To- 
nyja Hawka skejterska rampa pri Activisionu. Letos je 
imel Konami strašljivo razdrapan avtobus, gibčna 
Brazilca sta kazala prijeme iz borilne veščine capoei- 
ra, folk se je slikal z verno poustvarjenim Master 
Chiefom v naravni velikosti, Sega pa je privlekla ori- 
ginalno aliensko kraljico in viličar iz leta 1986 za pro- 
mocijo Aliens vs. Predator. Najde se tudi kaj za retro- 


Med iksipsiloni je bilo moč opaziti tudi kakega manj prodornega holivudiskega | 
igralca. Zadaj za rumeno plahto pa gandžo poha Snoop Dogg z rasta čepico. 

navdušence, dočim je manjša hala namenjena proda- 
jalcem akcijskih figuric, kineskih bedarij, kot je na- 
pihljiva kocka za ipad, s čimer naj bi jo zaščitil pred 
otroci - mojega sina očitno še niso srečali -, in usca- 
nih gat predrznih srednješolk. Aja, ne, tisto je Tokyo 
Game Show. 


TISKOVKE. Poosebitev E3ja so hrumeče tiskovne 
konference, vsaka v svoji veliki dvorani, kot je Koda- 
kovo gledališče, ki se odvijejo okrog začetka šova: 
Microsoftova, Sonyjeva, Nintendova, Electronic Art- 
sova in Ubisoftova. Na njih ti veliki izdelovalci plus 
založniki napovedo najbolj odmevne izdelke. Z bese- 
dami predsednika Sony Computer Entertainmenta 
America Jacka Trettona: "Za nas, ki živimo s to indu- 
strijo, je to superbowl." 

Microsoft je dal največ poudarka novim epizodam 
svojih znanih serij za xbox 360 - Halu 4, Gears of 
War: Judgment in Forzi Horizon, plus izdelkom drugih 
založnikov, kot so Tomb Raider, Splinter Cell: Blac- 
klist in Black Ops 2, ki bo DLC najprej dobil na xbo- 
xenu. Oznanili so takisto Američanom zanimivo 
možnost ogleda športnih programov mreže ESPN s 
konzolo, glasbeno tržnico Xbox Music in SmartGlass, 
o katerem več pišem v postavki 'Povezljivost'. 

Sony je iz lastne štalce stavil zlasti na interaktivno 
knjigo Wonderbook, projekt Heavy Rainovih avtorjev 
Beyond: Two Souls, preživetveno srhljivko The Last 
of Us in God of War: Ascension, od drugih pa pouda- 
ril Assassin's Creed: Liberation za vito in štiričlanski 
co-op v Far Cry 3. 

Hardversko roso je doprinesel Nintendo z novim wii- 
jem U s par impresivnimi igrami, kot je Zombi U, 
čeprav njegova začetna nabirka ni zares navdušila, ta- 
ko kot ne prihajajoča 3DSova. Electronic Arts je bom- 
bardiral z Medal of Honor: Warfighter, Dead Space 3, 
Fifo 13 in NFS Most Wanted ter predstavil servis Batt- 
lefield 3 Premium po zgledu konkurenčnega Call of 
Duty Elite. Za petdeset evrov na Originu, Xbox Livu in 
PS Storu že dobiš vseh pet razširitev, in to dva tedna 
pred tistim, ko jih bodo lahko kupili ostali, plus nož 
ACB-90, dogtage, kamuflaže, boljše mesto na strežni- 

Snail Games USA je ameriška veja kitajske firme, ki se osredotoča na spletne 
igre. V portfelju imajo tudi MMO Age of Wushu, katerega uradni fris je Jet Li. 


Aetivision ni imel konference kot Microsoft in druščina. Njihove izdelke so kaza- 
li vsi trije izdelovalci konzol, za katere namerava Acti založiti Angry Birds Space. 


diš midi SOME 
4 km 


Trey Parker in Matt Stone sta prišla oglaševat southparkovsko frpjko, pri ka- 
teri plodno sodelujeta. Razvijajo jo Obsidian, avtorji Neverwinter Nights 2. 


kih in podobne bagatelce. Ubisoft pa je sekal z napo- 
vedjo nove tretjeosebne akcijade Watch Dogs, Splin- 
ter Cellom, Assassin's Creedom in Just Dancem 4. 
Tega so promovirale plešoče dečve s prsmi, ki še ni- 
so dojile. 

No, če so si tiskovke vsebinsko različne, so prijemi 
enaki. Na velikem odru švicajoči poslovneži ne špara- 
jo s presežnimi izrazi, kot so revolutionary, authentic 
in amazing, dočim znani frisi iz šovbiznisa plešejo, 
pojejo in natolcujejo. Microsoft je pripeljal pev- 
ca Usherja in ustvarjalca South Parka, Treya 
Parkerja ter Matta Stona, okoli se je svalj- 
kal Snoop Dogg, ki repa v komadu za 
Tekken Tag Tournament 2, medtem 
ko je Ubisoftovo predstavo suvereno 
vodila igralka in komedijantka Aisha Ty- 
ler. Je pa bilo tega manj kot prejšnja leta, 
ko so na odre tiskovk uletavali kalibri Spielber- 
govega in Bryantovega kova. 

VELIKO NADALJEVANJ, MALO 
SVEŽIH FRANŠIZ. Bila j je to prireditev Policij- 
skih akademij. Tako v smislu streljanja negativcev 
kot neznanskega števila sekvelov, saj se založniki v 
kriznih časih še bolj kot prej oklepajo preverjenih re- 
ceptov. Z lučjo si lahko iskal nove IPje, 'Intellectual 
Propertyje' ali intelektualne lastnine, kot se temu flet- 
no reče. Sony je imel Beyond ter Wonderbook, Ubi- 
soft Zombi U in Watch Doge, videli smo robotščino 
Hawken in streljanko Firefall, ostale izvirnice pa so se 
porazgubile v morju dvojk, trojk, štiric in licenčnic. 
Kot sam vidiš na prihodnjih straneh, jih je veeeliko. 
Toliko, da tistih, ki smo jih v reviji vsaj malo podrob- 
neje napovedali, nismo znova obdelovali, naj gre za 
Ašašina, Black Ops 2, God of War Ascension, The 
Last of Us ali Sleeping Dogs. Tako kot ne onih, o ka- 
terih je bilo zazdaj premalo povedanega, denimo 
Castlevania: Lords of Shadow 2, o katerem so poka- 
zali le predfilm in povedali, da se bo Drakula vrnil, in 
Lego City Undercover za wii (I, kjer bomo v odprtem 
legastičnem svetu kot policist lovili zlobneže. Kaj sem 
že rekel o Policijskih akademijah? 


Najprej si prebral San Romero Knights, ker to 
piše na strateškem mestu. Gre za izmišljeno eki- 
pov ilanili Lollipop Chainsaw. Želimo si je. 


Ta scena z vernimi dlakami, gubami i in paradontozo j je iz demonstracijskega fil- 
ma za Sguarov pogon Luminous. Zadaha ni, ker smell blasterja še niso izumili. 
u BAR V da! 

Sega, ki je za promocijo Aliens: Colonial Marines privlekla alienovsko kraljico 
in viličar iz drugega filmskega dela. Skoda, da niso dobili še dvojnice Ripley. 


A 


MANJKAJOČI NASLOVI. 'Xboxa 720', ki 
ima kodno ime durango, in playstationa 4, šifrantsko 
zvanega orbis, niti nismo pričakovali, saj sta se Mi- 
crosoft in Sony glede tega izjasnila že prej. Konzoli 
bosta najverjetneje na voljo koncem 2013. Takisto se 
nismo nadejali pecejaških najav v slogu novih gra- 
fičnih kartic in svežih lastnosti DirectXa v Windows 8. 
Microsoft se je docela osredotočil na xbox 360 - do te 
mere, da je pozabil povedati, kako bodo pa zdaj čisto 
zares do kraja podprli PC-igranje. Mogoče so ugotovi- 
li, da so se s požrtimi obljubami minula leta povsem 
osramotili. Vseeno pa je motila odsotnost določenih 
velikih titul. Najbolj je presenetil no-show Grand Theft 
Auta V, toda Rockstarov adut ni bil osamljen, kajti ta- 
kisto so izostali Bioshock Infinite (prestavljen v 
2013), Rainbow Six: Patriots (Ubisoft je zatrdil, da ni s 
projektom nič narobe), Crytekova kinectovska an- 
tičnorimska sekalnica Ryse, Final Fantasy Versus XI- 
II, Prey 2 in Brothers in Arms: Furious 4 (to reč naj bi 
odklopili). Pa, jasno, The Last Guardian, okrog kate- 
rega se šušlja, da imajo z razvojem hude težave, Half- 
Life: Episode 3 in Half-Life 3. Sploh bo ta kdaj? 


FILMSKOST IN BRUTALNOST. "Igre so 
novi filmi", smo zapisali nekoč. E3 2012 je to potrdil, 
a brez tega, da bi se vrnil k osovraženemu interaktiv- 
nemu filmu s sukanjem posnetih, slabo odigranih pri- 
zorov. Strojna oprema in grafični srčki so že zadosti 
močni, da ponazorijo gibanje ljudi in obrazno mimiko, 
ne da bi nam pri tem stale dlake pokonci zaradi un- 
canny valleyja, ko zaznamo, da je oseba na zaslonu 
umetna. Pri tem je prednjačil nadnaravni triler Be- 
yond za PS3, kjer so za glavno vlogo najeli znano ka- 
nadsko igralko Ellen Page. Ta ne bo ponovila lika iz 


] 

Juna, marveč iz nemara še boljšega, manj znanega 
Hard Candyja, kjer kot 14-letnica razkriva pedofila. V 
Beyond na njenem obrazu vidimo sličen bes. 

Filmski pa niso le obrazi, marveč tudi gibanje nalik 
hollywoodskim akcijadam. Recimo v Star Wars 1313, 
kjer junak med tresenjem okolice zaporedoma strelja 
sovražnike, jim zavija vratove in jih odpihava v prepa- 
de, nakar med zublji pleza po razpadajočem plovilu. 
Igranje je tu komajda ločljivo povezano z gledalnimi 
sekvencami. Pustimo ob strani to, da Unchartedov 
navdih postaja tako močan, da si bodo tretjeosebne 
akcijade kmalu podobne kot flip-screen ploščadarice 
na spectrumu. Kleč je v tem, da je E3 nadalje zame- 
glil ločnico med interakcijo in opazovanjem. 

Ter odpihnil dojemanje, da so igre za otroke, kajti to- 
liko brutalnosti, kot je je bilo videti, ne premore niti 
Tarantinova duša. Heroji so rezali goltance, nabadali 
sovražnike in jih krvošpricno streljali med oči, da se je 
vse skupaj zazdelo neokusno celo meni, ki sem vajen 
vsega hudega. Kreativni vodja Assassin's Creeda 3 
Alex Hutchinson meni, da s tem industrija ustvarja 
napačen vtis, ker "v ospredje potiskamo stereotip, ki 
ni resničen." Se strinjam, kajti nasilje je na E3ju vide- 
ti strahovito zato, ker je stisnjeno v kratke, udarne 
predstavitve, pisane na kožo bombastičnosti šova. 


FREE 2 PLAY. IS HERE TO STAY. 

V osnovi zastonjske igre, ki se financirajo iz prodaja- 
nja dodatnih uslug v slogu opreme in večjih inventar- 
jev, levji delež ljudi še zmerom dojema kot inferiorne. 
Za to so si vsled zaslužkarskih modelov, kjer je treba 
za dobro igranje mastno plačati, krive same. Toda 
F2P se je izkazal v naslovih, kot je odlični World of 
Tanks, in njegova prodornost je bila na E3ju ter v 

Mi Pogon Unreal Engine 4 je navdušil z množico neodvisnih virov svetlobe. Na 
voljo naj bi bil v dveh inačicah, eni za top mašine in drugi za masovni trg. 

dneh okrog njega hudo podkrepljena. Brezplačna bo 
na primer impresivna robotščina Hawken, F2P-pro- 
jekt kani ustvariti David Jaffe, avtor God of Wara, pri- 
haja CCPjev hibridni MMO Dust 514, najbolj pa je od- 
jeknila novica, da se kanijo v docela free 2 play stu- 
dio preleviti Crytek, ustvarjalci serije Crysis, ko kon- 
čajo s trenutnimi škatelnimi zadolžitvami - to so Cry- 
sis 3, Ryse in Homefront 2. "Tam in na internetu je 
prihodnost", meni eden njihovih lastnikov Cevat Yerli. 
V ta namen delajo na enotni platformi GFACE, na ka- 
teri bodo temeljili njihovi naslednji špili, ki bodo imeli 
proračune med 10 in 30 milijoni dolarjev. "Trenutni 
poslovni model polnocenovnih iger in DLCjev bo 

stranke izmolzel do smrti," še pravi Yerli. 


POVEZLJIVOST. Interconnectivity je magična 
beseda, s katero so radi opletali PRovci na E3ju. Vse 
mora biti medsebojno povezano, da si z izdelki do- 
ločenega podjetja zaposlen čisto vsak trenutek, naj si 
pred računalnikom, na sekretu ali v restavraciji. Sem 
je že pred časom zavil EA, ki hoče svoje serije spre- 
meniti v 'nalinijske univerzume', kjer boš recimo na 
telefonu razporejal formacije v Fifi in jih nato uporabil, 
ko boš prišel domov. V enako tarčo cilja Microsoft z 
na E3ju predstavljeno novostjo Smart Glass, ki omo- 
goča prikazovanje filmov, spletnih strani ter dodatnih 
podatkov iz iger na zaslonu telefona ali tablice. Takis- 
to je na konektivnost usekan Ubisoft. V opisu Future 
Soldierja si lahko prebereš o njihovem Ghost Recon 
Networku, podoben element pa kanijo zapeči v 
Watch Doggs, kjer naj bi lahko mašine hekal na mobil- 
niku. Sliši se fino, čeprav pričakujemo veliko hrupa za 
nič v slogu davno napovedanega PSPjevskega vzvrat- 
nega ogledala za Gran Turismo 5. 


njih pisali pred kratkim in bomo ponovno v raportu z avgustovskega Gamescoma. Dosti pozornosti je požel As- 
sassin's Creed 3, ker so kazali spektakularne ladijske bitke. Deležni smo bili enoigralskega dela God of War: Ascension in Crysisa 3, kjer je prišel do izraza čudoviti 


grafični pogon. Novi Tomb Raider (spodaj levo) je videti odličen, a so ga prestavili na 2013. Black Ops 2 bo standardno zaslužkarski, tihi hit pa zna biti Sleeping Dogs. 

Zato je pri konektanosti še najbolj praktičen Sony s 
krilatico 'cross', ki označuje večjo povezanost PS3ja 
in vite. Prvi del tega je direktno večigralstvo, kot ga 
nudita Wipeout 2048 in Hustle Kings, pridružili pa se 
jima bosta pretepalki Street Fighter X Tekken ter 
Playstation All-Stars Battle Royale. Drugi element je 
raba vite kot kontrolerja za PS3, kar je mogoče v Ulti- 
mate Marvel vs. Capcom 3 in bo v LittleBigPlanetu 2. 
Tretja plat je snemanje položajev v oblak, od koder so 
dostopni tako na PS3 kot na viti. Četrti 'eross' vidik je 
odklepanje robe v igri za PS3 in njena raba na viti ter 
obratno, recimo oblek v UMvC3. Tako dvojnost bo 
podpiral dvojec Assassin's Creed 3 za PS3 in AC Li- 
beration za vito. Peta odlika pa je, da kupiš igro in jo 
igraš tako na PS3 kot na viti, kakor je s Hustle Kings, 
Top Darts in Motorstormom RC. 


GRAFIČNA FUTURA. Današnja grafika je po- 
stala ... navadna. Ker se je moč trenutne generacije 
konzol izčrpala, dobivamo zelo slične teksture, učinke 
in na splošno znan videz. Tudi na PCju, ki je skoraj 
sceloma povezan z obtelevizorskimi šatuljami. E3 pa 
je omogočil resen vpogled v to, kakšen zna biti videz 
naslednje generacije iger. Crytek se je v CryEnginu 3 
osredotočil na izgled vode z DirectXom 11, za katero 
je treba priznati, da je res nemalo mokra. Toda štafeto 
sta si podajala Sguare Enix ter Epic. Prvi je pokazal 
video pogona Luminous, ki je v realnem času cimpral 
androgine čarodeje, napredne svetlobne efekte, dina- 
mično fiziko in ekspresivne obraze, česar zaščitni znak 
je postal bradat stric s slabimi zobmi. Ali je to videz 
naslednjega Final Fantasyja, ne vemo, in takisto vi- 
zualije niso bile na ravni predpripravljenih sekvenc, 
kot so trdili Sguarovci. Vseeno pa je bil ogled impresi- 
ven. Še bolj je odmevnila demonstracija Unreal Engi- 
na 4 s sauronskim bojevnikom, ki se prebudi v vul- 
kanski špilji. Zvezda te predstavitve je bilo globalno 
osvetljevanje v realnem času, ki se spreminja glede na 
izbiro materiala in luči v prav tako pokazanem ureje- 
valniku. Demonstracija je tekla na računalniku s pro- 
cesorjem core i7, grafično kartico geforce GTX 680 in 
16 GB pomnilnika. Pogon še niti slučajno ni finalen, 
zlasti kar se tiče materialov, ki so nekam plastični. To- 
da ker je Epic kot eden glavnih ponudnikov grafičnih 
pogonov nedvomno dobro seznanjen s sposobnostmi 
next-gena, je smiselno trditi, da bodo igre prihodnosti 
podobne temu, kar smo videli na E3ju 2012. 


Wil U. Za metanje PS3, xboxa 360 in nekoliko šib- 
kejših grafičnih kartic v smeti je prezgodaj, wii pa že 
lahko počasi roma v rumplkamro. Koncem leta nam- 
reč pride njegov naslednik wii U, katerega lastnosti so 
po razkritju na E3ju uradne. 

Naprava bo visoka slabih pet centimetrov, 17 cm bo 
široka in 27 dolga, kar ni bistveno več od wiija. Tudi 
stilistično mu bo podobna. Procesor bo IBMov več- 
jedrnik, katerega natančne specifikacije niso znane, 
zvok obkrožajoč, pomnilnika 8 GB vrste flash, gra- 
fični čip pa posebej izdelani AMDjev radeon, ki bo čez 
HDMI pošiljal sliko do ločljivosti 1080p. Povezljivost 
bo wi-fijevska in skozi štiri vrata USB 2.0, igre pa bo- 

rala šlice. Na žalost se ji ni zoperstavila ekipa Dead or Alive 5. V blatnem ringu. 

do domovale na posebnih 12-centimetrskih diskih, 
na katere bo moč spraviti 25 GB. Filmskih devedejev 
in blu-rayev naj bi wii U ne predvajal, saj se Nintendo 
meni s ponudniki tovrstnih spletnih storitev, kot sta 
Netflix in Amazon Instant Video. Bo pa združljiv s 
softverom za wii; za gamecube žal ne več. Nanj bo 
moč takisto priključiti wiijevo periferijo, kot so wiimo- 
te, nunčak in balance board. 

Kot je moč zaključiti iz predstavitev iger, bo strojna 
zmogljivost vsaj taka kot od xboxa 360 in PS3. Kot je 
bil wii po moči med PS3/xboxom in PS2, si bo wii U 
najverjetneje prisvojil vmesno, samosvoje področje. 
Tak vtis ne temelji na dokupljivem ploščku wii U pro 
controller, orenk igralnem kontrolerju z dvema gobi- 
cama, ki se močno zgleduje po joypadu za xbox 360. 
Ta bo jamčil, da bo moč normalno igrati klasične na- 
slove oziroma predelave, kot so Darksiders 2. Zato pa 
ločenost oznanja privzeta kontrolna metoda wii U ga- 
mepad. To je pol kilograma težka brezžična tablica s 
15,7-centimetrskim barvnim dotikabilnim zaslonom. 
Onegaj, ki ga poganja polnljiva baterija, ima ob strani 
druge gumbe, digitalni križec in analogni gobici, vse- 
buje pa še žiroskope za zaznavanje nagiba, tipalo po- 
speška, geomagnetski senzor (kompas), stereozvoč- 
nika, kamero, mikrofon in podporo standardu NFC 
(Near Field Communications). Raba je zato resnično 
široka, od prikazovanja inventarja in strateške karte 
do podpore drugega igralca ter vloge TV-daljinca. 
Wii U je hkrati konzola, s katero Nintendo dokončno 
vstopa v internetno dobo. Vzpostavljajo namreč om- 
režje Miiverse, ki bo brezplačno omogočalo normalno 
sporazumevanje med igralci oziroma njihovimi risan- 
kastimi avatarčki miiji, spremljanje, kaj počno prija- 
telji, sprožanje izzivov in tako dalje. Prav tako bo wii U 
imel spletni brskalnik, omogočal bo videopogovore in 
poznal kupovanje tako manjših kot večjih naslovov v 
spletni trgovini. 

Sliši se fajn, a vse bo odvisno od iger. Nintendo vno- 
vič zagotavlja, da bo podpora ostalih (third-party) za- 
ložnikov močna. Vendar so isto trdili pri N64, game- 
cubu in wiiju, kjer se jim to ni ravno posrečilo. Wii U je 
trenutno resda videti kot meka za predelave, saj so 
zanj napovedali NBA 2K13, Mass Effect 3, Tekken 
Tag Tournament 2, Aliens: Colonial Marines, Ninja 
Gaiden 3, Assassin's Creed 3 in Batman: Arkham Ci- 
ty, pa prej omenjene Darksiders 2. A to so titule ak- 
tualne generacije konzol, ki se bo zamenjala čez leto 
in pol, ko bo wii U komaj dobro začel pot. Podpora 
zna zato usahniti, ko se bo začelo resno delo na špilih 
za PS4 in naslednji xbox. Ali pa tudi ne. Edinstveni 
kontroler z zaslonom vsekakor odpira nemalo zmož- 
nosti, hardver pa bi moral zadostovati za naslednjih 
par let. Trenutno me bolj skrbi glede Nintendovih 
iger, kajti čeprav je bil Pikmin 3 očarljiv, niso pokaza- 
li ne Maria, ne Zelde, ne kake osupljive nove franšize. 
Kolekcija miniiger Nintendo Land, ki bo spremljala 
konzolo, to pač ni. Če bodo hoteli masovno spraviti v 
promet sistem, ki naj bi po predvidevanjih trgovcev 
stal dobrih 300 evrov, bodo morali pokazati dosti več, 
kot so na E3ju. Menda so se česa naučili iz sfalirane- 
ga lansiranja 3DSa ... 

Največja strojniška predstavitev je bil wii U, ki jo je opravil haitiski šef ame- 
riške veje Reggie Fils-Aime. Spodaj so številne možnosti rabe novega kontrolerja. 

BEYOND: TWO SOULS v 
Guantic Dream po Ja 

uspehu Fahrenheita in Heavy Raina svoje pi hi 
nadmočno, interaktivno zgodbarstvo razvijajo Y 
naprej. V novi igri Beyond: Two Souls bodo 
osvetlili tematiko smrti oziroma onkraja, s ka- 
terim bo imela dečva Jodie Holmes posebno 

| povezavo. Nadnaravne moči in stiki s tujo en- 

titeto ji bodo življenje zapletli do te mere, da ji 

|, bodo za petami ameriški specialci. Mulo bo- 

| mo spremljali v različnih življenjskih obdobjih 
in da se bomo vanjo čim bolj vživeli, bo pod- 
prto mahalno igranje z movom. Obeta se 
nam čustveno nabit spektakel z zajemom S 
živih igralcev. Osrednja zvezda bo Ellen Page, | 
ki se je spomnimo iz odličnega filma Juno. 

SKYRIM: DAWNGUARD Razlog za vrnitev v gromozansko provinco Skyrim 

bodo vampirji, ki v želji po neomejenem bivanju na površju iščejo urok, kako ubiti sonce. To seveda ni pogodu lovcem in frakciji se pripravljata na 

vojno. Igralec se bo sam odločil, kateri trdnjavi bo dal svoj meč, pri čemer avtorji niso izdali, kako bo pustolovščina umeščena v obstoječ svet. Bo 

pa gotovo fino biti krvoses, zlasti z doseženim nivojem vampirskega lorda, ki bo obvladal letanje in telekinezo. Frišen bo prav tako podzemni svet 

umrlih. Poleg tega bo dodatek prinesel vrsto vsesplošnih novosti, denimo bojevanje s konja, samostrele, trole v oklepih, nove zmaje in gargojle. 

Dawnguard bo velika igra s številnimi kvesti, ki bodo igralcu popestrili vsaj trideset ur. Upamo, da res, saj cena 20 evrov za dolpoteg ni neznatna. 
— 


mmm <e ——. po 
mne mn mean mene — 


N 


NBA LIVE 13 poo 
NBA Elite je mrtev, naj živi NBA Live! Poskus ji 
prekinitve s preteklostjo se ni obnesel, saj so Elite 
očitno dokončno ubili, in Live se vrača k staremu ime- s s | 
nu. Tudi k starim prijemom? To bomo videli šele jese- -. N me a 
ni, toda 2K13 bo imel vsaj potencialnega tekmeca. š 9 
Glede igralne plati avtorji pravijo, da se trudijo sistem a 
postaviti tako, da bo moč kadarkoli prekiniti kateroko- | 
li animacijo, kar pomeni, da ne boš obsojen na trise- [M4 
kunden avtomatičen prodor pod koš, ko ga boš sprožil. s 
Pri igri v raketi s hrbtom proti košu so pokazali nekaj k Ki 3 - 
inovacij, kot je tresenje kontrolerja glede na to, kako Mu po ami oa. — 
močno pritiskaš na obrambnega igralca in obratno. $ . 
| Velik poudarek dajejo statistikam, ki jih bo dal NBAjev > —d 
- uradni posredovalec, firma Synergy. Iz njih naj bi igra ii 
črpala podatke za obnašanje umetne pameti in izraču- 
navanje verjetnosti dejanj. Integriran bo ESPN za tele- ba 
vizijski občutek, mnogo truda pa posvečajo nalinijstvu. J ka 

HALO 4 Forerun- dai v 
nerji! Z žarki smrti! In velikimi ... kroglami! Bežimo! Ne, ču 
saj ni treba. Varoval nas bo Master Chief, pol človek pol € KN va 
mašina. Halo 4 ne bo chief-urščina, kjer bi prosto rajžali J 
po vesolju, marveč je videti linearna prvoosebna poka- 
lica v krasnem džungelskem okolju. Začela bo novo tri- 
logijo po zaključku trojke in Chief se bo znašel na Re- 
guiemu, svetu tehnološko visoko razvitih, sedaj izginu- 
H lih Forerunnerjev. Poudarka na zgodbi in samotarskih 
| novosti ni bilo, osredotočili so se na večigralstvo. Skup- 
ku modusov pravijo Infinity Multiplayer in del njega bo 
novi način spartan ops, ki bo pravil zgodbo o velikanski 
ladji Infinity (na njej bo baziran ves multiplayer). Vsak 
teden bo prišla nova epizoda spartan opsov z misijami 
za enega do štiri igralce. To bo kooperativni del, tek- 
movalnemu pa pravijo war games in bo vseboval na- 
predovanje lika ter specializacije oklepov ter orožij. 

NEED FOR SPEED MOST WANTED 

| Novi NFS bo, tako kot 
istoimenski predhodnik iz leta 2005, odprtomesten s 
poudarkom na bežanju pred milico in marico. Za pope- 

| stritev šofiranja bodo skrbeli številni 'interaktivni' objek- 

| ti, kot so skakalnice in uničljiva okolica. Za nameček bo 

| večigralnost oziroma srečevanje živih igralcev brezšivno 
vpeto v furež. Da se to čita kot Burnout Paradise, ni na- 

| ključje, kajti Most Wanted razvija taisti angleški studio 
Criterion. Predstavitveno igranje drugače ni bilo videti 
nič posebnega. Spektakularne kamere, podiranje bajt, 
vratolomni skoki, prebijanja policijskih zased, hudi li- 
cenčni avtomobili gor ali dol, celoten občutek je že vi- / 
den in plitek. NFS kot NFS, pač. Bo pa šlo novo pogla- 
vje še en korak dlje v družabnosti. Izmenjevanje do- 
sežkov in izzivov s prijatelji bo zaradi mnogih skrivnosti <. 
in nalog odprtega sveta še bolj osmisljeno, dodatno pa 

" bodo k važenju pripomogle kazenske točke pri kifeljcih. 

STAR WARS 1313 
Čeprav glede na prenategnjeno licenco ta- 
le titula na prvi uč ne zbuja pretiranega navdušenja, je 
požela veliko sejemskega zanimanja in bo nedvomno 
v soju luči vse do izida. Studio je namreč projekt oz- 
načil za prvi naslov naslednje generacije, ki ni obreme- 
| njen s pet let starim konzolnim hardverom, marveč ga 
razvijajo na jutrišnjih geforcih, kar naj bi se odrazilo na 
novi stopnji grafičnih podrobnosti in fiziki. No, roko na 
srce, za dol past videno ni bilo, je pa res, da so kazali 
le zgodnji demo, temelječ na obstoječem Unrealovem 
pogonu. Igra bo drugače neke vrste Uncharted v svetu 
Vojne zvezd, torej akcijsko naphana kinematografična 
vsesortnica, v kateri bomo kot plačanec raziskovali 
1313. klet glavnega galaktičnega planeta Coruscant. 
Posebnost razvoja je v tem, da pri njem pomagajo vsi 
Georgevi oddelki, torej Industrial Light 6 Magic, Sky- 
walker Sound in Lucasfilm Animation. Smo res firbci, 
kakšno filmsko dogodivščino nam bodo scimprali. 

ASSASSIN'S CREED III: LIBERATION Vzporedno s taveliko trojko izide tudi ašašinov drkamožev odvrtek, ki pa 
ne bo zaradi zaradi tega nič manj zaresen špil. Igrali bomo, pazite to, temnopolto Aveline, ki je videti kot Halle Berry. Štorija se bo odvijala vzporedno s 
Connerjevo pustolovščino, torej med ameriškim pridobivanjem neodvisnosti v drugi polovici osemnajstega stoletja, le da bo kraj dogajanja južno od ame- 
riško-britanskih konfliktov. Pričeli bomo v New Orleansu, ki je bil tedaj - kot vsa Louisiana - še španski, nakar se bomo skozi močvirna brezpotja odpra- 
vili do starodavnih majevskih razvalin. Kakšne skrivnosti bodo na delu, ne vemo, smo pa videli, da je zamorkljica pravi ubijalski stroj, ki v upočasnjenem 
dogajanju verižno jemlje življenja z dvema pištolama, skritim rezilom, mačeto in pihalnikom. Seveda bodo vključeni vsi vitini vmesniški mehanizmi. 


LEGO THE LORD OF THE RINGS 

Legoidne igre, ki jih po podobnem ko- 
pitu razmnožuje studio Traveller's Tales, so simpa- 
tične in privlačne za staro ter mlado. In to bo ned- 
vomno držalo tudi za videošpilno predelavo najno- 
vejše Legove kockovne franšize. Ta bo vsebovala 
dogajanje vseh treh filmov, torej od odhoda iz Šajer- 
ske do spopada v Gori pogube. Igrali bomo sami ali v 
dvoje, v osnovi s poglavju ustreznimi liki. Kajpakda 
bodo v prostem načinu kot vselej dosegljivi tudi osta- 
li, celo zlobni strički, saj bo vnovično raziskovanje za- 
radi mnogih skrivnosti in zbiralništva spodbujano. 
Drugače se igra drži preverjene recepture linearnega 
tekanja, razbijanja, sestavljanja, reševanja preprostih 
puzel in mlatenja po poznanih malih ter velikih so- 
vragih. Povezovalne animacije kanijo biti najbolj do- 
delane doslej, kajti junački to pot ne bodo delali ne- 
mih grimas, marveč bodo govorili filmske dialoge. 

Ži SPLINTER CELL: BLACKLIST 
Slabi fantje na Bližnjem vzhodu 
| žugajo in ameriški prezident vpokliče enoglavo vojsko, Sama Fis- 
herja. Ta je po novem sam svoj šef, kajti pokvarjenega Tretjega 
ešelona ni več, in sposoben bolj kot kdajkoli. Na prvem mestu bo 
| njegova vsevidnost, saj se vračajo prepoznavna trokraka očala za 
gledanje v temi in skozi stene, na voljo pa bosta še minikamera za | 
kukanje pod vrati in svež žepni špijonažni robotek. Za tiho in 
učinkovito pobijanje bo skrbel poseben pipec, tigrov krempelj ime- 
| novan, medtem ko bomo za bolj ognjeno predstavo lahko poklica- 
li na pomoč zaledno artilerijo. Veliko bo tiholazenja, pri čemer bo- 
mo ovire premagovali na različne načine, dobršen del pa bo nape- 
te in spektakularne akcije, saj gre serija proč od zgolj šunjačkih ko- , 
renin. V predstavitvi je bilo užitek gledati, kako je Sam zvezno nizal 
morilske poteze v tekoče kombinacije: zgrabil je enega terorista za 
vrat, ga uporabil kot živi ščit, medtem pa v počasnem posnetku 
streljal druge. In kako je akrobatsko plezal po skalah in stenah, 
vdiral skozi okna ter se pajkomoževsko spuščal s streh. Zelo obe- 
tavno, čeprav nekam razočarajoče za stare fane skrivanja v senci. 


SPEC OPS: THE LINE 

The Line je sicer že deveta igra 
v franšizi vojaških streljank Spec Ops, toda nepo- 
sredno s prejšnjimi deli ne bo povezana. Zasledovala 
bo štorijo stotnika Martina Walkerja in njegovega vo- 
da specialcev Delta Forca, ki bodo morali v Dubaju 
najti polkovnika Johna Konrada. Problem? Veleme- 
sto je zajel katastrofalen peščeni vihar ter ga spreme- 
nil v pustinjo opuščenih nebotičnikov in odpadniških 
tolp. Tretjeosebno moštveno se bomo prerešetavali 
skozi krdela banditov in skušali morilski pesek izko- 
ristiti sebi v prid. Naslov bo namreč znal prostore di- 
namično zasipavati z mivko in maličiti teren, podob- 
no kot v Fracture. Sovrage bomo z ukazi kamera- PD VsULJ 
dom obkoljevali in potiskali v peščene pasti. Prijemi 


se bodo prenesli tudi v večigralstvo, kjer bo treba pa- BURST 


ziti, da ne bomo končali pod kupom rumene zemlje. 50|se Es 

FORZA HORIZON Če je novi Need for Speed tak kot Burnout Paradise, je primerjava smiselna tudi pri tem odkrušku 44 z 
glavne serije Forza. Kot oporna točka je ustvarjalcem rabil Test Drive Unlimited, ki se je proslavil s prostim šofiranjem po havajskem otočju. V Horizontu si- 

cer ne bo mest, saj bo postavljen v zdruznjeno puščavsko-kamnito ameriško državo Kolorado s poudarkom na ruralnem okolju. To pomeni ljudi, še več, fe- 

stival glasbe, v okviru katerega se bomo odpravljali na dirke ali se vozili kar tako. V bojda enako (kvazi)realističnem voznem modelu in z licenciranimi je- 

klenimi konjiči kot v materni seriji Forza. Tudi v sončnih zahodih (- ciklu dneva in noči) in dežju (< spremenljivem vremenu)? Težka bo, že tako so glad- 

kost spustili s 60 na 30 sličic v sekundi. A cuore sportivo nam hitreje bije že, ko pomislimo na drvenje v odprtem svetu, z vetrom v laseh in hrošči v zobeh. | 


SIMCITY 
Ob naslednjem velikem izvodu najslovitejše serije 
upravljanja velemesta pri Maxisu izpostavljajo svež 
pogon za igro, GlassBox. Ta bo znal samostojno 
simulirati obnašanje vsakega posameznega prebi- 
valca, ki bo zjutraj vstal, se usral in premislil, ali 
želi zamenjati službo ter prebivališče. Od tega bo 
odvisno delovanje, medtem ko je bil v preteklih in- 
karnacijah franšize rezultat posledica gore stati- 
stičnih izračunov. Steklena škatlica nas bo pope- 
ljala med trirazsežnimi nebotičniki in znala posta- 
vljati vijugaste ceste. Še zanimivejše novosti pa 
bodo posledica obvezne (ofuj.gif) povezanosti na 
linijo. Naš zaselek bo mejil in vplival na mesta dru- 
gih igralcev, v prvi vrsti s ponudbo surovin in de- 
lovnih mest, pa tudi z onesnaženostjo. Za name- 
ček bo sistem premogel silicijske korporacije, ki 
bodo vnašale nesigurnost z lastnimi mahinacijami. 

FIFA 13 Trinajstica je vide- | 
ti varna, solidna dodelava elementov, ki so Fifi pomagale 
na aktualni tron nogometnih iger. Največja novost je iz- 
boljšava umetne pameti v napadu, kjer si bomo lahko obe- 
tali več pomoči od soigralcev. Ti naj bi se znali taktično raz- 

Š postavljati, izkoriščati statistične prednosti in se več gibati. 
Naslednja dobrota je manj robotski, geometrično precizen 
prvi dotik, se pravi takojšnji odboj žoge po njenem prejetju. 
Ta naj bi bil sedaj veliko bolj odvisen od statistik in vsebo- 
val mero naključnosti, ki bo dala vtis 'človeške napake', za- 
to bo nadzor nad žogo manj perfekten in igra zato bolj vzne- 
mirljiva. Tako pravijo. Na drugi strani so spremenili preigra- 
vanje po zgledu Fife Street, kjer si stisnil oba petelina na 
joypadu in driblal z levo gobico. Seznam izdanih izboljšav 8 
zaokrožajo bolj kompleksne obrambne postavitve pri pro- 
stih strelih, nadalje popiljene animacije in dodelana fizika. 


JUAN MATA 


HAWKEN Lansko razkritje spletne večigralske robotske igre Hawken je bilo eno najlepših presenečenj iz neodvisniških logov. 
Na Unrealovem pogonu zgrajena podoba očara s slikovitim futurističnim velemestnim okoljem, ki spominja na animeje. Vodja projekta Khang Le ga označuje za 'postapoka- 
liptično Hello Kitty'. Po ulicah se bomo preganjali z zajetnimi roboti ob rezgetu avtomatskih topov in sikanju raketnih motorjev. Za razliko od simulacijskih Mechwarriorjev bo 


skupno okrog ducat igralci, med njimi pa bo moč robote nadgrajevati in jih ovešati s kozmetiko iz nalinijske štacune. Ja, Hawken bo zastonj, kot na primer World of Tanks. > 

, ZOMBI U Zombi iz 
leta 1986 je bila prva Ubisoftova igra in založbi se je 
zdelo primerno, da za splovitev nove Nintendove kon- 
zole blagovno znamko obudi. Prvoosebno bomo kot 
navaden Londončan skušali ohraniti lepo kožo, pri 
čemer bo šlo za preživetvenico v pravem pomenu be- 
sede. En ugriz in lik bo mrtev oziroma zombificiran za 
vekomaj. Nič zdravja in loadanja. Nato se bomo prese- 
lili v usrane gate drugega človečka in skušali najti dra- 
gocen inventar prejšnjega nesrečneža. Čeprav je stra- 
šen virus, ki ljudi spreminja v krvolačne nemrtve, nižek 
domiselnosti, je ta grozljiva, nič kaj 'nintendovska' igra 
pokazala precej izvirnosti in privlaka. Zvečine seveda 
na rovaš novega, z zaslonom opremljenega wiijevega 
kontrolerja, ki bo rabil kot radar, miniračunalnik, inven- 
tar in daljnogled. Kakšen bo konkreten cilj in ali bo 
okužba zavdala tudi britanski modri krvi, pa še ne vemo. 


| 


C FIREFALL Večigralske zastonjske igre se množijo kot trioke ribe v Fukušimi. Tale bo tretjeo- 
sebna streljanka v znanstvenofantastični okolici, ko se bo človeštvo dvesto let v prihodnosti otepalo čudnega meddimenzijske- 
ga oneja, ki se bo zaredil na Zemlji in površje zasul s ščurki iz onkraja. Nase bomo navesili energetske oklepe v petih inačicah, 


ba, 4 v ki bodo določali našo vlogo, denimo izvidnika ali sanitejca. Boj bo z obilico raketnega poskakovanja malce spominjal na Tribes, 
 PRenaj JE risankasta podoba pa na Borderlands. Toda Firefall bo izdatno pogledoval proti mmorpgjem, saj bomo svojo lupino nadgraje- b 
IB— z t vali skozi razvejano drevo. Za to bo treba nabrati ogromno surovin. Na čelu Red 5 so ljudje, ki so (so)spočeli World of Warcraft. 

NBA 2K13 m 
Zvezdogledi privjuji in rivjuji ameriških strani in revij so glede | m 
košarkaške serije 2K pretirani, saj se izdelovalci zaradi letne- i 
ga razvojnega cikla ne osredotočajo dovolj na piljenje. 2K12 Be PRVA 5 vo) SDD swW)sh (4 K 
je bil ob izidu tako poln napak in hroščev, zlasti pri spletnem Ča A d 


večigralstvu, da ni bilo za nikamor, in celo zdaj ni dodobra 
poštiman. Ko razvijalce pobaraš po tem, so tiho in naučeno 
brbljajo o novostih. V 2K13 so to tekoča animacija, izboljšane | 
reakcije v igri v raketi in razširjene sposobnosti v obrambi, 
kjer se bo dalo modela z žogo nadlegovati bolj in bolje. To 
najbrž ne pomeni komolčkov v fris in podplatov v nart. Prav Bi 
tako so obelodanili nov modus all-star weekend, kjer se bodo 
obstoječi ter prihajajoči zvezdniki pomerili v zabijanju in troj- 
kah. Fajn, ampak založnik kani način ob izidu dati samo ti- 
stim, ki bodo igro prednaročili, in ga kasneje prodajati ločeno 
za petaka ali desetaka. Je kdo, ki mu ob tem ni postalo slabo? 

WONDERBOOK 
Ste si kdaj želeli, da bi pod vašimi prsti knjiga ožive- 
la? Točno to obljublja Sony z novim projektom Won- 
derbook. Ne bo šlo toliko za igro kot za obogateno 
resničnost, namenjeno zlasti mlajšim in družinam. 
Novi igrator bo podoben zaresni bukvi, v njem pa se 
bodo pojavljale slikaniške zgodbe in navodila za ča- 
ranje. Coprnije bomo potem izvajali z muvom in 
učinke videli na televizorju. Prvi naslov v seriji bo Bo- 
ok of Spells, v katerem bomo postali učenec na Bra- 
4 davičarki, čarovniški univerzi iz Harryja Potterja. 
Wonderbook sicer ne bo Harryjeva igra, toda pri raz- 
voju sodeluje J. K. Rowlingova, ki vanjo vpleta svoj 
univerzum in skrbi za zgodbe ter magije. Potter pa je 
le začetna točka, saj kanijo Wonderbook, če se bo 
prijel, uporabiti še za druge pravljice. Interaktivna 
knjiga se bo marsikateremu odrasležu zdela smešen 
koncept, a smo prepričani, da bodo otroci navdušeni. 

UI) Ne ——E IE GEARS OF WAR: JUDGMENT Osemnajst in pol milijonov izvodov serije Gears of War so že prodali in | 
- z m... 2 K štirica bo narejena za naslednji xbox, z Unreal Enginom 4. Zato je Epic razvoj odvrtka Judgment prepustili poljskim People Can Fly (Painkil- 
Mi, a ler), s katerimi so sodelovali pri Bulletstormu. Judgment se bo odvijal štirinajst let pred enico. Spremljal bo blontnega poročnika Braida, ki je 
IA 4 Eu d pred vojaškim sodiščem obtožen izdajstva - nikakor ne tako, kot je bil Arbiter v Halu 2, a-a. Poglavitni novosti, ki so jih razkrili doslej, sta večja 
' y svoboda raziskovanja in svež večigralski modus. Glede prvega naj bi bil Judgment nalik igram z odprtim svetom, saj ne bo več linearen. Ope- 


% f vani nepuščavniški način pa se imenuje overrrun. Temeljil bo na moštvih in poklicih, razdeljenih na obrambne ljudi ter ofenzivne Locuste. 
NU cedi? — | ma] mo 4 a 


DEAD SPACE 3 

Prizorišče se veča. Če | 
smo v enici vandrali po vesoljski ladji in v dvojki po 
oporišču v orbiti, se bomo sedaj odpravili na planet. 
Ledeni planet, kar je še bolj hladno in brrr od kovine. 
Je tam vir nekromorfskega zla, ki oživlja trupla in 
spreminja možgane živih v neuporabno, tresočo se 
žolco? Bomo videli, vendar ne kot stari junak Isaac 
Newton, marveč kot novinec John Carver. Ne, ne 
Carter z Marsa, Carver! Sistem ostaja znan, se pravi 
tretjeosebno premikanje, nadzorovanje budečega se ; 
strahu in municijo šparajoče klanje spak. Kakšno bo 
razmerje med strahom in akcijo, je kajpak neznanka, 
je pa bil E3-poudarek na slednji, tako da so ljubitelji 
preživetvenega hororja že zaskrbljeni. Tudi zato, ker 
so se nekromorfi naučili streljati. Nemara bomo ra- 
vno iz tega razloga potrebovali pomoč, ki nam bo da- 
na v obliki možnosti kooperativnega opravljanja 
kampanje, dočim so tekmovalni multiplayer ukinili. 

Ubisoft za PC, PS3 in xbox 360, 
2013 Psi čuvaji so ena bolj privlačnih najav sejma. 
Gre za novo franšizo izpod prstov Ubisoftovega 
montrealskega studia, ki se je proslavil z Assassin's 
Creedom. Tematika te akcijske avanture bo sveža: 
sodobna podatkovna vojna. Glavni protagonist, he- 
ker Aiden Pearce, se bo namreč postavil po robu 
mestnemu informacijskemu sistemu, ki v ne tako 
oddaljeni prihodnosti dobesedno nadzoruje življenja be) ši 
prebivalcev. Zato se bo v enaki meri posvečal vdira- 
nju v sisteme in prisluškovanju kot klasični strelski 
akciji izza zaklonov. Aiden bo lahko s svojim mobil- 
5 nikom dostopal do praktično vsakega mestnega 
omrežja, od telefonskega do video nadzornega. Av- 
torji smelo napovedujejo, da bodo naloge rešljive na 
z različne načine, odkrivali pa jih bomo ravno s pri- 
sluškovanjem. Podpirali bodo tudi sodelovalno več- 
igralstvo. Upamo, da v navezi hekerja in vojaka. 

THO za PC, PS3 in xbox 360 avgusta, za wii U koncem leta Prvenec je bil fina mešanica tretjeosebnega boja, ra- 
ziskovanja in razmišljanja, zato od nadaljevanja pričakujemo najboljše. Ne bomo več jezdec apokalipse Vojna, temveč njegov bledo- i$ 
lični kolega Smrt, ki bo peš ter na konjskem hrbtu raziskoval, zakaj so Vojno sploh izgnali na Zemljo. Recept bo sličen, a razširjen. Svet 
bo dosti večji in bo obsegal številna mesta, planjave ter temnice, od likov bomo sprejemali naloge in veliko več se bomo ubadali z opre- 4? 4 
mo. Prav tako bomo dobivali izkušnje in se krepili. Smrt bo gibčnejši od Vojne, kar bo koristilo zaradi povečane količine velikih mon- 
strumov. Kazali so zlasti klavsko akcijo, ki je videti super, a nadejamo se, da niso pozabili na miselno plat, ki je bila v izvirniku fletna. 


SIM TEEN. "a 


N 13 Konami 
za Vse, jeseni Stari ljubitelji serije PES dobro po- 
znamo mantro avtorjev "Letos pa bo." In že dolgo 
ni. A inačica 2012 je ponudila zanimivo alternati- 
vo EAjevi tekmici. Letos producent ni več Shinji 
'Seabass' Takatsuka, marveč dosedanji človek v 
senci Kei Masuda, kar ne pomeni revolucije - 
morda pa spremembo v razmišljanju. Čuti se že- 
lja po vrnitvi v čase nabritega Pro Eva 5, ko so se 
igralci razletavali po zelenici in so bile žoge to- 
povski izstrelki. To je videti v sprejemanju žoge, 
kjer bodo spretni prsti botrovali nezaslišanim po- 
tezam v slogu pošiljanja usnja čez glave tekme- 
cev ... v preigravanju, zaradi katerega bodo sre- 
čanja eden na enega vselej prešvicana in z nego- 
tovim izidom ... ter v izboljšani pameti računalniš- 
kih sotrpinov, ki naj bi se kot v Fifi raje odkrivali 
in ti pomagali. Poudarek bo takisto na življenjsko 
animiranih zvezdnikih in na preciznem nadzoru, 
zlasti če boš izbral manualne podaje in strele. 


klike — EZO MM 
PI Nintendo za wii U, koncem leta Eden bolj pričakovanih naslovov za wii U je tretji v. v. 
del serije Pikmin, ki se je ustavila pred osmimi leti na gamecubu. Izročilu ustrezno bo šlo za pi- | 
sano realnočasovno akcijsko strategijo, kjer bomo iz ptičje perspektive nadzorovali gruče ve- 4 
soljskih bitjec Pikminov. Ti so veliki kot palčki in v naravnem okolju okolju opravljajo naloge - 
postavijo most čez potok, podrejo oviro, nosijo objekte, se ogibajo sovražnikom in jih tepejo. Si- 
stem bo sličen, le da bodo vdelani novi pikminčki, kot so skalnati, ki se znajo metati v prepre- 

ke. Dizajner Shigeru Miyamoto je bil na predstavitvi jako ponosen na preprost nadzor z na- 
tančnim merjenjem ob rabi wiimota, recimo v posamezne dele velike gosenice. Ter na oddalje- 

ni pogled na zaslonu tabličnega kontrolerja, ki bo omogočal širše dojemanje dogajanja na stop- 

nji, saj bomo nadzorovali do štiri vodje pikminov, ki jih bo treba včasih medsebojno usklajevati. 

"a Ponovni zagon serije Rayman, Origins, ki smo ga proglasili za eno 
, 4 ke 9 j iger minulega leta, je bil sprva le kritiški uspeh. A sčasoma so se zanj ogreli tudi kupci, tako da Michel Ancel in 
a ' - kompanija v Ubijevem montpellierskem studiu delajo na nadaljevanju. Slog grafike je vnovič prepoznaven risankasti, ki % 


zi greje srčke, igranje pa znova od strani gledano 2D-platformsko. Kakopak bodo vdelane sveže stopnje, polne ploščadi, 
— simpatičnih sovražničkov in pojočih, rešitve željnih Lumov. Toda glavna novost bo pridružitev še enega igralca v taki obli- 
ki, da bo prvi skakal na zaslonu televizorja, drugi pa na ekranu tablice novega wiija. Tam bo lahko v vlogu enega od Ray- 
manovih tovarišev z dotiki spreminjal barve Lumov, da bodo vredni več, odstranjeval grožnje in brezudi žvali omogočal, 
da bo dosegel nedostopne dele nivojev. Zaradi te zasnove gre dvomiti, da bodo Legende na voljo tudi za druge sisteme. 

SOUTH PARK: THE STICK OF TRUTH Y 
South Park je razdejan. Zavdali so ' 


mu Jezus z brzostrelko, podivjane gozdne živali, vampirska mu- 
larija in Barbra Streisand. Šola gori, Mr. Hanky je driska postal, 
četrtošolci pa se skrivajo v hosti. Eric: "Potrebujemo rešitelja." 
Kyle: "Bom jaz." "Židje ne morete biti rešitelji! Potrebujemo no- Z, 
vega otroka!" Taka je zasnova prihajajočega southparkovskega 

špila, pri katerem za razliko od prejšnjih puranjih izdelkov sode- 

lujeta avtorja serije Trey Parker in Matt Stone. Glasovi bodo zato 

izvirni in videz prepoznavno ploskoven. Žanrsko bo zadeva frp- 

jka s poteznim bojevanjem, v kateri bomo ustvarili lastnega ju- 

naškega froca, nakar se bomo z znano četverico sprva na dvo- 

rišču igrali domišljijske vloge. Ta prizor je vkup z oblekami vzet 

iz epizode na temo Gospodarja Prstanov - S6E13. A otroška igra 

bo kmalu postala kvest epskih razsežnosti in antisemitističnih, 

homofobnih, kanadskih in drugih skrajnih štosov, ki jih bodo 

bržda čislali oziroma razumeli le fani risanke. Kinect bo omo- 

gočal še verbalno ukazovanje Cartmanu: "Fat fuck, attack!" 


po po 
| ASCEND: NEW GODS 
Na prvi pogled bo Ascend: New Gods za XBLA 
še ena v vrsti klavščin, ki sledijo uspehu God of Wara. 
S težko oklepljenim vitezom bomo, vihteč težke seki- 
re, s specialkami trli kosti nebroju demonskih zverin in 
razvijali veščine. Toda pod površje kani mali studio Si- 
gnal (Toy Soldiers) zapakirati vrsto zanimivosti. Vselej 
bomo v obliki obrisov spremljali, kaj počno naključni 
drugi igralci (predstavljajte si duhce iz Demon's Souls), 
pri čemer jih bomo lahko z zakletvami podpirali ali 
ovirali. Svoj lik bomo mogli kadarkoli upokojiti, pri 
čemer bomo v novega junaka prenesli del njegovih 
sposobnosti, starega pa pustili v svetu kot novega 
šefa, ki bo napadal univerzume drugih igralcev! S taki- 
mi preskoki med različno razvitimi liki si bo moč 
ustvariti samosvojega in nabildanega heroja, ki pa bo 
potreben, da se bomo na koncu lotili velešefov - titanov. 


THE ELDER SCROLLS ONLINE Baje je masovka po izročilu Starih zvitkov v razvoju že polnih pet let. Kraj do- 
gajanja bo celoten kontinent Tamriel, kar pomeni tako puščave Hammerfella kot severni sij Skyrima, vmes pa še Cesarsko mesto Cyrodill. Pridružili 
se bomo enemu od treh področij oziroma geografskih zavezništev, ki se vojskujejo za prestol. Da ne bo dolgčas, bo čez politično rivalstvo poveznje- H MA b 


na diabolična nevarnost hudobnega daedre iz dimenzije Oblivion. Avtorji pravijo, da bo njihov izdelek prvi tovrsten, ki ga bo moč uživati kot solo pu- 
stolovšino in katerega podrobnost ter vernost bosta slični onima iz aktualnega enoigralskega poglavja. Nadalje navajajo preprosto, priljudno igranje, 
a obenem bolj globoko od konkurence. Pa izrazito zgodbo. Klasične obljube, pač, vendar zna biti, da bo Azeroth naposled dobil dostojno alternativo. 

POIŠČITE SVOJ IZVOD V POSLOVALNICAH BIG BANG, MLJELLER, HARVEY NORMAN IN COMSHOP. 

KA 12. april 1961 - Jurij Gagarin, Še W 16. julij 1969 - pričetek prve [A se ; 
s prvi človek v vesolju. |. v 4 lunarne misije belo 11. JE sori ii 

Kje se prične vesolje? Čigava raketa se ga je najprej dotaknila? Kaj 
smo imeli pri tem Slovenci? Kdo je prvi zadel Mesec? Kolikokrat smo 
na njem sploh pristali? Kako visoko so sateliti? Zakaj Zemlja ne pade v 
Sonce? Kdaj gremo na Mars? Koliko stane turističen ogled vesoljske 
postaje? se znova loti vesoljskih kronik, tokrat človeških in 
človekovih odprav v skrivnostno, a tako privlačno črnino. 


—A mi m o dla 
Junij 1995 - eden od mnogih 20. julij 1975 - Viking 1, prva posrečena 2013 - Virgin Galactic obljublja 
shuttlovih obiskov postaje Mir. h ; in dokumentirana odprava na Mars. turistične izlete v vesolje. 

lovek se ozira v nebo, od kar mu hrbteni- 
ca to dopušča. V prvi vrsti ne s filozof- 
skimi vprašanji, od kod prihaja in kam 
gre, marveč predvsem iz preživetvenih 
razlogov. Od zgoraj namreč pritekata vo- 
da in toplota, potrebščini, ki omogočata življenje." 
Tako sem pred leti otvoril vedež o nastanku stvar- 
stva, zdaj pa te misli nadaljujem z iztočnico za novo 
zgodbo. "A videl je ptice in postal je zavisten. Po- 
nižnost do nebes se je umaknila prevzetni želji po le- 
tanju. Kar mu je odrekla narava, je hotel nadoknaditi 
z umom. Naposled mu je uspelo seči po nebu in bil je 
prevzet nad svobodo zrakoplovbe. In ko je zmanjkalo 
sinje modrine, ga je zamikala vsemirska črnina." 


V NEBO 


George Cayley leta 1853 najbrž ni bil prvi, ki je plul 
po zraku, saj zgodovinopisje pozna mnogo bajeslov- 
nih, naključnih in znanstvenih zgodnjih letavcev. Bil j 
pa Anglež prvi, ki je svoj jadralni projekt znanstveno 
dokumentiral in utemeljil štiri letavne sile: težo, vz- 
gon, potisk in upor. S tem je postavil temelje aerodi- 
namike in s tem letalstva. 

Na teh osnovah se je zvrstilo pol stoletja posnemoval- 
nih eksperimentov, vsak malce boljši in naprednejši. 
Glavno vodilo je bil popoln nadzor, za kar je bil pogoj 
asten pogon. Sprva so kaskaderski izumitelji testirali 
etalne priprave s parnimi motorji, a preboj je uspel 
bratoma Wright z bencinskim agregatom. Njun polet 
eta 1903 velja za prvi posrečen poskus s samogna- 
nim frčoplanom. Le dekado kasneje pa so leteči stro- 
ji že streljali eden na drugega ... 


Rakete na trdo snov, recimo na smodnik, so Kitajci 
spuščali že v trinajstem stoletju. Tamkajšnja le- 
genda pripoveduje o brihti Wan Huju, ki je hotel po- 
leteti z raketno stolico, a je pretiraval in ga je raz- 
neslo. Da to ne bi šlo, sta potrdila mythbusterja. 


Ko je človek enkrat za silo osvojil ptičji prostor, je 
pričel razmišljati o novih mejnikih. Teoretične princi- 
pe v zvezi s težnostjo so fiziki navsezadnje poznali. 
Krožnice je opisal Kepler, Galilei je izračunal pospe- 
šek prostega pada, ubežno hitrost je pogruntal New- 
ton ... Toda šele v začetku 20. stoletja so znanstveni- 
ki vsa ta dognanja nebesne mehanike strnili v kon- 
kretne študije o doseganju velikih višin in vesoljskih 
potovanjih. Povod je bila raketa na tekoče gorivo, ki 
sta jo neodvisno iznašla Rus Konstantin Ciolkovski in 
Američan Robert Goddard. Pogon, ki ne potrebuje ki- 
sika iz zraka oziroma deluje v vakuumu, ter oblika 
plovila, ki ne leti na podlagi zračnega vzgona kril, sta 
bila nujna predpogoja za kakršnokoli vesoljstvo. Fan- 
tazijske odprave na Mesec, kakršne je ljudstvo pozna- 
lo iz znanstvenofantastičnih del Julesa Verna in Geor- 
ga Meliesa, se niso več zdele tako nedosegljive. 

Šele Goddardov preizkus tekočega raketnega gori- 
va je omogočil resno poseganje po nebu. Prvi pri- 
merki so uporabljali etanol, kerozin in dušik, 
dočim je reakcijo omogočil tekoči kisik (ponarode- 
la oznaka zanj je LOX). Princip je enostaven: kom- 
ponenti pri izgorevanju tvorita zelo vroč plin, ki se 
razteza skozi drobne šobe. To mu da hitrost, s či- 
mer se ustvarja potisk. Tekoče gorivo je bolj učin- 
kovito in ga je moč za razliko od trdega dozirati, 
ugasniti ter znova prižgati. Vseeno se za pomožne 
pogone uporablja tudi trdo, saj je cenejše in lažje 
za rokovanje. 


Manj znano je, da se je poleg omenjenih očetov rake- 
tarstva v anale zapisala naša gruda. Avstroogrski 
inženir slovenskega porekla Herman Noordung Po- 
točnik je leta 1928 izdal knjigo Problem vožnje po ve- 
solju - raketni motor. V njej je naš učenjak postavil 
celovito izhodišče astronavtike in nanizal mnogo ar- 
gumentiranih odgovorov na ovire pri odkrivanju vse- 
mirja. Predvidel je celo orbitalno postajo in zlorabo 
vesolja za orožarske namene. Če Potočnik ne bi kma- 
lu zatem pri šestintridesetih letih umrl za pljučnico, bi 
bila njegova vloga pri potovanjih v brezmejnost dosti 
večja. Njegovo delo je vplivalo na oba vesoljska pro- 
grama, ameriškega in sovjetskega, poklon pa je 
našemu Hermanu izkazal tudi Kubrick, ki se je v Odi- 
seji 2001 zgledoval po njegovih ilustracijah. 


Herman Potočnik 
PROBLEM 
VOŽNJE 

PO VESOLJU 


V knjigi, ki je izšla v slovenščini šele mnogo deset- 
letij kasneje in jo je moč zastonj sneti z Noordung. 
into, je Potočnik popisal čisto vse alineje vesolj- 
skega poleta, od konstrukcije vozila, pogona in go- 
riva prek vseh fizikalnih pojavov do pridobivanja 
elektrike ter ustvarjenja umetne težnosti na vesolj- 
ski postaji. Neverjetno zanimivo branje! 


DEFINICIJA VESOLJA 


Izraz vesolje nima jasne definicije. Gre za prostorsko- 
časovni kontinuum, v katerem sobivata snov in ener- 
gija. V povprečju je to idealen vakuum z gostoto par 
vodikovih atomov na kubik in temperaturo nekaj kel- 
vinov. Ampak za ta članek ni toliko pomembno 'kaj je 
vesolje', marveč 'kje je' oziroma 'kje se začne'. 

Naš planet obdaja atmosfera, plašč plinov, ki ga drži 
skupaj Zemljina gravitacija. Večina mase ozračja je 


zgoščena na prvih 15 kilometrih, čemur rečemo tro- 
posfera. Drugi obroč je stratosfera, kjer je največji del 
ozona, ki ovira pot ultravijoličnim žarkom in daje ne- 
bu sinjino. V mezosferi, ki sega od 50 do 80 kilome- 
trov visoko, zgori večina meteorjev. Nato se prične 
600-kilometrski sloj termosfere, čemur sledi poslednji 
pas, eksosfera. Redki vodikovi in helijevi atomi tod ne 
trkajo več prosto med seboj, marveč se obnašajo po 
pravilih kozmosa in so vpeti v krožnice. Na točki, kjer 
jih sila sončnega sevanja iztrga iz ujema gravitacije, 
se Zemljina atmosfera dokončno zaključi. To je na 
okoli 190 tisoč kilometrov nad površjem oziroma na 
pol poti do Lune. 

Uradno smo rob vesolja postavili dosti niže. Madžars- 
ko-ameriški fizik Theodor von Karman je zagovarjal 
mejo tam, kjer bi moralo klasično letalo, da bi se ob- 
držalo v zraku, leteti s tirno hitrostjo, oziroma tam, 
kjer postane vpetost v orbito sploh mogoča. Izračuni 
so se približali razdalji sto kilometrov od površja. 
Mednarodno zrakoplovno telo FAI (Federation Ačro- 
nautigue Internationale) je predlog sredi prejšnjega 
stoletja sprejelo in odtihmal se na tej višini prične ve- 
solje, mejniku pa pravimo Karmanova ločnica. 


Hubblov teleskop, dobra dva metra široko kukalo, 
je 560 kilometrov visoko. Mednarodna vesoljska 
postaja je še bliže. Je to sploh vesolje? Uradno je, 
reče pa se temu pasu nizka orbita in z izjemo misij 
Apollo astronavti dlje niso šli. 


Taka definicija je dobrodošla iz več razlogov. Rabi kot 
opora za beleženje dosežkov, loči astronavtiko od 
aviacije in je osnova za vesoljsko pravo, saj razmeju- 
je državni zrak od nikogaršnjega prostora. Pogodba o 
vesolju pravi, da je vse nad Karmanovo linijo, vključ- 
no z Mesecem in ostalimi nebesnimi telesi, neosvojlji- 
vo, na voljo vsem in izključno za miroljubne namene. 
Namestitev orožij za masovno uničevanje je prepove- 
dano tako v orbiti kot na skalah. 


k he ble kih odi šek 


Američani so mejo vesolja postavili na 80 kilomet- 
rih, zato so dobili astronavtsko broško mnogi piloti 
raketoplana X-15, četudi je do Karmanove meje 
uspelo priti le enemu (1967). Drugače je tole že 
davno upokojeno ekspirementalno letalo ameriške 
vojske brez pravega namena. V zrak ga je dvignil 
bombnik B-52 in še vedno drži avionski rekord hit- 
rosti: 7200 km/h. (Najurnejše neraketno letalo je 
drugače SR-71 blackbird - 3500 km/h.) 

VESOLJSKA TEKMA 
SE PRIČNE 


Za časa Potočnika se je človek povzpel na dobrih de- 
set kilometrov višine, medtem ko so se baloni brez po- 
sadke dvignili še trikrat više. A njegovi postulati so po- 
magali nemškim raketnim znanstvenikom z Werner- 
jem von Braunom na čelu, da se je človeški objekt po- 
fočkal v vesolje že leta 1942. Kasneje začrtano mejo 
sto kilometrov je namreč prva prečila nemška terori- 
stična raketa V-2, dasiravno je bil njen namen sejanje 
smrti med Londončane, ne odkrivanje nebes. Baje so 
poskusi navpičnega leta dosegli celo višino 200 km. 


12-tonska in 14-metrska raketa V-2 je bila drago in 
neučinkovito orožje, saj je stala za štiri bombnike, 
3000 izstrelitev pa je vzelo 'komaj' okoli 7000 živ- 
ljenj. A njen namen je bil psihološki. Raketiranje 
je bilo nekaj novega, radarske zaznave ni bilo, pro- 
tiobrambe prav tako ne in zaradi leta s štirikratno 
hitrostjo zvoka je projektil priletel v čisti tišini. 


Nacistični raketni program je bil iztočnica vesoljske 
tekme, ki se je začela kmalu po drugi svetovni vojni. 
Američani in Sovjeti so namreč planili po nemškem 
znanju in zasegli stotine vagonov raketne tehnike, pri 
čemer so prvi dobili von Brauna in njegove sodelavce 
iz slavne vasice Peenemiinde. V strahu pred rdeče- 
armejsko nemilostjo so se znanstveniki namreč raje 
predali Zahodu. Prvih nekaj let so vsi eksperimentira- 
iin izpopolnjevali zaplenjene primerke V-2 ter v zrak 
pošiljali mušice, miši, opice in pse. To so bili seveda 


Prva više razvita žival, ki se je vrnila iz dotika vse- 
mirja, je bil ruski pes Cigan (1951). Njegova roja- 
kinja Lajka ni imela te sreče, saj je med obkrože- 
njem modrega planeta v Sputniku 2 leta 1957 umr- 
la. Resda je bilo tako načrtovano, kajti tehnologija 
za vračanje iz orbite še ni bila razvita, vendar pes 
ni bil samodejno uspavan, matveč je zaradi napa- 
ke zgorel. Najpomembnejši pa je bil ameriški šim- 
panz Ham (1961), ki je dokazal, da v breztežnosti 
ni težav z motoriko. Zaradi treninga z metodo elek- 
trošok ali banana je uspešno vlekel ročice in priti- 
skal stikala ter se po četrt ure afnanja po brezmej- 
nem onkraju vrnil srečno vrnil domov. 


tako imenovani podorbitalni leti, torej gor in takoj na- 
zaj. Nato sta se v začetku petdesetih obe strani pri- 
dušali, da kanita v letu 1957 utiriti objekt v orbito. A 
kljub moštvu z več izkušnjami in nekaterim uvodnim 
uspehom, kakršna je prva fotografija z višine 400 ki- 
lometrov, ZDA spočetka niso imele sreče. 

Sovjetski program je vodil genij Sergej Koroljov. 
Čeprav v tistem času javnost, kamoli Zahod, njegove- 
ga imena ni poznala, je bil prav on najbolj zaslužen za 
prednost srpa in kladiva. Veliko zmago je Kremelj do- 
bil 4. oktobra 1957, ko je Sovjetska zveza izstrelila 
balistično raketo s prvim umetnim satelitom, imeno- 
vanim Sputnik. Operacija je bila popoln uspeh. Pol- 
metrska zloščena krogla se je ujela v tirnico 215 kilo- 
metrov visoko in v poldrugi uri obkrožila planet. Ker 
je na kratkih valovih oddajala svoj znameniti bip-bip- 
bip, ji je sledil ves svet. Naslednje tri mesece kroženja 
se je Sputnik polagoma spuščal, nakar je po 60 mili- 
jonih prepotovanih kilometrih zgorel. 


Sputnik je v nebo ponesla vojaška raketa iz izstre- 
lišča Bajkonur. Sprva so planirali tonski objekt, 
poln opreme, nakar so zaradi naglice oblikovali pre- 
prosto ter zapomnljivo kroglo s štirimi antenami. 
Večina tovora 80-kilogramske konstrukcije je pred- 
stavljal oddajnik. Od Sputnika kajpakda ni ostalo 
nič, je pa po muzejih moč videti njegove rezerve. 


SPUTNIŠKA KRIZA 


ZDA so satelitsko tekmo izgubile zaradi nenavadne 
odločitve predsednika Eisenhowerja. V strahu pred 
negativnim odzivom javnosti se ni odločil za von 
Braunovo najbolj napredno raketo Jupiter, saj je šlo 
za vojaški kos tehnike. Zato so podvig prepustili ne- 
preizkušenemu projektilu Vanguard. Ta je že tako za- 
mujal, nakar je dva meseca za Sputnikom doživel de- 
bakel brez primere. Pred očmi milijonov gledalcev po 
vsem svetu je na višini enega celega metra razneslo 
raketo in rampo, satelit pa burleskno odkatapultiralo 
na bližnje polje, kjer je vestno nadaljeval z oddaja- 
njem signala. Naslednji dan so časopisne naslovnice 
prekrili domiselni naslovi 'Kaputnik', 'Stayputnik' in 
'Flopnik'. Amerika je bila ponižana in je čez noč izgu- 
bila mesto tehnološke velesile. Da je von Braun čez 
nekaj mesecev s prej sporno vojaško raketo uspešno 
izstrelil prvi ameriški satelit Explorer, je bila drugora- 
zredna novica. 

Sputniška kriza, kot so poimenovali ameriško reakci- 
jo po uspehu Sovjetov, se je odrazila v množični 
aktivnosti. Ni bila na kocki le čast, marveč domovin- 
ska varnost, kajti hladni sovrag bi preciznost in zmo- 
gljivost vesoljskega programa lahko uporabil za na- 
pad. Leta 1958 so zato ZDA ustanovile pomembni 
agenciji. ARPA (Advanced Research Project Agency 
- pozneje so dodali predpono Defense) je urad za rav- 
zoj vojaških tehnologij, NASA (National Aeronautics 
and Space Administration) pa je posihmal ekskluzi- 
vno skrbela za civilno astronavtiko. Za nameček so 


Raketni inženir Wernher von Braun je bil ključni 
človek tako v nacističnem raketnem programu kot v 
kasnejšem ameriškem. Bil je sicer esesovec, ven- 
dar ni bil vojak, zato ni imel veliko nacističnega 
masla na glavi. Ob poslušanju medvojnih poročil 
je dejal: "V-2 je delovala odlično, le pristala je na 
napačnem planetu." Umrl je leta 1977. 


namenili težke milijarde za izobraževanje v fizikalnih 
znanostih in še več proračunskih sredstev za izgrad- 
njo jedrskih medcelinskih raket. 

Kljub vloženim dolarjem je druga stran še naprej do- 
segala pionirstva. Leta 1959 so Sovjeti s sondo Luna 
2 prvič zadeli Mesec, kar je Američanom uspelo šele 
tri leta kasneje z Rangerjem 4. V obeh primerih je šlo 
za trde pristanke, preprosto rečeno strmoglavljenja, 
kajti drugače še niso znali. A največji dosežek je pri- 
neslo leto 1961. 21. aprila je raketa Vostok ponesla v 
orbito 300 kilometrov visoko ekskluziven tovor: prve- 
ga kozmonavta, 27-letnega Jurija Gagarina. Kaj prida 
aktiven dečko v breztežnostnem okolju ni bil, saj j 
uro in tričetrt le opazoval inštrumente in kramljal z 
nadzornim centrom, medtem ko je plovilo delovalo 
samodejno. Po enem krogu so ga povratni motorji 
usmerili nazaj na zemljo, kjer je uspešno pristal in čez 
noč postal svetovni junak. 

Svetovni voditelji so podvig pozdravili in optimistično 
upali, da bosta velesili sredstva poslej raje namenjali 
raziskovanju vesolja kot oboroževanju. Tudi Kennedy 
je tekmecem čestital. A obenem je v znamenitem go- 

Raketa, s katero so izstrelili kapsulo Vostok, in na- 
slovnica revije Time, ki se je poklonila sovjetskemu 
uspehu. Jurij Gagarin se v vsemirju ni mudil dolgo. 
Iz Bajkonurja so ga izstrelili ob 6:07 zjutraj, čez dve 
uri pa je v kozmonavtski obleki že prestrašil nekega 
kmeta. Spustil se je namreč drugje, kot so planirali, 
pri čemer je Moskva šele dekado pozneje priznala, 
da pilot ni pristal v modulu, kot so dotlej trdili, mar- 
več je iz njega na 7000 metrih izskočil. Dva tedna 
kasneje se je vesolja dotaknil tudi Američan Alan 
Shepard, ki se ni utiril v krožnico, je pa plovilo krmi- 
lil ročno, medtem ko je bil Jurij le opazovalec. 

voru pred kongresom javno napovedal, da bodo 
vložili vse napore za pristanek na Mesecu še pred kra- 
jem desetletja. V ta namen so spočeli program Apol- 
lo. Vseeno je Vzhod nadaljeval z nizanjem dosežkov. 
Leta 1963 so v črnino izstrelili prvo žensko. Potem so 
trije kozmonavti obkrožili Zemljo le v majicah, torej 
brez posebnih oblek. 1965. je Aleksej Leonov postal 
prvi vesoljski sprehajalec. Še leto kasneje je sonda 
Luna 9 prvič mehko pristala na Mesecu in dokončno 
razrešila enigmo, da površina ni mehka plast prahu, v 
katerega bi se plovilo nenadzorovano pogreznilo. 


Moskva že od konca petdesetih za kozmodrom upo- 
rablja Bajkonur v Kazahstanu. Ker je kraj zdaj v 
drugi državi, plačuje velike denarje za najem, zato 
daleč na vzhodu gradi nov center. ZDA ima dve dr- 
žavni lansirni središči, obe na Floridi, čim bliže 
ekvatorju, da izkoristijo vrtilni moment planeta. To 
sta Cape Canaveral in Kennedy Space Center. Iz 
slednjega so izstrelili vse Apolle in space shuttle. 
V teksaškem Houstonu pa je nadzorno središče. Po 
svetu je še veliko izstrelišč, ki rabijo pošiljanju sa- 
telitov v orbito, celo v Keniji in Iranu, a prav nobe- 
nega v zahodni Evropi. 


VELIK KORAK 2A 
ČLOVEŠTVO 


Američani so zaostajali samo na videz in so nanizali 
vrsto tehnoloških dosežkov, le da niso bili zanimivi za 
širše množice. V šestdesetih letih so se izstreljevanja 
vrstila na pol leta, na nebu so ostajali čedalje dlje, sti- 
kali so kapsule v zraku in imeli so dosti bolj uporabne 
vesoljske obleke. Vse to z jasnim namenom pristanka 
na Zemljinem satelitu. Prva ideja je bila, da uporabij 

petstopenjsko raketo, katere zgornji nadstropji bi na- 


daljevali pot do površine Meseca, od tam pa bi se 
vrnila le konica. A tak projekt bi bil preobsežen in 
predrag. Zato so se domislili, da bo en kos ostal v or- 
biti in astronavte na Luno ponesel le pristajalni modul. 
Za program Apollo so razvili novo raketo Saturn V, ki 
je bila s stotimi metri in tri tisoč tonami trikrat višja in 
dvajsetkrat težja od Titana iz prejšnjega programa 
Gemini. Je že morala biti, saj se je odpravljala 
800.000 kilometrov daleč. Da bo zdržala, so dokazali 
konec leta 1968, ko so trije astronavti v Apollu 8 pr- 
vič zapustili zemeljski prostor in brez težav desetkrat 
obkrožili Luno. Napočil je čas za poslednje dejanje. 

Apollo 11 se je podal na pot 16. julija 1969 in v treh 
dneh dosegel Lunino orbito. Pilot Michael Collins je 
ostal v komandnem modulu, Neil Armstrong in Buzz 
Aldrin pa sta se spravila v lunarni modul. 20. julija sta 
uspešno pristala in Armstrong je kot prvi človek na 


Več kot pol milijarde Zemljanov je na TV-ekranih 
spremljalo zgodovinski trenutek, ko je človeška 
noga prvič stopila na drugo vesoljsko telo. Vseeno 
nekateri menijo, da je to največja potegavščina, 
storjena zaradi propagande, preusmerjanja pozor- 
nosti od vietnamske vojne in dejanske nezmnož- 
nosti takega podviga. Teorij zarote je mnogo, od 
takih, ki povsem zanikajo možnost obiska Lune, do 
tistih, ki to sicer priznavajo, ne verjamejo pa, da 
so posnetki avtentični. Govorice, da je NASA obja- 
vila studijske posnetke, ki jih je režiral Kubrick, so 
se pričele že v sedemdesetih, rodile mnogo knjig 
in spet oživele z zelo gledanim dokumentarcem 
Did We Land on a Moon? No, teoretiki zarot si niso 
enotni in predočajo amaterske dokaze. Stroka je 
vse njihove trhle argumente ovrgla. Poleg tega bi 
bilo nemogoče poneveriti projekt s tisoči nepo- 
sredno vpletenimi. 


Potek izleta na sivo kroglo je bil naslednji. Na 55 kilometrih višine je od tridelnega Saturna V odpadel prvi 
kos pogona in rezervoarjev. Ko se je raketa poravnala v smer Lune, je odpadel še drugi kos. Nato se je pre- 
ostanek odprl in izvrgel dva modula, komandno-servisnega in pristajalnega. Ta sta se zasukala in spojila, 
nakar je hecna konstrukcija nadaljevala pot v Lunino orbito. Astronavta sta skozi majhna vratca zlezla v ka- 
bino pristajalnega vozila in se spustila na tla. Nazaj je odletel le njegov vrhnji del, brez nog in spodnjih 
praznih rezervoarjev, in predal posadko čakajočemu modulu, nakar se je odcepil in postal ena od mnogih 
smeti na Mesečevem površju. Komandno-servisni modul se je pred vstopom v Zemljino atmosfero razde- 
lil. Astronavti so se sedeči v špički s padalom spustili v morje, medtem ko je preostanek zgorel. 

tujem svetu izustil nesmrtni stavek: "To je majhen ko- 
rak za človeka, a velik skok za človeštvo." Lunohod- 
ca sta zapičila zastavo, namestila zrcalce za laserira- 
nje z Zemlje, nabrala nekaj vreč kamnov in se po 
dveh urah puščanja sledi v sivi puščavi ter poskako- 
vanja v šestkrat manjši gravitaciji odpravila proti do- 
mu. Spoj s komandnim modulom je uspel, enako pri- 
stanek v Tihem oceanu 24. julija. Vsi trije astronavti 
so danes stari 81 oziroma 82 let in še vedno aktivni. 


Na zadnjih treh lunarnih odpravah so astronavti 
uporabljali električna lunarna vozila. Z njimi so 
prevozili okoli trideset kilometrov na misijo, kar je 
bilo neprimerljivo s prejšnjimi peš odpravami. 
Boeing je za ceno 38 milijonov takratnih dolarjev 
izdelal štiri primerke. Eden je šel v rezervne kose, 
trije pa so ostali na Mesecu. 


Čeprav so Sovjeti vzporedno razvijali kar dva projek- 
ta za pristanek na Luni, so se soočali s tehničnimi 
težavami in verižnimi neuspehi. Tudi zato, ker jim je 
leta 1966 umrl šef razvoja Sergej Koroljov, nakar jih 
je potrla še smrtna letalska nezgoda Jurija Gagarina 
(1968). Za piko na i je poskrbela nesreča rakete NI 
brez posadke (1969), ki velja za največjo nejedrsko 
eksplozijo v zgodovini. Razdejanje izstrelišča je lunar- 
ni program prizemljilo za dve leti. Američani so v tem 
času pošiljali odprave na mesec po tekočem traku. 
Sovjetska zveza se je iz te misije naposled umaknila, 
saj niso imeli več denarja in motivacije. 


VESOLJSKE POSTAJE 


NASA je v polčetrtem letu nanizala kar šest uspešnih 
izletov na Luno. Zadnji je bil 11. decembra leta 1972, 
nakar so Sovjeti opravili še nekaj brezčloveških pri- 
stankov in raziskovanj z osemkolesnim Lunohodom. 
Zanimanje za obisk naravnega satelita je nato zamrlo, 
saj po njih ni bilo več potrebe. Obe strani sta se po- 
svetili drugim, bolj koristnim nalogam, takisto sode- 
lovalnim. Predvsem pa vzpostavitvi stalne vesoljske 


venec Herman Potočnik. 


Uvodno dejanje vesoljskega prijateljevanja med 
velesilama je hil skoraj dvodnevni stik Apolla s So- 
juzem 17. julija 1975. Stisk rok treh astronavtov in 
dveh kozmonavtov ter ogled konkurenčnih modulov 
je bil tehničen in diplomatski uspeh, ki je zaključil 
vesoljsko tekmo. 


O KROŽENJU 
INN SATELITIH 


Mirovanja v vesolju praktično ni. Vse se premika 
zaradi pospeška iz starih časov, bodisi od velikega 
poka, bodisi od kasnejših dogodkov, kot so smrti 
in rojstva zvezd. Ker ni upora zraka, elementi na- 
čeloma ohranjajo hitrost, medtem ko privlačnost 
večjih teles poskrbi, da gibanja niso premočrtna. 
Večina objektov kroži, najsi gre za atome, asteroi- 
de, lune in planete, tudi za osončja in galaksije. 
Tako gibanje ohranja ravnovesje, drugače bi ves 


bi se recimo Zemlja ustavila, bi jo Sonce pogoltni- 
lo v dveh mesecih. Pogoj za kroženje pa je zado- 
stna hitrost. Planet se mora po krožnici gibati tako 
hitro, da je odmikanje ukrivljene Sončeve površi- 
ne enako urno kot njegovo padanje zaradi teže. Is- 
to velja za umetne satelite, ki krožijo okoli Zemlje. 
Tej fizikalni entiteti pravimo tirna ali prva kozmič- 
na hitrost in je odvisna od mase osrednjega telesa 
ter oddaljenosti krožečega objekta. 

Na površju Zemlje je tirna hitrost 8 kilometrov na 
sekundo, vendar je to teoretičen podatek, saj kro- 
ženje pride v poštev šele tam, kjer ga ozračje ne 
zavira. Tudi na 100 kilometrih višine bi imel objekt 
kratko življenjsko dobo. Večina vremenskih, vo- 
jaških in raziskovalnih satelitov se nahaja v nizki 
orbiti do 1000 kilometrov nad morsko gladino. 
Mednarodna vesoljska postaja je denimo na višini 
380 km. Tam je tirna hitrost od oka 7 km/s, za en 
krog pa potrebuje okoli uro in pol. Precej više, na 
okoli 20.000 kilometrih, so lokacijski oddajniki, 
kakršni so ameriški GPS, ruski Glonass in evrop- 
ski Galileo. Ti s 4 km/s obkrožijo Zemljo dvakrat 
na dan in bodo to zaradi pretežne odsotnosti ovir 
počeli naslednji milijon let. 

Če bi se sateliti, ki posredujejo televizijski pro- 
gram, takole sukali okoli Zemlje, od njih ne bi ime- 
li kaj prida. Zato obstaja posebna vrsta vesoljskih 
oddajnikov, ki navidezno lebdijo nad isto zemelj- 
sko točko. Njihovo kroženje mora biti zato izena- 
čeno s sukanjem Zemlje, torej en krog na 24 ur, 
kar lahko dosežejo na višini točno 35.786 km. Za- 
to jim pravimo geostacionarni sateliti. Še dlje v 
črnino je Luna. Ta večno pada proti matičnemu 
planetu z enim kilometrom na sekundo, za pot na- 
okoli pa potrebuje 27 dni. 

Orbitalna hitrost seveda ne potrebuje dodatnega 
potiska. Objekti v orbiti krožijo sami od sebe, brez 
rabe motorjev. A po drugi plati izstrelitev metka s 
tal s tirno hitrostjo le-tega ne bi utirila v večno or- 
bito. Zaradi kota bi izstrelek prišel na zelo eliptično 
pot in bi kmalu padel na tla. Seveda pa bi poskus 
deloval, če bi ga izvedli z dvestokilometrskega 
stolpa in streljali naravnost. 

Naslednja pomembna hitrost je ubežna ali druga 
kozmična hitrost. Ta je potrebna, da se objekt brez 
lastnega pogona, recimo izstrelek, reši gravitacij- 
skega objema in gre svojo pot v vesolje. Zopet je 
fizikalna količina odvisna od sile težnosti in na ze- 
meljskih tleh znaša 11 kilometrov na sekundo. Tu- 
di ta podatek je za enkratno porinjene objekte in 
ne za plovila z motorji. Raketa s pogonom bo za- 
pustila Zemljo tudi s polžjo hitrostjo, le dovolj go- 
riva bi potrebovala. Obstajajo teorije, da bi izdelali 
kanon, ki bi lahko izstrelil tovor z ubežno hitrostjo, 
vendar so zaenkrat najdlje - do 3,6 kilometrov na 
sekundo — prišli Američani s projektom Harp. 


Pionirski orbitalni laboratorij je bil Saljut 1 (1972), ki 
je skupaj z nasledniki iz istega programa tlakoval pot 
prvi modularni postaji Mir. Ta je delovala od leta 
1986 do 2001 in bila naseljena večino časa. Še zme- 
raj velja rekord zdravnika Valerija Poljakova, ki je v 
njej bival neprekinjeno več kot štirinajst mesecev. 
Baje mu ni bilo pretirano hudega ne fizično, ne psi- 
hično. Obiskali so ga astronavti iz dvanajstih različnih 
držav, vključno z Američani, ki so na Mir večkrat par- 
kirali space shuttle. Lastne vesoljske opazovalnice 
ZDA tedaj niso imele. Edina je bila skopi Skylab, ki je 
strmoglavil že leta 1979. 


1979. NASA je imela načrte, da bi jo s prvim space 
shuttlom dvignila, vendar jim jo je zagodla po- 
večana sončna dejavnost. Ta je ogrela vrhnje dele 
atmosfere, s čimer se je pričel Skylab spuščati hi- 
treje, kot so načrtovali. Obetal se je nenadzorovan 
padec ostankov z oceno 1 proti 7, da zadane kakš- 
no mesto. Mediji so vest koj pograbili in ponujali 
visoke nagrade tistemu, ki mu kak kos pade na gla- 
vo. Na koncu so nezgoreli deli brez škode zgrmeli 
na Avstralijo, edina kazen, ki so jo Američani utr- 
peli, pa je bila globa 400 avstralskih dolarjev za 
smetenje. Baje je niso nikoli plačali. 


Spričo Mirove uspešnosti je v devetdesetih pričela 
Amerika pripravljati postajo Freedom, Evropska ve- 
soljska agencija lasten orbitalni laboratorij Columbus, 
Rusi pa Mir 2. Toda okleščeni proračuni so prisilili 
tekmece v združitev projektov v Mednarodno vesolj- 
sko postajo (ISS), čemur sta se pridružili Japonska in 
Kanada. Osnovne module so izstrelili leta 1998 in jih 
kanijo dodajati še vsaj štiri leta, dočim je napovedana 
življenjska doba do 2028. Postojanka je neprekinjeno 
obljudena že skoraj dvanajst let, eden njenih name- 
nov, med katere sodi spremljanje vremena in iskanje 
temne snovi, pa je podpora odpravi na Mars. Drugače 
je ISS edini delujoč tovrstni laboratorij. Vsi starejši 
sovjetski so opuščeni, kitajski Tiangong pa zaenkrat 
še nenaseljen. 


RAKETOPLAN SPACE 
SHUTTLE 


Ko je v sedemdesetih zmanjkalo razlogov za letanje 
na Luno, se je ameriška vesoljska agencija osredo- 
točila na raziskovanje oddaljene črnine s sondami 
brez posadke in na redno obiskovanje nizke orbite, 
kamor so dostavljali satelite in kjer so sčasoma našle 
prostor vesoljske postaje. Zato je bilo smiselno raz- 
mišljati o plovilu, ki ne bo le za enkratno uporabo, ki 
ga bo mogoče hitreje pripraviti in ki bo znalo normal- 
no pristati, ne da je potrebna mobilizacija vsega lad- 
jevja po svetu ob vsakem vračanju astronavtov. 

Koncepti revolucionarnega vesoljskega plovila so na- 
stali že koncem šestdesetih, a resen razvoj se je začel 


V nizki orbiti, kjer so postaje in kamor gre največ 
vesoljskega prometa, je breztežnost relativna in 
nepopolna. Iz enakega razloga, kot je v 'zraku' po- 
staja ali satelit, lebdi tudi astronavt v njem: zaradi 
kroženja oziroma neprestanega prostega padanja. 
Je pa čedalje večja težava, da je v tem pasu preve- 
lika gneča, zlasti v obliki majhnih odpadnih kosov, 
ki jih radar ne zazna. Sedemgramski kovinski del- 
ček je denimo naredil kar 15-centimetrski krater v 
steni postaje. Pravzaprav je nenavadno, da je do- 
slej zabeležen le en hujši orhitalni trk. Leta 2009 
sta se srečala satelit mobitelnega sistema Iridium 
in nek odsluženi sovjetski satelit. Rezultat je, da 
zdaj okoli planeta kroži tisoč koščkov razbitin. 


šele v naslednjem desetletju, ko so dorekli končno 
obliko skupka space shuttle. Tako se namreč uradno 
reče kompletu, ne le raketoplanu. Zraven sodita gla- 
vni rezervoar tekočega goriva (vodik in kisik) in dve 
stranski, trdogorivni raketi. Za proizvajalca je bil do- 
ločen United Space Alliance, konzorcij Boeinga in 
Lockheed Martina. Testni model Enterprise so javno- 
sti pokazali leta 1976, vendar je rabil le letalno-prista- 
jalnim preizkusom, saj je bil brez termične zaščite. 

Vesoljski krst je space shuttle prestal leta 1981 s Co- 
lumbio, čemur je v naslednjih tridesetih letih sledilo 
134 misij, v katerih so sodelovali še Challenger, Dis- 


Največji delež pri dvigovanju space shuttla imata 
stranska raketna motorja na trdno gorivo. Medtem 
ko ima 400-tonski jumbo jet milijon newtonov poti- 
ska, ustvarijo pogoni 2000 ton težkega space shutt- 
la 30 milijonov N. Raketi, ki sta namenjeni poupo- 
rabi, odpadeta po dveh minutah, nakar raketoplan 
pospešuje le še na tekoči vodik, ki mu pri gorenju 
pomaga kapljevinski kisik. Rezervoar se loči od 
plovila šele v nizki orbiti in zgori. Raketoplan nato 
manevrira s pomožnimi motorji. Nazaj grede je 
space shuttle izključno jadralno letalo, ki sprva 
bolj pada kot jadra. Na višini desetih kilometrov 
gre še vedno z nekajkratno hitrostjo zvoka in prista- 
ne s 350 kilometri na uro. 

Malo je znano, da je Sovjetska zveza v osemdese- 
tih spočela program lastnega raketoplana, imeno- 
vanega Buran. Bili so namreč prepričani, da ZDA 
space shuttla niso razvile za civilne namene, mar- 
več prvenstveno za dvigovanje vojaške tehnike. 
Ceprav so zastavili pet plovil, so dokončali le eno 
in še to je opravilo en cel samodejni polet v vesolje 
brez posadke (1988). Nato je zmanjkalo sredstev in 
ko je razpadla država, je projekt zamrl. Edini Buran 
se je naslednja leta prašil v kazahstanskem han- 
garju, dokler se le-ta ni 2002. porušil in raketo uni- 
čil. Pred časom so na plano prišli podatki, da je bil 
Buran mišljen za dostavo jedrskega orožja. 


covery, Atlantis in Endeavour. Program so 2011. 
upokojili, bilanca pa je pokazala, da kljub navidezni 
praktičnosti ni bil tako gospodaren, kot so predvide- 
vali. Operativni stroški izstrelitve so znašali 450 mili- 
jonov dolarjev. Dva tisoč tehnikov je tudi več kot pol 
leta finomehanično pregledovalo tisoč koščkov in si- 
stemov, medtem ko je ob skupni ceni projekta skoraj 
200 milijard dolarjev posamezna misija koštala pol- 
drugo milijardo. Pod črto je stala vsaka dvignjena to- 
na desetkrat več kot na ruski strani, kjer še vedno 
uporabljajo klasičen raketni princip izpred petdesetih 
let. Pozitivnosti so vseeno bile. Sedem, celo osem 
potnikov je bilo veliko napram Sojuzevim trem, vozilo 
je bilo v vesolju mnogo gibčnejše in nenazadnje je bi- 
lo zmožno pripeljati nazaj veliko tovora. 

Za dodatno shuttlovo draginjo sta poskrbeli odmevni 
in katastrofalni vesoljski nesreči, ki sta vzeli dvakrat 
po sedem življenj. Leta 1986 je zaradi slabega tesnila 


To niso utrinki, marveč razpadli in goreči deli Co- 
lumbie. Ena večjih težav, s katero se srečujejo 
konstruktorji vesoljskih vozil, je aerodinamično se- 
grevanje ob povratku. Rakete in na splošno vsa te- 
lesa, recimo asteroidi in drugo smetje, v Zemljino 
ozračje vstopajo s tirno ali celo višjo hitrostjo, to- 
rej nad dvajset tisoč kilometrov na uro. Molekul 
zraka je vse več in pred objektom se pričnejo gosti- 
ti. Stiskanje vsakršnega plina pomeni višanje tem- 
perature, ta pa se prenaša na površino padajočega 
telesa. Rešitvi pred izgorenjem sta dve. Kapsule 
navadnih raket niso aerodinamične, zaradi česar 
vroč val ne potuje vzdolž njih, marveč jih na široko 
obide. Poleg tega so zaradi enkratne uporabnosti 
iz materiala, ki sloj za slojem izpareva in s tem od- 
vaja vročino. Vesoljski taksi se vročine po drugi 
plati brani s ploščami iz keramičnih steklenih vla- 
ken, ki so odlična izolacija, a obenem krhka, zara- 
di česar je prišlo do katastrofe. 

kmalu po izstrelitvi razneslo pomožno raketo od Chal- 
lengerja. Čeprav to posadke zelo verjetno ni ubilo, so 
umrli zaradi padca v morje s tristo na uro. Še manj 
možnosti so imeli potniki Columbie, ki je med vrača- 
njem iz orbite leta 2003 razpadla na višini 60 kilome- 
trov in pri dvajsetkratni hitrosti zvoka. Vzrok: ob vzle- 
tu je odstopil majhen del termične izolacije, ki plovilo 
med povratkom ščiti pred vročino. To je bilo dovolj, 
da konstrukcija ni zdržala ekstremnih pogojev vsto- 
panja v ozračje. 

Ukinjeni program space shuttle pomeni, da ZDA ni- 
majo nobenega sredstva več za pošiljanje astronav- 
tov na Mednarodno vesoljsko postajo, zato morajo za 
ta servis plačevati Rusom. A ker je to še vedno cene- 
je, je malo verjetno, da se bodo v kratkem lotili nove 
verzije takega raketoplana, dasi je idej mnogo. Ena 
pravzaprav že deluje, toda le za tovor. To je Boeingov 
malček X-37. Je pa res, da NASA zdaj toliko bolj 
spodbuja in celo sponzorira komercializacijo poletov, 
saj se noče docela zanašati na tujska izstrelišča. Sami 
pa se usmerjajo v odkrivanje drugih svetov. 


Brezpilotni vesoljski letečnež X-37 je štartal kot 
Nasin projekt, nakar je potihem prešel pod Darpo 
in postal zaupen. Njegov namen je zatorej neznan. 
Kitajski časopisi so že razširili zgodbo, da gre za 
vstop vojske v vesolje. V pripravi pa sta še najmanj 
dve brezpilotni pristajalni plovili: britanski Skylon 
in indijski Avatar. 


NASLEDNJI SVETOVI 


Prva sonda, ki se je približala drugim planetom, je bil 
ameriški Mariner 2. Ta je leta 1962 letel mimo Venere, 
njegov naslednik Mariner 4 pa tri leta kasneje mimo 
Marsa. Sovjetski uspeh je bil mehak pristanek na obeh 
sosedih in kratkotrajno oddajanje v letih "70 in '71. 
Vseeno je NASA pri raziskovanju sončnega sistema 
mnogo prodornejša. Sondi Voyager 1 in 2 sta na letu 
proti skrajnim mejam osončja že polnih 34 let in sta 
na poti srečala vse planete ter njihove mnoge satelite. 


Oba Popotnika so izstrelili leta 1977 v razmiku pet- 
najstih dni. Danes sta 115 oziroma 98 astronomskih 
enot - razdalj od Zemlje do Sonca - daleč, še en- 
krat dlje od Plutona. To pomeni, da signal domov 
potuje skoraj 14 ur. Dvojka gre v smer Siriusa, naj- 
bolj svetle zvezde na našem nebu. Tja bo prišla čez 
300.000 let. Na krovu imata zlato ploščo, nekakšno 
časovno kapsulo, v katero smo Zemljani spravili 
pozdrav morebitnemu najditelju in slike ter zvoke z 
našega planeta. In seveda navodila za uporabo. 


Naša Luna ni prijazna. Je siva, brez sledu vode in brez 
atmosfere, saj ima premajhno maso, da bi uspela za- 
držati ozračje. Padajoče kamenje potemtakem ne iz- 
gori v ozračju, marveč trdo treska na površje, kar se 


svet je Venera, vendar pri 460 stopinjah Celzija nima 
na njej človek česa početi. Edini možen je zato Mars. 
Četrti planet v sončnem sistemu bi znal skrivati te- 
kočo vodo, ima atmosfero, celo material za izdelavo 
goriva, temperatura na površju je relativno znosnih - 
60 do 20 stopinj Celzija in njegov dan je zgolj 40 mi- 
nut daljši od našega. 

Statične posnetke in analize marsovskih kamnin je 
pridobil že projekt Viking v letu 1975, prve marsov- 
ske kilometre pa je naredil rover leta 2004. Vozil smo 
na rdeči planet poslali še nekaj, a vsa so šla le na 
enosmerno pot, zakaj vračanje je zaenkrat prevelik 
zalogaj. Rusko-kitajska naveza je lani izstrelila raketo 
na povratno misijo na Marsovo luno Fobos, vendar je 
zaradi napake letos padla nazaj na Zemljo. Naslednja 
taka iniciativa je podvig ExoMars, astrobiološko pod- 
jetje ameriške, evropske in ruske vsemirske agencije. 
Zaenkrat je načrt v letu 2016 in 2018 lansirati dvora- 
ketno odpravo z namenom vrnitve in poglobljenega 
iskanja vode ter morebitnega življa. 

Človeške odprave na Mars so kajpakda v načrtih, 
ampak jih najbolj optimistični obeti postavljajo v sre- 
dino tridesetih let. Tako je zapisano tudi v Obamovi 
vesoljski politiki, ki med ostalim napoveduje prista- 


Marsovce so si izmislili v 19. stoletju, ko so astronomi opazili sezonsko spreminjanje površja in vzorce, 
podobne kanalom. To so pripisali vegetaciji in namakalnim sistemom. Šele pred kakimi petdesetimi leti so 
te mite dokončno ovrgli z razlago, da so kanali optične ukane, dozdevno spreminjanje površine pa gre na ro- 
vaš taljenja ledu in vremenskih sprememb. Prvo površinsko fotografijo Marsove rdečega terena, ki izhaja iz 
oksidirane oziroma zarjavele železove rude, je posnela sonda Viking, ki je lepo pristala leta 1976. Naj- 
boljše pa so posredovali trije roverji: Sojourner (1997), Spirit in Oppottunity (oba 2004). Spirit se je pred le- 
ti zagozdil, tadrugi pa še vozi. Curiosity je na poti od lanskega novembra in bo pristal letos avgusta. 


VESOLJSKE 
NeESRECE 


Zrakoplovnih nezgod je od Ikarja dalje človeštvo 
doživelo brezštevno, kajti tak je davek napredka. 
Tudi vesoljski programi so zahtevali nemalo žrtev. 
Med samim opravljanjem misije se je to pripetilo 
štirikrat. Poleg dveh nesreč ameriških raketopla- 
nov, v katerih je umrlo štirinajst astronavtov, je 
smrt dvakrat kosila tudi na sovjetski strani. Prvi 
raketni pilot, ki je izgubil življenje, je bil leta 1967 
Vladimir Komarov. Kapsuli Sojuz 1 se med vrača- 
njem ni odprlo padalo in je prosto strmoglavila. 
Leta 1971 je bila misija Sojuz 11 pogubna za tri 
kozmonavte, ki so ostali brez kisika, ker je popus- 
til ventil med raketo in vesoljsko postajo. To je 
hkrati edina nesreča s smrtnim izidom, ki se je 
pripetila v vesolju. 

Mnogo astronavtov je umrlo tudi med trenažnimi 
misijami. Največja nesreča se je zgodila med ru- 
tinskim testiranjem v simulatorju Apolla 1. Zaradi 
požara so umrli vsi trije kandidati. Največji davek 
na obeh straneh so pak terjale raketne eksplozije. 
Ko je razneslo medcelinsko raketo v Bajkonurju 
leta 1960, je nastradalo več kot sto vojakov. Pod- 
obno se je zgodilo Sovjetom še nekajkrat, takisto 
Američanom, nato Kitajcem s tromestnim števi- 
lom mrtvih in pred devetimi leti Brazilcem, ko je 
raketa sama od sebe vžgala motorje in zakurila 
enaindvajset nič hudega slutečih delavcev. 

V kronikah vesoljskih neprilik ima prav posebno 
mesto misija Apollo 13, ki je nedvomno najbolj 
srečna nesreča v zgodovini vesoljstva. Odpravi je 
na poti na Luno 320.000 kilometrov daleč razne- 
slo enega od kanistrov kisika, kar je sprožilo veriž- 
no reakcijo težav. Med drugim je kabino komand- 
nega modula zajel požar in gorivne celice za elek- 
triko ter vodo so prenehale delovati. Tričlanska 
ekipa je misijo prekinila z legendarnim stavkom 
"Houston, we had a problem." (Sicer malce ne- 
smiselno, vendar je poveljnik dejansko uporabil 
preteklik.) Astronavti so se zatekli v lunarni mo- 
dul, ki je imel prostora in zalog za dva astronavta 
za en dan. Toda z izkušnjami, pravilnimi izračuni, 
improvizacijo in s pomočjo iz nadzornega centra 


nad ničlo. Nato so se vrnili v ugasnjeno in mrzlo 
kapsulo, jo vžgali, odvrgli odvečna modula in var- 
no pristali v morju, Houston pa je plesal od rado- 
sti. Po dogodku je kasneje nastala knjiga Lost Mo- 
on, po njej pa so posneli dober film Apollo 13 s 
Tomom Hanksom kot poveljnikom odprave. 


Da se kljub vsemu znanju in silni tehnologiji doga- 
jajo banalne nezgode, priča primer vremenskega 
Satelita, ki so ga leta 1998 poslali v Marsovo orbi- 
to. Tja je sicer prišel, a je vstopil v atmosfero pod 
nepravim kotom in razpadel. Razlog: softver na 
krovu je deloval z imperialnimi enotami, nadzorni 
center pa je podatke vnašal v metričnem sistemu. 


To je eden redkih posnetkov 'vesoljske ladje' v 
medplanetarnem prostoru. Gre za komandni modul 
nad Luno, slikan iz pristajalnika. Na Zemlji se gi- 
banju zoperstavlja veliko sil, najmanj trenje podla- 
ge in zračni upor, zato moramo neprestano dodaja- 
ti energijo zgolj za ohranjanje hitrosti. V vesolju, 
izven atmosfere, pa tako velikih zavor ni. Tam za- 
dostuje kratkotrajen enkraten potisk in plovilo že 
potuje cilju naproti. Določene sile vseeno obstaja- 
jo, recimo sevalni tlak in privlačnost Sonca, in mo- 
goče jih je celo izkoristiti. Zato je načrtovanje po- 
letov zapleteno računanje in upoštevanje vseh sort 
krožnic, kajti gorivo v vsemirju je skopo odmerjeno 
in rabi le rahlim korekcijam smeri. 


nek človeka na asteroidu, razvoj nove klasične rakete 
za prevoz ljudi Orion in večji izkoristek Mednarodne 
vesoljske postaje. Ponovni obisk Meseca, ki ga je na- 
povedoval Bush, po novem ni v prvem planu. Vseka- 
kor bomo na naš satelit ljudje še šli, saj so za prihod- 
njo dekado tak projekt v svoj program uvrstile vse 
'vesoljske' države, vključno z Indijo, Iranom in Kitajs- 
ko. Bi bil že čas, kajti verjeli ali ne, od leta 1972 
(Apollo 17) nismo bili dlje v vesolju kot v nekajstoki- 
lometrski okolici modrega planeta. 

Ker bi ob standardni raketni tehnologiji vožnja do 
Marsa vzela tričetrt leta, to predstavlja velik zalogaj 
tako za telesno kot duševno stanje astronavtov. Po- 
gonska revolucija je nujna. Sončna jadra, ki jih poga- 
nja gibalna količina fotonov in so se nedavno že izka- 
zala na dveh sondah, za take namene niso, kajti nji- 
hova prednost je v brezplačnosti prevoza, ne v hitro- 
sti. Zelo verjetno bo vesoljske ladje bližnje prihodnosti 


Trenutni ameriški administraciji raziskovanje Me- 
seca ni prioriteta, saj je Obama mnenja, da bi bila 
ponovitev misije izpred štiridesetih let pretežno z 
včerajšnjo tehnologijo neinovativen in drag korak 
nazaj. Ostale vesoljske agencije so drugačnega 
mnenja. V preteklih letih so zato Luno ciljali in za- 
deli Japonci, Evropejci, Indijci in Kitajci. Vsi imajo 
v svojih programih trdno namero gor spraviti člo- 
veka do 2025 in tam postaviti postojanko. 


gnal ionski pospeševalnik. Gre za princip, pri katerem 
plin ksenon obstreljujejo z elektroni, kar njegove ato- 
me ionizira. Pozitivno nabiti delci nato zaradi elektro- 
magnetnega polja pospešujejo do hitrosti 30 km/s, 
kar je je 108.000 kilometrov na uro oziroma trikrat hi- 
treje, kot so potovali astronavti na Luno. lonski pogon 
sta v teoriji popisala že Ciolkovski in Goddard, taista, 
ki sta zaslužna za tekočegorivne rakete. A prve po- 
skuse so naredili pred pol stoletja, v prakso pa je pri- 
šel šele pred kratkim. Njegova značilnost je velika 
učinkovitost, a zelo slab potisk, zato potrebuje več 
dni, da se sploh začne premikati. Za izstrelitev torej 
ioni niso, uspešno pa ženejo že nekaj satelitov. 


Japonska državna vesoljska agencija JAXA testira 
mnogo naprednih tehnologij. Levo je njihova son- 
da Ikaros z razprtim 20-metrskim solarnim jadrom, 
v katerega trkajo fotoni, desno pa Hayabusa, ki jo 
žene ionski pospeševalnik. Slednja sonda je bila 
prva in edina, ki se je spustila na asteroid, vzela 
vzorec, vzletela in se vrnila na Zemljo (2010). 


VESOLJE NAPRODAJ 


Komercializacija vesolja je širok pojem, ki pokriva 
vsakršno vsemirsko početje, ki prinaša zaslužek, torej 
je praviloma v domeni zasebnih družb. Prvi dobič- 
konosni dolarji so se nad Karmanovo ločnico dvignili 
že leta 1962, ko so televizijske mreže in telefonski 
operaterji lansirali satelit Telstar 1, da je posredoval 
sliko in besedo čez Atlantik. Podvigu je sledilo mnogo 
posnemovalcev in danes okoli Zemlje kroži na tisoče 
komercialnih satelitov. Sprva sta satelite dvigovali 
ameriška in sovjetska agencija, leta 1984 pa se je po- 
javil prvi komercialni ponudnik izstrelitev, francoski 
Arianespace. Odtlej večino tovora v orbito pošlje za- 
sebni sektor. 


Tole ni fotomontaža, marveč gre za šalo enega od 
astronavtov iz leta 1984. Vesolje pač ponuja nove 
in brezmejne možnosti za zaslužek in kmalu se bo 
pri koritu drenjalo veliko zajemalk. S tem bo treba 
dopolniti oziroma ustvariti resne vesoljske zakone. 
Zaenkrat velja, da je vse v vsemirju javna dobrina, 
toda glede na načrtovanje rudarjenja na asteroidih 
to pravilo kmalu ne bo več pilo vode. 


junij 2012 


Doslej so ljudi v vesolje nosile državne agencije, med 
katere se je leta 2003 vpisala kitajska. Vseeno vesolj- 
ski turizem, dasi v izredno butični obliki, obstaja in ga 
že enajst let izvaja tvrdka Space Adventures. Poten- 
cialni kandidat mora prestati izčrpen zdravniški pre- 
gled in šest mesecev urjenja ter plačati okoli 30 mili- 
jonov dolarjev. Itinerar je preprost: v Kazahstanu se 
vkrcaš na raketo Sojuz, ki te ponese na Mednarodno 
vesoljsko postajo. Tam teden dni v breztežnosti delaš 
kozolce, loviš bonbone z usti in streljaš plišaste jezne 
ptiče, nakar se vrneš, upajoč, da se bo padalo na ru- 
ski kapsuli odprlo. Po novem za doplačilo petnajstih 
milijonov nudijo uro vesoljskega sprehoda, sprejema- 
jo pa že predprijave za izlet okoli Lune, ki ga vredno- 
tijo na sto milijonov. 


Tole je Sojuz-TM, s katerim Rusi furajo robo in lju- 
di na vesoljsko postajo ISS. Prvi neastronavtski ve- 
soljski potnik je bil leta 1990 japonski novinar 
Toyohiro Akiyama. Podvig je plačala država. Titula 
prvega samoplačniškega vesoljskega turista pa gre 
60-letnemu milijonarju, sicer astronavtičnemu znan- 
stveniku Dennisu Titu (2001). Sledilo mu je šest 
drugih gotovinarjev, med njimi Richard Garriott 
(2008), ustanovitelj Origina in oče serije Ultima. 


Ena od vesoljskih izletnikov je bila uspešna in izobra- 
žena Iranka Anousheh Ansari, ki je skupaj z možem 
sponzorirala Ansari X Prize, prvi natečaj za zasebni 
vesoljski polet. Tekmovanje je drugače razpisala fun- 
dacija X Prize, ki hoče po zgledu sličnih izzivov iz zore 
letalstva spodbuditi privatnike k investicijam in razi- 
skavi takih poletov. Znano je namreč, da je NASA za- 
radi vpetosti v birokracijo toga in manj učinkovita, 
medtem ko bi znale sveže zamisli in izvedbe pohitriti 
razvoj vesoljskih tehnologij. Pogoj za osvojitev nagra- 

Mednarodna vesoljska postaja, kamor lahko pride- 
jo največji bogataši za par deset milijonov. Objekt 
je plod sodelovanja večine agencij. Prve module 
so leta 1998 v orbito dvignili Rusi, prek sto nadalj- 
nih kosov pa so prinesli space shuttli. Zaenkrat je 
okoli 400 kilometrov daleč, a se vsak mesec pri- 
bliža za dva kilometra. V naslednjem desetletju se 
bodo morali domisliti, kakšna bo njena usoda. 

Virginovo vesoljsko letalo se imenuje SpaceShipTwo. Gre za izboljšano, osempotniško različico izvirnika, 
ki je imel le tri sedeže. Na višini 15 kilometrov se bo odcepil od nosilnega aeroplana in v minuti dosegel 
hitrost 4200 kilometrov na uro, ki ga bo ponesla do magične meje sto kilometrov. Potniki se bodo za kra- 
tek čas lahko odpeli in čutili navidezno breztežnostno stanje, nakar bo krilatež, ki zaradi nizke hitrosti ni- 
ma težav s pretiranim segrevanjem, odjadral proti letališču. Ura veselja za 200 jurjev. 


de, ki je znašala deset milijonov dolarjev, je bil dva- 
kratni zaporedni let nad mejo sto kilometrov brez 
podpore državnih sredstev. 

Na razpisu je sodelovalo šestindvajset ekip iz sedmih 
različnih držav, cilj pa je prvi (in edini) dosegel krožek 
Mojave Aerospace Ventures, v katerem je sodeloval 
soustanovitelj Microsofta Paul Allen. Črnino so leta 
2004 dosegli z raketoplanom SpaceShipOne, ki ga je 
v zrak dvignil reaktivec White Knight, pristalo pa je 
samo od sebe. K projektu je nato pristopil 'devičnik' 
Richard Branson in skupaj s konstruktorji letala osno- 
val podjetje Virgin Galactic. To se promovira kot prvo 
izletniško plovilo za skok v vesolje in nazaj. Prijavnica 
na njihovi spletni strani navaja ceno 200.000 dolarjev, 
prvi vplačniki pa naj bi modri planet od zgoraj videli 
leta 2013. Baje so prodali že petsto kart, najmanj dve 
naj bi kupil Mirko Tuš. Tuš Mobil je navsezadnje razpi- 
sal nagradno igro, katere zmagovalec bo prejel "bon 
za suborbitalni let v vrednosti 136.000 EUR." 

A čeprav je Bransonova firma najbolj znana, ni edina, 
ki se pripravlja raketoplanske podorbitalne polete. V 
to smer gresta celo Boeing in Lockheed Martin, a brez 
časovnih okvirov. Še bolj nedoločljivi so daljnosežni 
projekti, ki namesto nekajminutnega dotika vesolja 
obljubljajo turistična utirjenja v orbito. Natečaj Ameri- 
ca's Space Prize, ki je zahteval točno tak zasebni pod- 


Znano fotko Modra frnikola je posnel Apollo 17 na 
poti na Luno iz oddaljenosti 45.000 kilometrov. Po- 
doba je spodbudila naravovarstveno gibanje in po- 
stala simbol dneva Zemlje. 


vig v zameno za 50 milijonov dolarjev, je namreč za- 
padel brez enega samega poskusa. Bo Googlov Lu- 
nar X Prize bolj uspešen. Ta za milijonskega dvajseta- 
ka spodbuja firme k izstrelitvi robota na Mesec. 

Pri trženju vesolja ne gre brez omembe družbe Spa- 
ceX, ki namesto vesoljskega aviona, ki zna pristati, v 
sodelovanju z Naso pripravlja navadno potniško kap- 
sulo za do sedem ljudi, namenjeno prevozu na ISS. 
Tovor jim je že uspelo dostaviti. Ali ima z njo šef Elon 
Musk turistične načrte, ne pove. 


<a IE 
Najnovejša vesoljska vest je prihod tovorne rakete 
Dragon od privat firme SpaceX na ISS konec prej- 
šnjega meseca. To je prvi stik zasebnega plovila z 
vesoljsko postajo. Za podjetjem stoji milijarder 
Elon Musk, ustanovitelj PayPala in Tesle Motors. 


Človeško začetno odkrivanje vesolja ni bilo le plod 
zvedavosti, marveč je vesoljsko tekmo rodila hladna 
vojna, kazanje mišic dveh velesil. Zato dolarji in rublji 
niso bili vprašanje. Po razpadu Sovjetske zveze take- 
ga gonila ni bilo več. Misije so bile bolj premišljene in 
manj daljnosežne, k čemur so kajpak pripomogli ma- 
njši finančni odmerki. Kdo bi celo pomislil, da je za 
napredek boljša tekmovalnost, ne sodelovanje. No, 
resnici na ljubo je bilo v zadnjih desetletjih veliko pod- 
vigov in dosežkov, le tako populistični niso bili, da bi 
polnili prve strani časnikov. Vendar smo na pragu no- 
ve dobe odkrivanja bližnje in daljne črnine, kajti na 
podiju so sveži igralci. Na eni strani so to privatne fir- 
me, na drugi nove vesoljske države. Naslednja deset- 
letja bodo zaradi tega bolj zanimiva, kot so bila prete- 
kla. Temu primerno bo povpraševanje po ustreznem 
kadru, zato ni napak razmislek v to smer, če si še do- 
volj mlad. 


metje ne redijo živali le za mleko, meso in 
volno. Nadvse pomemben je tudi njihov 
gnoj, ki je osnovna komponenta moderne- 
ga poljedelstva, saj zalaga prst z organski- 
mi snovmi, ki jih v mineralnih gnojilih ni. 
Vrtičkarji in resnejši pridelovalci zelenjave te opcije 
ponavadi nimajo, zato gnoj kupujejo. Hkrati pa znajo 
iz zelenih odpadkov pridelati kakovostno hranilo za 
svoje rastline, ki se mu reče kompost. Tega lahko 
napravite sami, četudi vrtnarite samo na balkonu! 


Kako pripraviti kompost? 

Ob vse višjih cenah v trgovinah se marsikdo odloči, 
da si bo vegetacijo prideloval sam. Tudi taki, ki nima- 
jo ne kmetije, ne vrtička. Za marsikaj itak zadošča že 
balkon, v skrajni sili okenska polica. Meščani so od- 
krili, da namesto rož v loncih prav lepo uspevajo 
dišavnice in druge povsem užitne reči, od paprike in 
čilijev do jagod. Nenazadnje je plod, ki ga pridelaš 
sam, slajši od trgovinske robe. 

Da vse to zelenje uspeva, ga je treba nahraniti. V vrt- 
nih centrih prodajajo gnojila, a osnova za pridelavo je 
kvalitetna prst, ki jo dobimo s kompostiranjem. Ne- 
znalec meni, da je postopek čisto enostaven. Odpad- 
ke zmečemo na kup in v par tednih vse skupaj razpa- 
de. Nato pokrijemo z zemljo in dobimo krasen hu- 
mus. Vendar ni tako preprosto ... 

Kompostiranje je proces, v katerem biološki odpadki 
nadzorovano razpadajo (trohnijo) in se spreminjajo v 
naravno gnojilo. Za to so potrebni trije dejavniki: zrak, 
toplota in vlaga. Kompostiranje opravljajo aerobni mi- 
kroorganizmi in če kaj od naštetega umanjka (običaj- 
no je to zrak), bomo deležni gnitja, pri katerem se hran- 
ljive snovi izgubljajo. Zato je treba kompostni kup red- 
no premetavati. Poznamo dva načina kompostiranja, 
hladnega in vročega. Če imamo primeren prostor in 
pripravljamo večjo količino komposta, je vroči način 
precej boljši. Tu temperatura v kupu seže do 80 sto- 
pinj Celzija in postopek razpadanja je ustrezno hiter. 
Lahko si pomagamo z namenskim kompostnikom, ki 
je pravzaprav le okVir s pokrovom, a je vizualno priv- 
lačnejši od kupa odpadkov vsem na očeh. 

V vsakem primeru kup uredimo po plasteh. Na dno 
damo veje od grmovja, vrtnic-in podobnih trajnic, da 
lahko v kup pridejo iz zemlje črvi, hkrati pa odteka 
voda. Nanje za ped na debelo naložimo plast bio- 
loških odpadkov (pokošena trava, pomije ...), ki jih 
prekrijemo s pol tanjšo plastjo bolj celulozne robe 
(listje, žagovina, časopisni papir ...). Postopek ponav- 
ljamo, dokler ni kup visok približno meter, nakar vse 
skupaj prekrijemo s prstjo ali že zrelim kompostom. 
Kup nato premečemo vsake tri dni. Popoln, zrel kom- 
post dobimo po približno treh mesecih, vendar ga 
lahko uporabimo že prej. Napol zrel ima namreč več 
hranil, dočim zreli izboljšuje strukturo prsti. 
Balkonski vrtičkarji s takimi količinami ne morejo 
operirati, zato zanje pride v poštev hladna metoda z 

Rastline potrebujejo gnojenje. Ouattro pove nekaj 
o tem, kako ga pripraviti doma in ne dajati denar- 
cev za kemikalije. Nekateri pa svoje gnojilne odpr- 
tine podvržejo čudnim kozmetičnim posegom. 


anaerobnimi (brezzračnimi) organizmi, še najbolj po- 
dobna siliranju. V štacunah se dobijo posebej izdelana 
vedra za biološke odpadke, ki jim dodajamo kulturo 
mikroorganizmov, da reč fermentira kar v stanovanju. 
Ker gre za proces brez prisotnosti zraka, se s tem re- 
šimo neprijetnih vonjav. Potrebuješ dve vedri. Med- 
tem ko v enem potekajo procesi, polniš drugega. Te- 
kočino, ki nastaja, uporabiš kot tekoče gnojilo (tega 
ustrezno razredčiš), dočim je trdno vsebino treba še 
vedno zakopati v zemljo, kjer počiva kak mesec. Do- 
volj je že plastična banjica s par lopatami zemlje in 
prgišče deževnikov, ki jih naloviš na bližnji zelenici. 
Pogledi zavistnih sosedov so neprecenljivi, pa še to- 
pel občutek imaš, da se obnašaš ekološko. Nenazad- 
nje je tretjina odpadkov, ki gredo na deponije, bio- 
loških. Smetiščarji potem z njimi počnejo isto stvar in 
pridelani humus prodajajo za lepe denarje. 


organsko gnojilo. Ni tako močno kot hlevski gnoj, 
botruje pa dosti bolj kvalitetni strukturi prsti. 


Je beljenje riti resnično ali zajebancija? 

Nekaj let nazaj smo z nejevero zrli v tabloidne naslo- 
ve, kjer so opisovali, kako si porno zvezde in hollywo- 
odska smetana dajejo opravka z novo norostjo: belje- 
njem kože okoli zadnjične odprtine. Nakar se je izka- 
zalo, da je to res. Še posebej, ko se je pri podobnem 
kozmetičnem posegu dala ameriški zabavnjaški po- 
staji E! posneti starleta Tabitha Stevens. Kozmetični 
saloni so bili naenkrat polni dam v zrelih letih, ki so 
hotele prav to. 


Čemu bi človek hotel storiti kaj takega? Ideja je, jas- 
no, prišla iz porno industrije. Z razmahom pobritih 
mednožij so na plano prišle razne nepravilnosti tam 
spodaj, med katerimi so najbolj izstopale zaplate tem- 


» neje obarvane kože. Ta nastane kot posledica več de- 


javnikov: potenja, hormonov, kožnih gub in skorajda 
večne teme. Okej, malo imajo zraven barvila v kakcu 
in bakterije. Ker pigmentacija z leti postaja izrazitejša, 
pornjakarji pa slavijo mladost, je bilo treba iznajti sis- 
tem, kako zgonjeni analki povrniti mladostno rožnato 
barvo. Ker so na trgu že obstajale pomade za posvet- 
litev kože, ki se jih je tipično uporabljalo za razbarva- 
nje maternih znamenj, so najprej posegli po njih. Ven- 
dar se je izkazalo, da je aktivna substanca hidrokinon 
za občutljive predele preveč napadalna. Kar nekaj 
joškaric je moralo zaradi ritnih ožganin k zdravniku in 
na prisilni dopust. Še dandanes se to zgodi kaki ame- 
riški gospodinji, ki hoče presenetiti soproga in upora- 
bi prvo mažo, ki jo najde v drogeriji. Mimogrede, v 
Evropi je hidrokinon prepovedan. Danes za mazanje 
zadnjika uporabljamo nikotinamid, po domače vita- 
min B3. Modernejši kozmetični saloni pa se nad rjavi- 
no spravijo z laserji. 


eže Ljudje počnemo najrazličnejše neumnosti, če- 
prav dostikrat niti ne vemo, zakaj. Friziranje sram- 
nega dlačevja, okej. Mazanje riti z belilom ...? 


Namen torej poznamo. Vzrok pa se zdravi pameti vz- 
trajno izmika, tako kot večina ostalih neumnosti, ki 
smo jih pripravljeni storiti za imaginarni ideal, ki mu 
pravimo lepota. Ne pozabimo, Rimljanke so pred 
dvema tisočletjema oslepele, ker so si v oči stiskale 
volčjo češnjo. Pobeljena rit tako drastičnih posledic 
nima. O frizeraju sramnih ustnic pa kdaj drugič. 

e spomniš filma Bolje ne bo nikoli (As 

Good as it Gets)? Ah, kako imam rad ta 

čudoviti film! Klasično odlični Nicholson 

igra zoprnega starega pisatelja Melvina 

Udalla, ki ga muči obsesivno-kompulziv- 
na motnja. To je stanje, v katerem človeka preplav- 
ljajo vztrajno vsiljevane misli (obsesije), zato opravlja 
ponavljajoča se enostavna dejanja (kompulzije), da 
bi se jih znebil. Melvin večkrat pretakne stikalo za 
luč, si zaporedoma umiva roke, vedno z novim ko- 
som mila, ker se povrhu na smrt boji okužb, vrata pa 
zaklepa-odklepa-zaklepa. Vse to počne, da bi se mu 
ne bi bilo treba soočiti s tistim, kar ga v resnici teži. 
Z rutinskimi opravili se zaposli in uide realnosti. 


ditker spomnijo na ma 
obetajo mlekdiza potomca?Pa da se. 

Kako podobno Diablu Ill! Z določenega gledišča je 
ves ta težko pričakovani špil en sam velik simptom 
obsesivno-kompulzivne motnje. Pacientu, ee, igralcu 
najeda lajf, zato se izgubi v ponavljajočih se enostav- 
nih dejanjih. Vrage švasa z žarki, mlati jih s kladivi in 
polni s strelicami, kar počne s tisoči klikov za enaka 
dejanja v le malo drugačnih situacijah. Uspeh je sicer 
do neke mere stvar veščine, a še dosti bolj je odvisen 
od tega, kakšno opremo imaš. Itak dosti več od pre- 
mikanja, napadanja, refoškanja in pobiranja rdečih 
kapelj ne moreš storiti. Vic je zlasti v tem, da s pri- 
merno opremo relativno lahko opraviš s sovražniki. 
Tako se lahko OK-motnja nemoteno manifestira in 
botruje pozabi na neugodno finančno situacijo, zdrav- 
stvene težave, štalo v ljubezni, neperspektivno pri- 
hodnost in tako dalje. Večno miškarjenje take misli 
zatemni enako, kot jih je v filmu zatemnil Udall s svo- 
jim zaklepom-odklepom-zaklepom. Klik klik klik v 
vratih je enak klik klik kliku na mizi. 
To me spomni na fin eksperiment iz knjige Charle- 
sa Duhigga 'The Power of Habit', Moč navade. Go- 
vori o znanstvenem poskusu z opico, ki so jo po- 
stavili pred računalniški zaslon, ob njem pa je bi- 
la ročica. Če je opica povlekla ročico, ko se je 
na ekranu pokazal določen geometrijski lik, je 
za nagrado dobila slastno pijačo. Tega se je 
kmalu naučila in je zmerom, ko je na zaslonu 
videla obliko, potegnila ročico ter prejela sok. 
Dogodki so postali del zanke, sestavljene iz 
lika, rutinskega opravila in nagrade, ki je v 
opičjih možganih sprožila večjo dejavnost 
zaradi zadovoljstva. Ampak to še ni naj- 
bolj zanimivo. Najbolj zanimivo je to, da 
se je zadovoljstvo sčasoma sprožilo, 

PREDEN je opica potegnila ročico in 
dobila sok. Že tedaj, ko se je na zas- 
lonu pokazal geometrijski lik! Te 
spomni na Diabla? Mnogi pravijo, da 
je v njem zadostna nagrada že sam 
boj, ki prispeva nagrado, se pravi op- 
remo in zlato ... 

Najbrž ima to zadovoljstvo povezavo z 
živčnim prenašalcem dopaminom. Ta 
je poleg testosterona, estrogena in se- 
rotonina ena tistih spojin, ki najbolj vpli- 

vajo na čustva. Dopamin je zadolžen za 
prenašanje živčnih dražljajev in raziskave 
j so odkrile povezavo med njim ter možgan- 
p skimi mehanizmi, na katerih temeljijo hote- 
nja. Brzinsko rečeno: več dopamina, kot se 
sprosti v centru za nagrajevanje, večji je učinek 

na možgane in več ga hočejo. 

To je ključni razlog, zakaj je toliko moških trčenih 

na internetno pornografijo. Vsemreža omogoča do- 
stop do neskončne zaloge razgaljenih samic. Pogled 
nanje sproža željo po oploditvi, kar simuliramo z ma- 
sturbacijo, saj smo ustvarjeni tako, da hočemo svoj 
genski material raztrositi čim širše naokoli. (Več po- 
tomcev ima več možnosti za preživetje in posledično 
za prenos genov naprej. Ženske po drugi strani hočejo 
enega, zanesljivega partnerja iz več razlogov: varova- 
nje, trdno gnezdo, zanesljivost.) Užitek pri samozado- 
voljevanju se poveže s slikami rodnih deklin, kajti te- 
daj možgane preplavi dopamin. To pa se zna zaradi 
potrebe po vse močnejših odmerkih spremeniti v obli- 
ko odvisnosti, ko ne moreš več nadzorovati tega, koli- 
ko drkaš. Ali koliko časa preživiš v Sanctuaryju, ro- 
botsko udrihajoč po peklenskih slugah. 

Če te vse to ne zanima, tudi prav. Ob brezkončnem 
mimohodu krasotic na pornsajtih in hudičevcev v 
Diablu lahko rečeš samo: "Bolje ne bo nikoli ..." 

(Reckoning) 


Kakšen je slogan 
Društva nekrofilov? 


Ne jebemo žive sile 


a orng 


Kdor se tako trudi, da bi bil videti kot lik iz igre — 
tu imamo demon hunterko iz Diabla Ill —, najbrž tr- 
pi za vsaj rahlo obsesivno-kompulzivno motnjo. 


Če vam je Warlockova podoba domača še od kje drugje kot iz Cive, ste bržda igrali poteznico Fanta- 


znako strateškega žanra 4X, v katerem impe- 

rij širimo čez vse meje (eXplore, eXpand, eX- 

ploit, eXterminate), ponavadi lepimo na igre 

v vesolju, ker izvira v davnem Master of Orio- 
nu. A iste sorte igri sta Civilization in Heroes of Might 
6 Magic, fantazijski pa je tudi Master of Magic. Ravno 
to staro legendo, o kateri si več preberite na sosednji 
strani, so si pri ruskem lno Co vzeli za zgled pri sno- 
vanju Warlocka. 


Greva na plot 


Špili 4X te radi zasujejo z množico tabel in oken, 
Warlock pa vse to vrže čez grajski zid. Ker je mnenja, 
da si igralci želijo predvsem metanja skal v trole, 
vmesnik in igranje pokori boju. Ne pozna ločenih pri- 
zorišč za pregled nad imperijem, mesti in bitkami kot 
Heroes of MAM ter Master of Magic. Vse je združeno 
na enem velikem naključno generiranem zemljevidu, 
razdeljenem na šesterokotnike, po katerem potezno 
razvrščamo vojaštvo in gradimo zaselke. S tem igra 
postane podobna Civilizationu V, tudi zaradi enakega 
gibanja bojnih enot. Te si heksov ne delijo, zato sp- 
remljamo značilno razporeditev vitezov za ravsanje 
od blizu v prvi vrsti ter strelce v zavetju za njimi. 

Seznam surovin je okleščen, saj grmadimo le zlate 
kovance, hrano, mano in raziskovalne točke za od- 
krivanje urokov. Kopičenje dobrin pospešujemo s 
postavljanjem ustreznih mestnih stavb, po ozemlju 
pa je razmetana obilica krajev z dobrotami, ki pritok 
pospešijo. Zato venomer zavistno pogledujemo proti 
kraju tekmeca, ki se je usidral sredi zaplate zlatih 


sy Wars, ki so jo Rav tako napravili Ino-Co. Obe i gi navdušita z živimi, dobro animiranimi enotami. 


Na levi je odprto okno s spiskom raziskanih urokov, tiste v desnem pa odkritj 
"| znakci ob njih kažejo, kolikšen delež poteze traja, da gre čarovnija v luft. Včasih več kot eno. 


rudnikov. In zato gradimo stavbe, ki sredstva pre- 
obražajo v na primer volkodlake s klobuki in monokli 
ter v nadgradnje zanje. 

Sveže enote so šibke in jih kaj lahko zakolje že gigant- 
ski pajek, ki se sprehaja po bližnjem gozdu. A z iz- 
kušnjami zbirajo stopnje, ob katerih jim nadenemo 
okrepitve. Povrh jim v zameno za zlate kovance daje- 
mo nadgradnje, ki jih pridobimo s stavbami, in krepit- 
vene uroke. S tem se iz shiranih goblinov preobrazijo v 
zelenokožne komandose, ki so sposobni zbrcati zma- 
ja. Takih krepitev vojaštva je v igri ničkoliko! Naslov 
ne pozna herojskih likov, a nemara je to zato, ker lah- 
ko navadne enote preobrazimo v junaške! Ko ljubeče 
božamo trideset ikon na svojih elitnih minotavrih, ki z 
enim zamahom sekire obglavijo grajski stolp, je jasno, 
v čem je srž Warlocka. In zato smo toliko bolj besni, 
ko nasprotnik nanje spusti ognjeni dež. 


Kaj je majhno, oranžno in smrdi po zažganem 
piščancu? Goblin, ki ga kuri 


dober boj v bogata laka dre- 
vesa v obilica zverjadi v nizka cena 

ni večigralstva hroščastost 
lno- »Čo / Paradox ' 


TARI 
; m 


kup nerodnosti 


kozi portale j je moč priti v druge dimenzije, ki pa so odli one res brezvezno, saj gre za| 
s majhne slepe ulice, Dophane Z zmaji. Mar bi z njihovo Vapbino obogatili osrednje ponje! 


Kratka čarovniška palica 


Še ena zapuščina Master of Magica je, da nastopamo 
v vlogi velečarovnika, ki ima nalogo pokoriti si do- 
mišljijsko deželo Ardanio. (Ja, tisto iz strateške serije 
Majesty, s katero Warlock zgodbovno drugače ni po- 
vezan.) Zato lahko nad sovražnikove skeletorje kliče- 
mo nevihte in zaredimo kugo v njegova mesta. Toda 
sistem čaranja je v primerjavi z MoM hudo popreproš- 
čen. Svojemu vešču na začetku izberemo le peščico 
perkov, ki mu malce priredijo lastnosti. Ni izbiranja 
različnih šol magije in za nameček je spisek magij z 
okrog petdesetimi krajši. S tem abrakadabre stopijo v 
drugi plan, v službo podpore vojaštvu na bojišču. 

Na srečo Warlock ta vidik izpelje vešče in uživaško. 
Že od začetka nas zasipajo divje zveri in živalski vrt 
orjaških podgan, golemov ter zmajev je obširen. Naj- 
večji špas pa se začne, ko srečamo konkurenčne co- 
prnike. Igrajte na težjih stopnjah, kajti tam je umetna 
pamet zelo agresivna. Dobro izrablja teren, se zaredi 
na teže dostopen hrib in s strelami cilja naše šibke 
enote. Tehnološko drevo je lepo uravnoteženo, zato 
najmočnejše zveri vidimo šele proti koncu in se mora- 
mo potruditi za vsako elitno enoto. 

Moč je igrati z eno od treh različnih frakcij: ljudmi, 
zvermi in nemrtvimi. Razlike med njimi niso le kozme- 
tične in strani poznajo različne pristope. To je ključno 
za dolgoživost, saj je peskovniški način žal vse, kar 
Warlock pozna. Nima pripovedne kampanje in večig- 
ralstva, kar mu precej zavda. Ni pa to edina slabost. 
Igra je paradoxovsko hroščata in prisežem, da se nad- 
grajujejo tudi žužki. Očitek gre prav tako nerazumlji- 
vim nadležnostim, kot je tečno ustvarjanje divjih zveri 
iz niča in očitno goljufanje računala na težjih stopnjah. 
Warlock tako ni ravno dostojen naslednik Master of 
Magica, a po drugi strani se omejenosti zaveda in na 
Steamu velja dvajset evrov. Za to ceno se je kar fino 
zapletati v srdite potezne boje. 

ar malo težko je verjeti, da je minulo četrt sto- 
letja, odkar je stari ata Sid Meier s Pirates! 
spočel gusarska doživetja v igralski obliki. 
Prvič smo izkusili brezkončen piš svobodnega 
vetra, medtem ko smo v vlogi pustolovca lovili ob- 
težena ladjevja, trgovali s konopljo in seksali z guver- 
nerjevimi hčerami. Svoj lonček k temu je pred deset- 
letjem pristavil medtem propadli Ascaron, ki je s Port 
Royalom in naslednikom sledil osnovni ideji, le da jo 
je usmeril v strateški šverckomerc. No, licenco za 
tretji del je odkupil nemški Kalypso in izdelavo zaupal 
studiu Gaming Mind Studios, ki nas je lani zmerno 
pozitivno presenetila z zadnjim Patricianom. 


Mrtvaška glavca 


Vpliv slednjega se pozna, saj je srčika špila, ekonom- 
ski model, praktično identičen, le da je prestavljen v 
Karibe par stoletij kasneje. Za dobičkom se torej po- 
dimo okrog leta 1600, ko so se tam med palmami 
pozibavali ter grog pili Španci, Angleži, Francozi in 
Holandci. Če odštejemo kozmetiko, kot so oblike 
stavb, nabor robe in obleke, se zgodovinskost tu kon- 
ča, saj avtorji niso vključili nikakršnih historičnih dej- 
stev. Ni resničnih oseb in dogodkov iz tistega časa, 
večina izmed šestdesetih naselij takrat ni niti obstaja- 
la, kaj šele, da bi nad njimi vihrala primerna zastava. 
So se pa potrudili pri naključnih naravnih nesrečah 
(suša, lakota, kuga, kobilice, viharji), ki otežujejo 
ležerno tropsko križarjenje. 

Cilj je odvisen od izbire trgovske ali pustolovske 
kampanje. Kariero začnemo praktično kot čistilec la- 
dijskega poda. Med napredovanjem je treba rešiti 
številne vmesne naloge, s čimer se nam odpirajo no- 
ve možnosti. V prvem primeru se pretežno ubadamo 


s tovorjenjem, postavljanjem manufaktur, širjenjem 
flote, izrivanjem konkurence in političnim lobiranjem. 
Pri drugi, nasilnejši poti, pa tepemo gusarje, ropamo 
konkurenco, osvajamo sovražne lokacije in iščemo 
robinzone, zaklade ter izgubljena mesta. Poleg tega 
se trudimo zadovoljiti obupane vdove, gostilniške 
morske pse in snobovske kraljeve podrepnike za do- 
daten cekin in priljubljenost med rajo ter plemstvom. 
Na voljo sta še odprt peskovniški način, kjer lahko 
sami določimo cilje (gnar, gnar, še več gnarja), in 
večigralstvo za do štiri udeležence. 


Polnjenje skrinje 

Proizvodnja in trgovanje sta glede na predhodnike 
poenostavljena in avtomatizirana. To je lepo v kas- 
nejših fazah, ko se ti ni treba ubadati z vsakim čol- 
nom posebej, temveč zgolj določiš, kdo, kaj in koliko 
proizvaja ter po kakšni ceni se kam proda. Hopa, 
novci sami tečejo v skrinjo. Itak je blaga samo dvaj- 
set vrst in proizvodne verige niso bolj zapletene od 
mešanja cukra s hlodi za sod ruma. Cene se oblikuje- 
jo dinamično in predvidljivo po zakonu ponudbe in 
povpraševanja. Dostavljanje redke robe veča ugled. 
Poseben status ima delovna sila, ki ne prinaša ceki- 
na, vendar je neobhodna za nemoteno sopihanje in- 
dustrije in boj. 

Pri pomorskem sodelujemo s floto največ treh plovil. 
Izbranega usmerjamo sami, preostali vodi računalo. 
Ne počnemo drugega, kot da pošiljamo svinčeno 
točo nad sovraga, dokler se ne zlomi, in v primernih 
razmerah zasedemo ter oplenimo njegove ladje. Ko- 
penske invazije so še bolj omejene, le na opazovanje 
kaosa in odštevanje preživelih. Se vidi, da so bili av- 
torji z mislimi pri konzolni različici. Da ni vse tako 

plehko, skrbi raznovrstnost jadrnic z raznolikimi last- 
nostmi, od krhkih barkač do šestkrat večjih vojnih 
fregat, in urjenje posadke ter kapitanov. Zal pa je tudi 
to popreproščeno v stilu 'ti meni deset tisoč dukatov, 
jaz tebi 41 hitrost (obrambo, napad, razgled, pro- 


stor)'. Poleg tega je popravljanja plovil čisto preveč, 
saj razpadejo že, če jih malo bolj grdo pogledaš. 


Hoja po tanki dili 

Ob tem opisu se trdosrčnim strategom najbrž ježi 
perje na papigah. Kaj pa sploh še lahko delaš in kje 
je izziv, če je vse tako enostavno in se da vse avto- 
matizirati? To je res, vendar je zajebanih strategij že 
zadosti in potrebujemo tudi kako mehkejšo. Konec 
koncev se ravno zato Port Royale 3 igra tekoče in 
brez nepotrebnega stresa. Kot celota deluje prečišče- 
no, logično, očesu prijetno in je razmeroma brez žuž- 
kov. Hitro se ga da priučiti, naloge so dovolj raznovr- 
stne, skozi čas se razvijajo, napredujejo in se le redko 
ponavljajo, z izjemo nekaterih izbirnih. Prav tako ni 
od muh odločanje o lastni usodi, saj politične zamere 
hitro pripeljejo do prepovedi vstopa v večino prista- 
nišč ali celo do organiziranega pregona. Suh in črviv 
je kruh piratski, zato pa grizljati ga dolgčas ni nikoli. 


. jebeš 


Pirati so vedno v modi, ugotavlja 
nindže, zombije in vampirje. Arrr. 


raznovrstne naloge 
hitro padeš noter 
enostavljenost 


prečiščenost 
reciklaža x po- 


Gaming Mind Studios / Kalypso Media 

La! 4 
Port Royal, Jamajka 
Naslov špila temelji na legendarnem kolonialnem mestu z burno, kratko 
zgodovino. Španci so ga ustanovili že leta 1515 kot osrednjo trgovsko po- 
stojanko za vse Karibe. Tod so se ustavljale in v konvoje zbirale do palube 
ugreznjene galeje s tovori zlata, srebra in eksotičnih dobrin. Leta 1655 je 
moč Angležem dovolj narasla, da so stare lastnike nagnali in mesto spre- | 
| menili v sponzorsko pustolovsko gnezdo, ki ne bi moglo bolj ustrezati ro- 

mantiziranim predstavam o gusarskem življenju. Guvernerji so zainteresi- 
ranim odpadnikom priskrbeli licence, na podlagi katerih so lahko kot pla- 
čanci (najbolj znan je bil Sir Henry Morgan) svobodno ropali postojanke in 
ladje sovražnih narodov. Idila se je končala leta 1692, ko je razvratni Port 
Royal prav po biblijsko v morje zvrnil potres in odplavil cunami. Preživela 
polovica od šest tisočih meščanov je nekaj kilometrov proč na varnejšem 
mestu ustanovila dandanašnjo jamajško prestolnico Kingston. 

You have good retatlons wlih ali 

Unknown trader 


Your recent activities have prevented you from 
achleving any dear reputatlom to date. 


Port Royale 3 ne skriva, da je v prvi vrsti trgovska strategija. Pirat- 4 
ski rajon je bolj kot ne šminka, ki bi jo lahko zamenjali s čimerkoli. 

— num —- z AA £. — 
Takle naj bi bil videti Port Royale leta 1563, ko so tu harali Španci. Ne preveč 
realistično, saj ni bordelov, nadelanih pohabljencev in kupov gnoja na ulicah. 


HUDIČOVJE 


seba na našem facebookovskem stenčasu je pred ča- 

som napisala: "Komaj čakam na Diablo Ill. Upam, da ne 

bodo ničesar spreminjali." Ni se ji bilo treba bati. Med- 

tem ko drugod eksperimentirajo z združevanjem raznih 
elementov, je Hudičevec v časovno kapsulo ujet varni pristan 
za roboholike (< so robotski in mahnjeni na robo). Diablo Ill je 
tak, kot bi bil Diablo |, če bi ga dobila v roke hollywoodski mag 
spektaklov Michael Bay in trgovec s heroinom. Dela ogromen 
kažin in te prepoji kot težka droga. Ko greš srat ali se sprostit- 
veno zazreš proti planinam, te tihi glasek v glavi opozori: "Ej, a 
ne bi namesto tega raje nabiral EXPja?" ln naenkrat se ti zazdi, 
da bi bila to pa res boljša zaposlitev. To je ta hudič, da za na- 
slednjo Vrhunsko macolo krvave griže žrtvuješ toliko časa, kot 
bi ga potreboval za iznajdbo zdravilo proti raku. Ampak rak 
ubija počasi, sluge Gospodarja pekla pa so tik pred vrati. Jasno 
je, kaj ima prioriteto. 


Temelji izdelka 


Tako kot oba predhodnika je Diablo Ill preprosta igra. Je akcij- 
ski frp, kjer v izometričnem pogledu od zgoraj naročaš svojemu 
liku, naj razseka, razpara, obglavi, objajči, upepeli in upari vsa- 
kršno nakazo, ki so jo plameneči knezi poslali nad izmišljeno 
deželo Sanctuary. Semkaj prideš, da bi se potopil v klasično 
fantazijsko srednjeveškost, osredotočeno na zatiranje spake- 
dranih hord. Klik v prostor pomeni premik in na sovraga na- 
pad, pritisk tipke od 1 do 4 ali klik na ikonico sproži posebno 
moč, klik na truplo, malho ali skrinjo pa povzroči, da ven v zna- 
nem loku priletita zlato in oprema. Naključno odmerjena, seve- 
da, da si vesel, ko po tristo ciganskih opankah na plan končno 
skočijo legendarni šolni. 

Te nato ceniš dosti bolj, kot je za žanr značilno. Diabla namreč 
ne igraš zaradi širne, odprte dežele, saj je linearen. Veliko tem- 
nic se generira naključno in položaji ter vrste sovražnikov niso 
zakoličeni. Toda pot do konca je premočrtna in, če izvzamem 
prgišče neobveznih stranskih kvestov, vedno enaka. Ne igraš 
ga nadalje zaradi dinamičnega opravljanja kvestov za različne 
ponudnike, ker te vodi za roko od začetka do konca. Ne igraš 
ga, da bi taktično ukazoval druščini, saj računalniškemu sprem- 
ljevalcu - templjarju, uročevalki ali zmikavtu - ne moreš veleti 
ničesar. Ne igraš ga zaradi ugank, ker jih ni. Niti ga ne igraš za- 
radi zgodbe. Ta je zdaj širša in sporoči veliko podrobnosti o sve- 
tu ljudi, ki ga napadajo peklenske sile z Zlodejem na čelu, an- 
geli pa niso tisto, kar se zdijo. Vrača se stari učenjak Deckard 
Cain, medtem ko je nov osrednji lik njegova posvojenka Leah, 
ki se ravno tako kot on trudi razvozlati hudimanske prerokbe. A 
kljub ducatom vrstic solidno govorjenih dialogov, ki jih je moč 
preskočiti, neobveznim razlagam in kupu dnevniških zapiskov 
je fabula otročja neumnost. Bolj kot ne je izgovor za prgišče ne- 
popisno spektakularnih filmskih animacij, najboljših izdelkov 
Blizzardovega animacijskega oddelka doslej. 

Nak, nak in nak. Diabla igraš izključno zato, da boš veliko klal, 
kar ti bo dalo boljšo robo, da boš lahko še več klal. Dobrote in 
masaker sta mejnika, med katerima se odvija vsa trojka, enako 
kot Diablo ll. "Žurajmo, kot da je leto 2000 in se vmes ni zgodi- 
lo nič", hahljaje vabijo Blizzardi. Doslej se je klicu odzvalo kakih 
sedem milijonov ljudi, od tega tri in pol na splovitveni dan, kar 
je pecejaški rekord. Diablo je pač, kot pravi Amazon.com, 
'Harry Potter med igrami'. 


Zasolzi mi oko 


Morda so mu tak naziv nadeli tudi zaradi pravljičnega videza. 
Pritožbe na worldofwarcraftovsko svetlost in pisanost so delo- 
ma upravičene, saj je stara rdečečrna paleta le del nove. A bar- 
vite livade se izmenjujejo s črnikavimi ječami, iz katerih puhti 
zlo. Naletimo na zelo raznolika območja, od mesta Tristram 
prek širne puščave in gozdov do templjev, votlin, oblegane 
utrdbe po Tolkienovem zgledu in nečesa, kar ni od tega sveta. 
Povsod je opaziti ničkoliko pozornosti do detajlov, recimo oltar- 
je in kipe, mimo katerih stečeš v treh sekundah, a jih je nekdo 
izrezbaril do zadnje krivulje in se potrudil, da jih nežno osvetlju- 
jejo sveče, pa brezdanje globeli ob robovih in sijajne stavbe v 

Tu barbar tolče zle kutarje v zaporu torture. Nisem pa še omenil, kako veličastna je glasba, ki mik- 
sa orkester, zbor in, jasno, akustično kitaro. Soundtrack tržijo posebej in je vreden vsakega centa. pi 
< MER, di Cl Sil čati MR UTA Ba 


S Ouattrovo demon hunterko co-opava žverce v pustinji. Kaj pa vem, ta plat me je pustila nekoli- 
€ ko hladnega. Eni prisegajo na tako igranje, a se mi zdi, da bolj zaradi družbe kot samih odlik načina. 


Menih čisti skeletonsko-netopirsko zalego v cerkvi, a ni navdušen nad trgovci, kovačem in draguljar- 
jem. Prvi skoraj vedno nudijo za en kurc robo, v druga pa spustiš celo premoženje, da sta uporabna. 


ozadju. Menim, da gmajna z vpitjem, kako se je serija 
pomehkužila, premalo ceni trud 6 talent, ki ju je Bliz- 
zard vložil v raznotero okolico. 

In v krasno izgledajoče pobijanje, ki ne štedi s plame- 
ni in ledom, gejzirji krvi ter trupli, ki razkoščičena 
frčijo po zraku, žarki krute smrti in plapolajočimi škri- 
ci, krušečimi se tlemi, rušečimi se zidovi. Stoji petme- 
trski monstrum takole za steno in ko misliš, da bo 
tam ostal, po zaslugi fizikalnega pogona v viharju na- 
okoli letečih koscev opeke plane nadte. Aaaa, sam' 
pejmo! 

Nasploh je raznovrstnost pošasti vredna vse pohvale, 
saj je gravžev na ducate vrst, od tipskih okostnjakov, 
pajkov in demonov do kultistov, kozjih in kačjih ljudi, 
veščev, sešitih trupelc, jezikastih skakačev, kamnitih 
velikanov, skalnih črvov, zapredkov ter rojev krvo- 
sesnih mušic. Če te noče pokončati, te ni videlo ali je 
že mrtvo. Sitnobe rade navalijo nate kot mutci na te- 
lefon, a ne vse, kajti nekatere krožijo po zraku, skače- 
jo, se umikajo, te bombardirajo, pljuvajo strupene 
mešičke, krepijo tovariše, kličejo služabnike in slično. 
Docela varen zato nisi nikdar, ne glede na to, ali delu- 
ješ od blizu ali z razdalje, saj so kanalje narejene tako, 
da te ogrožajo na vseh pozicijah. Iz tega razloga je do- 
stikrat pametno zbežati ali vsaj ne brezglavo napada- 
ti. Pri tem ni serijskega žlampanja zdravilnih napitkov, 
saj rabi refoška sledi ohlajevalno obdobje, kjer ne 
moreš srkniti novega. Flaškonov napadalne ali ča- 
robne energije pa sploh ni. Za preživetje je zato bi- 


stveno, da pobiraš rdeče globule, ki naključno letijo iz 
pobitih nasprotnikov in obnavljajo življenjsko silo. Zdi 
se kot malenkost, a ni. Posebej ko naletiš na enega iz 
spodobne falange medšefov in šefov. Naskočijo te 
prašičjeglavi, zamaščeni, skurbani, skrivenčeni šam- 
pioni pekla, vsak s svojimi napadalnimi vzorci. Neka- 
teri so novi, recimo Belial in Azmodan, drugi stari, kot 
je Butcher. Na koncu pa čaka saj-veš-kdo. Je rdeč in 
babje miga z rito, na katero potem greš srednjeveško, 
kot se reče. 


O službah in znanjih 


Krucifiksovsko zalego trebiš z odlično zamišljeno pe- 
terico poklicev: barbarom, menihom, lovcem na de- 
mone, šamanom in čarovnikom. Podrobneje o njiho- 
vih lastnostih pišem v okvirju, tu naj izpostavim, kar 
je bistveno z igralnega vidika: začetno različnost in 
kasnejšo prilagodljivost. Sprva je njihova funkcija jas- 
na. Barbar je tankovski in menih hiter bojevnik, med- 
tem ko čarodej, šaman in do neke mere lovec na de- 
mone delujejo z daljave. Šaman je izpeljanka nekro- 
manta iz dvojke, lovec se spogleduje z amazonko. 
Toda bolj kot napreduješ v klasi, bolj prilagodljiva ta 
postaja zaradi dobro zamišljenega novega sistema 
veščin in run. 

Na rovaš le-tega je šlo po gobe staro vlaganje izku- 
šenjskih točk na lastno pest, saj se statistike lika zvi- 
šajo samodejno. Nad tem so nekateri vnaprej zgrože- 

ni, a vedeti je treba, kaj smo dobili v zameno. Pozor- 
nost je usmerjena v to, katero četverico posebnih mo- 
či si boš postavil v vrstico za hitro sprožanje in s kate- 
rimi runami jih boš modificiral. Odvisno od tega, za 
katero runo si se odločil, je lahko čarovnikov žarek 
smrti recimo enojen ali dvojen, pri čemer je prvi bolj 
fokusiran in drugi zadene več sovragov. Bolj kot si iz- 
kušen na lestvici od najnižjega prvega do najvišjega 
šestdesetega nivoja, več izbire imaš. Lahko se usme- 
riš v napad, obrambo, izmikanje, prenašanje velikih 
količin poškodb, eliminacijo posameznih žverc ali 
skupin in tako dalje. 'Višje' rune niso nujno boljše in 
nekatere naveze so idealnejše od drugih. Banalen pri- 
mer je ledeni oklep njegova krepitev - kar pa ti od- 
tegne neko drugo veščino ter runo. Prav tako obojega 
ne moreš instantno menjavati. Lahko pa, ko nisi v ne- 
varnosti, v miru brezplačno premešaš zalogo in iz- 
bereš novo kombinacijo. Konkretna razlika glede na 
dvojko, kjer si moral za tovrstno spreminjanje na- 
membnosti junaka iti od začetka. 

V iskanju najboljše kombinacije za svoj slog igranja in 
okoliščine leži kar nekaj zabave ter taktike. Za maksi- 
malni izkoristek lika z določenimi runami in močmi je 
treba marsikdaj igrati opazno drugače, kot če si se 
odločil za drugo kombinacijo. Iz tega izvirajo nekateri 
sladko-grenki zapisi na forumih v slogu "Kaj te tolk 
muči ta in ta šef, jaz sem ga spohal v par minutah", 
ko se nekdo priduša, da ga je poglavar že šestnajstič 
uničil. Ultimativnega builda v Diablu lll bržda ni. 


ZAPOSLITVENI URAD 


Pet nas je, ki se potegujemo za službo 
pri tebi, o Klavec ničvrednežev, Trat- 
než časa, Potuha izbirčnosti! Vsak ima 
svoje prednosti ino slabosti, a uniče- 
valski smo celo, če nam v roke poti- 
sneš najbolj usrano krepelce. Kaj šele, 
ko se nabildamo, kajti tedaj dosežemo 
polbožji status. Škoda le, da horde 
stopajo v korak z nami, na infernu pa 
nas celo presežejo. Hočemo boljše zd- 
ravstveno in pokojninsko zavarovanje! 


Barbarian 

Ni ga bilo v igrah bolj- 
šega Konana, kot sem > 
jazst. Sem zadnji svo- 
jega rodu, kajti našo 
sveto goro Arreat je 
uničenje Kamna sveta 
v Lord of Destruction 
zbrisalo z obličja sve- 
ta. Temu primerno sem ihtav, kar se 
pozna na mojem pristopu. Vse moje 
spretnosti, med katere spadajo potre- 
sni sunki, tornadasto vrtenje in meta- 
nje rezil, se napajajo iz furije, ki si jo 
služim z zadajanjem poškodb. Brez 
klavstva sem oropan moči, a to je le 
redko. Rad sem sredi akcije, kjer mla- 

tim okrog sebe, da zlodjevci letijo v ne- 
bo in jim hrskajo prhke kosti. Spričo ti- 
tanske moči sem nemudoma privla- 
čen, res zabaven pa postanem tam 
okrog 15. nivoja, ko se začno odklepa- 
ti še bolj uničujoči prijemi. 


Witch doctor 
Klestit zlo sem prišel sa 
iz afriških savan, kjer 
sem se izuril v skriv- 
nih prijemih ancien- 
tnih črnskih plemen. 
Nisem direktni borec, 
marveč šamanski ge- 
neral, ki v to planjavo 
kliče živalske in duhovne podanike, ki 
opravljajo delo zame, jaz pa jih podpi- 
ram z razdalje. Na sovrage znam na- 
ščuvati pajke, zombije, od mrtvih vsta- 
le pse in ognjene netopirje, hkrati pa 
jih zasipati s strupenim dežjem, jih uk- 
leti ter spravljati od pamet od strahu. 
Moji prijemi zahtevajo več dela kot di- 
rektni barbar, a zato nudim bolj tak- 
tično, defenzivno izkušnjo. 


Wizard 

Stari učenjaški prdci iz zatohlih dvoran 
so preteklost, napočil je čas za novo 
vrsto čarodeja! Sem mlada in virilna 


Arzijatka, v kateri se sre- 
čata staro coprništvo 
in Možje X. Kar preki- 
pevam od destruktiv- 
ne sile! Ne morem str- 
peti, da izmed dlani ne 
osvobodim žarka čiste 1 
energije, ki scvrkotne kad i 
vse, česar se dotakne, i 

da skupin kanalj ne obsipljem z lede- 
nim dežjem in jim na betice ne pošljem 
meteorja. Moja pomanjkljivost je krh- 
kost, vendar imam na razpolago dosti 
zaščitnih orodij, od več vrst elemen- 
tarnih oklepov prek kupole, ki upočas- 
njuje dogajanje, do teleportiranja. 


Demon hunter te z 
Moj mentor Batman je pa f, 
bil kul, jaz sem še bolj. 7,7" 


Sem v plašč odeta fi- 
gura, ki pripada skriv. Rib 
nostnemu redu lovcev 
na demone, in delu- 
jem po gverilskih prin- 
cipih. Hudiče tama- 
nim s širokimi salvami puščic, ki zade- 
nejo cele grozde neprijetnežev, nakar 
jim za popotnico vržem eksplozivno 
sredstvo in izginem v oblaku dima, da 
obstanejo v alternativni ilustraciji čust- 


venčka :ničjasno:. Umem snajpati in 
upočasnjevati, se ogibati in in ponikati 
v temo, se premikati z nadčloveško hi- 
trostjo, klicati živalske pomagače, kot 
je vran, in nastavljati pasti ter stolpiče. 
Bolj kot sem morilska, več moči imam 
za nadaljevanje holokavsta, a sem edi- 
na z dvojno kroglo moči, razdeljeno na 
sovraštvo ter disciplino. 


Monk 

Si videl, kaj sem rav- 
nokar naredil? Ne? To 
je zato, ker sem nindža, 
ee, menih! Kjer barbar 
udriha kot gozdar, sam 
delim kirurško preciz- 
ne udarce, ki jim oko 
ne more slediti. Še pre- 
den se capin zave, kaj se dogaja, sem 
že ob njem in moja pest v njegovem 
grlu. Ali nabrušena nožička. Ali bazd- 
ljiv podplat. A-saaa! Iz zamahov sevajo 
elementarne sile, ki razsujejo na kosce 
posamične tolovaje ali vplivajo na ce- 
lotne skupine, znam pa se tudi pozdra- 
viti in se zaščititi z mantrami, plašči 
duhovne energije. Kljub temu se po 
končanem boju ustavim ob mirnem je- 
zercu, kjer brenkam na mandolino in 
vonjam rožice. Zen. 

ba To mi delaj! Solidno nabildani čarodej cvre, poha in panira peklenščke, da se ti kar smeji. Konfiguraci- 
jo veščin in run lahko vpišeš v internetni kalkulator na Blizzardovi spletni strani in njo tako deliš s svetom. Rh 

Dark CukstYRVBI magisiros. Ave. registrus, Ave, 
H kcodastus. Ave, mendaxks. |lus atimosv us veličnas 


iEis fortena 


— warror: vo Pri klanju ti lahko ob strani stoji eden od pomagačev: templjar, uročevalka ali zmikavt. Na nižjih | 
Waror: la težavnostih so kar uporabni; še več, krepijo se, izbiraš jim moči in jim daješ orožja, prstane ter 
amulete. Zastonj se ti pridružijo v tabotiji in dobro jih j je izbrati tako, da Rpae tvoj poklic. 


Spretnost in oprema 


A vloge moči in run ne gre precenjevati. Ko namreč 
najdeš komplementaren združek, ga lahko uporabljaš 
domala vseskozi. Že res, da lahko spremeniš izbiro - 
a zakaj bi jo, če horde Pekla tako efektivno padajo? In 
že res, da se napadalci ustvarjajo naključno - a z ne 
dosti izjemami jih sesuvaš na vedno enak način. 

Kleč je v tem, da Diablo ni toliko spretnostna igra, 
skill game, kot je loot game, saj se osredotoča na zbi- 
ranje robe. Če za obračun s trenutnimi napadalci nisi 
dovolj močan, ti ne pomagajo dosti še take akrobaci- 
je. Hitro boš umrl, pri čemer je kazen za crkot deset 
odstotkov izgube zdržljivosti opreme in skok na na- 
zadnje obiskano nadzorno točko. Če si zadosti mo- 
čan, pa uničenje pošasti sicer zahteva spretnost glede 
rabe pravih moči, pitja napitkov, jemanja globul in 
ogibanja, vendar ta razpon ni velik. Bolj važno je, da 
imaš hud ščit, tuniko, rokavice, prstane in amulete, 

po možnosti z vsajenimi dragulji za nadaljnjo krepi- 
tev. Zlasti pa orožje, saj se sila marsikatere veščine iz- 
računava odstotkovno glede na to, kaj držiš. 

To pravilo do pičice velja na osnovni težavnostni 
stopnji 'normal' in se kasneje ne spremeni bistveno. 
Ko vsa štiri poglavja po nekje od dvanajstih do dvaj- 
setih urah končaš na 'normal', odkleneš zahtevnost 
'nightmare', kjer so pizdeki maruleki bistveno bolj na- 
bildani. Dosti več je tu posebnih pošasti, ki jih ozna- 
čujeta modra in rumena barva. Le-te dobijo nadmoč- 
ne sposobnosti, kot so imunost, odsevanje poškodb, 
vampirsko zdravljenje, ognjene sledi, obstreljevanje, 
ekstra zdravje in tako dalje. Je zanimiveje kot prej, 
toda če nisi ovešen s konkretno bižuterijo, se ti ne- 
nehno slabo piše. Sledi težavnost 'hell' in naposled 
'inferno', kjer je izredno važno, kaj imaš na sebi, saj 
dlje od 60. razvojnega nivoja ne moreš. Smrti ob enem 
dotiku, one shoti, niso tu nobena redkost. Še več, na- 
merne so, saj je struktura igre docela premišljena. 

Če testi lahko pri Mani liku Pobčbjedim nike Niz: 
bereš opcijo 'hardcore'. To pomeni ključno spremembo'? > 
smrt je tu dokončna, brezprizivna, fertik maša, ehde, ve- 
ge, fin. Sliši se jako nezabavno in načeloma tudi je, ker'ni 
noben žur, ko ti gre posgobe junak, v katerega si vložil |. 
mnoštvo ur. Po drugi strani pa HC dodobra spremeni pri- | 
stop. Če se zna običajno, 'softcore' igranje sprevreči v 
dolg niz rutinskih obračunov, je v hardcoru vsako sreča- 
nje s sovražniki povod za zvišan srčni utrip. Razlika med 
krsto in preživetjem je lahko trenutek neodločnosti, na- 
pačna odločitev pri premikanju, zaradi katere te neprijate- 
lji stisnejo v kot in potolčejo kot mladega prašička, cinca- 
nje pri rabi zdravilnega napitka ali navadno podcenjevanje 
žverc.. Človek bi si mislil, da prave težave nastopijo šele 


Morebiti seja ko rešiš s pravočasnim zaprtjem igre oziro- 
ma raje strojnim resetom računalnika, a v Diablu Ill zna iti 
energija, če res zabredeš v težave, po zlu tako inštantno; 
oda za to nimaš časa. Tolikanj bolj zato motijo napake v 
igri, zaradi katerih si lahko ob, življenje, od latence in 
strežniške zmrzali do hroščev, kijih še niso iztrebili. Je pa" 
vzdušen tale hardcore, ni dvofni. Eni softcora zaradi nje- 
ga sploh ne morejo več igrati. 


Tako kot ritem serviranja sovražnikov. Nakaze te ne 
ogrožajo preveč masovno, da se ne počutiš zasičene- 
ga, in ne prepočasi, da ti pozornost ne odtava. Včasih 
te nadlegujejo hitreje, včasih malo počasneje, a na- 
slednji boj ni nikdar oddaljen več kot nekaj sekund, 
izvzemši tesnobne premore pred šefi. Ne, tu ni na- 
ključij. Vse je vodeno in orkestrirano. 


Mogočne dražbe 


Vendar ne perfektno. Kot razmišljujoč človek, ki si da- 
je opravka s smislom, menim, da so Blizzardovci ne- 
koliko precenili privlačnost recepta. Spomnijo me na 
vabljivca v Ostržku, ki je fantiča zvabil v deželo medu 
in mleka, da bi se tam le zabaval. Dnevi dobesedno 
istega početja so pri meni, ki ne igram le zato, da bi se 
v nizih avtomatiziranih gibov umaknil resničnosti, 
sprožile naveličanost. Če iščeš robotsko pozabo, bo 
tole zate sicer drogeraški višek in definitivno gredo 
popoldnevi v družbi satancev hitro mimo. Vendar ima 
Diablo Ill tudi objektivne pomanjkljivosti: stavi na li- 
nearnost in ne priskrbi ne dobre zgodbe, ne razvejanih 
kvestov. So sicer stranske naloge, pri čemer se neka- 
tere generirajo naključno, a to je bolj blažev žegen. 
Začetna zahtevnost 'normal' je precej nizka in čeprav 
je igranje zabavno, meji na dolgočasnost. Za hujše bo- 
je se boš moral hardcoraško posvetiti višjim težavnos- 
tim, kjer bo pot skorajda enaka, z enakimi ključnimi 
dogodki in osebami na enakih mestih. Obrniti špil z 
enim ali dvema poklicema ni preveč duhamorno, to 
storiti z vsemi petimi in nadalje na višjih težavnostih 
pa je druga pesem. Tudi zato, ker je uspeh dosti bolj 
odvisen od opreme kot znanja. 

Norci na Diablo II zdaj zmajujejo z glavo, rekoč, mar 
tepec Sneti ne ve, da redko robo dobivaš z igranjem 
in da je v tem smisel udejstvovanja? Že, a trojka to 
precej spremeni. Veliko pametneje od iskanja na- 
ključnih dobrot je, da si opremo nabaviš v dražbeni 
hiši, kjer lahko prodaja vsakdo. Za nakup potrebuješ 
navidezno zlato, ki ga dobivaš s klanjem in prodajo 
nabranosti trgovcem v igri. Žaromet se tako z opre- 
me, odkrite s srečelovom, preseli na tlako za zlato. 

RDOJEDRNIK 


kse igre, toda Blizzardova statistika kaže, da veči- 
v-erkne v prvem aktu na najnižji težavnosti. 

Druščina visokorazvitih ljudekov emari luciferce. Taki dobro vedo, da gre v opcijah hitro vklopiti 


'elective mode'. Tedaj lahko v vsak prostorček na traku z desnim klikom postaviš veščino po želji. 

Inventar je precej omejen in docela klasičen. 
na vsem likom, ki si jih naredil. Isto velja za robo, ki jo daš v čudežno skrinjo v oporišču (stash). 


Belial, gospodar laži, je posamezniku kar nevaren. Pošteno udriha s svojima mogočnima roka- 
ma in iz tal kliče zelene vrtince, ki dodobra poškodujejo. Svetujem krepek oklep in co-op napad. ';' 

Ker je menih učenjak, nekaj uradnih statistik. Po dveh tednih so igralci naredili vsak po tri like, 


54 % ženskega. Kar 80 % junakov je med stopnjami 1 in 30, inferno pa je odklenilo le 1,9 % ljudi. 

Bolj skrita lastnost igre je, da je zaloga zlata skup- 


HUDIČOVJE 


Usmerjenost v Auction House zopet ni koincidenca. Avkcij- 
ska hiša za virtualni denar ima namreč sestro RMAH - Real 
Money Auction House. Ta dražbeni del uporablja (oziroma bo 
uporabljal, če so ga zopet prestavili) pravi cekin, ki ti ga jem- 
ljejo s kreditne kartice. Z evri kupiš zlato, ki ga uporabiš za 
nakupe v RMAH, Blizzard pa si trga provizijo. Tu se skriva 
služenje na rovaš tistih, ki se jim ne da cele dneve grindati za 
sredstva. Kitajski gold farmerji nepotrpežljivim že nudijo 
usluge, tako kot v World of Warcraftu, še enem Blizzardovem 
izdelku z virtualno ekonomijo. 


Diablo, Lord of Error 


Povezava s pravim denarjem zaradi eliminiranja goljufov je - 
poleg zaenkrat uspešne antipiratske zaščite - razlog za naj- 
večji kamen spotike: stalno privezanost na internet. Če nisi 
na netu, se špil ne požene, četudi bi ga rad igral samotarsko. 
Na drugem koncu ima Blizzard celo več tednov po lansiranju, 
ko so strežniki crknili zaradi navala, težave z infrastrukturo. 
Včasih se ne moreš prijaviti, rukne te iz sistema s sporočilom 
o napaki ali na lepem pride do takega zamika, da te stane 
življenja (niti pomisli ne, da bi si v ozadju na polno prisvajal 
vsebino torrentov!). Fantastično pri igranju s hardcore likom, 
kjer je smrt nepovratna. Prav tako položaja ne moreš shraniti 
kadarkoli, temveč moraš doseči naslednji mejnik, ki je lahko 
oddaljen pol ure brskanja po naključno ustvarjeni temnici. ln 
ne misli, da boš igro pavziral za dlje časa, kajti po kake četrt 
ure neaktivnosti te strežnik odklopi. Da bi jih človek zadavil z 
miško. Brezžično. 

Plusi obvezne spletne popkovine so hitri popravki žgočih 
hroščev, potem to, da gre vsak košček EXPja, opreme in zla- 
ta nemudoma na strežnik, zato ne moreš izgubiti ne junaka 
ne pridobitev, ter brezšivno sodelovalno povezovanje za do 
štiri osebe. Horde zla se v kooperativnosti okrepijo in na za- 
slonu je še več dogajanja, pa oživljati je moč padle. Brž naj- 
deš javne partije ali se pridružiš ljudem s seznama prijateljev, 
nakar grupno tolčenje peklenščkov pretežno deluje gladko. A 
tudi tu bodo morali še kaj postoriti, saj ni vdelanega glasov- 
nega sporazumevanja in izbire točno določene nadzorne 
točke v okviru podpoglavij. Co-op je koristen za nabiranje iz- 
kušenj in šur, je zabaven, zlasti ko greš nad županska bitja. 
Ni pa nič posebnega, saj liki v njem niso deležni obogatene- 
ga nabora spretnosti, seznam grupno koristnih veščin je ožji 
kot v dvojki in manjka vsebine, ki bi bila namenjena le temu 
vidiku. Tekmovalnega večigralstva, PvPja, ni, prišel naj bi kot 
brezplačna nadgradnja. Kdaj? Saj veš. "When it's done." 


"na hl 

V tebi je, požira te 

Diablo lll je solidna, elegantna in vzdušna akcijska frpjka z 
odličnimi, prilagodljivimi službami, inovativnim sistemom 
veščin in run, mojstrsko načrtovanim tempom, urnebesno 
grafično razpaljotko ter veliko željo po ponovnem igranju. 
Treba je vedeti tudi, da so ustvarjalci že izdali več uravno- 
teževalnih popravkov in da bodo za igro gotovo skrbeli še 
dolgo. Vendar pa jo kazijo neprilike, ki so v samem jedru iz- 
kušnje ter zbujajo dvome v višjo ceno med 50 in 60 evri, in ni 
ji v čast ujetost v časovno zanko 'diablovske' dimenzije. Ra- 
zen če se strinjaš s tistimi, ki drugega niso pričakovali. V tem 
primeru ti želim veselo odvisnost. 


Sneti, Princ klikota, proti Diablu, Kralju teme, Uniče- 
valcu družabnega življenja, Imetniku najbolj plamene- 
čega prdca. Naj zmaga rdečejši! 


žmohtna, spektakularna, nenehna, izvrstno 
tempirana akcija v raznoliki, prilagodljivi 


poklici / velik bestiarij < občutek za veli- 
častje in podrobnosti v namenjena večkratnemu igranju v 
zna se orenk ponavljati in vleči x linearna x vrtčevska 
zgodba x sploh ne deluje brez interneta x Blizzard 

Ob več priložnostih te igra sama od sebe utiri v počasno padanje proti tlom, 
med katerim moraš pospraviti lepo število rokomavhov. Res, res dogaja! 


o ni več Max Payne, kot ga pozna- 
mo iz obeh ikonskih tretjeosebnih 
streljank z začetka tisočletja. To je 
Max, narejen po viziji skupine Rock- 
star Vancouver, ki je prevzela štafetno pa- 
lico od izvirnih avtorjev, finske grupe Re- 
medy. Matrixovski obračuni v lobijih veli- 
kih korporacij, nordijska mitologija, fem- 
me fatale, nadnaravnost, more, skakanje, 
rahle uganke ... vse to je ostalo v omari 
skupaj s plapolajočim črnim plaščem, 
mladostjo in priročnikom 'Kako ne postati 
alkoholik v 90 dneh'. 
Bivši policist s kupom grehov, ki je bil že 
prej v najboljšem primeru antijunak, j 
zdaj čustvena razvalina srednjih let. Med 
trpljenjem zaradi smrti žene in hčerke po- 
seda po hotelskih sobah v tujini, kadi kot 
Turek, žlampa viski in nudi usluge najbolj- 
šemu ponudniku. Črtaj to - edinemu po- 
nudniku. Da je slednji v brazilski metropo- 
li Sao Paulo, največjem mestu na južni pol- 
obli, je Maksu vseeno. Johnny Walker je 
povsod enakega okusa, če ga ne redčiš z 
vodo. Payne ga nikdar ne. 


"| opened the door 
to the next circle of 
this low rent hell" 


Raje ga s krvjo, kajti v tretji odpravi bo iz- 
ročilu ustrezno postrelil bataljon vojakov, 
policistov, mafijcev, ugrabiteljev, čefurjev 
in tudi kakega civila, če ta ne bo pravo- 
časno skliznil v stransko ulico. Vendar ne 
bo ubijal na enak način kot prej, ko je bil 
keč v tem, da se je Maks baletniško gibal, 
skakal in izkoriščal 'bullet time'. To je bilo 
upočasnjeno metanje vstran, naprej ali 
nazaj, ki mu je omogočalo, da je sovraž- 
niku v miru filigransko poslal kroglo med 
oči. Max je tokrat zaradi let počasnejši, 

prevale dela kot nekdo, ki je veliko let se- 
del za računalnikom (vem iz izkušenj), in 
krogelni čas mu je bolj kot ne pomagalo 
za takrat, ko mu gre za nohte. Pridobil pa 
je sposobnost čepenja v zaklonu, torej 
'cover system', ki so ga popularizirali 
Gears of War. 

Strelska dinamika je torej drugačna kot v 
prvencu in dvojki. Ne šopaš po prostorih, 
kot bi imel v riti feferon, temveč si kot mo- 
der starec izbereš kritje, izza katerega gle- 
daš, streljaš in se skrivaš nazaj, preden te 
običajno številčni capini perforirajo. Ob 
nafilanem bullet timu lahko pogumno kre- 
neš v napad, vendar moraš biti v tistih ne- 
kaj sekundah polzenja skozi luft natančen 
in hiter, sicer si urno ob vso energijo. Zla- 
sti si ga nasrkal, ko upočasnjenosti zma- 
njka, kajti če si bil svojčas glinast golob 
kako sekundo, zdaj traja celo večnost, da 
se pobereš, in moraš streljati leže. Energi- 
ja se ne obnavlja samodejno, marveč si jo 
kot njega dni povrneš s tabletami ("They 
have their body armor, I have mine.") No- 
siš jih le par stekleničk in si hvaležen, če 
jih najdeš v okolici. 

Medtem ko je bilo prej pretežno vseeno, 
ali si tolovaja zadel v betico, piščal ali jaj- 
ca, ti je sedaj najljubše, če krogla v head- 
shotu najde lobanjo, drugače je veliko mož- 
nosti, da se bo gnus pobral. Posebej če se 
meriš s tipčki, ki nosijo zaščitne jopiče in 
čelade. Če robavsov ne odstranjuješ red- 
no in efektivno, ti pošteno zavdajo, kajti 
čeprav ne znajo izvajati orkestriranih na- 
padov, so napadalni in radi naskočijo tvo- 
jo pozicijo. Ciljanje tudi z vključenim lo- 
vljenjem na muho ni trivialno in streliva še 
zdaleč ni na pretek, zato je nujno pobirati 
orožja pobitih nasprotnikov. Ako ti v svin- 
čenem dežju uspe priti do njih. Prav mu je, 
Maxu, kaj se pa strelja po Braziliji, name- 
sto da bi v domu upokojencev igral tom- 
bolo in si loščil protezo kolka. 


Brazilski turistični urad ni navdušen, saj je So Paolo predstavljen kot 
džungla z razmahnjenim kriminalom, kjer ne velja iti v favelo niti oborožen. 


Kar nekajkrat se znajdeš v samodejno drvečem vozilu, iz katerega razpo- 
šiljaš svinec, da je veselje. Namig: splača se uničevati bencinske črpalke. 


m 

Eni v višjih težavnostih ne bodo videli smisla, a šele tam se, tako kot v izvir- 
niku in dvojki, skriva prava igra. Tole je na 'hard' že smrtonosna situacija. 


—- 


Če si igral GTAA ali njegovo razširitev The Ballad of Gay Tony, se ti bodo 
zdele take razsvetljene nočnoklubne scene jako domače. Max Theft Auto! 


IGROVJE 


"| stood out like 
a street walker in 
a monastery" 


Payne 3 je potemtakem zahtevna, hard- 
core igra, ki jo je v prvo priporočljivo odi- 
grati na težavnosti easy, da se privadiš 
mehaniki in se zaveš, kako ranljiv si. Zla- 
sti pa, da začutiš, kakšne so Maksove 
omejitve. Ker je že v letih, zna biti v koč- 
ljivih situacijah, ko se mu kdo približa ali 
ga zaloti na odprtem, hlod. Prav tako ne 
zna gladko prehajati med zakloni in še 
par nerodnosti se najde, takih v slogu ne- 
nadnega stanja izven zaklona po predva- 
jani vmesni animaciji, zatikanja ob objek- 
te, izostanka plavanja, zlobno (neumno?) 
postavljene nadaljevalne točke in ne zme- 
rom dobre kamere. Ta včasih ne ve, ali bi 
kazala tvoje gube na čelu ali sovražni- 
kovo rit, zato povzroči klasično animacijo 
Maxove smrti, sestavljeno iz treh stripov- 


Šur, retry. Že res, da je streljanje dosti 
klasično in v toku igre komaj kaj napre- 
duje, saj prožiš tipična orožja (pištola, re- 
volver, šotganka, par mitraljezov, snaj- 
perka, uzi ... začuda nimaš bomb) proti 
osebkom brez posebnih spretnosti in kre- 
pelc. Višek je, ko srečaš polšefovske ki- 
feljce z mitraljezom in hudo čelado ter 
fante z bazukami ali granatometi. Zato 
približno deseturni, povsem linearni igri z 
bore malo skrivnostmi, saj zgolj nabiraš 
kose zlatih orožij po odročnih kotičkih, 
manjka nekaj raznolikosti. 

Po drugi strani pa to ni Crysis Warfare, 
temveč resna, temačna gangsterijada, 
kjer bi bilo smešno, če bi te naskočili kung- 
fu Arabci z laserji. Na višjih težavnostih je 
domala sleherni obračun spretnostno- 
taktičen izziv, poln igre mačke z mišjo, 
prefriganega izkoriščanja zaklona, skrbi 
glede uničevanja materialov (les razpoka, 
steklo se razbije, kamen se okruši.. 
elegantnega bullet tima ter brutalnih smr- 
ti. Tebe ali sovragov, ki jih luknjaš tudi v 


SPLE skih sličic. Dead. Retry? upočasnjenih prizorih po zgledu Payna 1 


Zahtevnost lahko sproti spreminjaš, 
OS Č 


privlačnost sovražnikov na merek je lahko velika, majhna ali izključena. 
sed sj 4 

Zgodbovno kampanjo spremlja dosti klasičen nabor modusov, ki pa je vreden po- 
zornosti. Samotar se lahko kot njega dni ubada s postavljanjem točkovnih rezulta- 
tov na dolgem nizu izsekov iz štorijalnih nivojev ter z varianto New York Minute, 
kjer imaš omejen čas, ki si ga podaljšuješ z ubijanjem. Hitreje kot opravljaš z na- 
sprotniki, več ure imaš. Oboje je podprto s spletnimi lestvicami. 
Pomemben sestavni del je internetno večigralstvo, ki ga Max Payne doslej ni po- 
znal. Sprejme do šestnajst sodelujočih, ki se lahko skozi Rockstarjev nalinijski klub 
združujejo v stalne posadke, variante klanov, in omogoči stopanje v kožice raznih 
plačancev ter brazilskih čapcev. Navadne variante so posamični in ekipni death- 
mateh ter 'payne killer', izvedenka načina dead man walking iz MP2. Tu dva od so- 
delujočih naključno postaneta Max in njegov kolega Passos, ki ju skušajo drugi, 
šibkejši, ubiti. Najbolj originalen modus je 'gang wars', kjer virtualni napovedovalec 
žebra ločeno zgodbico, ki je postavljena v isti čas kot puščavništvo in se sproti raz- 
vija. Eno moštvo dobi določeno nalogo in drugo mu mora nakano preprečiti, reci- 
mo nastavljanje bombe, eliminacija določenega lika ali klasični deathmatch. Vsako 
rundo tvori pet naključno odmerjenih dogodkov. 
Z udejstvovanjem si nabiraš izkušnje, odklepaš opremo in krepelca, kot so granate, 
ter si krepiš lik. Ta ne podleže takoj, a še taka nabildanost ne pomaga, da ne bi umrl 
zaradi luknje v betici. Med tekanjem in streljanjem po dobro zastavljenih prizoriščih 
je moč pleniti trupla, da dobiš tablete, vendar si tedaj privlačna tarča, ter uporablja- 
ti bullet time, ki omogoči natančnejše merjenje, a te precej izpostavi. Modreje je 
skrivati se v zaklonu, čeprav moraš paziti na razpadanje materialov. To privede do 
zanimive mešanice tekanja okoli, rešetanja, bullettimovskega plavanja skozi zrak in 
tičanja za objekti. Fajn je tale multič! 


Grafika je najlepša na PCju, ki podpira še stereoskopijo in do šest monitor- 
jev, ciljanje z miško pa je ekspresno. A tudi inačici PS3 in xbox 360 sta kul. 

Izdelek na dosti mestih ohranja povezavo s predhodnicama, med drugim 
s stripovskim sestavljanjem sličic in namigovanjem Maxu, da živi v igri. 


Pri sipanju svinca iz čolna, s katerim upravlja bradati kamerad Passos, 
ti ne more zmanjkati streliva. Se ti pa lahko cev pregreje. Čas za paniko! 


UP WITH BLANC-DE-POVLET 
eti »BLANC-DE -POULET 


IGROVJE 


in 2. Tedaj kri šprica in se jim cabece ma- 
ličijo, dokler se uničeni ne zgrudijo v pos- 
cane kote. Moje ime je Bolečina. Maksi- 
milijalna Bolečina! 

In kje vse to počnem? Po hotelih, letališ- 
ču, džungli, pokopališču, ulicah, odlično 
udejanjeni faveli, ob kateri se ona v Call 
of Duty skrije ... Impresiven nabor okolic, 
pri čemer Max stalno spreminja videz, 
vmes pa nažiga iz vozil, kot sta motorni 
čoln in džip, ter se ogiba snajperjem. 
Smrtnjaški občutek krepijo udarno ogla- 
šanje krepelc, vpitje razdraženih, kriki ra- 
njenih, napet inštrumentalni hrup v ozad- 
ju, ki te podzavestno drži na adrenalins- 
kem robu, in govorjenje v portugalščini 
brez prevodov. Caralho! Super za vzdušje 
in pogumna odločitev ustvarjalcev, ki bo 
pri Blažki Miller Pograjc gotovo sprožila 
divji orgazem. A to so že deli druge bist- 
vene privlačnosti: kinematografskosti. Ka- 
ko naj rečem - boljšega filma te baže še 
nisem igral. 


"This place was 
like Bayhdad with 
g-strings" 


Podobnost filmu smo hvalili že v enki in 
dvojki, a tedaj smo vsi skupaj nenapisano 
upoštevali tehnološke omejitve, saj je 
zgodba nastajala skozi stripovske sekven- 
ce in animacije, narejene z grafičnim srč- 
kom. Ta kakopak ni mogel zares dobro 
predstaviti živih ljudi, zato je manjkajoče 
koščke priskrbela domišljija. Sedaj le-tej 
ni treba več dosti delati, kajti pogon RA- 
GE v navezi z napredno animacijo Eupho- 
ria postreže z brezkompromisnimi ume- 
tnimi igralci. Poligonski liki se gibljejo, ge- 
stikulirajo in grimasirajo na docela nara- 
ven način ter so podprti z izvedenskimi 
govorci, tako da vživetje niti za trenutek 
ne popusti. 

Ali je Max Payne tehnološko boljši od L.A. 
Noire, Uncharteda in Heavy Raina, je lah- 
ko stvar trde debate. A končni učinek je 
na vsak način izvrsten. Sploh ker to ni le 
gledališka drama z dvogovori, marveč tu- 
di razgibana akcijada, kjer se Maksi driča 
po strehah, sodeluje v pregonih in pada iz 
helikopterjev. Resda se konkretno vidi, da 
je to Rockstarjev špil, od načina, kako so 
postavljeni kadri in kako osebe govorijo, 
do zrakomlatov, gliserjev, neonskih noč- 
nih klubov in natlačenih stanovanje, kar 
je tak zaščitni znak kot Mario za Nintendo. 
Celo televizorje lahko vklopiš in si ogle- 
daš čudno risanko. Na trenutke se zazdi, 
kot da je Max vstopil v inačico Grand 
Theft Auta - od tod izvira del tiste prekli- 
cane okornosti pri streljanju. Po drugi st- 
rani pa je slog ipak zadosti samosvoj, vsaj 
kar se špilov tiče, kajti estetiko azijskega 
režiserja Johna Wooja je tokrat nadome- 
stil vpliv cineastov, kot sta moderni noir- 
jevec David Cronenberg in kralj digitalno- 
sti Michael Mann. Od slednjega so celo 
vzeli kak svetlobni filter preveč. 

Hkrati so novi avtorji odlično ujeli srčiko 
glavnega lika, ki je temelj dogajanja, in ga 

potisnili v nove dimenzije. Stari Payne ni 
toliko melanholičen kot zamorjen, ciničen, 
jedek in razbitih iluzij, z vnovič legendarno 
zapretiravanimi izjavami "I wouldn't know 
right from wrong if one was helping the 
poor and the other one was banging my 
sister" ter "Now the boat could go back 
smelling like sun tan oil, stale margaritas 
and greed." Toda ne ubada se več z mi- 
sticizmom, temveč pristane v hard-boiled 
noir kriminalki z realističnim zapletom, po 
Remedyjevi tradiciji podanim skozi več 
flashbackov. Iz njih sestavi širšo sliko nez- 
nosne podrejenosti denarju, zaradi katere- 
ga so v Sao Paulu pripravljeni na brez- 
božnosti za obračanje želodca. Proti kon- 
cu prav pogrešaš 'normalne' zlikovce iz 
vrst mafije in korporacije Aesir. 

Max času primerno sname masko ne- 
obrzdanemu kapitalizmu brez vrednot, hk- 
rati pa je dekonstrukcija, da ne rečem de- 
strukcija klasičnega heroja iz filmov in 
iger. Ne le, da ne rešuje sveta - ve, da ga 
ne bo rešil, in si tega sploh ne želi. "1 felt li- 
ke an avenging angel. | looked like a fat 
bald dude with a bad temper." Je Bruce 
Willis, Jason Statham, lonescu, Camus in 
Milan Kleč, zrolani v eno, starec v svetu 
nemoralnih mladih, njihovih sprevrženih 
očetov in skurbanih mater. Vsi mu gredo 
strašansko na kurac, kar je ponavadi znak 
zdrave pameti. "I've been stuck in the past 
so long | forgot what year it was." Nič hu- 
dega, Maksi, nič hudega. Tam je lepše. 


"A bad caricature 
of a better man" 


S hvalo ne bi pretiraval, kajti izvirnosti je 
v igralnem smislu malo, pokanje zna ob- 
časno postati enolično, linearnost je total- 
na, dolžina ne pretirana in nekaterim zna 
najedati poudarek na filmskosti. Gledani 
prizori tvorijo vsaj pol izdelka in so natre- 
seni med običajno kratke, intenzivne st- 
relske pasaže. A če te tak pristop ne moti 
in po možnosti sodiš med starejše, bolj 
razgledane igralce, ki recimo vedo, na kaj 
cika omemba odrezanega funta mesa, 
Maxa Payna 3 priporočam. Dejansko ima 
kaj povedati, pri čemer so Rockstar vse 
boljši, potem ko so spljuvali ameriške sa- 
nje v Grant Theft Autu 4 in uničili prav- 
ljičnost Divjega zahoda v Red Dead Re- 
demption. Za razliko od toliko drugih špi- 
lov, ki so v jedru še vedno namenjeni 
mladincem, je to igra za odrasle, ki so 
spoznali zajebani lajf. 


"Fd killed more cops than cholesterol. 
But Sneli was slicker than an oil spill 
on an on an iceberg ... and about as toxic.". 


krvavo, vzdušno nažiga- 
nje v nadmočna, odrasla 
filmsko-zgodbovna izkuš- 


. and about as toxic." 


nja v napredna izvedba v luštno več- 
igralstvo v Max Neroda x streljanje 
zna biti monotono x linearnost x 


Rockstar Vancouver / Rockstar Games 


Max Payne 3 ne pozna ugank. Nadomestek je neobvezno zbiranje namigov, 
kot je ogledovanje cajtungov, kar pripomore k razumevanju dogajanja. 


Neprevidno izrabljanje bullet tima se hitro maščuje. Tu sem se vrgel v desno 
in pristal bom na varnem v pisarni — a kaj lahko bi treščil v zid in ostal odkrit. 


poi . > 
Filmskemu občutku dodatno pomaga to, da ni akcijskega gumba. Pri- 


zor steče brez tvojega posredovanja, ko naletiš na nevidni sprožilnik. s 
> z dj 4 s [ « 


pd i 


Menjavanje orožij je hitro, zahvaljujoč izbirnemu krogu, ki ga prikličeš s 
tiščanjem gumba. Dve pištoli lahko tudi dual wieldaš, toda pazi na municijo! 


Vmesne sekvence je moč preskakovati, kar je prima za nova preigravanja. Ho 
Res pa je, da včasih traja nenavadno dolgo, da ti igra to omogoči. Zaplata? W% 


IGROVJE 


Naval War: Arctic Girecle 


ljub vsej obsedenosti založnikov z modernim bojevanjem obstaja rod vojske, 
ki se ga bojijo še bolj kot prodaje rabljenih iger: mornarica. Velika pomorska 
plovila so sicer impozantna, a kaj, ko z raketnimi križarkami ne moreš dirka- 
ti med eksplozijami, jih na mestu ročno obrniti in postreliti teroristov z rafa- 
lom torpedov. (Kako da ne, a nisi gledal Battleshipa?! -Sneti) Svet sodobnega po- 
morskega vojskovanja je poln sterilnega buljenja v računalniške zaslone ob soju 
rdečih brlivk. Zato je simulacij ukvarjanja z nimitzi, ticonderogami in ostalimi bar- 
kačami toliko kot simulacij poljedeljstva. Zadnji inkarnaciji Fleet Commanda in Har- 
poona sta namreč izšli pred šestimi leti. Zato je neodvisnica Naval War: Arctic Circ- 
le tolikanj bolj dobrodošla - posebej ker skuša biti prijazna do prišlekov. 


Nova stara hladna vojna 


NWAC se odvija v Severnem morju med Skandinavijo in britanskim otočjem, kri- 
tičnim področjem v hladni vojni. A tale naslov se ne tiče starih blokovskih sporov, saj 
stepeta za eno zadnjih bogatih nahajališč nafte. Ob letnici bodo nekateri ploskali z 
ušesi, toda v igri ni futurističnih strojev. Railgune in laserje, ki naj bi do takrat našli 
mesto na ladjah, boste iskali zaman. Jedro sil predstavljajo trenutno aktualna ali v 
kratkem prihajajoča plovila Združenih držav, Evrope in Rusije, kot so britanski rušilci 
type 45 in letalonosilka Oueen Elizabeth, pa lovci F-35. Sem pa pogrešal več izve- 
denk, denimo ameriške rušilce zumwalt in ruske podmornice tipa borei. 

Bojne platforme in njihovi sistemi so predstavljeni s simulacijsko pedantnostjo, zato 
Naval War ni igra za bežen oddih, marveč za tiste, ki vedo, zakaj so sonarji v prostih 
bojah učinkovitejši od onih, vgrajenih v ladje. Temu primerno je igralno polje, kate- 


Morje zvečine prečesavamo s pasivnimi tipali, kajti aktivna je moč 
zaznati. Kot sonar te podmornice, proti kateri že šibajo moji torpedi. 


nem 
s a ai 
Za ognjen rezultat je treba izstreliti na desetine raket. Morda se sliši ab- 
- surdno, a že prva, ki pride skozi obrambo, lahko pomeni konec misije. 

Ruske bojne križarke razreda kirov so največje vojaške ladje, ki niso leta- 
lonosilke. Od daleč so veličastne, toda njihova animacija je pomanjkljiva. 


rega dve tretjini si vzame asketsko zarisana karta. Po njej v prilagodljivem real- 
nem času razpošiljamo enote. Pod njo je okno s 3D-prikazom označenih enot in 
niz podmenijev za oborožitev, tipala, letalski hangar letalonosilke in podobno. 
Resda lahko položaja glavnih oken zamenjaš in v prelestne rušilce buljiš na ve- 
likem zaslonu. Toda na njem ne moreš početi ničesar uporabnega, pa še grafi- 
ka res ni za dol past. A podoba je kljub temu vzdušna, kajti ves vmesnik je hlad- 
no modrikastega odtenka, dočim ti ušesa boža zlovešče pritajena muzika. Sko- 
raj čutiš led, ki oklepa trupe kovinskih kolosov. 


Zlovešča mraz in tema 


To je za tak naslov kot nalašč, kajti NWAC in sorodnice so živčne igre mačk in 
miši, elektronskih senzorjev in protiukrepov, protiladijskih raket in protiraketnih 
sistemov. Marsikatero minuto preždiš v napetem pričakovanju prvega bežnega 
stika s sovražnikom, ko tuhtaš najbolj primerne smeri naleta, mečeš sonarne 
boje in razpošiljaš letala v obrambne obroče okrog flote. Potem se zariše prva 
izdajalska sled sovražnega letala ali podmornice in v nekaj minutah nastane to- 
talna norišnica, ko proti tvojim ladjam leti štirideset raket in se typhooni ter su- 
hoji v zraku zapletejo v srdite spopade. 

Dva ducata scenarijev v linearni kampanji, ki predstavijo tako rusko kot natov- 
sko plat, je raznolikih, zlasti pa zahtevnih. Igrajo se kot učbeniške naloge in zah- 
tevajo nekaj poskušanja. Zato je tolikanj bolj moteče, da položaja ni moč shra- 
njevati. Sploh ko te fentajo po dveh urah pazljivega načrtovanja. Kdor želi manj 
skriptanja, bo moral na linijo, kjer lahko v priročnem brskalniku partij najde na- 
sprotnika za igro ena na ena. 

Kljub dobro zastavljenim scenarijem pa je pripoved, ki jih povezuje, dosti ne- 
realna, kar utegne bolj študioznim zanesenjakom pokvariti atmosfero. Takisto 
naj slednji vedo, da je NWAC v primeri s Harpoonom in Fleet Commandom 
enostavnejši ter da ima kljub temu še nekaj težav z vmesnikom. Predvsem 
manjka naprednejše veriženje ukazov, zaradi česar je mikroupravljanja preveč. 
Neodvisniški proračun se vidi tudi v manku enciklopedije in podrobnih statistik 
plovil, medtem ko so urejevalnik scenarijev dodali šele naknadno. 

Arctic Circle zato spada med lahkotnejše strateške simulacije. Znalci žanra jo 
bodo zagrabili zaradi izziva, novincem pa jo priporočam zaradi vzdušja, razme- 
roma kratke priučitve in nižje cene 20 evrov na Steamu. Na več mestih je še 
groba kot ledolomilec, a v suši tovrstnih iger njen hlad kar prija. 


Aggressorju na severnem morju kri ledeni tako zaradi mraza kot meži- 
kajočih rdečih pik na radarskem ekranu. 


Turbo Tape / Paradox 


odlično vzdušje v raznolike, zahtevne misije v dostopnost v 
nizka cena v ni shranjevanja x neprepričljiva pripoved x 
manjkajoči elementi x slaba podoba x 


Dirt: Showdown 


howdown ni nadaljevanje Dirta 3, še manj ima 

skupnega s koreninami serije. Izginili so še po- 

slednji ostanki brzincev in količkaj vernega dir- 

kanja, ostal je le zaletovalni avtokros. Ali je to 
nova smer ali zgolj odvrtek, ne vem. Drži pa, da je iz- 
delek švoh in v najboljšem primeru kratkoročne priv- 
lačnosti. Pri tem ne nergam na rovaš premalo novosti 
oziroma raztegovanja ene in iste vsebine, glede česar 
sem često požugal Need for Speedom in Colinom. 
Ne, tukaj gre kratkomalo za brezdušno, neiskrivo in 
zelo ozko ter plitko arkadno avtomobilščino, ki je 
sploh ne morem oklicati za dirkačino, saj je dirkanje v 
manjšini. 


€ Proge so preproste, zato ne nudijo užitka ne pro- 
ti umetni, ne proti živi pameti. Večigralstvo resda 
deluje v redu, prijateljem je moč pošiljati izzive. A 
ker v štartu špil ni dober, na liniji ne bo zaživel. 


Novi Dirt najbolje označim kot slabo zmešanico pra- 
starega Destruction Derbyja in FlatOuta. V dirkaških 
disciplinah brez pravega izziva in z občutkom pri 
vožnji, kot bi furali čoln, preganjamo izmišljene krntije 
po nedomiselnih umetnih pistah. Te se niti slučajno 
ne morejo primerjati z lepimi, podeželskimi, ovir in 
bližnjic ter uničljive okolice polnimi progami v Flat- 
Outu in mnogih drugih dirkalnicah. Dejansko je ne- 
mogoče ubesediti, kako brezvezna je vožnja tako 
igralno kot vizualno. Še nitro je vdelan na prvo žogo. 
Za razliko od špilov, kjer je smejalni plin nagrada za 
skoke, odnašanje zadka in trkanje, se tukaj polni sa- 
modejno, ne glede na to, kako vozimo. Res apnen- 
čarsko. Edina nevsakdanjost so proge, speljane v 
obliki osmice, kar pomeni, da se poti sekajo. 

Drugi podmnožici modusov sta gymkhana in arensko 
zaletavanje. Prvega smo spoznali v trojki in gre za po- 


CO Diri 3? Ne, Showdown. Je pa res, da je tale po- 
ligon za gymkhano dopičično povzet iz predhodni- 
ka. Edino v tej disciplini je nekaj avtov tazaresnih. 
Ken Blockinto ... 


AKCIJSKA PONUDBA 


Ena za 3 


ESET SMART SECURITY FESET NOD32 ANTIVIRUS 


Antivirus | Antispyware | Fir 


ewall | Antispan 


pa Antivirus | Antispyware 


Ob nakupu ESET BOX izdelka in registraciji na spletni strani 
www.eset.si/register do 31.8.2012 prejmete licenco za zaščito 
treh računalnikov, brez dodatnih stroškov! 


Ponudba velja za izdelke ESET Smart Security BOX in za 
ESET NOD32 Antivirus BOX, ki jih lahko kupite v vseh 
bolje založenih trgovinah z računalniško opremo. 


Za brezplačno testiranje ESET izdelkov obiščite 
spletno stran: www.eset.si/trial 


JI sisplef oieR a OBA oko 

ligon, kjer moramo po navodilih driftati, zbijati ovire 
ter delati sodčke. Zabavna občasna popestritev, nika- 
kor pa to ne more biti polnopravni del kariere, ki vpli- 
va na napredovanje. Precej enako velja za načrtno 
razbijanje pleha, ki je takisto nerazvito, nenavdahnje- 
no in ponavljajoče se. 

Velik poudarek je na večigralstvu in socialnem baha- 
nju z raznoraznimi dosežki, celo videotki na YouTubu. 
Multiplayer je kajpakda dosti bolj zabaven, a to zato, 
ker je tak že privzeto. Toda ker je osnova slaba, se hit- 
ro izpoje. Je enostavno toliko boljših iger. Sodba je 
zato jasna: Codemasters, nezadostno! 


Zaleteni LordFebo izpolnjuje evropsko 
poročilo in reklamacijski zahtevek. 


Codemasters 


003927 12/5 


MEAVY STRIKE! 


€ Uničevalska arena pomeni nekaj minut zaletava- 
nja brez enega samega naprednega zrna. Ko me bo- 
do tile živi nasprotniki razleteli, se bom samodejno 
obudil od mrtvih in nadaljeval s karamboliranjem. 


Junij 2012 


THE JOURNEY DOWN: 
GHAPTER ONE 


a simpatična pustolovščina, ki so jo sprva nare- 
T: kot brezplačnico retro videza, je postavljena 

v Kingsport Bay. Gre za del Armandovega zaliva 
v izmišljenem svetu, kjer je za obzorjem morja dejan- 
sko konec in lahko padeš z roba. Tam životarita ra- 
stafarjanca Bwana in Kito. Bencinska črpalka, za ka- 
tero skrbita, nima strank, hidroplan, s katerim bi pre- 
važala potnike, je v razsulu in za nameček jima od- 
klopijo elektriko. A prikaže se rešitev v podobi ljubke 
dame z univerze, ki bi ju najela za čisto posebno po- 
potovanje onkraj roba sveta. Bwana predvsem zaradi 
čednosti babšeta hitro zgrabi priložnost in ga pri tem 
malo briga, da je kukanje čez rob prepovedano ... 


ČE idejo za samosvoje obraze likov so Švedi našli v 
lesenih afriških maskah. Tudi govor je za neodvisnico 
na zavidljivem nivoju, zato je vzdušje odlično. 


plantronics 


Avtorji, švedska skupina Skygoblin, ne skrivajo, da jih 
navdihujejo stare Lucasove pustolovščine. Vzdušje v 
igri je zato podobno kot v klasikah Tima Schaferja in 
Rona Gilberta. Vmesnik je minimalističen, vse postoriš 
z enim samim klikom. Če moraš uporabiti predmet, 
ga le povlečeš iz inventarja. Ob pobiranju in uporabi 
zna Bwana vedno razdreti kako žaltavo, da se mu na 
trenutke odkrito režiš. Sploh ker je humor večinoma 
zakajene sorte. Naprednosti, kot bi bil gumb za prika- 
zovanje vročih točk, ne boš uzrl, ampak saj niso po- 
trebne. Vsaka zanimanja vredna stvar je narejena ta- 
ko, da diskretno izstopa iz ozadja. 

Uganke so slogu primerno preproste. Zapohani rasta 
ni višek inteligence in puzlo ne le enkrat reši kar z 
uporabo sile. Tudi izkoriščanje predmetov je dokaj lo- 
gično, če si mičkeno pod vplivom kanabisa. Zadete- 
mu tipu je pač strojno olje ustrezen nadomestek za 
ekstra deviško olivno. Ko storiš ta miselni preskok, se 
skozi prvo poglavje od predvidenih štirih sprehodiš v 
kakih dveh urah. Za kateri ti ni žal, posebej ker te ves 
čas spremlja vzdušna meščanica jazza in reggaeja. 
Trinajst evrov se za tak kratek izlet sliši dosti. Če si 
bolj škrte narave, si lahko s strani Skygoblin.com pre- 
neseš zastonjsko različico. Sicer ni govora, manjka 
par ugank in nekatera prizorišča so malo drugačna, a 
je reč na svoj retro način skorajda še bolj simpatična. 
Izboljšana je na voljo tudi za mace in Linux, kmalu pa 
bo še za iphone. Guattro 

Skygoblin e 13 EUR 


GAPTAIN MORGANE 


a so pustolovščine žanr za ozek krog navdu- 
D šencev, smo povedali že ob več prilikah, kot tu- 

di glavne razloge. Ti so obča inflacija miselnih 
orehov in odsotnost spektakularne akcije, posebnih 
učinkov ter napete igralnosti. Ampak vseeno menim, 
da bi bile te igre zanimive za več ljudi, zlasti za pri- 
ložnostne igralce in mobilne sisteme, če bi le bile bolj 
kakovostne oziroma inteligentno zastavljene. 
Tale gusarščina je lep primer zafuranega potenciala. 
Pa tako malo bi bilo treba, da bi bila čisto solidna do- 
godivščina. Ročno narisane lokacije so lepe in pisane, 
duhovita piratska tematika je privlačna, liki so simpa- 


tično sinhronizirani in cena dvajsetih evrov je primer- 
na. Tudi dolžine ji ne gre očitati. A kaj, ko špil pogrne 
na bistvenem elementu te zvrsti, pri ugankah. Izvirno- 
sti, kakršne smo vajeni iz mnogih pustolovskih odlič- 
nic, ni, kajti večina rešitev je bodisi na prvo žogo, bo- 
disi zahojenih in nesmiselnih. Odklepanje zaboja s 
piščančjimi kostmi in razbijanje kovinske ograje s 
pištolo se sicer bereta kot tipični dejanji, v praksi pa 
sta čisto neposrečeni, kot še mnogo ostalih. Ob tem 
imajo vse puzle le in samo eno rešitev, dasi zdrav ra- 
zum često veli docela drugačne opcije ali vsaj več 
predmetov, ki bi bili kos določenemu opravilu. Skraj- 
na nezaslišanost je, da nepravilni poskusi ne dajo po- 
polnoma nobenega povratnega odziva. Pa smo misli- 
li, da je višek neumnosti tisti klasični ponavljajoč se 
stavek "I don't know what to do!" 

Tudi dogajanje ne motivira k sprehajanju najstniške 
gusarske kapitanke po otokih v iskanju zlate želve in 
pogrešanega ujca. Štorija ni namreč nič posebnega, 
skupek absurdnih in nedomiselnih zagonetk pa do- 
datno teži počasen tempo. Primerjava z Monkey Is- 
landom bi bila bogokletna. Francoskih avtorjev ni de- 
bakel s So Blonde (J181, 46), slično butasto avantu- 
ro s prav tako žensko junakinjo in karibskimi otoki, 
prav nič izučil. Za povrh so žabarji iz dotičnice skopi- 
rali precej grafike, od tega nekaj celih lokacij. Skrat- 
ka, slabo v vseh pogledih in spet mi je šlo po zlu 
kakšnih osem ur. Naj jih vam ne gre! LordFebo 
Wizarbox / Reef Eintertainment e 20 EUR 


€ slabe uganke so neoprijemljiva zamera, vendar 
mi kar verjemite na besedo, da pustolovska plat eno- 
stavno ni dobra. Na vseh ravneh. Zavožen potencial. 


GAMING HZADSETS 
FOR REAL. GAMERS 


GAMECOM 380 


ZASTOPA IN PRODAJA : AMHIGH PLUS D.O.O. 


naizust 2012 


ZAMEZCOM 780 


OO DOLBY 

piši 


hla PV RANE PAK pe 


English Fort Bič 5194": Bargue 
1d guns, 24 men 
bje dama ge 


10 guns, 42 men, d knots 
Bo dama ge 
Guns (oaded 


£ight zvinds 
from the SSE 


SEE početi! 


St. Cfristopfie 
French) sj 
surwining 


dl soldiers 
300 citizens 


St. Christophe is bustling with activity. 
What svili you do? 


Visit a tamern 


Trade zitfi a merchant 
Divide up the plunder 
Check information 
Žeave tozun 


The governor presents you zvit an elaborately written 
preclamatian. "In recognition of your Brave and lagal service te 
the French crozun, Z do gladiy confer upon you the title of 
Ensign" 


VI shall also grant you 200 
acres of land in rece gnition 
of your noble deeds," the 


governor adds. 


x 


English Captain vs. ME 5194 


Captnin MC 5194 
Force: 14 men 80. men 


Od orale: Panic Wild 
"Wcapon: Lon gszord Langsword 


se mi v krču poganjajo k nebu, streljajoč 

bliske, ki v nekrščanskem uroku zbirajo or- 
kan nad menoj. Moje demonske legije na drugi 
strani celine bijejo srditi spopad z zadnjimi os- 
tanki sil luči, ki si na vse kriplje prizadevajo od- 
makniti neizbežno še za kak trenutek. Grom po- 
stane oglušujoč in coprniška halja zaplapola, ko 
se nebo odpre in po sovražniku udari ognjena 
nevihta. Sedaj je vsa celina moja, MUHAHAHA! 


SCVRR! 


Rad igram zlobneža. Običajno nekromanta, ki 
deželo zasuje s kostkoti. Na prvi pogled bi člo- 
vek dejal, da imam na izbiro obilico naslovov. 
Zgolj serija Heroes of Might and Magic šteje šest 
poglavij. A če sem pikolovski, me ta ne postavi 
v vlogo konkretnega, samoizbranega lika, saj po 
ozemlju kolovratim z več junaki, ki so v bistvu 
moji podložniki. Za izživljanje demonskih vzgi- 
bov skozi čarodejske oči moram zato poseči po 
osemnajst let stari igri, ki še ni dobila dostojne- 
ga naslednika. To je Master of Magic, dobri zna- 
nec starejših ljubiteljev domišljijskih poteznic. 
Od zgoraj gledamo na osrednjo potezno karto, 
posejano z mesteci, temnicami in blodečo zver- 
jadjo. S kliki skočimo v posamezne naselbine, 
koder postavljamo stavbe, ki surovine pretaplja- 
jo v vojaštvo. Ko se naša vojska sreča s sovraž- 
no, pogled preskoči na izometrično bojišče, kjer 
potezno, kvadratek za kvadratkom pošiljamo 
mlatit nasprotnika gruče škratov, goblinov in 
zmajemožev. 

A Masterjev zaščitni znak izvira iz njegovega 
imena. Nastopamo v vlogi nadvešča, ki čepi v 
stolpu, raziskuje starodavne uroke in podanike 
spreminja v žabe. Izberemo lahko med mnogimi 
pripravljenimi coprniki ali ustvarimo svojega. Pri 
tem odberemo spretnost v petih šolah čaranja. 
Abrakadaber je več kot dvesto in poleg cvrtja 
beštij ponujajo obilico lumparij, kot sta lakota v 
sovražnih zaselkih in kraja tujih čarovnij. Ob 
tem izbira šol življenja ali smrti določa, ali smo 
zlikovec ali dobrosrčnež. Od tega je odvisno, ka- 
tere živali in heroji se nam bodo pridružili. 


Zn vaja 


Master of Magic poleg maga pozna še generale, 
ki v naši službi vodijo vojske. Najmočnejši pa 
lahko kar sami ruknejo trola po betici, če je nu- 
ja. Pa umrejo lahko, kar je še ena razlika na- 
pram Heroes. Sprva se nam ponudijo pijani 
škrati in zmikavtke, ki lahko golemom s svojimi 
nožki kvečjemu trebijo zobe. Najmočnejši hero- 
ji, 'championi', pa so vojske v eni osebi in jih 
lahko prikličemo šele, ko smo res izvežbani. 
Najmočnejši, Torin the Chosen One, je dosegljiv 
samo dobri strani. Ni fer. 


S:: vrh temne trdnjave iz obsidiana. Roke 

Bržda mi ni treba posebej poudarjati, da je bilda- 
nje soldateske z izkušnjami in epsko opremo 
eden glavnih virov zabave. Master of Magic gre 
pri tem daleč, saj je med uroki množica takih za 
krepitev vojaštva. Ko odred tvojih elitnih, z ma- 
gijo podmazanih temnih vilinov z eno salvo do- 
om boltov zradira pol bojišča, veš, čemu igraš. 
Še en poglavitni razlog za privlačnost se skriva v 
bogatiji življa. Služabnike najemamo iz vrst nič 
manj kot štirinajstih življenjskih oblik, od ljudi, 
vilinov in škratov do zmajemožev, kačjemožev, 
polovnjakov ter gnolov. Če to ni dovolj, vsaka 
magična šola vsebuje kup zveri, medtem ko se 
po karti sprehajajo eksotični zmaji, ki so hud za- 
logaj celo za šampione. Pardon, po dveh kartah. 
Ravno Master of Magic je začel s svetom, razde- 
ljenim na dve ravni, saj je moč iz začetne dimen- 
zije Arcanus skozi uroke ali posebne magične 
stolpe oditi v vzporedni, magični svet Myrror. 
Prijem je kasneje s svojim podzemljem posvojil 
Heroes of Might and Magic 3. 

Še danes redkokatera igra premore toliko razno- 
likosti, kot jo je leta 1994 Master of Magic. Je pa 
bila to nuja, saj gre za peskovniški špil stare sor- 
te, ki nima kampanje. Naključno ustvarjen svet 
je edini modus. 


MOJSTROVA 
ZAPUŠČINA 


Kljub vzporednicam med HoMM in MoM imata 
igri različne avtorje in poreklo. Heroji so bili 
otrok King's Bountyja, medtem ko ima Vešč 
očeta v vesoljski strategiji Master of Orion, ki se 
je v mnogočem zgledovala po prvi Civilizaciji. 
Oba Masterja je napravil studio Simtex in pri 
obeh gre za strategijo vrste 4X, samo da je MoM 
fantazijski. Dvojke žal ni bilo, ker so Simtex fa- 
sali urok zaprtja od kravatarjev, je pa Master of 
Magic sprožil val posnemovalcev. Za zgled sta 
ga imeli trilogiji Age of Wonders in Dominions. 
Predlani je recept preizkusil Stardock z Elemen- 
tal: War of Magic in pogrnil, saj je bil špil tako 
hroščat in neuravnotežen, da so ga trumoma za- 
puščale še podgane. In naposled imamo lušten 
zalogaj v tomesečnem Warlocku: Master of the 
Arcane. A veterani trdijo, da občutka vzornika 
ne ujame nihče. 


Nostalgija? Morda. Problem za novodobne igral- 
ce zna biti Masterjeva podoba, kajti videz stra- 
teške karte je bil že tedaj kilav, danes pa utegne 
koga prisiliti k bruhanju. Toda če ste toliko retro, 
da se vam ljubi napenjati oči v trudu po dogna- 
nju točnega števila kopjanikov v skupini, od 
česar je odvisna njihova moč, je Master of Magic 
na Gog.com vaš za šest evrov. Če ne, je pa tudi 
Warlock kar v redu. Aggressor 
Microprose, 1994 - PC 


Čemu je med strateško karto tule in bojno na slikah Mg 
spodaj v videzu tak razkorak, mi je še danes uganka. (%4 

je članek nameraval otvoriti s slikovito priliko 
o ravsanju za televizijski daljinec. Ampak v resnici bi bi- 
lo to sprenevedanje. Slikosučni sprejemnik, ki je nekoč 
rabil kot združevalnik familije, tega že dolgo ne počne 
več. Sodobni domovi imajo veliko ekranov in odtujene 
člane gospodinjstva, zato je pričkanje, kaj se bo sukalo 
v dnevni sobi, redko. Z najnovejšimi servisi, ki jih vpe- 
ljuje večina ponudnikov gibljivih slik, pa bo tega še 
manj. Gre za mobilno televizijo, ki televizijski program 
prestavi na druge naprave in celo na teren. 


porabniške tehnologije so napredovale v 
smeri, na katere pred desetletjem niti po- 
mislili nismo. Sodoben zaslon v dnevni sobi 
se je iz prikazovalnika poročil in filmov raz- 
vil v široko pripravo, katere raznovrstne 
možnosti izkoristi le malokdo. Odjemati zna inter- 
netne dobrote, poganjati lastne aplikacije, biti video- 
komunikacijsko sredstvo in brezžično predvajati 
vsebine s telefonov. Najboljši modeli celo omogoča- 
jo, da lahko nanje familiji predvajaš fotke s prenosni- 
ka, četudi si na drugem koncu sveta, ali da sliko s 
televizorja preusmeriš na tablico, da ne zamudiš niti 
sekunde fuzbalskega dogajanja, ko greš na latrino. 
A to ni zgodba o tehnologijah, ki želijo TV-aparatu 
zvišati veljavo. To je zgodba o noviteti, ki mu vred- 
nost jemlje. 
Donedavna si mogel teve program alternativno zreti 
le še na računalniku, opremljenem z ustrezno spre- 
jemniško komponento, kar se je šel malokdo. Nato 
sta Mobitel in Tušmobil izdala nucnik za mobilno TV, 


Tako so videti trije sporedi, ki so koristni, če nimaš 
pri roki Stopa ali Vikenda. TViN in TV2go omogo- 
čata, da telefon samodejno opomni za izbrane od- 
daje, le zadnji pa ima dostop do vsebin za nazaj. 


ki je bila dobrodošla možnost, vendar se v splošnem 
ni prijela. Zanjo namreč računajo in vključuje zgolj 
venček slovenskih kanalov. Po novem pa je do- 
bršnemu delu Slovencev dana možnost, da zastonj 
spremlja širok domač in tuj televizijski program sko- 
rajda vserod ino vsikdar. Oziroma povsod in zmeraj, 
ako ti je starojezičnost tuja. 


D3, TViN in TV2go 


Dotični trije močno oglaševani servisi so v temelju 
enaki. Skoznje Telemach, Telekom in T-2 svojim ob- 
stoječim naročnikom omogočajo (zaenkrat) brezplač- 
no uživanje v TV-programu na androidnih in jabolčnih 
mobilijah ter prek brskalnika na računalniku. Pri tem 
aplikacije privzeto vsebujejo informativen programski 
vodič, ki pride prav že sam po sebi. Windows Phone 
do nadaljnjega ni podprt. 

Prvi je štartal Telemach in bržda je to razlog, da je nji- 
hov D3 najbolj osnoven, saj ne seže dlje od sporeda in 
pretoka videa v živo. TViN temu dodaja označevanje 
priljubljenih, delanje opomnikov in celo dostop do 
Siolove plačljive videoteke. Najbolj napredna v času 
pisanja je T-2jeva aplikacija, ki ob vsem naštetem 
omogoča ogled programa za 48 ur nazaj (catch-up). 
Siolovi in T-2jevi naročniki lahko spremljajo televizijo 
prek vseh internetnih ponudnikov v Sloveniji in tak- 
isto po mobilnem omrežju, dočim je D3 privezan na 
Telemachov priključek. To slednjemu okrni uporab- 
nost oziroma mobilnost. TV2go teče na treh netelevi- 
zorskih napravah istočasno, TViN in D3 pa na eni. 
Vendar je nizanje plusov in minusov posameznih ser- 
visov nesmiselno. Panoga je tekmovalna, nadgradnje 
so redne in že prihodnji mesec bo vsaj ena od naštetih 
aplikacij obogatena. Poleg tega opcija ali dve pri mo- 

Marsikdo bo zamahnil z roko, češ, TV na telefonu 
je pa ja apn. Sploh ne. Poročila itak ne zahtevajo 
visoke jasnine, na štiripalčnikih so celo nadalje- 
vanke in mirnejši filmi povsem gledljivi, dočim bo- 
do na ipadu lahko trije za silo gledali športni 
prenos. Drugače z gladkostjo slike ni težav niti na 
mobilnem omrežju, saj se kakovost slike dina- 
mično prilagaja povezavi. Je pa res, da je kakovost 
oziroma razločljivost videa že v štartu bolj falična. 


Vse tri storitve so do nadaljnjega brezplačne. TViN 
je na voljo vsakomur s Siolovo televizijo in ponuja 
zastonjski prenos podatkov do konca poletja, če gle- 
daš prek Mobitelovega omrežja. Do TV2go imajo 
dostop vsi naročniki na televizijo T-2, Telemach pa 
servis D3 pogojuje tako z internetno kot teve naroč- 
nino. Odisejevemu sinu svetujem sprostitev zakle- 
njenosti na svoje omrežje. Tako bodo njihovi (s)eks- 
kluzivni analspecial kanali prišli bolj do veljave. Je 
pa res, da je njihov video najmanj stisnjen. 


junij 2012 


MOBIDIK 


bilni televiziji ne bo povod za menjavo dobavitelja in- 
ternetov. To pisanje gre v prvi vrsti na rovaš osvešča- 
nja, da ti je omenjena storitev zelo verjetno omogo- 
čena, a se je sploh ne zavedaš. Četudi nimaš ustrez- 
nega telefona ali tablice, lahko čekiraš TV prek brow- 
serja na PCju ali macu, kar zna priti mnogokrat prav. 
Recimo ob crku televizorja in ko hočeš z enim učem 
gledati zagamana poročila, medtem ko ždiš na Fejs- 
buku. Ali v teh nogometnih vremenih, ko zaradi miru 
v hiši ne uveljavljaš naravne pravice do dnevnesob- 
nega žezla, marveč se zavlečeš v svoj sveti kotiček, 
kjer oslušalčen zijaš v preganjanje po zelenici. 

Če pa to berejo programerji, naj popravijo tole vme- 
sniško hibo: gumb nazaj naj video prekine šele ob 
drugem stisku, tako kot pri video predajalnikih. 


PLAČLJIVI TELEVIZIJI 


Poleg omenjenih podaljškov od posredovalcev 
interneta sta na mobilnih ploščicah dostopna še 
dva paketa slikosučnih vsebin, za katere se 
plačuje. Ne gre za linearne TV-programe, marveč 
za tako imenovani 'video on demand', torej vi- 
deoteki z vsebino na zahtevo. 

Prva je Voyo, po besedah medijske hiše Pro Plus 
kao največja tovrstna ponudba na Slovenskem. V 
resnici se pod blagovno znamko skriva skromna 
bera drugorazrednih filmov, risank, dokumentar- 
cev in nadaljevank. Temu je pridružena vsa pro- 
dukcija POP TVja in Kanala A, od šovov tipa X 
Factor z zakulisnimi posnetki vred do informativ- 
nih oddaj, kakršni sta 24ur in Svet. Potencialno 
bi lahko bil servis nekaj vreden navdušencem 
nad MotoGPjem, Ligo prvakov in Primero Divi- 
sion, saj so v arhivu vsi dogodki sezone. A pod 
črto se mi zdi Voyo klavrn servis, ne oziraje na 
relativno nizko ceno 5 evričev mesečno. 


Bolje se odreže HBO Go. Zadeva ni samostojna, 
marveč pride v nekajevrskem HBO-paketu pri 
Siolu ali Telemachu, torej vkup s HBO HD, HBO 
Comedy in Cinemax. Go je zbirnik bogate hišne 
produkcije serij, kot so Game of Thrones, Board- 
walk Empire, Rome in Band of Brothers. Nekate- 
re so kompletne, recimo vseh šest sezon Sopra- 
novih, dočim je od Igre prestolov le aktualni niz. 
Temu je dodanih mnogo filmov, lastnih in tujih, 
nekaj malega dokumentarcev ter pornič ali dva. 
Veliki in dobri naslovi so vključeni, prav tako sin- 
hronizirane celovečerne risanke. Vseeno pa to ni 
ultimativna zakladnica tisočih artiklov. 

Prejmi vsakega 


15. v mesecu 


še toplega Jokerja 
v domač nabiralnik in 
prihrani 20 odstotkov! 


simulacija košarke 


kompilacija dveh odličnih NBA 2K11 


vojnozvezdnih legoidnih arkadic 
Lego Star Wars Complete Saga 


avtomobilsko divjanje 
Need for Speed: ProStreet 


Ra Š ; 
» ARARIAM INYAMOA 
ra 


zgodovinska strategija 


Naročilnico 
z vključenim barbarskim in vse podrobne 
dodatkom R Ka 3 
Rome Total War Gold Edition informacije najdeš 
na www.joker.si. 


zbirateljska izdaja vzdušne 
vojnozvezdne sekljačine 
Star Wars: The Force 
Unleashed - Ultimate 
Sith Edition 


Virtua Tennis 4 
za xbox 360, ki podpira tudi kinect 


vzdušna letalska arkada 
Blazing Angels 


prisrčna ploščadarica 
Rayman 3 


prvi del Harryjevih 
lego pustolovščin 
Lego Harry Potter 
Years 1-4 


Tokrat bomo med novimi naročniki izžrebali srečneža, 
. ki bo dobil zbirateljski puzzle Red Bull Racing 


s Sebastianom Vettlom. 


'Rok, ŠIH Kranja 


oja 


Za nagrado prejme zbirateljsko miš Red Bull Racing. 

Odkar je britanska neprofitna organiza- 
cija Raspberry Pi lani javnosti prvič po- 
kazala istoimenski miniračunalniček, 
se je stvarca redno pojavljala v medijih. 
Z viralnim marketingom in z nekaj sre- 
če je projekt postal precej razvpit, prava geekovska 
hotnica. Tudi zato, ker je pri razvoju sodeloval slavni 
David Braben, avtor vesoljade Elite. 

Dodatno famo so naredili ustvarjalci s poudarjanjem 
zveličavnega cilja: učenje temeljev računalništva in 
programiranja v angleških osnovnih šolah. Povod so 
bili katastrofalni rezultati študije lana Livingstona, 
soustanovitelja Games Workshopa in predsednika Ei- 
dosa. Ta je ugotovil, da je računalniški kurikulum ne- 
primeren, saj podaja le osnovno znanje pisarniških 
programov in urejevalnikov spletnih strani. Razlog za 
to tiči tudi v neizobraženosti mlajše generacije uči- 
teljev in upada zanimanja za naravoslovje. 

Za navdih raspberry pija je rabil stari program raču- 
nalniškega opismenjevanja, ki ga je pred enaintride- 
setimi leti izvedla nacionalna RTV-hiša BBC. Tedaj so 
v sodelovanju s podjetjem Acorn v šole spravili raču- 
nala BBC micro, na katerem so se učenci bavili s pro- 
gramiranjem v zbirniku in Basicu. (BASIC pomeni 
Beginner's All-purpose Symbolic Instruction Code.) 


GOLA TISKOVINA 


Ustanovitelj fundacije in načrtovalec razvojne plošče 
Eben Upton si je zamislil dve konfiguraciji, A in B, kot 
poklon dvema izvedenkama starega acorna. Srce 
obeh je BCM2835. Gre za enočipovno rešitev vseh 
računalnikovih komponent, ki se ji reče SoC - Sys- 
tem On a Chip. V kvadratku se skriva 700-megaherč- 
no procesorsko jedro ARMI1, grafično vezje, 256 
mega pomnilnika in krmilniki za HDMI, kompozitni iz- 
hod, činč za stereozvok ter režo za SD-kartico. V prvi 
seriji so izdelali le model B, ki vključuje dva USBja in 
priključek za ethernet. Deset tisoč primerkov je pošlo 
dobesedno v nekaj minutah, kar ob ceni 22 funtov 
oziroma 28 evrov ni presenetljivo. Okrnjena inačica A 
bo imela en USB in ne bo povezljiva. Seznam proda- 
jalcev najdeš na Elinux.org/RPi Buying Guide. 

V neugledni kartonski embalaži dobiš le golo tiskovi- 
no, brez navodil, napajalnika in kartice. (Škoda, da 
ne obstaja inačica 'sestavi sam', kjer bi pridobil še 
znanje elektrotehnike.) Za elektrone uporabiš polnil- 
nik novejšega mobilnika, ki uporablja vtič micro-USB. 
Operacijski sistem se naloži s pomnilniške kartice. 
Na voljo so distribucije GNU/Linuxa, kjer priporočajo 
Debian, a se na spletu že najdeta Chromium OS in 
Java FX. Z nekaj napora bi tekel Android 2.x, vendar 
je za udobno delo premalo delovnega pomnilnika. 
Windows 8 ne delujejo, ker Microsoft cilja na novejše 
procesorje ARM iz družine cortex. 


TESTISI 


MALINOVA PITA 


Za trideset evrov lahko dobiš košarico jestvin ali 
raspberry pi, računalniček velikosti kreditne kartice. 


Raveer ugrizne v pito, da se prepriča v njen okus. 


OKUJ, KI NI ZA VSE 


Sliši se vabljivo in preprosto: žepni računalnik, ki 
uporablja obstoječo periferno opremo in poganja za- 
stonjski Linux. A resnica je drugačna. Poleg tega, da 
je po priključitvi petih kablov zadeva videti kot hobot- 
nica iz amaterske računalniške delavnice, je rokova- 
nje daleč od enostavnega. Raspberry pi ni stvar, ki jo 
prižgeš in dela. Namestitvi, prilagajanjem in poprav- 
kom moraš posvetiti dosti časa, četudi se na področje 
spoznaš. Obvladati moraš vsaj osnove Linuxa ter po- 
znati embedded sisteme. Grafično jedro je recimo 
zmožno odkodirati video v 1080p, toda privzeta distri- 
bucija Linuxa tega ne omogoča, zato je treba poseči 
po medijsko orientiranemu sistemu Openelec, kar 
potegne za seboj ure truda in zafrkavanja. 

Razen sukanja filmov ne moreš početi veliko zabav- 
nosti. Zazdaj lahko igraš Guake 3, emuliraš mavrico 
ter stare pustolovščine v ScummVM, kot sta Monkey 
Island in Discworld. Nadalje lahko greš na splet z okr- 
njenima brskalnikoma brez Flasha. Urejanje doku- 
mentov s paketom Openoffice in slik z Gimpom je 
oteženo, saj napravi hitro zmanjka sape. Procesor 
ARM11, ki je svojčas gonil množico nokij, iphone 3G 
in cenejše androidne telefone, je pač zastarel. Upo- 
rabniška zmogljivost sistema je zaradi preprostega 
hardvera v veliki meri odvisna od optimizacij kode, ki 
jih skupnost še ni prispevala. Prav tako še ni emula- 
torjev starejših konzol, ki bi pito spremenile v emula- 
torsko mašino. 

Bistvo je zato dejansko v osrednjem poslanstvu, na 
katerega cika fundacija Raspberry, saj je moč hitro 
začeti programirati. Kot privzet jezik so izbrali python, 
kar ni zgrešeno, saj je jezik sodoben in se ga uporab- 
lja v množici programskih rešitev na širokem razponu 
naprav. Strežniški del YouTuba je na primer skoraj v 
celoti spisan v pythonu. Interpreter zanj najdemo v 
množici naprav, od konzol do telefonov in prenosnih 

tablic. Ker je to za osnovnošolce morda preveč, sta 
zanje rezervirana BBC basic in relativno nov prog- 
ramski jezik scrateh. Tega so razvili na MITu in rabi 
hitremu programiranju interaktivnih grafičnih vsebin. 
No, zaenkrat še ni pripravljen, tako da softverski del 
izobraževalnega paketa rahlo šepa. 

Vse lepo in prav, a za programiranje danes ne potre- 
buješ nove platforme. Vse našteto lahko počneš na 
normalnem računalniku ali, če želiš, na omiljeni pre- 
nosni napravi. Res pa je, da ima tu raspberry pi rahlo 
prednost. Vsebuje namreč programabilen vzhodno-iz- 
hodni vmesnik GPIO, prek katerega lahko nanj pri- 
klopiš množico dodatkov, od tipal do elektromotor- 
jev. To je tisto, zaradi česar bi kazalo nabaviti pito, ne 
zaradi sukanja filmov in igranja iger. Kot krmilni mo- 
dul bi se dobro znašla v vlogi nadzornega modula pa- 
metne hiše, v vremenski postaji ali kakem robotu. 


OBETI 


Da bi projekt propadel, se ne gre bati, kajti na svojo 
stran so pridobili velikane, kot so ARM, Broadcom in 
Google. BBC je hkrati obnovil program računalniške 
pismenosti in bo poleg jave, spletnih ter skriptnih pro- 
gramskih jezikov in treh največjih operacijskih siste- 
mov uvedel še raspberry pi. Učinek pa bo v končni 
fazi vseeno odvisen od skupnosti, ki bo stvar požeg- 
nala in z njo kaj napravila ali zamahnila, rekoč: "Kaj 
se bom jebal s tem, sej je ziher že na App Storu." 

Za bližnjo prihodnost načrtujejo škatelno inačico, ki 
bo bolj pisana na kožo vsakdanjemu uporabniku. Mo- 
goče bo tedaj že zadosti aplikacij, da bo raspberry pi 
zanimiv za množice kot poceni media tank. Se pa bo 
v naprava morala spopasti z množico tekmecev. Že 
sedaj so na trgu kloni beagleboarda, ki temeljijo na 
boljših procesorjih ARM cortex in so dosegljivi od 80 
evrov naprej. Ta mesec pa prispe še 40-evrska ploš- 
ča via APC, ki privzeto gosti Android. 


Levo je zagonska vrstica privzete namestitve Debiana. Vsebuje mnogo orodij za takojšnje programiranje 
in vsakodnevno rabo. Ouake 3 teče v ločljivosti 1920 x 1080 pri 60 sličicah na sekundo. Desna slika je iz 
medijske distribucije Openelec, ki v ozadju predvaja glasbo, ume pa tudi sukati HD-filme. 

TESTISI 


Miške za božanje 


Ob prihodu Logitechove miši M600 z dotikabilnim hrbtiščem Aggressor 
pogleda v kletko z računalniškimi glodalci, ki imajo radi čohanje. 


adnja leta napravam vse več ukazov po- 

šiljamo s šlatanjem njihovih površin, kot 

so zasloni tablic in telefonov ter ploščice 

prenosnikov. Dotikabilno upravljanje po- 

meni preskok v komunikaciji človeka s 
strojem in tisti najbolj zagreti bi z njim kar povsem 
nadomestili tipke. Zato ne preseneča, da so površine 
za božanje zašle tudi na računalniške miške. Pa tod 
dejansko prinašajo kakšno prednost ali gre za nepo- 
trebno nadgrajevanje naprave, ki je s koleščkom po- 
vsem zadovoljna? 


Apple Magic Mouse 


Prvi je miško z multi-touchem na trg pred tremi leti 
poslal Apple. Zdaj jo privzeto dobiš poleg imacov, 
medtem ko sama zase stane 75 evrov in ni za Okna. 
Namera snovalcev je enostavna: vsa zgornja površina 
glodalca je dotikabilna, s čimer so nadomestili krogli- 
co in omogočili izvajanje večprstnih ukazov. Gre za 
podobno tehnologijo kot v šlatalnih zaslonih, z mrežo 
tipal, ki zaznavajo prevodnost človeške kože. 

Kljub dotikljivosti pa osnovne klike še vedno izvajaš z 
mehanskim gumbom, saj je magic mouse vsa en ve- 
lik knof. Naprava posamezne stiske razume glede na 
to, kje parkiramo prste, torej levi ali desni klik. Ta na- 
čin uporabljajo vse tri tu predstavljene naprave! Prava 
moč magične miši se pokaže, ko uporabiš vso površi- 
no. Z drsanjem lahko potuješ po slikah in dokumentih 
v vse smeri, kar je, ko se privadiš, jako praktično. 


o a 


Magic mouse je brezžična miš s plosko simetrično 
obliko, zaradi katere jo moraš upravljati s prsti, saj 
v dlan ne zna sesti. Po drugi plati je njeno hrbtišče 
tako bolj položno in laže dosegljivo za drsanje. 


Nadalje lahko z dvema prstoma tapkaš in prečno 
vlečeš, na kar je denimo vezana komanda za naprej 
in nazaj v spletnem brskalniku Safari. Rotiranja ali 
ščipanja za približevanje pa miš ne pozna - tu si je 
treba pomagati s tipkovnico. V tem se razlikuje od 
proslavljenega Applovega magic trackpada, ki je v 
gestah naprednejši. Žal se tipalnih ukazov s sistem- 
skimi orodji ne da prirejati. 


Microsoft touch mouse 


Velikan iz Redmonda je študije na temo glodalcev na 
dotik spočel že pred leti, vendar je svoj touch mouse 
pokazal šele lani. V roko dobiš luštno polno napravo, 
ki je simetrične in ne ledvične oblike, a bolje sede v 
dlan kot magic mouse in M600. Tudi ob pritisku na 
touch mouse zaslišimo mehanski klik. Njena poseb- 
nost je hierarhičen sistem ukazov s potegi. Z enim pr- 
stom šibamo gor in dol po dokumentu, medtem ko je 

moč s palcem skakati po spletni zgodovini. Ko čoha- 
mo z dvema prstoma, se začnemo igrati z okni - mi- 
nimiziramo in prestavljamo aplikacije. Še više so tri- 
prste komande, s katerimi dostopamo do predogleda 
odprtih programov. 

Rotiranja in zumiranja s ščipanjem tudi touch mouse 
ne pozna. Naprednejše dotikanje je omejeno na Win- 
dows 7, medtem ko se v starejših operacijskih siste- 
mih naprava prelevi v navadno brezžično miš z dve- 
ma gumboma. Prstne akrobacije pri njej res pridejo 
do izraza, ko delamo z mnogo okni na velikem pod- 
ročju, denimo na dveh ali več ekranih, kjer se ta miš 
odlično znajde. Stane 80 evrov. 


Pri touch mousu kljub bolj zaobljeni obliki ob izva- 
janju prstnih karafek ni večjih težav. Nemara zato, 
ker izvajaš samo preproste ravne gibe. 


Logitech M600 


Logijeva miš je takisto simetrična in po obliki nekje 
vmes med prejšnjima, z vzorčastim sijočim hrbtom, ki 
nakazuje, da gre za dotikabilno površino. Občutek v 
roki je soliden in drajsanje po hrbtu brez koleščka je 
res fletno. Razen tega se je moč z vzdolžnimi potegi s 
prstom pomikati po dokumentih, s prečnimi pa pre- 
hajati med spletnimi stranmi. A to je žal vse, kar M600 
zna. Sploh ne premore večprstnega zaznavanja, pa 
tudi prilagodljivost je omejena na menjavo levega in 
desnega uhlja. Zato je njen glavni problem previsoka 
cena 70 EUR. Microsoftov in Applov glodalec staneta 
le nekaj evrov več in sta bolje založena s funkcijami. 
Predvsem pa za pol toliko denarja dobite običajno 
miš s knofi, ki vam bo bolje rabila, lahkotno skrolanje 
gor ali dol. M600 uradno deluje le v Windows 7, a za- 
čuda sem jo lahko čohal tudi v XPjih. 


UT IN 


M600 je moč s številom AA-baterij, ki jih vanjo vs- 
taviš, prilagajati delovno maso. Luštno, a raje bi 
videl, ko bi prepoznala kako gesto več. 


Brez enoličnega odgovora 


Če se je kdo bal, da bodo uvodne generacije dotika- 
bilnih miši trpele za nezanesljivo tehniko, si lahko od- 
dahne, kajti kvaliteta vnosa z otipavanjem je bila pri 
vseh treh dobra. Vidi se, da so prilagajali že preiz- 
kušeno tehnologijo. A to ne pomeni, da te miške ob- 
vezno potrebuješ. Zastaviti si je treba dve vprašanji: 
so opisane miši prijetnejše za rabo od klasičnih in ali 
pospešijo delo? 

Božanje hrbta je načeloma prijetnejše od mencanja 
koleščka in stranskih gumbov, medtem ko je lahkot- 
nost prečnih potegov z več prsti močno odvisna od 
lege v roki. Računalniška miška je po naravi naprav- 
ljena tako, da čepi v dlani in so gumbi na dosegu prs- 
tov brez hudih fizičnih podvigov. Širokopotezni gibi, ki 
jih nekateri dotikabilni ukazi zahtevajo, zato mišim in 
našim prstom niso pisani na sklepe, četudi se jih sča- 
soma za silo navadiš. Magic mouse je s posnema- 
njem ploščice v prednosti. 

Pri uporabnosti naj bi bil smisel drgnjenja dostop do 
funkcij, ki bi sicer zahtevale potege z vso mišjo. Tod 
se magic mouse s prostim sprehajanjem po slikah in 
touch mouse z nadzorom nad okni dobro izkažeta. 
Toda upoštevajmo, da nekatere od teh komand lahko 
vežemo na tipkovne bližnjice, medtem ko vse naštete 
miši na račun dotikabilnosti žrtvujejo stranske in osta- 
le sekundarne gumbe, magic mouse pa tudi udobje. 
Ali je ta žrtev znosna, bo moral preudariti vsak sam. 
Miške s touchem niso revolucija, ki bi jo morali besno 
pograbiti, bodo pa nekateri vsekakor deležni predno- 
sti. No, če si igričar, potem tace stran, ker potrebuješ 
kolešček in veliko gumbov. Tole so izdelki za tiste, ki 
se jim ne da razmetavati po mizi. 


t 


Klikanje je z na dotik občutljivimi miškami prav takšno kot pri navadnih, saj imajo ta hip še vse mehanski gumb. 
Glavna atrakcija je vzdolžno in prečno sprehajanje prsta, s čimer potujemo po dokumentih. Večprstne geste pa 
omogočajo navigacijo po spletni zgodovini in ponekod razporejanje oken. Najbolj dovršena je Applova miš. 

zolo res zapomnili. 


o sem marca leta 1997 razpakiral 

N64, je bil izraz na cimrovem ob- 

razu kisel, kot bi mu ponudil toplo 

pivo. A drugega nisem pričakoval. 

Že japonska znamka ni vlivala zau- 
panja tistim, ki niso zrasli ob SNESUu, kajti pri izbiri 
med Mariom in Marincem - aha, onim iz Dooma - se 
je Slovenec odločil za drugega. Nakar je bila kamen 
spotike še staromodna narava mašine, ki ni uporab- 
ljala cedejev, temveč kartuše. Vanje so lahko stlačili 
največ 64 megabajtov podatkov, na CD jih je šlo 
700. In muzike potemtakem onegaj tudi ni sukal. 
Računica je bila preprosta. N64 je smrdel! 


Priznam, sprva tudi sam nisem bil navdušen. Po 
večletnem pumpanju z najjačimi specifikacijami, 
erekcijskima partizanskima imenoma 'project reality' 
in 'ultra 64' ter zagotavljanju, da bo zadnji stroj v peti 
generaciji konzol anihiliral Sonyjevega tekmeca, je bil 
končni izdelek ... shizofren. Zaobljeno krivuljna obli- 
ka, kot bi se na debelo pleskavico usedel trol, je pri- 
spevala k imidžu igrače, kartuše pa so dajale retro 
vtis. Kot da je proizvajalec bolj zazrt nazaj kot naprej, 
v dobo interaktivnega filma ter prelestnih animacij. 
Kot da je N64 bolj neo geo kot neo. 

A to je tisti hudič pri Nintendu. Praktično vsakemu 
njihovemu novemu izdelku kritiki napovedujejo pro- 
pad - in praktično vsak najmanj pokrije stroške, če že 
ni uspešnica. Pri N64 se niso toliko posvečali japon- 
skemu trgu, marveč so napadli zlasti Ameriko. Prav 
tako so napravo na veliko prodajali v trgovinah z 
igračami in jo cenili na 200 dolarjev, kar je bilo pri- 
bližno enako kot playstation, le da je bil N64 nov nov- 
cat. Kar so se seveda potrudili sporočiti v oglasih. 

To je bil sicer pesek v kupčeve oči, kajti razliko je 
tvrdka nadoknadila z visoko ceno špilov, ki se je 
začela pri 60 in dosegla celo 80 $. Tudi zaradi tega 
ostali založniki niso poskakovali, saj so nosili tvega- 
nje s stroški izdelave modulov. EA, Capcom, Namco 
in Konami so skupaj zmogli komaj par ducatov naslo- 
vov, Nintendo pa je zaradi vztrajanja na modulih izgu- 


bil Sguare, ki je odšel k Sonyju in tam izdal CD-ek- 
stravagantni Final Fantasy VII. Vendar samurajskega 
rezanja trebuhov ni bilo, kajti navzlic dokaj majhnemu 
številu 'third-party' naslovov so prodali 33 milijonov 
Ne4 in veliko iger. 

Nabor špilov za N64 pri slabih štiristo kosih ni bil bru- 
talno številčen, a se je izkazal s kakovostjo. V njem so 
bile odlične streljanke, dosti akcijad v odprtejših sve- 
tovih, dirkačine, frpjke, športijade ... Pa seveda Mario 
64 in Ocarina of Time, morda najboljši igri svojega 
časa. Vse to je bilo ozaljšano z mainstream licencami 
tipa James Bond in Star Wars ter dostopno samo tu, 
kot je rad kazal napis 'Only on N64' na kartonskih 
škatlicah. 


DOBRI 


Cimer kot primerek nedeljskega igralca nad vsebino 
ni bil očaran tako kot jaz, saj ni imel časa za pogla- 
bljanje. Zato pa je tudi on kmalu začel ceniti strojne 
prednosti. Najprej samosvojo trirazsežno grafiko, kjer 
so bile teksture filtrirane in senčene ter zato lepše od 
grobo kvadratastih s playstationa. Po drugi strani je 
bila njihova velikost omejena, zaradi česar so jih mo- 
rali ustvarjalci raztegovati. To je botrovalo značilno 
meglenemu ali risankasto barvitemu videzu iger. 
Nadalje med igranjem ni bilo treba čakati kot pri 
playstationu, saj je bilo branje z modula instantno. Pri 
nadzoru pa je sekal kontroler, ki je imel na sredini 
analogno paličico (drugo so simulirali rumeni gumbi) 
in z njo omogočal precizen nadzor likov v 3D-prosto- 
ru. Ni bil prvi, kajti ta čast gre vectrexu in atariju 
5200, a je ključno zaznamoval področje. 

nes težko gledal ob X360 in PS3. 
Puvač bi bil, če bi imel dodatek DD (Disk Drive). Razši- 

ritev je šla pod N64 in je jedla posebne diske, a je spo- 
dletela. Ugledala je devet iger, zunanjosti Japonske pa ne. 


PODPLAT 
ZABAVE 


Nekaj več kot petnajst let je 

minilo, odkar je nintendo 64 v 
dnevno sobo prinesel 'trilinear filtering', 'mip map- 
ping' in 'Goraud shading'. Sneti ve, kaj ti pojmi 
pomenijo, a se osredotoči na tis- 
to, po čemer smo si to kon- 


Oblika naprave mi 
je bila všečna, bi jo pa da- 


Navzlic ne najbolj obetavnemu prvemu vtisu se je nin- 
tendo 64 prijel v našem študentskem domovanju, zla- 
sti po zaslugi International Superstar Soccerja. Preden 
so sistem leta 2001 nehali izdelovati - Nintendo je do- 
kaj hitro pripravil teren za gamecube, svojo next-gen 
konzolo s ploščkovnim pogonom in takisto usmerje- 
nostjo le v igre -, je prispeval obilico samotarske ter 
večigralske zabave. Tiste dobre stare, kjer se kolegi 
prerivajo pred zaslonom, saj stvarca v Evropi ni nudi- 
la priklopa na internet. Lepe spomine imam nanjo, ki 
jih najbolj sijajno obudi brezplačni emulator Project64 
(Pj64-emu. com). Poženem ga, nastavim kontrole, 
morebiti polepšam grafiko, z 'Open ROM' odprem da- 
toteko z igro iz globin interneta (ameriško inačico, saj 
so te boljše od evropskih), in še tako kisli fris postane 
sladek, kajti mnogi naslovi za N64 so še danes priv- 
lačni. Tudi zato so jih nemalo predelali za nove siste- 
me. Le katerega bi izbral, toliko jih je ... 

Plebejski moduli so bili sivi, a nekaj iger je bilo 
raznobarvnih. DK64 je bil rumen, Ocarina in Majo- 
ra zlati, Batman Beyond pa črn. Itak. 

Super Mario/64 Nintendo 4997 
Nivzadosti not'invokrasnih pri evkovadarbi 
lahko tej Miyamotovi mojsir ni ()43, 94) 
odpel dovolj hvale. Enajst milijonov kupcev 
je izkusilo netežavno«vodovodarjevo selitev 
iz 2D v 3D, kar je. bilo intimno povezano z 
analognim nadzorom. In kakšen svet je to, 
poln raznovrstnih nivojev in skakalnih izzi- 
vov. Pri tem ni razdeljen na strogo ločene 
podstopnje, marveč deluje kot povezana 
celota. Ena najboljših iger vseh časov! Po- 
skočni vsekakor preverite še Yoshi's Story. 


Zelda: Ocarina of Time Nintendo, 1998 
Zelde niso toliko frpji kot akcijske avanture, ker 
se njihova moč ne skriva v rasti statištik. Toda 
glavni junak, vilinski deček Link, kljub temu zra- 
ste kot malokje. Ne skozi STR, CON in DEX, 
marveč tako, da z akcijskim bojem, raziskova- 
njem poetične dežele Hyrule in reševanjem iz- 
vrstnih ugank dobesedno preskoči v času ter iz 
otroka postane mladenič. Šele tedaj se prav 
začne Okarina (J66, 94), prva Zelda v 3D, ki je 
tako brezčasno dobra, da ji pred kratkim izdana 
predelava za 3DS ni dodala ničesar bistvenega. 


GoldenEye 007 še 
Eni sploh ne vedo, kolil 4 prispeval k raz- 
voju zvrsti. GoldenEye: 7 (J52, 92) hiše Rare 
je konzolne prvoosebne streljanke tako zbrcal, 
da so se zavedle bednosti v primerjavi s PCjevi- 
mi. Napeto streljanje in skrivanje, filmska zgod- 
ba, raznolike misije, napredna pamet, večig- 
ralstvo na deljenem zaslonu in podpora analo- 
gnima paličicama so lastnosti, zaradi katerih je 
GoldenEye poleg Hala najpomembnejši drka- 
lični naslov svoje baže. Ne gre prezreti niti Per- 
fect Darka, Jet Force Gemini in Body Harvesta. 


Nintendo, 1997 


Blast Corps Nintendo, 1997 
V tem spragledanem dragulju (J52, 90) bri- 
tanske grupe Ratč,.bivšega Ultimate Play 
the Game, je treba čistiti pot tovornjaku, ki 
prevaža živčne jedrske izstrelke. To počneš 
tako, da sedaš vozila, kot so buldožer, po- 
licijski avto in robot, ter podiraš stavbe. Fin- 
ta je v tem, da nimaš zadosti časa, da bi uni- 
čil vse, zato se moraš odločati. Prav tako je 
treba včasih izstopiti in raznašati zaboje ek- 
sploziva, naokoli so razmetane skrivnosti in 
trudiš se dobiti čimbolj bleščeče odličje. 


— Wave Race 64 vNintendo; 1997 
Dirkačin je imel nintendo 64 obilo: Excitebi- 
ke, Mario Kart, F-ZBro X, Diddy Kong Ra- 
cing, Extreme G. A najbolj udarna je Wave 
Race 64 (J46, 90), drvenje po morju najet- 
skijih. Udejstvovanje ni tako kot v običajnih 
predstavnicah zvrsti, saj se nenehno boriš z 
razburkano gladino in padaš v doline med 
valovi. Zaradi tega sta vožnja okrog boj in 
izvajanje trikov nadvse vznemirljiva ter pol- 
na nadzornih fines, najbolj v modusu za 
dva na razdeljenem ekranu. 


Conker's Bad Fur Day Nintendo, 2001 
Rare so zakrivili tudi to politično nekorekt- 
no akcijsko avanturo, ki je bila v nasprotju z 
Nintendovim imidžem družini prijaznega 
podjetja. Nadzoroval si zapitega veverička, 
ki skače, s ponvijo mlati napadalce iz veso- 
lja in šofira vozila, vmes pa bljuva filmske 
parodije, fuk, kletvice in straniščni humor. 
Vključen je bil takisto multiplayer. Kasnejša 
obnovljena inačica Conker: Live 8 Reloa- 
ded za prvi xbox je večigralstvo poslala na 
internet, vsebino pa so cenzurirali. 

Banjo-Kazooie —— Nintendo, 1998 
Kako napredne so bile igre za N64, priča rimejk 
te odličnice za xbox 360, ki-je na Live Arcade 
prišla leta 2009 — in, tako kot Ocarina za 3DS, ni 
dodala ničesar ključnega. Odisejada medveda 
Banja in tiča Kazooieja. ostaja fantastična kot te- 
di, ko je v Jokerju 61 dobila 94. Recept je oni iz 
Maria 64, toda B-K še bolj poudari raziskovanje, 
medtem ko so v zbiranje predmetov Rare vlili 
abnormalno veliko domišljije. Iz istega legla pri- 
poročam Banjo-Tooie, Rocket: Robot on Whe- 
els in Space Station Silicon Valley. 

2Štintendha99b 
Ko pomisliš na pretepačine, ti na pamet pride 
Street Fighter. A obstaja zanimiva podzvrst, kjer 
se nazaslonu, ki se premika v Vse smeri, znajde 
več majhnih likov, ki se garbajo z namenom, da 
bi nasprotnike odneslo v prepad. Takih danes 
niti ni malo, njihov očak pa je Super Smash 
Bros., kjer so nastopili številni Nintendovi juna- 
ki, od Maria in Linka do Pikachuja, Waria ter 
Kirbyja. Najboljši je bil kot vedno Yoshi, špil pa 
se je obnesel v večigralstvu za štiri, kjer je tek- 
movalna akcija dosegla vročinske višave. 

LylatWars Nintendo, 1997 
'Shadows of the Empire je pričarala vzdušje Voj- 
ne zvezd, toda če si hotel pravo vesoljsko ope- 
ro, si zakurblal Lylat Wars (J52, 91), čez lužo 
znane-«kot Star Fox 64. Gibanje v tej arkadni 
streljanki ni bilo prosto, saj si bil vpet na tirnice. 
Zato pa si v vlogi risankastega junaka Foxa 
McClouda obilno nažigal po ciljih v vesolju in na 
planetih, se z vrtečim manevrom ogibal nevar- 
nostim ter čvekal z živalskimi sotrpini. Tudi ta 
špil je dobil rimejk za 3DS. Od podobnic svetu- 
jem japonsko divjost Sin 8% Punishment. 

Sladokusna japonska pore: Treasure (lkaru- 
ga, Radiant Silvergun) je udejanjila ta.nenavad"/ 
ni šuiter, kjer v pogledu-od strani nadzoruješ 
majhnega mecha robota, streljaš v štiri smeri in 
se ogibaš nevarnostim. Sliši se banalno, a ubi- 
jalski tempo in subtilno puzlasta narava stopenj 
sta botrovali klasiki, ki so jo kasneje priredili ter 
nadgradili za dreamcast, DS in xbox 360. Ja- 
ponski modul je redek, saj so naredili le sto ti- 
soč kosov in ni doživel zahodnjaškega izida. Ce- 
na neodprtega zato preseže 250 evrov. 


Paper Mario Nintendo, 2000 
Bowser zopet ugrabi princesko in na vodo- 
vodarju je, da jovreši. A ne le s poskakova- 
njem, marveč z vandranjem po 3D-okolici, 
polni 2D-objektov (od tod naslov). V ta na- 
men imamo dosti spretnosti, ki jih nadgra- 
jujemo z značkami. Z mlatenjem pisanih so- 
vražničkov v poteznih obračunih Mario ra- 
ste, na sporedu pa so še ubadanje s sopot- 
niki in lahkotne uganke. Edinstven, luštkan, 
inovativen naslov, ki ga ne gre prezreti. 
Hardcore alternativa: Ogre Battle 64. 


zo: Moore Vas Miren, 2000 
Kako lahko-bi bilo Mintendu izdelati Ocarino 2! 
Namesto tega so naredili nenavadno Zeldo, 
ki je pri mnogih ostala nerazumljena, za 
mnoge pa je najboljši ter najbolj izviren del 
serije. Link mora rešiti planet Termina, za 
kar tako kot prej gode magično glasbilo, ra- 
ziskuje, se bojuje in rešuje uganke. A temu 
se pridružijo mnoštvo šamanskih mask, ki 
Linka spremenijo v različna bitja, potovanja 
v času in temačno vzdušje. Šušlja se, da bo 
tudi Majora prišla na 3DS. 


vtor tehnoloških srhljivk Tom Clancy (glej 

članek v tej reviji) za popularnost svojih knjig 

ni potreboval ne Hollywooda, ne iger. Je pa 

bilo oboje dobrodošla spremljava, s katero si 
si laže predstavljal kaos tankov, specialcev, tajnih 
agentov in futurističnih orožij. No, medtem ko so 
klensijevske filme skenslali, ker je Harrison preveč 
star, Affleck pa preveč baba, se igre pod Ubisoftovim 
okriljem razraščajo. Če ni Splinter Cella, pride Rain- 
bow Six, če ni tega, prispe H.A.W.X., če izostane ta, 
uleti Ghost Recon. Vendar je res, da slednjega nismo 
videli že pet - ja, pet! - let, od Advanced Warfighterja 2. 
Zato ajt, v redu, bomo vzeli tegale Future Soldierja. 
Le ne pričakujmo preveč. Dnevi polnomastnih ko- 
mandovščin so minili. 

Mesta so deloma opustela in nafilana z vojaščino. Toda za razliko od Advan- BMW" 
ced Warfighterja 2 mimo priletijo tudi paničarski, razoglavi cvilili, ee, civili. E—, 

No, ihta starega prdca ni čisto upravičena. Kjer je 
imel Splinter Cell: Conviction bore malo zveze s kore- 
ninami, se novi Gozdni rakun spogleduje z izročilom. 
Advanced Wartfighter 1 in 2 sta bila na konzolah pre- 
cej direktni tretjeosebni akcijadi, v katerih si kot he- 
rojski komandant Mitchell ukazoval kameradom, jim 
izbiral poklice, sedal za statične mitraljeze, lučal gra- 
nate in nasploh radostno pucal svobodni svet ogroža- 
jočo zalego. Future Soldier ta rambizem s taktičnim 
pridihom oklesti in nanj posadi tisto, čemur so se Re- 
coni sčasoma odpovedali: tiholazenje. Tako dobimo 
akcijsko skrivanje, 'action stealth', ki združuje resne 
skrivalnice in eksploziven rompompom nalik Modern 
Warfaru. Sem in tja so sicer skušali studiji Ubisoft Pa- 
ris, Romania in Red Storm združiti nezdružljivo. A na 
splošno je Future Soldier soliden špil s kosmatimi 
marinskimi jajci, po zaslugi katerih si upa eksperi- 
mentirati. To je dandanes v žanru streljank, ki so po- 
stale eden bolj uravnilovskih žanrov, prej izjema kot 
pravilo, kar je po vseh teh letih in pri količini različnih 
ljudi, ki jih igrajo, žalostno. Vendar je Soldat iz dru- 
gačnega testa. Hu-a. 

Ghost Recon: Donkey Kong 


V bližnji prihodnosti si postavljen v vlogo štiričlanske 
skupine elitnih ameriških soldatov, Duhcev, z nalogo 
najti prasce, ki so z umazano bombo razsuli moštvo 
tovarišev. Med sledenjem obvezno naletiš na teroriste 
in zarote v državniškem vrhu, tokrat ruskem, kjer se 
oblikujejo nastavki za nov svetovni spopad. Klasična 
šundovska zgodbovna izpeljanka že itak šundovske- 
ga Clancyja, ki bi bila vredna takojšnje pozabe ... 

... Če ne bi bilo finega detajla. Člani ekipe so namreč 
veliko bolj človeški, kot je v Ghost Reconih in takih ig- 
rah v splošnem navada. Kozak, 30K, Pepper in Ghost 
Leader imajo zlahka prepoznavne osebnosti, ki jih po- 
dajajo skozi nenehno čvekanje. Bodisi neobvezno na 

poti, bodisi v vmesnih sekvencah, kjer smo priče celo 
"T love you, daddy!" prizoru, bodisi med dogajanjem. 
Ustnično te namreč opozarjajo, da so zagledali so- 
vražnika, nakar jih kolega vpraša, kje, in povedo še 
lokacijo. "I see one." "Where?" "Three o'clock." "The- 
re's another. Machine gunner. Nine o'clock." Taki 
prijemi so izredno pohvalni, saj te še veliko bolj pov- 
lečejo v igro. "I feel like someone should be rolling 
barrels at us," je vmes pribil član moštva med vzpe- 
njanjem po stopnicah v nebotičniku. Sezulo me je. 
Od takihle militarističnih šuterjev sem namreč vajen 
resnobnega besedičenja, ki se enostavno mora zdeti 
patetično celo najmanj kritičnim, in bore malo karak- 
ternega truda. Tale izdelek pa pride in me zadene ra- 
vno tam, kjer šteje - pri druščini. 

Vmesne sekvence v slogu TV-poročil trpijo za voščenimi frisi. Gre pa 
pohvaliti begajočo kamero in pristen občutek panike uličnih množic. 

FIGHTING SPREADS TO THE 
STREETS OF THE CAPITAL 


themselves 

Nasi Oklepniki niso občutljivi na navadna orožja, a imaš vedno neko možnost, da jih razčefukaš. Na levi 

gdoji je rotirajoči top, ki delo opravi povsem zgledno, lahko pa jih zasuješ še z izstrelki iz granatometa. 

Tak je tipični bojni prizor. Z vklopljenim maskirnim gvantom čepim v zaklo- 
u, od koder markiram capine. Nato se pokažejo strelne črte mojih salliii 


SER ZX 
Jasna in navzoča 
nevarnost 


Da veš, kje so ) nasprotniki, je v Future Soldierju bist- 


ranljiv. En dobro merjen rafal, morda celo strel, i in že 
si na tleh, kjer ranjen čakaš, da te sodelavci ozdravi- 
jo. Oziroma si mrtev. Zato ne gre brez pametnega iz- 
biranja zaklonov, kamor se prižameš v dobro znanem 
'cover systemu' iz Gears of War, z zaščiteno večino 
telesa pošiljaš naokoli strele in se premeščaš v adre- 
nalinskem čepečem teku. To početi v tri krasne je 
moronsko, saj so krogle dejansko hitrejše od ameriš- 
kih komandosov, si moreš misliti. Leseni zakloni raz- 
padajo in kamniti se krušijo, tako da ti hitro pokuka 
na plano kos ranljivega mesa. In če te obstreljujejo 
tako silno, da si zatrt, 'suppressed', se ti kamera pri- 


Rentgenski pogled je vedno dostopen in precej uporaben, saj vidiš oborože- 
ne sovražnike in jih lahko označuješ, ne da bi sploh pomolil glavo na plano. 


OROŽARSKA FUTURA "— 


Future Soldier je pravi potomec Clancyjevih 
povesti, v katerih skoraj obvezno beremo o 
napol čudežnih napravah. Fantazijskost je se- 
veda ustrezna dobi. V Lovu na Rdeči oktober 
sredi osemdesetih je bila denimo višek tehni- 
ke prikrita podmornica. Špil zato krepko navije 
izmišljotinskost. Na desni vidiš britanskega 
samohodkastega robota warhounda, ki ga do- 
biš v eni od misij in z možnarjem ter vodenimi 
raketami uničuje vse pred sabo. Zanimivo je; 
da hodi sicer avtomatično, da pa njegov me- 
rek usmerjaš z desno gobico, kar daje jako za- 
nimiv občutek dvotirnosti. Potem je tu UAV, 
Unmanned Aerial Vehicle, ki je med letenjem 
izvidoval že v prejšnjih Reconih, zdaj pa se zna 
spustiti tudi na tla, kjer vozi kot džipek in od- 
daja elektromagnetne sunke za onesposobitev 
naprav. Najbolj hecna pa je ostrostrelska puš- 
ka, katere naboji kot kak railgun predirajo ste- 
ne. Ubogi teroristi. 


EXIT WEAPON SYSTEM 

HEAT LEVEL 


bliža in se trese, da ne vidiš nič, medtem ko okrog te- 
be razpada material in samo čakaš, kdaj boš fasal 
svinec med ušesa. Vzdušno! 

Ker v neposrednih obračunih hitro storiš smrt, je mar- 
sikdaj pametno, da jih ne sprožiš. Veliko situacij se 
namreč začne tako, da nasprotniki ne vedo zate, in 
drek zadene ventilator šele, če se izdaš. Da se ne, 
imaš kar nekaj sredstev. Osnova so fantazijske ma- 
skirne obleke, ki tedaj, ko čepiš ali ležiš, odsevajo 
okolico in te delajo teže vidnega. Ne nevidnega, kar 
brž ugotoviš, ko se capinom približaš in te v par se- 
kundah zaznajo. Z razumne razdalje pa ti omogočajo, 
da počivaš ali upokojensko španciraš na odprtem in 
se ti ni treba bati alarma. Druga bistvenost so utišana 
orožja, ki sovrage polagajo brez hrupa. 

Ključ do uspeha je zato ta, da pametno izbiraš tarče - 
navadno tiste, ki so dovolj oddaljene od pajdašev, da 
ti ne bodo zaznali izginotja. Za lažje odločanje lahko 


Samo Ribič, si to ti?! Če se sovražniku neopažen dovolj približaš, ga lahko s 
stiskom gumba šicneš v glavo in mu prestrežeš padec ali pa mu zaviješ vrat. 


označiš (tag) do tri cilje, nakar zapoveš hkratni strel 
in vsi bodo mrtvi popadali po tleh. Tvoji sotrpini so 
namreč nezgrešljivi in so nasploh povsem samostojni 
pri razporejanju v prostoru. Še dobro, saj jim direktno 
ne moreš ukazovati. 

Zato imaš pravzaprav dvojno službo. Ena je tista, ko 
streljaš na lastno pest, kar je privlačno zaradi množi- 
ce orožij, ki imajo veliko odsuna in zahtevajo pazljivo 
namerjanje, ter špricev krvi iz sovražnih betic. Druga 
pa je generalska, ko spremljevalcem ukazuješ, koga 
naj pokončajo. Tu te pretrese grobna tišina, v kateri 
tvoji hladnokrvno odstranjujejo tarče kot v kirurški, 
brezosebni vojni prihodnosti. Ali kot v igrici, heh. 

Pri lažjem označevanju ti pomagata rentgenski po- 
gled in clancyjevskim igralcem dobro znano vohuns- 
ko vozilce UAV, ki lahko leti ali se vozi. Včasih pa se 
na misiji znajdeš sam in te lep čas ne smejo opaziti, 
kar omeji tvoje klavske nagone in spomni na stare 


Za ultimativni vodstveni občutek v zrak spustiš tegale lebdečnika, ki ti omo- (iš 
goča daljinsko zapovedovanje. A pazi, lahko ga zaznajo, kar botruje alarmu! ( 


NUAL TARGETING SYSTEM 


INARHOUND WEAPONS! 


Splinter Celle. Škoda, da ne moreš skrivati trupel in 
da je pot skozi ves špil docela linearna. Celo do te 
mere, da ti igra vedno jasno označi naslednjo točko, 
do katere moraš priti. Pa da ni naprednejšega pove- 
ljevanja soborcem, kajti včasih so prav oni krivi za 
kažin, ker v zadnjem trenutku izgubijo strelno linijo ali 
je ne najdejo. In, jasno, ne pričakuj konkurenta GRA- 
Woma s ia ki sta se obilno razlikovala od konzol- 


previden, j e ključna beseda še vedno lahkotnost. 


Proti vsem sovražnikom 


A Future Soldier ni ne resna komandovščina, ne pre- 
dana tiholaznica, temveč pobira iz dosti virov. Ubije te 
prgišče krogel in paziti moraš na odsun, imaš pa v ar- 
zenalu ostrostrelko, ki nese skozi zidove (smeh). Ja, 
prav res skozi zidove, ni hrošč. Šunjaš se okoli kot 
Sam Fisher in neslišno slediš malopridnežem po uli- 
cah, čez pet minut pa hodiš za štirinožnim robotom, ki 
z minometom ru'i vse okrog sebe, rešuješ talca pred 
norci v džipih, z gatlingom klatiš hinde, braniš pozicijo 
v obstreljevani cerkvi ter vodiš izstrelek po zraku, do- 
kler ne zadene falotov, ki te oblegajo. Action stealth? 
Na-a. Movie action stealth! 

Včasih je razkol kar prehud, saj se počutiš malo zme- 
denega in prisiljenega v nekaj, kar v dani situaciji ni 
idealno. Recimo v zadnji misiji, ko moraš v hajko za 
lopovi, namesto da bi jih v miru posnajpal. Motita tudi 
čuden poškodbeni model, ki ne beleži najbolje smrt- 


nih ran, zlasti ne strelov v glavo, in ne prav briljantna 
umetna pamet sovražnikov, ki bi lahko kazali več ini- 
ciative in dinamike. Takisto vojaki v stavbah stojijo 
kot lutke in čakajo na tvoj vdor, kar ni ravno življenj- 
sko. Grafiki ne bom pel hvale - okoljski efekti so lušt- 
ni, toda teksture so grobe, animacija likov zaostaja za 
časom, posebej kar se tiče obrazov, ki so res pod kri- 
tiko, in gladkost ni vrhunska ne na PS3, ne na xboxu 
360. Nasploh igra ni zloščena, saj se zgodi, da se ne 
sproži animacija, govor ni sinhroniziran in podobno. 

Kljub napakam pa je Future Soldier kot celota fajn. 
Akcija je dokaj spektakularna, vendar v svojem ar- 
kadnem okviru ni trapasta. V približno deseturni kam- 
panji rajžamo širom sveta, od Nigerije prek Pakistana 
do Sibirije ter Norveške, kar pomeni puščavo, džun- 
glo, kamp za izbeglice, ledene planjave, vojaške baze 
in mesta. Srečamo dosti različnih sovražnikov, od raz- 
capanih zamorcev, ki komaj vedo, kateri konec ka- 
lašnikovke uperiti proti tebi, prek pravih soldatov do 
ruskih spec(naz)cialcev, ki nosijo podobne gvante kot 
ti. Zlasti je žur, ko te nadlegujejo z visokih pozicij, če- 
sar si deležen v cerkvi, kjer moraš hitro odstraniti pre- 
datorske zakriteže na tramovih pod stropom, sicer je 
ognjena zavesa prehuda. Manjka edino šefovskih ob- 
računov, saj jih do neke mere ZF-zasnova vsekakor 
omogoča. Dosti je inovativnih, vzdušnih situacij, kot je 
premikanje v viharju, in po žilah žene kri napeto upo- 
števanje časovnih omejitev. Velik plus je gladko pre- 
hajanje med poveljevanjem in direktnim streljanjem 
ter skrivanjem in napadanjem, za kar se odločaš sam. 


Nakar so tu še možnost sodelovalnega igranja kam- 
panje za do štiri ljudi po netu, v redu modus guerilla, 
kjer sam ali v družbi (tudi na razdeljenem zaslonu za 
dva lokalno) odstranjuješ valove nasprotnikov, in 
luštno tekmovalno internetno večigralstvo za do dva- 
najst ljudi v več ekipah. Tu izbereš poklic, kot sta kla- 
sični vojak z ognjeno močjo in izvidnik, ki s sondami 
ter UAVjem razkriva sovražne pozicije, ter se lotiš na- 
biranja izkušenj, ki odklenejo novo opremo. Kart si- 
cer ni dosti, a tiste, ki so, so odlično napravljene in 
vsebujejo zanimive elemente, recimo naključni peš- 
čeni vihar v puščavskem taborišču, ki zmanjšuje vid- 
ljivost. Načini so štirje: razgibani moštveni death- 
match s sproti spreminjajočimi se cilji, zavzemanje in 
branjenje ciljev, varianta lova na zastavo in napada- 
nje ter branjenje ključnih točk brez oživljanja ubitih. 
Ko umreš, si izločen iz runde in pika. 

Od multija nisem pričakoval dosti in res ni blazno 
inovativen, a je dobro narejen in me je kar potegnil. 
Sicer ga ne igra toliko ljudi kot Battlefield in Modern 
Warfare, ampak tam se besede, kot so foxtrot, pa- 
ckage, spook in charlie, slišijo kar malo ... fejk. Clan- 
cy je pač žanrski vir, Duhci pa carji. "Should we help 
this man?", vpraša eden od njih, ko prisostvujejo na- 
silju nad civilistom. "Help? Hell, we aren't even here." 


Sneti izbira, kaj ima raje: duha časa, 
duh prešvicane podpazduhe ali Duhce. 


PS3/X360/PC OO Ubisoft 7X360 / PC Ubisoft 


Iz akcijad so vzeli vožnje z džipi in helikopterji, kjer šofirajo drugi, ti moraš le 
meriti z orožjem, ki se pregreva, in trositi na kilograme razbeljenih nabojev. 


Uf CA veče ceadnoit ite onino to tava tica DRE 
Morebiti največji smeh je znanje specialcev, da v petih sekundah shekajo vsak 
računalnik. Tudi za miško še niso slišali. Apropo: na PC igra pride 29. junija. 


OBSTRANSKE IGRAČKARIJE 


Založnik se je dodobra posvetil trženju Future Soldierja. 
Ne le z oglasi, tudi s postransko robo. Vzpostavili so de- 
nimo povezovalno mrežo Ghost Recon Network na Gho- 
streconnetwork.ubi.com, kamor se lahko z računalni- 
kom, telefonom ali tablico (Android in i0S) prijaviš nano- 
vo ali z obstoječim Ubijevim računom Uplay. Potem ob- 
čuduješ dosežke v igri, ustanoviš in urejaš večigralske 
skupine ter modificiraš orožja. To zadnje je blazno rekla- 
mirana funkcija, ki omogoča, da krepelcem spreminjaš 
lastnosti z menjavanjem sestavnih delov, od cevi in dalj- 
nogledov do kopit ter nabojnikov. Če imaš kinect za xbox 
360 ali move za PS3, lahko to počneš z njima (drugod v 
igri nista podprta). Vendar pravega smisla v tem ni, ker 
igra ni resna komandovščina. Lastnosti orožij celo na 
najvišji težavnosti nimajo posebne vloge in zamenjava 
kosa jih običajno spremeni kvečjemu za odtenek. Izven 
Recon Networka so izdelali tridelno kratko serijo Believe 
in Ghosts, ki si jo lahko ogledaš na YouTubi, na domači 
plošček pa poslali igrani film Ghost Recon Alpha, ki delu- 
je kot preddel Future Soldierja. Ni ravno dober. 


GHOST 
REČCON 


A NETWORK 

Starhawk 


arhawk za PS3 je bil na hitro re- 

čeno poarkadena izvedenka Batt- 

lefielda 1942 in je imel z isto- 

imensko igro s prvega playstatio- 
na bore malo skupnega. Drugače je s Star- 
hawkom, ki je s pet let starim duhovnim 
predhodnikom gladko primerljiv. Razvijalci 
LightBox so zračno in talno tretjeosebno 
razpaljotko deloma preselili v vesolje, pri- 
maknili enoigralsko kampanjo in dodali 
strateški element gradnje. Sicer pa niso šli 
izumljat vroče kopeli. 


Vesoljski divji zahod 
Zgodbovni del je vse prej kot presežek. Po- 
stavi te v kavbojske cote najemnika Emme- 
ta Gravesa, ki si v odročnih kotičkih galaksi- 
je služi kruh z varovanjem zaprašenih nasel- 
bin, rudnikov in podobnih utrdb. Fabula pra- 
vi, da se ljudje nekaj sto let v prihodnosti 
ubadajo s kolonizacijo vsemirja, pri čemer 
naletijo na nov vir energije. Sitnost je, da ne- 
posredna izpostavljenost modrikavi substan- 
ci ljudi hipoma pretvori v mutantske prika- 
zni, ki se začnejo organizirano zoperstavljati 
vesoljskim knapom ter povročajo škodo in 
splošno paniko. Hja, kdaj pa ne? 

Zasilni zaplet je bolj kot ne izgovor za to, da 
sta v večigralstvu prisotni dve sprti frakciji 
ter da se lahko Emmet v solerski kampanji 
seli iz enega okoliša v drugega, kjer mrevari 
z vseh strani uletavajočo sovražno zalego. 
Premočrtne misije, v katerih te sodelavec po 
radiu pošilja na ta ali oni kraj ter ti naznani, 
od kod se bodo usule kanalje, so si podobne 
kot kokošja jajca. Tu so v glavnem zato, da 
te v kakih petih uricah naučijo rokovati z os- 
novami. Se pravi streljanja z orožji, kot so st- 
rojnica, pumparica, snajpa in bazuka, uprav- 
ljanja z letalnim nahrbnikom ter vožnje z ok- 
retnim lebdečim bolidom, džipom in tankom. 
Predvsem pa nadzorovanja hawka - futuri- 
stičnega letalca, ki se lahko spremeni v veli- 
kanskega robota, bljuva eksplozivna telesa 
in v prizemljeni obliki tepta po okolici tava- 
joče nesrečnike. 

Z izjemo slednjega si našteto v rahlo drugač- 
ni omaki počel že v Warhawku. Je pa za niz 
novost uvodoma omenjena gradnja. S priti- 
skom na trikotnik se na zaslonu prikaže 
krožni meni, kjer izbiraš med strukturami. 
Podobno kot v realnočasovnih strategijah jih 
večina rabi utrjevanju položaja oziroma po- 
stavljanju improvizirane baze. V obrambne 
namene gradiš kovinske zidove in stacionar- 
ne topove, energijske ščite, ki zaustavijo so- 
vražnikove izstrelke, ostrostrelske stolpe, 
bunkerje z municijo, mehanske roke, ki sa- 
modejno popravljajo načete zgradbe, platfor- 
me, na katerih se rojevajo vozila, in še kaj. 
Omejen si tako rekoč le s prostorom in zalo- 
go modre energije, ki jo obnavljaš z uspeš- 
nim pobijanjem in stikanjem za namenskimi 
kontejnerji. Smešen stranski učinek zidar- 
stva je, da je moč strukture z malo sreče 
spustiti nasprotnikom na glavo, saj na prizo- 
rišče priletijo z višine in se na tleh transfor- 
mersko sestavijo. Žmljask! 

Vesoljske karte so za pehoto še posebej nevarne. En neroden 
skok in že se opazuješ, kako komično zaplavaš v objem črnine. 

Usmrtitve so v kampanji aka običajnega, dočim«te v multi- 
ju izvajanje tovrstnih karafek hitro stane kA JE une podplate. 


Z izjemo RowkdV in okretnega pro zneza bolida, .ki rabi 


| brzinskemu prevažanju, imajo vozila več aktivnih položajev. 


(Ne)organiziran 
kaos 


Pedantno postavljanje obrambnih ele- 
mentov je nuja zlasti v multiplayerju, ki 
se ga more po spletu udeležiti do 32 lju- 
di. Starhawk pozna tudi sodelovalno 
igranje na razdeljenem zaslonu za dva 
lokalna pajdaša, kjer je poanta preživ- 
ljanje valov kanonfutrskih sovražnikov. 
Toda glavnino večigralske izkušnje tvo- 
rijo načini deathmatch, team death- 
match, capture the flag in zones. Od 
skupno desetih kart jih je kar osem pla- 
netarnih, kjer peš ali v vozilu vandraš 
po razpotegnjenih planotah, posejanih z 
rafinerijami in sličnimi industrijskimi 
kompleksi. Orbitalni lokaciji sta le dve - 
tam večina akcije odpade na letenje v 
neposredni bližini vesoljskih postaj. 
Grabeništvo pride zlasti do izraza v mo- 
dusu zones, kjer je cilj timsko zavzema- 
nje oziroma ščitenje baznih točk. A da- 
leč od tega, da bi tu in drugod šlevasto 
kampiral in tekmece pričakal v zavetju 
okrepljenega obzidja, saj v Zvezdnem 
sokolu vse leti kot sneta sekira. V zraku 
se neprestano odvijajo spektakularni 
dogfajti med hawki, v katerih se z vrtin- 
čenjem in spuščanjem vab izmikaš vo- 
denim raketam, pobiraš bonuse ter 
orožja in razletavaš nasprotnikove zg- 
radbe. Pri tem upaš, da te ne bodo spra- 
žili laserski snop iz bližnjega obrambne- 
ga stolpiča, tankovski izstrelek ali eks- 
plozivna jeklena konica, ki jo bo iz za- 
vetnega skalovja ali izpod energijskega 
ščita v tvojo smer sprožil zahrbtni pe- 
hotnik. Vse skupaj je tako kot v War- 
hawku dobro uravnoteženo, hitro priuč- 
ljivo, zabavno in enostavno nadzorljivo 
ter začinjeno z lično grafiko. 

Škoda torej, da je globina akcijskega 
udejstvovanja močno odvisna od tega, 
na kako sposobne ter razumne soigral- 
ce naletiš tako na namenskih kot las- 
tnih strežnikih. Odsotnost poveljniškega 
mesta, ki bi močno povečalo nabor tak- 
tik, je še kako občutna. Če udeleženci 
niso opremljeni z mikrofoni, ki na PS3 
niso standardni, pa se vse skupaj urno 
sprevrže v sicer uživantsko, a neorgani- 
zirano totalno vojno. Takrat Starhawk 
čisto preveč spomni na svojega pred- 
hodnika. Do te mere, da se začneš re- 
sno spraševati, ali je špil, ki je zaenkrat 
naprodaj le na ploščku, vreden polne 
cene. Za primerjavo: Warhawk je ob izi- 
du stal 30 evrov, Sony pa ga je tržil tudi 
v Playstation Storu. Komaj zadostna 
enoigralska kampanja višjega davka ne 
upraviči, razočarajoče pa je tudi, da so 
razlike med sprtima stranema le koz- 
metične. Mogoče te in druge zamere 
odpravi nadaljevanje, v katerem se bo- 
mo bržkone selili pod morsko gladino. 
Seahawk? Ja, prosim! 


pilotsko kariero 

Za helikopter Talon bi spričo odlepljenosti od tal mislili, da je ostalim 

kreativec brez dlake na jeziku se 

je proslavil z naslovi iz priljublje- 
nega 'dirkaškega' niza Twisted Metal. 
Zadnjega dobrega dela smo bili na PS2 
deležni pred več kot desetletjem, zato se 
je Sonyju obuditev franšize na PS3 zdela 
zrela in smiselna. Jaffe si je s sodelavci 
iz tvrdke Eat Sleep Play postavil visoko- 
leteč cilj: znova zamesiti ultimativno so- 
lersko in večigralsko avtomobilsko reše- 
talščino. Se je po(ne)srečilo? 


avida Jaffeja večina pozna kot 
očeta serije God of War. Toda 


Zverižena pločevina 


Poanta novega Twisted Metala je pre- 
prosta kot posledice trka v zid pri dvesto 
na uro. Bistvo je kot v domala vseh pred- 
hodnih delih bučno, na prvi pogled brez- 
ciljno dirkanje po urbanih, podeželskih 
in arenskih kartah. Zmaga običajno tisti 
voznik različno trpežnih, hitrih, okretnih 
in oboroženih bolidov, ki se uspe na kar- 
seda nasilen način znebiti konkurence. 
A sveži Twisted le ni tako enostaven, saj 
je treba dodobra preučiti vozila in njiho- 
ve posebnosti. Kar nekaj časa je potreb- 
nega, da zaobvladamo nadzor avtov in 
drugih vozil. Poleg gumbov za plin, 
bremzo, turbo in rešetanje so tu ukazi za 
hitro zavijanje, preklapljanje med orožji 
in aktivacijo ščita ter elektromagnetnega 
izstrelka, ki ohromi tarčo. Ter za podsta- 
vljanje min, vzvratno pospeševanje in 
celo ritensko streljanje. 

Poleg strojnic, več vrst raket in drugih 
škodljivih artefaktov, ki jih pobiramo 
med divjanjem, si namečkoma vsak voz 
lasti eno ali dve specialni orožji. Sladole- 
darski kombi Sweet Tooth se lahko sp- 
remeni v letečega robota in tepta na- 
sprotnike, staromodna ambulanca Meat 
Wagon razpolaga z eksplozivnim ranjen- 
cem, ki ga na reševalnem vozičku izstre- 
limo proti tekmecem, dočim si kot voz- 
nik slabotnega motocikla Reaperja pri 
mučenju kovine pomagamo z motorko 
in bazuko. Sčasoma odklenemo kar se- 
demnajst strojev smrti, med njimi heli- 
kopter, ogromen kamion s prikolico ter 
stvor, ki sestoji iz dveh kamionskih gum 
in nesrečneža, vpetega med njima, hihi. 


Dirka, 
ki izpolni sanje 


Da je vozni park raznolik in uravnotežen, 
obelodani že enoigralska kampanja. Ta 
ni presežek, a je več kot poveličevano 
urjenje za večigralstvo. V zasneženi me- 
stni sredici, koloseju, kjer se izmikamo 
bodičastim kroglam in drugim pastem, 
idilični ameriški vasici, kjer se hišice, ko 
se zapeljemo skoznje, veselo rušijo, za- 
baviščnem parku in sličnih bolj ali manj 
odprtih lokacijah zvečine drvimo vse- 
povprek. Hkrati se strelsko in zabijaško 
izživljamo nad tekmeci, dokler ne osta- 
nemo edino premikajoče se vozilo, ter 
stikamo za priboljški, kot so zavojčki 
prve (mehanske) pomoči. 

Variacij na temo je načeloma dovolj. En- 
krat se med pločevinasto jebačino seli- 
mo iz enega posebej označenega prede- 
la okoliša v drugega, pri čemer se nam, 
če se predolgo zadržujemo izven 'kletke', 
slabša stanje dirkalnika. Drugič moramo 
poiskati trdoživi šleper, ki rojeva nove 
nasprotnike. Tretjič se pomerimo v kla- 
sični dirki skozi nadzorne točke, kjer za 
spremembo pridejo do izraza surove 
sposobnosti poudarjeno arkadnega šofi- 
ranja. Četrtič pa nas čaka spopad z og- 
romno robotsko lutko, do katere usodno 
raketo pošljemo tako, da ob izstrelni 
rampi žrtvujemo šefa tolpe, ki ga prej 
najdemo v okolišu in zaprežemo z žico. 
Žur? Nekaj časa res, dokler nas po treh 
urah od skupno kakih petih vse skupaj 
ne začne počasi minevati. Postranska 
zgodbica o hudičevskem organizatorju 
smrtonosnega turnirja, ki tekmovalcu 
obljubi izpolnitev največje želje, je omem- 
be vredna kvečjemu zaradi psihopatskih 
likov, s katerimi se poistovetimo v treh 
segmentih kampanje. Ter zavoljo zloveš- 
čih sekvenc, skozi katere so le-ti pred- 
stavljeni. In vsekakor bi se lahko avtorji 
bolj potrudili pri umetni pameti dirkačev, 
ki se veliko raje spravljajo na nas kot na 
ostale udeležence, ter uredili težavnost, 
ki pri nekaterih izzivih hinavsko poskoči 
nad oblake. 


Gneča na mreži 


Pričakovali bi torej, da je tolikanj več tru- 
da šlo v multiplayer, v katerem se lahko 
s tremi kolegi pomerimo na deljenem za- 
slonu, z ostalimi pa po lokalni ali spletni 
povezavi. A na voljo sta le dve različici 
deathmatcha in modus hunted, v kate- 
rem eden od igralcev beži pred ostalimi. 
Edini kolikor-toliko poseben način je nu- 
ke, dodelana inačica šefovskega izziva iz 
solerstva. Na karti moramo poiskati vod- 
jo tolpe in ga darovati v zameno za rake- 
to, ki jo po lansiranju vodimo do velikan- 
ske tarče. Zmaga moštvo, ki slednjo 
uspe razstreliti pred konkurenco. 

Res je, da ne glede na pomanjkanje več- 
igralskih načinov tu zasijejo odlična urav- 
noteženost bolidov, soliden dizajn prizo- 
rišč in trdnost dirkaško-strelskih osnov. 
To često pripelje do spektakularnega in 
napetega skupinskega razpaljotkanja, ki 
je v primeru timskih inačic modusov iz- 
datno zabavno in koder pridejo prav vse 
veščine, ki se jih priučimo v kampanji. V 
redu je tudi, da pri uspešnem luknjanju 
sotrpinov napredujemo po stopnjah, kar 
prinaša nove avte in orožja. Po drugi 
strani pa razočara, da dva meseca po 
uradnem izidu še vedno niso iztrebili zmr- 
zovanj, težav s povezovanjem na strežni- 
ke in sličnih tegob, ki pestijo spletno iz- 
kušnjo. Ko bodo, bo Twisted Metal solid- 
na rešetalska dirkačina. Do takrat pa ji 
do tega še malo manjka. 


se pripravi na nas- 
lednjo podražitev goriva. 

bogi Konan. Ne dobi in ne dobi dobrega, orenk 

špila, ki bi izkoristil njegovo bogato literarno 

ter filmsko zapuščino. Bloodforge bi to lahko 

bil, četudi je brez oficielne licence, saj ni moč 
spregledati bratske podobnosti med junakom Roberta 
E. Howarda in surovim mišičnjaškim klavcem Cro- 
mom, ki ga nadzoruješ v pogledu od zadaj. Tip je bivši 
vojščak, ki se je z družico ustalil v sneženi severnjaški 
deželi, ohlapno ukrojeni po keltski mitologiji, nakar 
lepega dne uletijo grdavži v krznih in mu posilijo ženo 
ter pokoljejo drobnico. In obratno! Ker so zlobni! Crom 
se s srhljivo čelado na betici zakolne, da se bo mašče- 
val, ter se odpravi na pohod, na katerem ga spremlja- 
ta krokarska coprnica in kri. Žal ne samo rdeča, mar- 
več tudi huda ... 


Jeklo, svila in zlato? 


Res, res, RES sem hotel, da bi mi bil izdelek všeč, kaj- 
ti tovrstnih temačnih, resnobnih, ihtavih sekljačin pri- 
manjkuje. Ajt, je God of War, po katerem se tale reč 
zgleduje. A le do neke mere. Ko vihtiš četverico orožij, 
od bridkega rezila prek macole do krempljev in samo- 
strela, namreč prav čutiš silo, s katero jih Crom vihti. 
Ko kovina relativno počasi zadeva telesa sovražnikov, 
saj tu ni bayonettske švigešvage, sukaje letijo po luftu 
in gostilniško telebnejo po tleh. Ko jih pripraviš do 
omotice, imaš možnost, da jih srdito usmrtiš, kar sto- 
riš v naključni kratki vnaprej pripravljeni animaciji se- 
kanja glav, paranja trupov in odbijanja udov. Pri tem 
škrlatina brizga, da bi lahko gasilci z njo pogasili še 
tako velik požar, kar je še bolj impozantno zaradi tur- 
obne, domala monokromatske okolice, sestavljene iz 
skal, snega in brezlistnega drevja. Občasni vihar je že 
praznik življenja! Všečna je ta smrtnjaška estetika, 
mastnih špljocev, zavijanjem vetra in primitivnimi 
bobni. Kar dolgo boš zrl vanjo, kajti čeprav gre za ce- 
nejšo igro, ki jo na Xbox Live Arcade kupiš za 15 ev- 
rov, enoigralska kampanja traja pet, šest, nemara ce- 


obi —: za 


E se DR va 

zi z brizgalno brizgo krvi pomagajo ustvariti temačno fantazijsko vzdušje. 
O Am, ui. 

lo več ur. Nakar je tu še prgišče izzivov, kjer odstra- 
njuješ valove tečnob in prijatelje s seznama dražiš z 
rezultatom. 

Bojevanje ni švoh, saj je kombinacij dosti in je treba 
veliko delati na ogibanju z gumbom LT, ker ni bloka. 
Sicer lahko preživiš z drkanjem Xa in serijskimi pre- 
meti, saj globina ni velika. A če hočeš biti karseda 
učinkovit, velja uporabljati prave kombote v pravih si- 
tuacijah ter se truditi, da se ne znajdeš v gužvi. Ne 
moreš se kaj dosti zanašati na samostrel, kajti puščice 
so šibke, in splača se preučiti vzorce obnašanja na- 
sprotnikov. 

Od nedeljskega igralca seveda tega ne gre pričakova- 
ti, ampak to itak ni špil zanj. Težavnosti ni moč izbra- 
ti in je kar visoka, ker se ti energija ne obnovi prak- 
tično ves nivo. Ti pa niso kratki. Vmes najdeš kapljice 
prve pomoči, toda ni jih dosti in zanje moraš šnofati 
po zazidanih nišah ter stranskih poteh, kjer te na- 
skočijo novi capini. Na voljo imaš runske čarobne na- 


pade, ki jih krepiš pri spomenikih, in jeznoritni popiz- 
ditis, ki ga lahko sprožiš, ko tvoja rokavica popije za- 
dosti krvi. Vendar je oboje presenetljivo šibko. Kaj hi- 
tro se tako zgodi, da prideš do obračuna s šefom, kot 
sta laserski kiklop in fantomski vrač, ki ne štedi s 
smrtonosnimi napadi, energije pa imaš toliko kot us- 
miljenja. Preostane matrunga ali vnovičen začetek ce- 
lotne stopnje. Hardcore shit. 


Prvo ja, drugo in tretje ne 


To me kot nekoga, ki ima rad izziv, ne bi motilo, če 
Bloodforge ne bi imel drugih pomanjkljivosti, ki režejo 
po potencialno dobrem vtisu. Kronska težava je kri- 
tičen manko različnih vrst okolice in sovragov. Prideš 
recimo v 'Deželo mrtvih' in namesto okostnjakov te 
napadejo taisti veprasti nabildanci, mečevalci ter hru- 
sti kot drugod, prizorišče pa se ne spremeni niti za ka- 
nec. Okej, saj gre za cenejši naslov, a enoličnost je 
prehuda, tudi zaradi premalo raznolikega obnašanja 
tolovajev. Prav tako ne gre iskati izvirnosti, kajti z du- 
šo lokajočo rokavico, tremi rezili, ATEjastim drgnje- 
njem gumbov pri šefih in ihtavimi posebnimi napadi si 
je težko predstavljati bolj neoriginalno klavščino. Malo 
posebna je kamera, ki se opoteka kot nalit mornar in 
se samodejno postavlja za tvoj hrbet, kar zvečine de- 
luje - kadar ne, pa je rezultat katastrofičen. ln napo- 
sled je tu mnoštvo hroščev, ki te zataknejo v zid ali 
pofaulajo zaznavanje stika teles z orožji, kar je super- 
zabavno ob dejstvu, da je dragocen vsak štamprle 
energije. Oziroma se odločijo, da bo količina povrnje- 
nega življenjskega soka ob zakolu postavnejšega kru- 
lježa zdaj velika, zdaj manjša in zdaj nična. Resda sem 
ljubitelj Konana in vsega, kar mu je blizu, toda zajeba- 
vali me ne bojo! 


gromko postavi vrč piva na mi- 
zo, zakruli in igrici prebere levite. 


Climax / Microsoft 


(Kiklopski šef je nadvse podoben hrustom iz God of War in tudi masaker, ko 
(ga ubiješ, je Kratosov. Cakata pa nato presenečenje — in debata s coprnico. 

Navi sta za zbranost dovolj en knof in 
odpornost na Nintendov palec. 


Nintendo 


lasbeni žanr se je na dnevnosobnih odrih do- 

dobra izkričal, prešvical in upehal. Karaoke, 

kitarščine in naprednejše plesne igre so bile 

hrupne zlasti ob podpori playstationa in xboxa. 
Wii se je medtem držal nekako ob strani, kot osnov- 
nošolski bratec na maturantskem plesu starejšega 
brata. A vtis je varljiv, kajti Nintendo je znan po tem, 
da izvoha nove igralne niše in jih zapolni s presenetlji- 
vo ponudbo. Sveže zamisli se pogosto rodijo v obliki 
drkamoževskih iger, ki po uspehu migrirajo na večje 
zaslone. Ko zbirk mini iger še nismo poznali, je na ga- 
meboyu recimo zabrcal WarioWare. Te navihane igri- 
ce, kjer si moral v nekaj sekundah pogruntati smisel 
in pravilno odreagirati, še danes nimajo dostojnih tek- 
mecev. Z igralnega dečka so se preselile na DS in wii, 
kjer kljub častitljivi starosti ostajajo najbolj posrečena 
zbirka minic. Zato je kul, da je del razvojnega tima za- 
grizel v izdelavo podobno norega glasbenega špila. 
Rodil se je Rhythm Tengoku za GBA in čeprav se ni 
prebil izven Japonske, je to uspelo njegovemu nas- 
ledniku, Rhythm Paradise za DS. Tega smo opisali 
pred točno tremi leti in bili navdušeni. 


Peklenski metronom 


Beat the Beat: Rhythm Paradise (v Ameriki Rhythm 
Heaven Fever) je zdaj wiijev odmev uspešnice z DSa. 
Napravljen je po identičnem receptu ritmične zani- 
mivke, kjer v ozadju štanca sladek japonski pop. Kri- 
vec za slednjega je spet guru Mitsuo 'Tsunku' Terada. 
Igralec se mora prepustiti ritmu in v pravih trenutkih 
pritiskati gumb na daljincu. To proži čuda hecnih ak- 
cij, od igranja badmintona med letaloma, plesanja 
stepa in sinhronega zvijanja paniranih rakcev do dela 
v proizvodnji, plavanja bakterij, karetejskih udarcev 
ter dresure tjuljnjev. Podoba je risankasta in skrajno 
poenostavljena, zato na prvi uč deluje neresno in ot- 
roško. A čeprav je špil radoživ, knofa pa kvečjemu 
dva brez vsakršnega mahanja, je izziv veliko težji, kot 
se sliši. Ritem neusmiljeno seka in zahtevana natanč- 
nost je visoka. Tako hudo kot v Elite Beat Agents si- 
cer ni, vendar brez treninga ne bo šlo. Prav toliko kot 
igralec si tudi tvorec glasbe, saj tvoje gumbovanje 
soustvarja melodije. Zato lahko zapreš oči in se osre- 
dotočiš na zvok. 

Hrbtenica izdelka je deset nizov s po petimi izzivi. Pred 
vsakim je kratka učna ura, ki predstavi prijeme in tri- 
ke. Udarjaš namreč v različnih ritmih in prežiš na na- 
mige o spremembah, ki so nemalokrat prav zlobne. A 
ob tem ugotoviš, da zahtevnost niha in da je špil ne- 
načelen pri dajanju ocen. S srednje uspešno predsta- 
vo boš v eni minici dobil vse pohvale, pri drugi pa zle- 

Glasbene utrinke so nanizali v pregleden izbirnik. Tematike so raznolike in privlačne. Če si spreten, si na- 
grajen s pohvalnimi animacijami, nasmeški in konfeti. V nasprotnem primeru se pripravi na izžvižganje. 


pa ne boš napredoval. K temu nekaj doprinese droben 
zamik pri prenašanju signala do konzole. Muhava st- 
rogost zna zatreti napredovanje in čeprav posamezna 
igrička traja kvečjemu nekaj minut, vsak od modulov 
vzame vsaj pol ure. Najdlje se ustaviš pri končnem re- 
miksu, ki v skupen komad nameče vse prejšnje igri- 
ce. Pri frlečem kolažu ga hitro polomiš in niso redki 
slučaji, ko miks drgneš petkrat in večkrat. Zato je do- 
brodošla možnost, da pretežak oreh preskočiš in si pri 
tem kaznovan le z blagim znižanjem točk. 


Igra je napravljena minimalistično in temelji na odkle- 
panju novih sklopov aktivnosti. Da bi te vmes dodat- 
no motivirala, naključno proži nagradne izzive. Za 
perfekten rezultat recimo obljubi dodatne špilčke, pe- 
smice in podobno. A kljub številnemu drobirju se ni 
moč znebiti občutka, da bi bilo treba sistem za dnevno 
sobo bolj okrepiti. Glasbena vsebina je resda nova, a 
po načinu igre se wiijev Paradiž skoraj v ničemer ne 
razlikuje od inačice za DS. To je ob zanemarjanju 
spletne povezljivosti in želje po družabnem muzicira- 
nju škoda. 

Zlasti velika luknja zeva na mestu večigralstva. Na- 
mesto da bi podprli štiri daljince in priredili pravo ko- 
morno orgijo, so navrgli le skop načinek za dvojico. 
Osrednjih osem aktivnosti ni dosti več od lenih prede- 
lav iz enoigralstva. Grahke na vilice namesto enega 
pač natikata dva, enako je s karatejskim mahanjem v 
paru in igranjem tamburina. Boljši vtis pusti preživet- 
veni način, kjer so naloge drugačne od puščavniških. 
Tu recimo težaka izmenjaje mlatita riževo maso, ve- 
slača poganjata gusarsko galejo, roki pa ploskneta in 
zavarujeta betico pred udarcem. V tej obliki dočakaš 
nekaj sledenja različnim ritmom, vendar bi bilo lahko 
igranje v paru veliko naprednejše. 


Kljub okleščenosti pa si ne moreš kaj, da ne bi v 
Rhythm Paradise prav pregrešno užival. Slog je wa- 
riovsko odbit in prisrčnih podrobnosti mnogo. Zaradi 
lepe predstavitve in glasbenega izziva gre za eno ka- 
kovostnejših zbirk minic na z njimi prenasičenem wii- 
ju. Sistem je kanec globlji od tistega v WarioWare in 
zahtevnost taka, da privabi k piljenju rezultata. Brez 
tenkega ušesa ne gre in da pesmice zaobvladaš, je 
potrebna resna vadba. Ko ti po škripajočih začetkih 
končno uspe izvabljati ubrane zvoke, si nase zares po- 
nosen. Občutek ni daleč od carovanja v Guitar Heru, 
le da je tvoj inštrument tukaj en sam gumb. 

mobilniku, je pred dvema letoma dokazal Sgua- 

re Enix s Chaos Rings. FRP je bil posrečen, ker 
je bil načrtovan prav za tak sistem. Ni zapletal z nad- 
zorom, s poteznimi boji je omogočal igranje po 
grižljajih in bil veselje za tako za oko kot za uho. Zas- 
nova je uspela in po prekvelu s podnaslovom Omega 
je zdaj tu polnopravna dvojka. 


D a je moč fino igrati vloge tudi na dotikabilnem 


4 
j 


Araki je ciničen in odrezav kot katana, dočim je 
Maria nežna in krhka čarodejka. Prostora za pletenje 
vezi med liki je več, kot ga špil izkoristi. 


Premisa je podobna kot prej in se ne izneveri razuzda- 
nosti japonskih frpjk: druščina junakov je zaprta na 
zvezdni ladji v obliki gotske katedrale. Vzdušje je 
mračnejše in heroji se tokrat ne ženejo za zmago na 
turnirju, temveč preprečujejo konec sveta. Mečevalcu 
Darwinu se pridružijo samuraj, bojevnica, čarodejka 
in deški lokostrelec. Zgodbovni lok te obteži z moral- 
nimi izbirami, kajti do rešitve pelje križev pot žrtvova- 
nja prijateljev. 

Čutna plat je izvrstna. Za izlete v temnice se iz orbite 
spuščaš na Zemljo, kjer ob čudoviti glasbi stopaš po 
češnjevih nasadih, pozabljenih templjih, ledenih ka- 
vernah in nad kanjoni. Gibaš se ob pomoči plavajoče 
igralne palice, nevidni sovražniki pa sprožajo potezne 
spopade, kjer udarce izbiraš iz menija. Po kobilicah, 
meduznjakih in raznoterih zobatcih tvoja bojevnika 
mlatita posamič ali v paru. Tepež dopolni sistem pa- 
pir-kamen-škarje, kjer so v trikotniku elementi voda, 
ogenj in veter. Kakor si od sovragov prej dobival gene 
za dodatne sposobnosti, zdaj prejemaš pakete veščin. 
Nosiš jih kot del opreme, da se v bojih razvijajo in 
med drugim omogočajo zdravljenje, zastrupljanje in 
plenjenje. Ker poleg z živadjo prekrižaš meče z iz- 
vršnim odborom jezdecev apokalipse, moraš poseči 
po naprednejših borilnih metodah, čeprav zahtevnost 
v splošnem ni previsoka. 

Pri sestavljanju moštva se ustali dvojec pretepača in 
ranocelca, imajo pa različne sposobnosti vlogo pri ra- 
ziskovanju. Coprijanka denimo premešča lebdeče 


Toliko lepote na dlani nimaš vsak dan. Meditativ- 
nost prizorišč je protiutež krutemu toku zgodbe. Svež 
zrak zaradi zadušljive katedrale še posebej sede. 


naizust 2012 


Vsemirski predeli so vozlišča, kjer se zapletaš v 
naključne spopade. Te je kasneje mogoče izklopiti, 
posebno vlogo pa imajo pandasti nepridipravi. 


ploščadi, samuraj seka ovire in strelec aktivira nedo- 
stopna stikala. Te prepreke branijo vhod do kanistrov 
z dobrotami, a bi se jih spodobilo izkoristiti za napred- 
nejše uganke. Kljub zamujeni priložnosti pa ne manj- 
ka živahnosti, saj se zgodbovna pot glede na tvoje iz- 
bire veji in prinaša več koncev. Vmes se lahko vračaš 
v temnice po prezrta orožja in čeprav se Chaos Rings 
II jemlje resno, ga mehča židana prodajalna z opremo 
in kvestiči. Tu bi si želela bolj preglednega vmesnika 
pri trgovanju ter nameščanju opreme. 

Sistem je v glavnem poznan, le da izveden širše in bo- 
lje. Špil je težji, bogatejši in občutno daljši od pred- 
hodnic, saj te osnovna zgodba posrka za ducat ur. To 
odraža tudi cena: 16 evrov za ipadovo in kanec manj 
za iphonovo verzijo. Glede na razmere v jabolčni trgo- 
vini to ni drobiž. A upravičeno, kajti špil prinaša ne- 
malo kakovostne vsebine, obenem pa se igra kot pe- 
sem in je pisan na kožo vleki iz žepa. 86 Navi 
Sguare Enix e iOS 


Med šefi najdeš zmaje, tentakle in neveselo drušči- 
no Jezdecev. Spoprijemi so predvidljivi, čeprav zahte- 
vajo več motoviljenja z elementi in goltanja čokolade. 


zmogljivi, z zmožnostmi najbolj naphani preno- 

sni platformi?! O ja! Navdušen! A veselje je bilo 
kratkotrajno. Streznilo me je že ime slabe skupine Ni- 
hilistic namesto Insomniac in slutnja je bila pravilna, 
kajti med igranjem Burning Skies sem se večkrat 
vprašal, ali bi se s tem še ubadal, če ne bi imel odgo- 
vornosti za opis. Ne, ne bi se. 
Goreče nebo je odvrtek, ki spremlja gasilca ob napa- 
du alienov Chimer na New York. V enem trenutku se 
tip ubada s požari, v naslednjem pa že luknja zobatce 
in mlati po njih s sekiro. Osnovni problem je v tem, da 
če ne bi bilo Himer, ki so z bioničnimi vsadki in cede- 
čimi se čeljustmi klasično srhljive, bi bil špil pošastno 


N: Resistance? Na viti, trenutno ultimativno 


splošen prvoosebni šuter. Pač linearno hodiš naprej 
ter iz zaklona ali izven njega dokaj monotono streljaš 
po zabitih, statičnih sovražnikih. Vsaj nabor je spodo- 
ben, čeprav ne ravno izviren: manjši in večji rešetači, 
letalci, skakalni gmizavci, snajperji, okorni polšefi z 
eno roko, predelano v bazuko. Glede dinamike obra- 
čunov, lepote nivojev in surovega zadovoljstva ni no- 
bene primerjave z osnovno serijo na PS3. Razgiba- 
nost nadomesti zaspana statika, impresivno okolico 
zamenjajo generične lokacije tipa ladjedelnica in 
most v večno rjavih tonih, najhujši udarec pa doživijo 
orožja. Ta so v Resistancih vedno nudila obilo pristo- 
pov, a čeprav imajo v Skies po dve funkciji, recimo 
strel in granatomet, so oskubljena zabavnosti. Prepro- 
sto ni sličnega učinka, pa če streljaš skozi zidove z 
augerjem ali pred navaljujoče kanalje postavljaš ska- 
kalne nagazne mine, da jih raznese v krvavih pršcih. 
Še najboljši je eksplozivni samostrel, ki pa je že eden 
tistih nucnikov, pri katerih moraš šlatati po zaslonu. 
Igra namreč pri številnih orodjih destrukcije vztraja pri 
rabi touchscreena, kar moti akcijo. S potegom me- 
njaš puščico v samostrelu, s palcema razširiš energij- 
ski zid in z dotikom označiš capina, da krogle letijo 
vanj okrog vogala. Saj se za silo navadiš, toda večina 
teh postopkov je tečnih in nepotrebnih, tako kot je 
čudno metanje granat s tapkanjem. 


Argument, da je treba Burning Skies oprostiti mar- 
sikaj, ker teče na mobilnem sistemu, je votel. Cena 
je konkretna, vitine sposobnosti pa bistveno večje! 


Eden bolj navdušujočih delov je spopad z orjaško 
spako. Najprej ji zavdaš na hrbtu, kjer sta zanimivo 
zmešana meso in kovina, nakar ji storiš glavobol. 


Če dodam kumrno zgodbo, umeščeno med enico in 
dvojko, ki je sama po sebi dolgočasna, k franšizi pa 
ne doprinese praktično ničesar, in ostarelo grafiko, ki 
je na ravni Half-Life 1, ter če pomislim na kretensko 
razporejene nadaljevalne točke, ki te po dostikrat ne- 
nadnih smrtih silijo v ponavljanje celih delov nivojev 
ter oglede nepreskočljivih sekvenc, sem prav razkur- 
jen. Saj nekaj rešilnih bilk je, recimo kak obračun z 
ogromnim, tulečim šefom, pri katerem je treba celo 
kaj pomisliti. Pa večigralstvo za do osem sodelujočih 
z odklepabilnimi perki iz kampanje ter tremi uvelja- 
vljenimi modusi (deathmatch, moštveni DM, survi- 
val), ki je sicer prežvečeno in ima premalo kart, a de- 
luje gladko in je še kar zabavno. Toda cena je polno- 
mastna, vsebina pa niti slučajno ne. 40 Sneti 
Sony e vita 


DRKAMOŽ 


"Stereoskopska školjka mešanih občutij," se je aprila lani glasil naziv testisa 
nove Nintendove ročne konzole 3DS, ki se je zaključil s poglavjem 
"Zaenkrat nein, danke." Na pragu naslednjega poletja Sneti preveri sodbo. 


ZDS LE 


KAKŠEN JE SDS? 


Ta 230-gramska ročna konzola, ki je na voljo v 
črni, modri, rdeči in še kaki barvi, ni niti revoluci- 
ja, niti tvegana evolucija. Gre preprosto za nadgra- 
jen DS. Tako kot slednjega ga odpreš školjčno in 
ima dva zaslona, pri čemer se je moč spodnjega 
dotikati s prstom ali priloženim perescem. Nadzo- 
ru rabijo še štirje digitalni gumbi na desni, dva 
pod kazalcema, križec in analogni drsnik. 
Bistveno večja kot pri starem DSu je strojna moč, 
ki z modernejšimi procesorji in 128 MB pomnilni- 
ka zadostuje za gladko poganjanje trirazsežne po- 
ligonske grafike na nivoju. Ne pričakuj poskoč- 
nosti v rangu Sonyjeve vite, a novejše igre po- 
kažejo, da ima 3DS sposoben drob. 

Največja edinstvenost je zgornji ekranček, ki zara- 
di tehnologije paralaksne pregrade daje globinsko 
(8D) sliko, ne da bi ti bilo treba za to nositi očala 
kot pri 3D TVjih. Temu pravimo avtostereoskopija. 
Davek za manko špeglov je, da moraš prikazoval- 
nik držati mirno in ga čim manj nagibati levo ali 
desno (gor in dol nista tako problematična). Zara- 
di tega zna biti držanje utrudljivo, posebej če upo- 
rabljaš vdelane žiroskope za namerjanje orožij iz 
prve perspektive, denimo loka v Ocarini of Time. 
Sta pa zaslona jasna, svetla in uporabna celo na 
sončni svetlobi. 

Zraven dobiš 2 GB pomnilniško kartico SD, ki jo 
lahko nadomestiš s katerokoli te sorte. Nanjo sne- 
maš fotografije, glasbo in robo iz spletne štacune, 
s katero se povežeš čez wi-fi. Tam tržijo veliko ce- 
nejših digitalnih špilov, ki po vsebini in neposred- 
ni zabavi tekmujejo s telefoničnimi — tako novih, 
izvirnih kot emulatorskih starih. Cene segajo od 
par do deset evrov. Večje, otipljive igre pridejo na 
ploščatih kartušah in v splošnem stanejo med 35 
in 45 evri. 3DS poganja tudi vse špile za DS in 
DSi. Akumulator daje štroma za tri do štiri ure, in- 
ternetno večigralstvo pa je zastonj. 

Če pobrskaš po trgovinah, znaš najti ugodno ce- 
no, kajti Nintendo slednjih ne zakoliči. V Big Ban- 
gu je 3DS recimo 180 evrov, v Milllerjih pa 150. 
Tudi cene iger variiarijo za petaka ali več. 


eševalna misija je bila nujna. Splo- 
vitev 3DSa februarja 2011 na Ja- 
ponskem in marca na ostalih bist- 
venih teritorijih Združenih držav, Ev- 
rope ter Avstralije je bila sicer us- 
pešna. Do konca marca so v promet spravili 3,6 mi- 
lijona kosov, kar je bilo manj od pričakovanih štirih, 
a vendar. Ampak ko so se umirile erekcije zgodnjih 
kupcev, ki vedno pojijo začetno trženje, je prodaja 
začela usihati. V naslednjih treh mesecih so prodali 
relativno skromnih 710.000 primerkov in ker je obe- 
nem padel promet z DSom in wiijem, so Nintendove 
delnice cepnile na najnižjo vrednost v šestih letih. 
To ni bilo nič čudnega, kajti odgovorni so zavozili 
mnogo vidikov. Med lansirnimi igrami ni bilo niti ene- 
ga moram-ga-imeti naslova - nič Zelde!, nič Maria!! -, 
spletna trgovina ni bila nared in priporočena cena je 
znašala visokih 250 evrov. Dodatno so ugledu zavda- 
li tabloidi, ki so poročali o slabosti med gledanjem v 
3D-zaslon in njegovi neprimernosti za otroke. Proiz- 
vajalec je resda jasno navedel, da efekt ni priporočljiv 
za oči mlajših od šest let, dočim kratke seanse s 3DSi 
v trgovinah niso bile primerne za ustvarjanje pravega 
vtisa o konzoli. Toda škoda je bila storjena. 

Nintendo je v odgovor jurišal na slabe točke 3DSa. 
(Podobno so morali svojčas posredovati pri N64 in 
gamecubu. Človek bi si mislil, da jih je zgodovina izu- 
čila). Šef podjetja Satoru lwata je samurajsko sprejel 
odgovornost in si za polovico znižal plačo, za kar smo 
mu nadvse hvaležni, ker ga bomo lahko za vse večne 
čase postavljali za zgled usranim slovenskim politi- 
kom. Zagnali so internetno prodajalno, obstoječim 
kupcem darovali dvajset brezplačnih dobrih starih 
iger z NESa in game boya advance ter avgusta ceno 
naprave porezali na 180 evrov. Čeprav bo hardver za- 
radi tega začel prinašati dobiček šele septembra le- 
tos, je pomagalo. Številke so se začele vzpenjati in do 
konca letošnjega marca so prodali že 17 milijonov tri- 
deesov. Prodaja je bistveno večja od vitine! 


Mo 


NEJE 


TEGA NI, ONO JE 


Strojne omejitve in neprilike, ki so 3DS ob lansiranju 
priskutile častilcem najnovejše tehnologije, ostajajo, 
saj nove inačice ni in je verjetno še nekaj časa ne bo. 
To je v prvi, drugi in tretji vrsti naprava za špile. Ima le 
infrardečo in wi-fi povezavo - ne USBja, ne bluetoot- 
ha, ne softvera za povezavo z računalnikom. Fotogra- 
fije so zanikrne, saj so tri očesca komaj 0,3 megapik- 
selna s predpotopno ločljivostjo 640 x 480. Lahko si- 
cer delaš stereoskopske fotke, a so zrnate in nelepe, 
in po zaslugi zimske softverske nadgradnje do deset- 
minutne 3D- ali 2D-filmčke, ki so podobno zasilni. 
Telefonaril ne boš, niti ne dobro brskal po spletu, saj 
sta ekrana premajhna. Tudi muzike ne boš kaj prida 
sukal, saj je predvajalnik empetrijev kilav, in naprave 
ne uporabljal kot diktafon, zakaj omejitev desetih se- 
kund za semple ostaja. Ne, večopravilnosti še zme- 
rom ni. Če igro s skokom v sistem pošlješ v ozadje, 
ne moreš pognati nove. 

So pa kar dosti dodali s sprotnimi sistemskimi poso- 
dobitvami, ki jih pretočiš s spleta. Vnesle so fine ma- 
lenkosti, od kreiranja mapic za boljšo razporeditev 
vsebine do zastonjske aplikacije Letter Box. Je in- 
stanten sporočilnik s skicirko, opomnikom in mož- 
nostjo dodajanja fotk ter posnetkov. Kajpak je po nin- 
tendovsko priljuden in luštkan. Nadalje so z resnostjo 
urihtali spletno štacuno. Ta ti samodejno sporoči, ali 
so na voljo posodobitve za konzolo in digitalne igre, 
ter je napolnjena s stereoskopskimi prikolicami za 
špile, manjšimi naslovi za 3DS in DSi, hecnimi apli- 
kacijami tipa Eurosport WATTS, ki omogoča ogled 
kratkih oddaj tega kabelskega programa s smešnica- 
mi iz sveta športa, ter igricami za večplatformski 
emulator starih sistemov Virtual Console. Najti je tudi 
demote, recimo DoA Dimensions, Mario 6 Sonic 
London 2012, Metal Gear Solid: Snake Eater 3D in 
Resident Evil Revelations. Ni ogromno, a naslovi so 
impresivni. 


Konzolica je solidno opremljena za multiplayer, saj 
podpira lokalni in spletni, oba brezžično. Določeni 
špili, kot sta Super SF4 in Mario Kart 7, nudijo mož- 
nost omejenega lokalnega igranja z le enim modulom. 

DRKAMOŽ 


Kot avatar ti rabi mili 
obraz je lahko podob 
fotke razbere poteze. 
na obisk na druge 3DSe, ki jih srečaš na poti 
(StreetPass), nakar blodijo po virtualnem vrtu. 


vanimirana figurica. Njen 
če aplikaciji pustiš, da s 


Res je, da bi si želel še več novosti in ne tako oderuš- 
kih cen starodavnih titul, kajti šest evrov za trideset 
et stare reči je nezaslišano. Prav tako bi lahko Vir- 
tualna konzola podpirala kaj več od game boya, ga- 
me boya color, NESa in game geara. Kje so SNES, 
mega drive, avtomati - 3DS ima več kot dovolj moči 
za to! Vsebina evropske prodajalne bi lahko bila 
usklajena z ameriško, kjer določeno robo dobijo prej. 
Narodni ponos za nas ne pride v poštev, kajti izbira 
Slovenije kot sistemske države ti prepreči vstop v šta- 
cuno, zato je treba lagati, da si Nemec, Anglež, Itali- 
jan ... Naša kartica kljub temu deluje, tako Master- 
card kot Visa, saj tem Japoncem denar ne smrdi. 
A Nintendovci se trudijo in redno filajo virtualne poli- 
ce. V naslednjih mesecih bomo uzrli še zaplate za igre 
na modulih, zastonjsko dolpotegljivo vsebino (DLC) 
in naposled daljinsko kupovanje kartušnih naslovov. 
Prelomnica za oprezni Nintendo! 


OrAck 
LUJGI s-MANSIONJE 


Skupaj s 3DSom dobiš šest AR-kartic, iz katerih, ko 
jih pogledaš skozi kamerico v napravi in imaš pog- 
nan program AR Games, zrastejo razni liki, od po- 
šasti do miijev in Nintendovih junakov. Njihovo 
mlatenje je žal zabavno kvečjemu nekaj minut. 


ŠKOLJKA Z BISERI 


Pri nas 3DS ne more biti posebej uspešen, saj se Nin- 
tendo do Slovenije obnaša, kot da nas ni, trgovec Big 
Bang, ki naj bi skrbel za to blagovno znamko, pa bi 
lahko storil dosti več. Toda kljub temu in zameram 
glede širše uporabnosti naprave je ta dobro leto po 
splovitvi solidna ter konkurenčna. Streže tako mla- 
deži kot stareži in s stereoskopijo ter dobrimi špili, ta- 
ko večjimi na modulih kot drobižkastimi v spletni 
tržnici, in nudi, česar drugod ni. Če se nagibaš k pre- 
šernemu, barvitemu softveru in ti telefonska zabava 
ne zadostuje, vita pa ti je predraga, razmisli o njem. 
Lanski "nein, danke" je že skoraj postal "ja, bitte!" 

RUMENO OBARVANI 


FOBRUARJA So Se ZAOVA RAZPRLI OBLAKI IA NA MODROM NOBU JE ZE POTSTOTIČ 
ZAŽAREOL NAPIS THO CIMOSONS TOR NAPOVODAL JUBILOJAo 2PIZopo NAJDLJE PRED- 
VAJAAO AAIMIRANO SLRIJTO v ZGopovini TELOyIZIJE, ČeeLoKk Se S Homep Tem, 
MMARGEP,, BARTOM, [ISO IA MAGGIC ZAVALI AA KAVČ, SI op?RO PLOČEyIAKO PIVA 
DUFF IA SR ZAZRE v MIAULIH TRIINDVAJSET LOT SMEHA TER KAOSA, OBOJE JO Povz- 
ROČILA NAJBOLJ PRILJUBLJENA IA NAJBOLJ RUMEAA RISANJA DRUŽINA AA SVETU, 


impsonovi so nastali skoraj po nesreči 

oziroma zaradi bojazljivosti njihovega 

idejnega očeta Matta Groeninga. Nekaj 

več kot tridesetletnega striparja Groein- 

ga so leta 1985 prosili, naj si izmisli krat- 
ke risane vložke za TV-oddajo The Tracey Ullman 
Show. Najprej je razmišljal o tem, da bi zgolj oživil 
svoje kratke stripe Life in Hell, ki podajajo bizarne 
zgodbice disfunkcionalnih zajčkov. Ko pa je v čakal- 
nici čakal na razgovor s producentom oddaje, se je 
ustrašil, da bi lahko izgubil avtorske pravice za svoj 
strip, če bi ga spremenil v risanko. Panično je pogra- 
bil list papirja in pisalo ter v par minutah načečkal 
prve obrise Simpsonovih, ki jih je oblikoval po članih 
svoje družine. Uganete, kako je ime Mattovemu fo- 
tru? Ja, res je - Homer! Doh! Tako se je v nekaj pa- 
ničnih trenutkih rodila ideja za animirano serijo, ki je 
za vedno zaznamovala televizijski svet. 


n— Domišljijsko pisano mesto Springfield, v katerem norčije uganjajo Simp- < 
SE m rodnem Portlandu v Oregonu. 

VESOLJGI, POJEJTE 
MOJO ZENO IN OTROKE 


Mogoče je danes, v času South Parka in resnič- 
nostnih šovov, težko razumeti, kako so Simp- 
sonovi spremenili televizijo. V drugi polovici 
osemdesetih, ko so nastali, sta še vedno ob- 
stajali tako Sovjetska zveza kot SFRJ, 
predsednik jenkijev je bil republikanec Ro- 
nald Reagan, na ameriški televiziji pa so se 
vrtele družinske nadaljevanke, ki so se na 
vse kriplje trudile, da ne bi nikogar užalile. 
Groening (izgovori kot Grejning) pa je skušal utreti 
novo smer družinske zabave, ki bi bila nabita z inte- 
ligentnimi šalami in humornimi namigi na napake 

ameriške družbe, a ne bi zanemarila situacijske oc] 
komedije, všečne mulariji. 


Te 

- DUYM PRIODKK DAMO 
BLATO NI ENA OD ŠTIRIH NOVNIH Si 


CHUCK NORRIS NE BI BIL BOLJŠI VO L 
JEZUS NI JEZEN, KER JE NJEGOV ROJSTNI DA 


NE BOM RIGAL NACIONALNE HIMNE 
KONČAL BOM, KAR SE 
LORDFEBO NI PEDER 
NE OBSTAJA R 


NE BOM BRUHAL, RAZEN C 
JE DRŽAVE M 


M ZA( 


PRESTOLNIC A ZVEZI 


—- Epizode Simpsonovih se pričnejo v učilnici, kjer Bart na tablo za kazen piše, 
| česa ne bo več ušpičil. Nekaj najboljših domislic je prevedenih na zgornji tabli. 


Tako se je oblikoval svet fiktivnega generičnega ame- 
riškega mesta Springfield, v katerem živi vse prej kot 
popolna družina Simpsonov. Načeluje ji bebasti pater 
familias Homer in ko njegov desetletni sin Bart ušpiči 
kakšno neumnost (kar se zgodi vsakih nekaj minut), 
mu oče ne skuša na prijazen način dopovedati, kaj je 
storil napak, ampak ga začne daviti. Homer je popol- 
ni antijunak, ki po šihtu v jedrski elektrarni odvandra 
v lokalno oštarijo Moe's in se naliva s poceni pivom. 
Ko se znajde pred težavo, se rad strahopetno umakne 
ali, kot je ob domnevnem napadu letečih krožnikov s 
polnimi hlačami zakričal v eni od epizod: "O moj Bog! 
Vesoljci! Ne me pojest! Imam ženo in otroke! Pojejte 
njih!" Še dobro, da imata moška člana družine za pro- 
tiutež skrbno mamo Marge in pridno hčer Liso, ki de- 
lujeta kot moralni kompas in stvari na koncu uspeta 
postaviti na pravo mesto. 

Čeprav je Groening prve skice Simpsonovih naredil v 
nekaj minutah, jih je namenoma zastavil tako, da so 
lahko hitro postali legende. Pred tistim usodnim se- 
stankom je namreč bral članek o treh najbolj ikonič- 
nih podobah 20. stoletja: Hitlerjevih brčicah, logotipu 
televizijske mreže CBS in Mikiju Miški. "Ko sem si iz- 
mislil Simpsonove, sem namerno sledil poti Walta 
Disneyja. Barta sem na primer naredil kot Mikija 


MATT GROENING 


Matt Groening, rojen 15. februarja 1954, je imel 
kracanje in farbanje sličic že v genih, saj je bil nje- 
gov oče ilustrator. Spominja se, da ga je za animi- 
rane filme navdušil Disneyjev 101 dalmatinec. Po- 
tem ko je s Simpsonovimi dodobra razhajkal svet 
risank, se je skupaj z Davidom X. Cohenom lotil še 
ene priljubljene in odbite animirane serije — Futu- 
rame. Poleg mnogih nagrad za stripe in animiran- 
ke so mu februarja letos posvetili še zvezdo na 
Pločniku slavnih v Hollywoodu. 


Miško v smislu, da ga lahko prepoznaš tudi v silhueti. 
Podobno je bilo z rumeno kožo, vendar to ni bila mo- 
ja ideja, domislil se je je eden od animatorjev. Najprej 
mi sploh ni bilo všeč, potem pa se mi je posvetilo, da 
bi kdorkoli, ki lenobno gleda televizijo, že ob bežnem 
pogledu na to zelo značilno rumeno takoj vedel, kaj 
gleda, " Groening opisuje kombinacijo sreče in znanja. 
Tisto, ki je Simpsonove lansirala med najbolj ene pre- 
poznavnih risanih junakov našega časa. 


V treh sezonah je Groening za The Tracey Ullman 
Show ustvaril 48 enominutnih animacij, v katerih 
so zaživeli 'protosimpsonovi"'. Vidite jih lahko v 
epizodi The Simpsons 138th Episode Spectacular. 


PONOSNI PODPOVPREČNEŽI 


Kot rečeno, je Groening Simpsonove poimenoval po 
svoji družini: očetu Homerju, ki je bil prav tako stripar, 
mami Margaret, skrajšano Marge, ter mlajših sestrah 
Lisi in Maggie. Fantku je najprej želel nadeti svoje 
ime, a se mu je to zazdelo preveč samovšečno, zato 
ga je poimenoval Bart, kar je anagram angleške be- 
sede 'brat', po naše otročaj brez manir. Da se je dru- 
žinska situacija z imeni še zakomplicirala, je Matt po- 
skrbel s tem, da je enega svojih sinov poimenoval 
Homer. Toda mali ima raje, da ga kličejo Will. Ra- 
zumljivo. 

Na začetku še okorno narisane kratke risanke o Sim- 
psonovih so na šovu Tracey Ullman postale velik hit, 
zato so Groeningu na Foxu ponudili, da zanje naredi 
daljšo različico animiranke. Prvo epizodo serije, kot jo 
poznamo danes, so prvič predvajali decembra 1989. 
Naslednje poletje so odbito družino poznali po vsej 
Ameriki in marsikje po svetu. "Prvič sem se zavedel, 
da so Simpsonovi velika uspešnica, ko sem gradil 
hišo. Nek dan sem jo obiskal in na steni je bil grafit s 
podobo Barta Simpsona - čeprav nihče ni vedel, da 
sem ravno jaz lastnik te hiše. Grafiti z Bartom so bili 
povsod, " se simpsonomanije v zgodnjih devetdesetih 
spomni Groening. Tri leta po premieri je vsak dan šel 
v promet milijon majic s podobo Barta ter napisom 
'Podpovprečnež in ponosen na to'. V borih štirinajstih 
mesecih pa so prodali za 1,4 milijarde evrov izdelkov, 
ki so jih krasili springfieldovski rumenci. 

lranska vlada je prepovedala figurice Simpsonov, saj naj bi z 
njimi promovirali zlobno zahodnjaško kulturo. Superman in Spi- 
der-man pa sta dovoljena, ker 'pomagata zatiranim'. 


S tem, ko so Simpsonovi postajali svetovne zvezde, je 
Groening sicer obogatel. Toda slava in prepoznavnost 
se ga nista dobro prijemali, čeprav si je tega morda 
želel. "Nekoč so neki otroci začeli razpravljati o Simp- 
sonovih in kako jim je oddaja všeč. Pa sem jim rekel: 
"Veste, jaz sem naredil to oddajo." V njihovih očeh 
sem zagledal grozo, stekli so k svojim staršem in s 
prstom pokazali na neznanega čudaka, ki jih je ogo- 
voril. Zato tega ne delam več," se danes 58-letni 
Groening smeje prigodi, v kateri se je znašel v vlogi 
'sumljivega strička'. 


GARTMAN : BART-1:0 


Mnogi so si razbijali glavo z vprašanjem, kje leži čar 
Simpsonovih, da se milijoni že več kot dve desetletji 
vsak teden za dobrih dvajset minut prilepijo na male 
zaslone. Predvsem gre za njihovo mnogostranskost, 
kajti mesto Springfield je s svojim ogromnim nabo- 
rom raznolikih prebivalcev, od zlobnega kapitalista 
Mr. Burnsa do dobrodušnega katoliškega soseda 
Flandersa, Amerika ter svet v malem. Serijo lahko 
gledajo otroci in se režijo Bartovim vragolijam, njiho- 
vi starši pa se muzajo spretno vtkanim šalam na 
račun aktualnih dogodkov, medijev in stereotipov. 
Dober primer je risanka Itchy and Scratchy Show, v 
kateri se mačka in miš na grozovite načine mučita, 
razkosavata in pobijata. Bart in Lisa jo obožujeta, 
čeprav gre za ultraagresivno parodijo na Toma in Jer- 
ryja. Na nekakšen southparkovski način je smešno že 
to pretirano nasilje, ki sta mu v risanki izpostavljena 
tamala Simpsona. Po drugi strani pa daje staršem v 
razmislek, kaj bi lahko bilo krivo, da si v ZDA vsakih 
nekaj mesecev kak učenec sposodi puško iz dedko- 
vega arzenala in pobije par ducat sošolcev. 


Uvodna špica Simpsonovih je eden najbolj prepoz- 
navnih štosov serije, saj je vedno malo drugačna. 
Do leta 2009 so se stalno menjali trije elementi 
uvoda: Bartov napis na tabli, Lisin saksofonski so- 
lo in zbiranje družine na kavču pred TVjem. 


V svetu Simpsonov so TV-oddaje, tudi za otroke, 
vsaj tako nasilne kot v resničnosti. The Itchy 8% 
Seratehy Show je še posebej brutalen. 


A kljub vsemu je serija o Simpsonih proti mlajšemu in 
bolj ekscesnemu TV-bratu South Parku dejansko mi- 
la. Ustvarjalca South Parka sta se rumencem pokloni- 
la v epizodi The Simpsons Already Did It iz leta 2002, 
v kateri na svoj način priznavata, da je Matt Groening 
s svojo ekipo v risani obliki odlično obravnaval skoraj 
vse teme, ki so tega vredne. "Nekdo me je vprašal, 
kdo bi zmagal, če bi se v raznih potegavščinah pome- 
rili Bart ter Cartman s prijatelji. Mislim, da bi oni zma- 
gali - Bart bi verjetno končal z odsekano glavo!" se 
Groening zaveda razlik med najbolj vplivnima animi- 
ranima serijama zadnjih desetletij. 

Na koncu gre pri Simpsonih ipak za družinsko odda- 
jo. Ne glede na to, koliko ga Homer in Bart biksata, se 
vsaka epizoda večinoma konča srečno, s pozitivnim 
moralnim naukom in v objemu družine. Tako v prvi 
polnokrvni epizodi Simpsonovih Homer ostane brez 
božičnice in skuša denar za praznična darila zbrati z 
igranjem Božička. Ker je plačilo mizerno, ga želi 'op- 
lemenititi' s stavo na pasjih dirkah, kar seveda izgubi. 
Luzersko ščene, ki ga je stalo zadnjih fičnikov, lastnik 
vrže na ulico, kjer ga posvoji Homer in ga prinese do- 
mov kot najlepše božično darilo, ki se ga iskreno raz- 
veseli vsa družina. Tako je suhljati psiček s čudnim 
imenom Santa's Little Helper že od začetka del dogo- 
divščin Simpsonovih. 


SUPERMAN, 
KI SI V NEBESIH ... 


Ustvarjalci Simpsonovih v nastavljanju zrcala ame- 
riški družbi sicer poredkoma presežejo mejo dobrega 
okusa. Kar pa ne pomeni, da humornih bodic ne us- 
merjajo proti morda najbolj občutljivima temama - 
politiki in veri. Čeprav je Groening izpričan liberalec, 
mu konservativni komentatorji priznavajo, da sta gla- 
vni ameriški politični opciji v Simpsonovih deležni 


KVOORNIDATODOV/ke 


Še ko se Simpsonovi spravijo na gugalnico, gre vse 


narobe..Kot.običajno.je.za.vse. kriv. nerodni-inbutastif0- 
ter Homer, ki so mu zaupali celo delo v jedrski elektrarni. 


SLIKOSUK 


enake mere satire. V odlični epizodi E Pluribus Wig- 
gum iz devetnajste sezone, v kateri uspejo Spring- 
fieldčani do mesta predsedniškega kandidata spraviti 
Ralpha, maloumnega sina načelnika policije, sta pri- 
kazana oba pola politike ZDA na sestanku. Ta levi se 
izkažejo za nesposobne jokice brez hrbtenice, ta desni 
pa za nemoralne krvosese, ki si hočejo na plečih rev- 
nih napolniti žepe. Vsakršna podobnost z aktualno 
domačo politično situacijo ni naključna. 


Edini celovečerec o Simpsonovih iz leta 2007 je 
ekipa ustvarjala kar štiri leta. Družina je spet preg- 
nana iz rodnega kraja, Bart pa pokaže lulčka. 


Prav tako se Simpsonovi lotevajo verstev, a z dobršno 
mero takta in morale. Kakšna šala pade na račun hin- 
duizma lastnika trgovine Apuja, norčujejo se iz judov- 
skih stereotipov in humorno prikažejo budizem ali 
islam. Seveda je tu še Homer, ki se ob neki priložnosti 
v stiski obrne na višjo silo z vzklikom: "Običajno ni- 
sem veren, a če si tam gor, potem me reši, Super- 
man!" Seveda se pisci največkrat spotaknejo ob naj- 
bolj razširjeno ameriško vero, krščanstvo. Le-tega po- 
oseblja zgledni občan in goreči Jezusov sledilec Ned 
Flanders, ki ima to nesrečo, da živi v hiši poleg Simp- 
sonove. Čeprav je Flanders večinoma prikazan kot 
poštenjak, ga včasih zanese v težaške pridigarske vo- 
de, iz česar je nastala marsikatera zanimiva epizoda. 
Drugače pa se prebivalci Springfielda ob nedeljah 
redno zbirajo v cerkvi, kar večkrat zmoti Homerja, ki 
razsvetljeno pribije: "Če bi Bog želel, da ga častimo 
uro na teden, bi moral teden narediti uro daljši." 


DVESTOMETRSKI KIP 
HOMERJA V LAju 


Simpsonovi so res postali velikani televizije, a še sam 
Groening ni čisto prepričan, zakaj. "Ne morem se od- 
ločiti, ali se ljudje poistovetijo s Simpsonovimi ali se 
imajo za boljše od njih. Mogoče si ljudje mislijo: 'Moje 
življenje vsaj ni tako slabo kot življenje teh tepcev!"" 


Kot pri vsakem medijskem izdelku, ki je preživel po- 
rodne krče in uspeval dolga leta, so se tudi med 
oboževalci Simpsonov pojavili zlovoljneži, ki pravijo, 
da po letu 2000 serija ne dosega več kakovosti prvih 
sezon. A prelet vseh serij kaže, da ni tako. Simpsono- 
vi so od vekomaj nanizanka, ki včasih zadane v črno, 
včasih pa brene v temo. 

"Nanizanka je po mojem mnenju šla skozi tri obdobja. 
Eno je bilo fanki prva sezona, ki je sprožila simpsono- 
manijo poleti 1990, ko se je zdelo, da je na vsakem 
uličnem vogalu v New Yorku naprodaj ponarejena 
majica s Simpsonovimi. V naslednjih dveh, treh ali 
štirih sezonah smo počasi zares ugotovili, kaj počne- 
mo, in začeli to delati hitreje. Sledi zadnje, dolgo ob- 
dobje od šeste ali sedme sezone do zdaj, ko smo zelo 
samozavestni. Smo najboljša ekipa na vrhuncu, igral- 
ci poznajo like, pisci se trudijo ne ponavljati stvari, ki 
smo jih že naredili, animatorji pa so vedno bolj vešči. 
Z opombo, da nismo novost že dvajset let in se mora- 
mo potruditi, da se ne zatekamo k starim frazam ter 
foram, ki smo jih že uporabili. Nekateri zagreti obože- 
valci to sicer pogrešajo, a le tako so lahko liki čustve- 
no realistični. Pa še s tem se igramo, ker se ne more- 
mo upreti dobri šali," je leta ustvarjanja serije v nekaj 
stavkih povzel Groening. 


F—-4 


Marge se je poskusila tudi kot Playboyeva zajčica 
in manekenka za Versace. Na spletu pa lahko tisti 
že malce sumljivo pretirani ljubitelji risanke naj- 
dejo celo pornografijo z liki iz serije Simpsonovi. 


Dobre šale, veliko domišljije in slog humorja, ki ga fu- 
rajo Simpsonovi, so za svoje vzeli gledalci okoli sveta. 
Toda bizarni svet v Groeningovi glavi je parkrat pre- 
senetil celo vodje televizijske hiše, ki ji je nekoč 
skromni stripar prinesel bogastvo. "Nekoč so me na 
Foxu vprašali: "Kaj bi rad videl? Naredili bomo karko- 
li!" Rekel sem: "No, kaj pravite na dvesto metrov vi- 
sok kip Homerja Simpsona v zahodnem Los Angele- 
su, ki opolnoči nagne glavo in se zmagovito zasmeje 
čez mesto? V njegovi glavi, ki bi se vrtela za poln 
krog, pa bi lahko pojedel kosilo." Odvrnili so mi, naj 
bom malo bolj realističen. Zato sem rekel: "Okej, kaj 
pa balon v obliki Homerjeve glave, ki bi letel okoli 
sveta?" Pogledi na frisih televizijskih kravatarjev so 


Stereotipna gospodinja in skrbna mama Marge skuša 
družinico vedno obvarovati pred najhujšim, osemletna 
Lisa je zagreta okoljevarstvenica in trpeča glasbenica, 
tamala Maggie je sarkastičen flegmatičen dojenček, ki 
komunicira s sesanjem dude, tipični problematični 
ameriški froc pa je desetletni huliganček Bart. 


bili ob teh idejah verjetno neprecenljivi. 


KO PRIDE ELIZABETH 
TAYLOR PREBRAT ENO 
SAMO BESEDO 


Toda petstota epizoda, ob kateri zdaj pojemo slavo- 
spev rumeni druščini, se skoraj ne bi uresničila. Re- 
cesija je lani zadela tudi Fox in producenti so zahte- 
vali 45-odstotno znižanje stroškov, med drugim plačil 

V petstoti epizodi Simpsonove vržejo iz Springfiel- 
da, a si novo domovanje najdejo med izobčenci v 
puščavi. Tam se skriva tudi Julian Assange. 


igralcem, ki posojajo glas glavnim likom. Igralci so se 
uprli, a so se na koncu pogodili za 'le' 440.000 dolar- 
jev za vsako od dvaindvajsetih epizod na sezono. 
Tako se je zgodilo tisto, česar ni pričakoval nihče od 
ustvarjalcev. Dosegli so neverjetno petstotico. Groe- 
ning se spomni dneva, ko so brali besedilo za dvesto- 
to epizodo in je eden od producentov v šali pripomnil, 
da so končno na polovici poti. "Vsi smo se smejali, 
ker se nam je zdelo očitno, da ne bomo nikoli prišli do 
štiristote epizode. Da smo jih naredili petsto, je ... ze 
lo utrujajoče." V jubilejni, sicer ne pretirano nav- 
dušujoči epizodi je nastopil še eden od res mnogih 
gostov, ki so svoj lik in glas prestavili v svet Simpso- 
nov. Tokrat se je pojavil in, resda le po telefonu, spre- 
govoril eden najbolj aktualnih ljudi tega trenutka, Ju- 
lian Assange - preganjani ustanovitelj Wikileaksa, ki 
se trenutno v britanskem hišnem priporu bori proti 
predaji na Švedsko. 

Vendar je Assange mala riba proti številnim znanim 
imenom, ki so se Simpsonom poklonili z nastopom v 
seriji. Od astronavta Buzza Aldrina, bivšega britan- 
skega premiera Tonyja Blaira, facebookovskega taj- 
kuna Marka Zuckerberga, književnih superzvezdnikov 
Stephena Kinga in J. K. Rowlingove prek kozmologa 
Stephena Hawkinga do stotin holivudskih igralcev in 
igralk ter razvpitih športnikov. Plus vsi preživeli Beatli 
z Mickom Jaggerjem za dobro mero. Simpsonovi so v 
Guinnessovi knjigi rekordov zapisani kot serija z naj- 
več gostujočimi zvezdniki, saj se jih je v triidvajsetih 
letih nabralo okoli petsto. Nancy Cartwright, gospa 
(da, ženska!), ki vsa ta leta posoja glas Bartu Simp- 
sonu in kupu drugih springfieldskih otrok, pa ima po- 
sebej lepe spomine na jako ugledni znani obiskovalki: 
"Med izjemnimi gosti je bila Meryl Streep, ki je znova 
dokazala, da je velika profesionalka. Naredila je toli- 
ko odličnih posnetkov, da so imeli producenti gotovo 
velike težave pri odločitvi, katerega bodo uporabili. 
Zelo zabavno je bilo delati z Elizabeth Taylor. Prebrati 
je morala samo eno besedo ("Očka", prvo besedo, ki 
jo izgovori dojenčica Maggie), a je bilo okoli njenega 
prihoda toliko rompompoma, da bi človek mislil, da 
bo govorila vso epizodo!" 


Leta 2008 so v Universalovih zabaviščnih podih k v 
Hollywoodu in na Floridi odprli zabavni vlakec s te- 
mo Simpsonovih, ki jih tam lahko vidite tudi v 3D. 

SLIKOSUK 


ANONIMNI OBRAZI ZA 
ZNANIMI GLASOVI 


No, ob vseh pomembnežih, ki so se blagovolili oglasi- 
ti v svetu Simpsonov, ne kaže pozabiti na stalno sliša- 
ne glasove, katerih obrazov ne poznamo. Igralec Dan 
Castellaneta, ki v studiu pove in posname vse neum- 
nosti, ki priletijo iz Homerjevih ust, se je znašel v slad- 
ko-grenki vlogi anonimneža z glasom, ki mu prinaša 
milijone. "Seveda me ljudje prosijo, naj oponašam 
Homerjev glas. Ni mi težko govoriti o seriji, zagotovo 
zaradi tega nisem užaljen, kot so nekateri ljudje, ko 
postanejo uspešni. Slaba stran tega je, da ljudje po- 
znajo moj glas, mojega obraza pa ne. Poleg tega po 
vseh teh letih govoriti Homerja ni več nek velik izziv. 
Ne razumite me narobe, še vedno v tem uživam. A 
sebe imam za karakternega igralca in z veseljem bi 
igral v več živih šovih ter filmih. A se moram še ved- 
no potegovati za druge vloge, nihče mi jih ne ponudi, 
ker sem Homerjev glas. Če bi bil res Homer Simpson, 
bi me pa zasuli s ponudbami," se čudnega kariernega 
položaja zaveda Castellaneta. Ta poleg Homerju glas 
posoja še dedku Simpsonu, klovnu Krustyju, pijanč- 
ku Barneyju, županu Guimbyju, hišniku Willyju ter še 
ducatu drugih moških likov. Predvsem tistim bolj po- 
kvarjenim, s kakršnimi se človek v resničnem življe- 
nju ne bi hotel družiti. 


TE 


MI 


Tale nasmejana gospa z imenom Nancy Cartwright 
svoj glas med drugim posoja falotu Bartu Simp- 
sonu, težaku Nelsonu in naivnežu Ralphu. 


A tudi taki so v Springfieldu. Jasno je, da bi Homer 
zaradi svojih neumnosti ali Mr. Burns zaradi pohlepa v 
realnosti že zdavnaj pristala za rešetkami brez mož- 
nosti pogojnega izpusta. A čeprav so avtorji Spring- 
field že večkrat uničili, zažgali, porušili in prekrili z ve- 
likansko kupolo, je v naslednjem delu serije vedno 
spet vse v najlepšem redu. Ustvarjalci so našli način, 
kako zaobiti take (ne)logične zanke. "Temu pravim 
elastična realnost. Serija se lahko razteguje in krči. 
Homer lahko v eni epizodi postane zagovornik de- 
sničarskih idej na televiziji, v naslednji pa vse pozabi. 
To bi lahko bilo tudi zaradi možganskih okvar, ki jih 
dobi ob delu v jedrski elektrarni. Včasih pa noter vse- 
eno vtaknemo kako referenco, ko se Homer denimo 
spomni, aja, a nisem bil nekoč astronavt?" razteglji- 
vost springfieldske resničnosti razlaga Groening. Ta- 
ko svojim rumenim izrodkom domišljije omogočajo, 
da vedno znova živi, zdravi in svobodni dočakajo no- 
vo epizodo. 


NEKOČ BO TUDI HOMER- 
JA SREČALA PAMET 


Piscem serije kar ne zmanjka novih bizarnih idej. V 
eni od epizod trenutne, 23. serije spremljamo tisočlet- 
je dolgo zgodbo cunje oštirja Moa, ki je življenje zače- 
la kot bogato okrašena francoska srednjeveška tapi- 

serija in žalostno končala kot vpijalka politega piva v 
najbolj zanikrnem springfieldskem baru. Groening 
pravi, da ima zamisli na pretek, prav tako pa še ni iz- 
polnil svoje glavne naloge s Simpsonovimi: "Moj konč- 
ni cilj je užaliti vse države na svetu." Če je soditi po le- 
tošnji ljubki božični epizodi, bodo rumenčki, ki se 
kljub dolgometražnosti niso postarali niti za dan, ne- 
koč odrasli. Lisi se obeta nezadovoljiv zakon s pif- 
larčkom Millhousom, Bart bo luzerski oče dveh otrok, 
Maggie se bo iz dudocucljajočega dojenčka razevete- 
la v največjo rock zvezdnico prihodnosti, Homerja pa 
bo - ne boste verjeli - srečala pamet. 

Pot Simpsonov se sicer še ne bo kmalu končala, saj 
so pri Foxu že zagotovili 24. in 25. sezono. A nekoč 
se bodo morali posloviti. Groening pravi, da bo zelo 
žalosten, ko se bo Bart na svoji rolki poslednjič odpe- 
ljal v sončni zahod, vendar bo skušal ne predolgo go- 
drnjati in se bo raje lotil kakega novega projekta. Nje- 
gova rumena familija - z vsemi svojimi dobrimi last- 
nostmi in smešnimi slabostmi - se je tako ali tako že 
neizbrisno zapisala v zgodovino televizije in popularne 
kulture. Ali kot pravi Homer: "Odgovorov na pomemb- 
na vprašanja, ki jih postavlja življenje, ne najdeš na 
dnu flaše, ampak na televiziji!" 

Arhiv Mobygames zlista 24 simpsonovskih titul. 
Prve so se pojavile leta '91, med njimi je bila Bart's 
House of Weirdness (zgoraj), arkadna avantura za 
PC. Na srednji sliki je prizor iz zabavne GTAjevšči- 
ne Hit 8 Run (2003), spodaj pa je izvrstna konzolna 
poskakovalščina The Simpsons Game (J173, 78), 
ki se jo splača preigrati, saj poleg izredne sliko- 
vitosti vsebuje satiro na igrarsko industrijo. 


ČLOVEKI — 


Ime Toma Clancyja, najbolj slavnega avtorja 
tehnotrilerjev, ta mesec krasi še eno igro, Ghost 
Recon: Future Soldier. S knjigami vred se jih je 
nabralo že na ducate, zato je skrajni čas, da 
plodovitemu pisatelju nastavi ogledalo. 

CA Siege 

ehnotriler ali tehnološka srhljivka je li- 
terarna zvrst, ki je kot nutella. Veš, da 
ni dobra zate, veš, da boš imel od pre- 
velike količine vamp in črvive zobe, a si 
ne moreš pomagati, ko je hudir tako 
slasten. To so vohunski romani, krimiči, vojne zgod- 
be in znanstvena fantastika, vrženi na kup, zabeljeni 
s pravimi ocvirki in privezani na F-79, ki bo ravnokar 
prebil zvočni zid. Punce berejo ljubezenske štorije, 
fantje beremo tehnotrilerje. Tako je uredila narava. 
Opa, se je vmes že oglasil eden od teh fantov: avion 
F-79 ne obstaja! Res je. Bi pa lahko obstajal - in rav- 
no v tem je finta žanra. Zelo rad namreč obravnava 
namišljene velike vojne ali vsaj grožnje svetovnega 
spopada, povezane z napravami, ki so blizu realnosti, 
a jih še niso razvili. Oziroma takole /zarotniško zoži 
oči in zniža glas: Pentagon, Kremelj in Peking hočejo, 
da mi mislimo, da jih niso razvili. A teoretiki zarot ve- 
do, kako je s tem. F-79 je resničen! Laserski žarki iz 
orbite nas lahko prebodejo vsak čas! Bežimo!!! 
Da, bežimo, kajti svet je tik pred prepadom. Če ga 
vanj ne bodo pahnile napredne mašine, ga bodo tero- 
risti, azteške prerokbe ali naravne nesreče. Že kaj. Iz 
tega občutka ogroženosti se napaja drugi del pojma, 
'triler' ali srhljivka, ker kaj je bolj srhljivo od tega, da 
bo šla civilizacija zdaj zdaj po gobe? Prvi del, 'tehno', 
pa izvira iz poudarka na tehnoloških podrobnostih. Te 
knjige so nabito polne kratičnih oznak tipa NORAD in 
DEFCON, ki so navadnemu Zemljanu španska vas, 
dočim jih ljubitelji požirajo z zajemalko. Prav tako ne 


manjka poglobljenih taktičnih analiz premikov vo- 
jaških sil, detajlnih razlag političnega ter militaristič- 
nega ozadja in navajanj konkretnih modelov bojnih 
strojev. Take reči bi bile v običajnih povestih balast, 
ki bi odvračal od bistva. Tu SO bistvo. 

Dva možaka štejejo za očaka sodobnih tehnoloških 
srhljivk. Eden je Michael Crichton, široko znan kot av- 
tor Jurskega parka, ki je leta 1969 postavil mejnik z 
romanom The Andromeda Strain, v slovenščini pre- 
prosto Andromeda. Tako smo o njej dejali v članku v 
Jokerju 186, id na stranki 5444: "Povest o znanstve- 
nikih, ki v jedrskem bunkerju preučujejo smrtonosni 
sev zunajzemeljskega mikroorganizma ... Zgodba je v 
njegovih delih velikokrat prepustila oder tehniki, gla- 
vni junaki pa so bili računalniški izpisi, elektronska 
sporočila in visokotehnološke napravice." Morebiti je 
to kot navodilo vzel drugi foter tehnotrilerja, Tom 
Clancy, ki je na sceno treščil leta 1984 z napetim ro- 
manom The Hunt for Red October in je odtlej ni zapu- 
stil. Nekateri ga črtijo, drugi obožujejo. 


PROKLETA PROAME- 
RISKA PROLAPSA 
OKUSA IN RAZUMA! 


Roko na srce, Claneyja ni težko vlačiti po zobeh. Tip 
je tako lahka tarča za levičarske (kvazi)intelektualce, 
reševalce sveta in zamerljive feministke, da ni niti 
smešno. Razlogov za mržnjo je cela vrsta. 

Vprašanje za tiste, ki se nočejo le zabavati, marveč 
bi radi kaj izvedeli, je, kje se v Clancyjevih poves- 
tih konča resničnost in se začno izmišljotine? V 
Lovu na Rdeči oktober je podmorniška tehnologija 
stvar ZFja, a vedno ni tako enostavno zaznati meje. 

Clancyjeve knjige rade obrinavaja tako široko sliko vojne v smislu premikov armad kot posamične , enote in osebe, ki rešujejo nastalo zmedo. Igre z njegovim 
imenom, kot sta seriji H.A.W.X. (levo) in Ghost Recon, se osredotočajo zlasti na slednji vidik, kjer moramo doseči zračno prevlado nad Evropo in reševati talce. 


Amerikenskost. Thomas Leo Clancy, 65, je ste- 
reotipni Američan. Je bel moški, ki kot zagret član 
puškarske organizacije National Rifle Association - 
taiste, ki jo je jebal v glavo Moore v Bovlingu za Co- 
lumbine - podpira nošnjo in rabo strelnega orožja. Je 
konzervativni desničar, ki čisla Ronalda Reagana in 
še izgleda kot kak bushevski jastreb. Je podjetnik in 
kapitalist, podpornik nizkih davkov, nasprotnik so- 
cialne države in lastnik prvoligaškega bejzbolskega 
kluba. Ne špara jezika, ko je treba razdreti kako o pri- 
seljenski problematiki, še zlasti pa ne, ko debata na- 
nese na vojaško, denarno in moralno prevlado Zdru- 
ženih držav. Obstaja in jo je treba obdržati. Pika. 


Dolg je seznam Clancyjevih ro- 
manov, v spomin pa so se mi za- 
pisali naslednji. Poudarek na sta- 
rejših ni naključen, saj se mi zdijo 
aktualnejši slabši. Mogoče je vr- 
nitev k odličnosti nova povest 
Search and Destroy, zopet spisa- 
na v duetu, ki je izšla 5. junija. 
Prav tako nisem izpostavljal veči- 
ne knjig, ki so jih predelali v filme, 
enostranskost. V skladu z zagovarjanjem ame- saj jih že poznaš. 
riške nadvlade je prikazovanje drugih udeleženk kata- 
klizem. Ruse in Kitajce držijo v šahu komunistični 
hardlinerji, medtem ko so Arabci verski fanatiki. Dr- 
žave se po logiki TV-mreže Fox News delijo na prija- 
teljske (Britanija, Turčija, Nemčija, Izrael ...) in sov- 
ražne (bivša Sovjetska zveza, Severna Koreja, Iran, 
Sirija, Nikaragva, Kuba ...). Ni kaj prida razglabljanja 
o ameriški vpletenosti v 'malopridnost' nekaterih de- 
žel, od posredovanj v Srednji in Južni Ameriki do bra- 
tenja s Sadamom. Ajej. 


The Hunt for Red October (1984) 
Prvenec je Clancy izdal pri stro- 
kovni založbi US Naval Institute 
in niti ni pričakoval uspeha. Nakar 
je prodaji odneslo pokrov, ko je 
Ronald Reagan knjigo označil za 
nadmočno. Tako kot v filmu je 
kleč ta, da sovjetski oficir prebeg- 
ne na krovu eksperimentalne pod- 
mornice, opremljene s hudo teh- 
nologijo. A kjer je film drama z 
akcijskimi vložki, ki se osredo- 
toča na ruvanje dveh kapitanov, 
roman dosti prostora posveti tak- 
tičnemu razporejanju flot v Se- 
vernem Atlantiku. 


Neverodostojnost. Clancy ni izurjen vojak, pilot, 
zelena baretka, obveščevalec ali špijon. Še vojaški 
mehanik, zdravnik ali hišnik ni. Tip je hotel v mladih 
letih sicer priti v oborožene sile, a mu ni uspelo, ker je 
kot špeglar slabo videl. Do izdaje prvega romana je 
delal kot zavarovalniški agent. Je 'le' oboževalec in 


Red Storm Rising (1986) 

V svoji drugi knjigi, za katero je že 
dobil orenk honorar in se preselil 
k večjemu izdajatelju, Clancy ob- 
ravnava tretjo svetovno vojno 
med ZDA in Sovjetsko zvezo. Sp- 
roži jo arabski teroristični napad 
na veliko sovjetsko rafinerijo, kjer 
je razsulo tako veliko, da državi 
ne preostane drugega kot poskus 
prevzema drugih naftnih virov ... 
za kar pa morajo najprej onespo- 
sobiti NATO v Evropi. Delo je do- 
bro spisano ter je hkrati zanimivo 


Tam 


Film Lov na Rdeči oktober so posneli 1990. Za vlo- 
go ubežnika so dobili Seana Conneryja, agenta 
Jacka Ryana pa je upodobil Alec Baldwin. Spodaj 
je igrica, ki smo jo tedi verjetno imeli v čislih. 

z vidika strategije in učinka do- 
ločenih enot v okviru konvencio- 
nalnih sil, zlasti oklepniških. 


The Cardinal of the Kremlin (1988) 
Najbolje prodajani roman tistega 
leta nadaljuje zgodbo iz Rdečega 
oktobra, kjer smo spoznali Ciine- 
ga analitika Jacka Ryana, stalni 
lik v Tomovih delih. Knjiga se 
bolj, kot je za Clancyja običajno, 
spogleduje s klasičnimi vohun- 
skimi romani. Spremlja ameriš- 
kega agenta v Kremlju, razočara- 
nega komunista, ki je izvedel bist- 
venosti o sovjetskem sistemu ra- 
ketne obrambe, zato ga hoče KGB 
fentati. Geopolitični elementi so 
sicer malo zastareli, a branje je 
zabavno in napeto. 


Rainbow Six (1997) 

R6 ni nek biser, je pa zanimiv v 
kontekstu igre. Špil zgodbi ni da- 
jal kakega posebnega poudarka, 
zato gre vzeti v roke 740-stranski 
roman, kjer izkušeni operativci 
Chavez, Clark in ostali sestavijo 
šestčlansko protiteroristično eno- 
to in zaživijo bistveno bolj kot na 
ekranu. Dogodki se ne poklapajo, 
saj gre moštvo streljat zlikovce v 
Švico, Avstrijo in Španijo. A nič 
ne de, knjiga ni slaba in fino je 
brati o tem, kako požrtvovalni vo- 
jaki z združenimi močmi pucajo 
nesnago. 


Carrier (1999) 

Clancy ni le avtor fikcije, marveč 
je izdal več knjig, ki obravnavajo 
različne vidike ameriških oboro- 
ženih sil. Izmed letalske (Fighter 

Wing, Airborne), marinske (Mari- 
ne), podmorniške (Submarine), 
tankovske (Armored Cav) in ko- 
mandovske (Special Forces) sem 
izbral Carrier. Ta se ubada z leta- 
lonosilko, od njene vloge v sodob- 
nem vojskovanju do delovanja in 
pristankov avionov. Ni enciklope- 
dija, ampak z manj zahtevnega 
vedežnega stališča je kulska. 


The Bear and the Dragon (2000) 
Hladna vojna med dvema velesi- 
lama je prešla v bolj nepredvidljiv 
ples več akterjev, na kar se je 
Clancy odzval s tem romanom. 
Naslov je kajpak prispodoba za 
Rusijo in Kitajsko, ki se zaradi su- 
rovin zapleteta v morebitno tretjo 
svetovno. Rusija je tu na strani 
Amerike in Nata, tako da lahko 
stari znanec Jack Ryan, ki je zdaj 
že predsednik ZDA, uredi skupno 
posredovanje proti retro kitaj- 
skim vodjem. Nastopi tudi John 
Clark iz Rainbow Six. 


Shadow Warriors (2002) 

Druga nefikcijska knjiga na sez- 
namu se ukvarja z nastankom po- 
sebnih sil v okviru ameriške mili- 
tarije. Popiše razloge za nastanek 
specialcev, opisuje birokratske 
prepreke in zadržke tistih, ki se 
niso hoteli sprijazniti z novim na- 
činom vojskovanja, ter iz prve ro- 
ke sporoča mnenja ter spomine 
začetnih članov različnih vej, kot 
so tjuljnji, zelene baretke in ran- 
gerji. Tako kot Carrier so Senčni 
bojevniki fajn branje za tiste, ki bi 
radi vedeli več o tem, koga opo- 
našajo v igrah. 

preučevalec vsega militarističnega, pri čemer je vide- 
ti kot ostarel lastnik kokošje farme v biblijskem pasu. 
Ajej, ajej. 


lsto viže. Ime Tom Clancy je z ogromnimi črkami - 
nemalokrat večjimi od naslova povesti - izpisano na 
kakih petdesetih bukvah. Sam jih je napisal le slabo 
polovico in že tu se pozna dolgometražnost, saj kako- 
vost ne le niha, marveč pada. Ne strmo, a vendarle. 
Tudi zato, ker se je tematika hladne vojne izčrpala, v 
iskanju novih sovražnikov Amerike pa se ni znašel ta- 
ko dobro. Ostalo so partnerstva z drugimi avtorji in 
posoja imena v promocijske namene. Univerzume 
Net Force, Net Force Explorers, OpForce in Power 
Plays pišejo drugi ljudje, tako kot nam domačne ig- 
ričarske H.A.W.X., Ghost Recon ter EndWar. Tomi- 
slav samo pobira cekin. 


Šundavost. "To ni literatura, ampak so cenene 
štorijice na prvo žogo brez trohice umetniške vredno- 
sti! Clancy je le amaterski lizun predžanrskih veličast- 
nežev, kot je John le Carre!" 


Jack Ryan je stična točka večine Clancyjevih knjig. 
Sprva je analitik Cie, nato predsednik ZDA, zdaj je 
aktualen njegov sin. Najbolje ga je igral Harrison 
Ford, v Sum of All Fears pa Ben Affleck. 


JAZ, CLANCYJEVA 
KNJICA IN BRLIVKA 
OB DVEH ZJUTRAJ 


A številni ga imajo res, res radi. Je eno največjih imen 
knjižnega posla, čigar romani so prevedeni v številne 
jezike (sramota, da v sloveščino ne!) in sodijo v želez- 
no knjigarniško ponudbo. Če stopiš v bukvarno na 
kateremkoli letališču in ne vidiš vsaj ene Clancyjeve 
knjige, si uradno slep. 


Komercialni uspeh. Clancyjeva dela se redno 
uvrščajo na prvo mesto najbolj branih v ZDA. Natisni- 
li so jih v skoraj petdeset milijonih izvodov, on pa je 
peti najbolje prodajani avtor devetdesetih let prejšnje- 
ga stoletja, za Johnom Grishamom, Stephenom Kin- 
gom, Danielle Steele in Crichtonom. Takisto drži pro- 
dajni rekord med trdo vezanimi knjigami v osemdese- 
tih - v promet je spravil milijon šesto tisoč kosov ro- 
mana Clear and Present Danger. Dobro je zaslužil še z 
uspehom treh hollwyoodskih filmov in številnih iger, 
ki nosijo njegovo ime. 


Neodložljivost. Čeprav so Clancyjeve knjige špehi, 
za katere je petsto strani šala mala, jih požiraš kot, 
no, kruh z nutelo. Njegova dela streljajo naravnost v 
tisti del moških možganov, ki ne bi sedel za računal- 
nikom, skrbel za otroka in se opravičeval ženi, tem- 
več bi sodeloval v epskih spopadih, pilotiral skrivno- 
stna letala, razpletal vohunske zarote in čvekal s he- 
rojskimi, kulerskimi liki z jeklenimi čeljustmi. Če že 


KLEN(SIJEVSK)O IGRANJE 


Ne počuti se trapastega, če si do 
tega trenutka menil, da so se špi- 
li s Tomovim imenom začeli s 
taktično prvoosebno streljanko 
Rainbow Six. Niti jaz se nisem iz 
prve spomnil, da smo že prej ug- 
ledali več podmorniških igric na 
osnovi njegovih knjig, in sicer 
The Hunt for Red October (1987), 
Red Storm Rising (1988) ter SSN 
(1996). Zakaj so te tako utonile v 
pozabo? Ker niso nosile predpo- 
ne "Tom Claney's' in ker so jih na- 
redili izven njegovega okrilja. Šele 
leta 1996 je namreč Clancy osno- 
val tvrdko za razvoj iger Red Storm 
Entertainment. Dve leti kasneje je 
iz nje prišla Tom Glancy's Rain- 
bow Six, prva v seriji R6, ki je z 
razširitvami nabrala že sedem- 
najst delov. Skoraj tako velika je 
serija komandovščin Ghost Re- 
con, ki je štartala 2001. Najbolj 
dobičkanosen pa je niz Splinter 
Cell z markantnim tajnim agen- 
tom Samom Fisherjem v glavni 
vlogi. Clancyjevo ime nosita še 
realnočasovna strategija EndWar 
in arkadna letalščina H.A.W.X., ki 
so ju udejanjili vsako v dveh delih. 
Ob pregledu clancyjevskih iger se 


lepo vidi, kako so se spremenile v 
skladu z duhom časa. Prvi Rain- 
bow Sixi in Ghost Reconi, ki so 
nastali koncem devetdesetih ter 
začetkom dvatisočih, so bili resne 
taktične simulacije, kjer so solda- 
ti pod tvojim okriljem crkavali po 
tekočem traku, kakor hitro si bil 
nepreviden. Rainbowi so se do- 
gajali v zaprtih prostorih, Reconi 
pa na odprtem, a stična točka je 
bila v pazljivem načrtovanju in or- 
kestriranem poveljevanju več sku- 
pinam. Novejše epizode, začenši 
z Ghost Recon Advanced War- 
fighterjem in Rainbow Six: Vegas 
(oba 2006), niso docela poneum- 
ljene, a je udejstvovanje bistveno 
manj naporno. Več je neposred- 
nega streljanja, za vzdušje pa skr- 
bi eksplozivna grafika. Nedomno 
ni naključje, da se je premik pripe- 
til le malo predtem, ko je Tom za 
nerazkrito vsoto, ki gotovo ni bila 
prav majhna, prodal Red Storm 
Entertainment Ubisoftu. Tam se 
zdaj imenuje Ubisoft Red Storm. 
Zgodbo med Claneyjevimi igrami 
bistveno poudarja le Splinter Cell, 
ki je botroval istoimenskim roma- 
nom. Pri ostalih so fabule bolj 


nujno zlo, ki stotine knjižnih stra- 
ni prečisti v par skoncentriranih 
zamisli. Teroristi napadajo, velesi- 
le rožljajo, zadaj so zarote, upora- 
blja se deloma izmišljeno tehnolo- 
gijo. Klasika. Je pa zanimivo nekaj 
drugega. Klensijevi špili niso po- 
membni toliko z zgodbovnega vi- 
dika kot glede tega, da so s svojim 
spogledovanjem s tehnotrilerjem 
tlakovali pot podobnostim v delih 
drugih pisateljev, enako kot so 
Clancyjeve uspešne knjige naredi- 
le prostor za filme, kot so Top Gun, 
Broken Arrow in Under Siege, kjer 
je Steven Seagal najbolj zajeban 
kuhar. Dojemanje sveta izven rav- 
notežja, kjer se plodijo zlikovci in 
ogrožajo demokracijo 8 svobodo, 
je tipska tema ničkoliko akcijskih 
špilov. Ko je Clancy v novejših de- 
lih s hladnega spora med blokoma 
prešel na odpadniške generale in 
teroriste, so se špili zvesto zgle- 
dovali po njem, kot dobro vedo 
igralci Modern Warfarov, Black 
Ops, Battlefieldov ... Prava Clan- 
cyjeva zapuščina leži v tem, da v 
igrah zaplete s kitajskimi oficirji in 
ruskimi nacionalisti jemljemo kot 
samoumevne. 


ne bi bil eden od njih. Beseda teče, dogodki se vrstijo 
tobogansko, krogle letijo, eksplozije se vnemajo, za- 
rote so za vsakim vogalom in v velike dogodke so 
vpete intimne usode. Garantirano zamotenje na se- 
kretu in dolgo v noč. 


Poudarek ne tehnologiji. Clancyjeve povesti se- 
dijo na sečišču romana, uporabniškega priročnika in 
strokovne vojaške knjige. Nič nenavadnega ni, če 
prebereš deset strani podrobnih opisov strojev in pre- 
mikov enot. Ali da je na pagini manj normalnih besed 
kot kratic in 'čudnih' pojmov. Nekatere razloži, drugih 
ne. OPFOR, bejbi. A si že mokra? Kje boš v normal- 
nem romanu videl kaj takega: "Contact evaluated as 
Redfleet SSBN gross size, engine characteristics indi- 
cative Typhoon class. However contact using new 
drive system not repeat not propellers. Have establis- 
hed detailed signature profile. keturning to tracking 
operations. Reguest additional Oparea assignments. 
Comsublant Operations." 


Reletivnost prej naštetih zamer. Da, Clancy je 
prototipni Američan, vendar je to težava le pri tistih 
levičarskih razvajenčkih, ki so se odločili, da bodo v 
ZDA videli sovražnika sveta, čeprav dobro živijo rav- 
no zaradi njih. Ne, Clancy uradno ni vojak, je pa že 
vse življenje predan preučevalec militarizma in eden 

redkih posvečencev z uvidom v notranjost ameriške- 
ga vojnega stroja. (Zakaj so ga spustili h koritu? Ker 
koristno potiska javno mnenje v smer naklonjenosti 
armadi.) Navsezadnje je družinski prijatelj upokoje- 
nega generala Colina Powella, kot viri mu služijo šte- 
vilni izkušeni soldati ter eksperti, ki jih vedno zvesto 
navede, nekatere njegove knjige pa so obvezno bra- 
nje na čezlužnih vojaških akademijah. Res je, da po- 
navlja tematike, a idejno se vendarle razvija. In ja, go- 
tovo, Clancy je šund. Ampak oh, kako dober šund! 


Claney ni edini uspešni avtor tehnotrilerjev. V 
navdih mu je bil Crichton (levo), pogačo si je rezal 
Robert Ludlum (desno), avtor knjig o Bournu, veli- 
ki imeni pa sta še Dale Brown in Stephen Coonts. 

aposled se je udejanjil težko pričakova 
Prometej, novi del alienskega univerzum 
Snetija v prsih tako tišči od radosti, da 
splodira in raztrosi črke po vas. h 


%x 


ačnimo pri besedi Prometheus, 
kajti v njej se 'Skriva edenvod klju- 
čev do omamen novega filma 
proslavljenegaježišerja Ridleyja 
Scotta. Kot 'smogvajeni,pri tem " 
74-letnem britanskem tvorci iztreblj 
Gladiatorja, TV-oglasa za macintosi"1984' in" 
Osmega potnika - Aliena, nič ni prepuščeno 
ME oe x. č . ne RA Z 
Mis. Še najmanj imev« x 
e-to izvira iz grške mitologije. Vrhovno olimp- 
ko božanstvo Zevs je titanu Prometeju zaupal 
logo stvaritve človeka in ta je kvest opravilu 
tako, da nas je naredil iz blata po podobi bogov. 
Nato je Prometej na skrivaj človeštvu poklonil 
ogenj, zaradi česar ga je Zevs za kazen priklenil 
na goro. Tam mu je orel vsak dan izkljuval zno- 
va zrasla jetra, dokler ga ni na kraju osvobodil 
junak Heraklej. 
No, pokora ni tako važna kot ogenj, ki simboli- 
zira znanje. Prav zaradi slednjega naj bi človeš- 
ka vrsta tako napredovala, da lahko v tem filmu 
pozno v 21. stoletju gre daleč v vesolje iskat 
svoje začetke. Svojega stvarnika. Kako se kliče 
plovilo, na katerega se odprava vkrca? Jasno. 
Prometheus. 


LV-426 ali LV-223? 


Dasiravno je Prometej umeščen v svet alienov iz 
istoimenske serije, ki jo je isti režiser spočel leta 
1979, ne pričakuj, da bodo naokoli skakale iko- 
nične kislinske žverce z iztegljivo notranjo če- 
ljustjo, ki so nastale v glavi švicarskega umetni- 
ka H. R. Gigerja. Če bi jih rad podoživel, si omi- 
sli režiserske HD-izdaje dosedanjih štirih izdel- 
kov ali preberi vedež v Jokerju 200, kajti tu do- 
tičnih zverin skorajda ni. 

To pa ni edini element, ki se ne sklada z brzin- 
skim opisom 'preddel Aliena', saj je film včasih 
prav bizarna mešanica iztočnic od prej in novih 
niti, ki se vzamejo od nikoder. Kakor je studio 
Fox razkril v predfilmih, je luč usmerjena v lju- 
dem podobno življenjsko vrsto iz globin univer- 
zuma, ki je odgovorna za življenje na Zemlji. Iz- 
hodišče za to idejo je bil 'space jockey', skrivno- 
stno mrtvo bitje, ki ga je posadka tovorne ladje 
Nostromo našla v velikanski ladji, od koder je v 
enici prinesla kultno pošast. 

Toda čeprav Prometej streže z občutkom in de- 
tajli, ki so znani ljubiteljem izvirnega Osmega 
potnika, se poda v svojo smer. Ta dvojnost je 
tako močna, da bo marsikateri ljubitelj Alienov 
zmeden. Kvarniški primer: filmnarplanetroziro-- 


le 
ljevalca, 

ma luno, kjer pristane Prometheus, post 
bitino 'inženirske' ladje in pilota v stol 
navidez ujemajoča vez z Alienom 
baje'ni niti ista ladja, niti sve 
slednjega druga, kV-223 na s 
Mislim, da so se scenaristi V želji po stva- 
ritvi nove začetne točke, ki sedaj pušča odprta 
vprašanja za verjetna nadaljevanja. Tisti, ki s 
franšizo dihamo, se lahko ob vpeljevanju nove- 
ga kanona upraviči no počutimo zmedene, celo 
opeharjene. Takisto Bi's morali ustvarjalci bolj 
posvetiti notranji logi ilma, kajti nekatere 
rešitve so po holivudsko skregane z zdravo pa- 
metjo in kazijo siceršnjo sporočilnost. 


oznaka 


Zibelka umretja 


Kljub temu pa nikakor fiščm Nar, kaj- 


ti videl sem tako obrtniški kot navdihnjen izde- 
lek. Ta dvojnost je vidna že v sami zasnovi izle- 
ta na tuj svet, kamor med drugim rajžajo verna 
znanstvenica Elizabeth (Noomi Rapace), njen 
ateistični partner Charlie (Logan Marshall-Gre- 
en), mrzlokrvna kapitanka Meredith (Charlize 
Theron) in stoični android David (Michael Fass- 
bender). Klavstrofobične grozljivosti s konca 
sedemdesetih ni, tako kot ne nažigaškega ak- 
cionerja tipa Aliens. Film je mešanica srha in 
teka, tihih pogovorov in bolečinskih vreščanj, 
usod svetov in posameznikov ter zaljubljenih 
nasmehov, ostudnih pošasti pa je za vzorec. 
Izdelava je privzeto na fantastično visoki ravni. 
Scott je mojster svojega posla, ki ob udarni glas- 
bi in igralcih, ki dajo vse od sebe, poskrbi za 
perfekten tempo ter dihjemajoče prizore. Ladja 
Prometheus, tujska tehnologija, življenjske obli- 
ke, narava - vse to je čudovito in izrezbarjeno, 
Zunanje prizore so snemali na Islandiji, kjer je 
besneča okolica ustvarila vtis izvenzemeljsko- 
sti, notranje pa so zabeležili na 160 metrov dol- 
gem odru v studijih Pinewood, kjer so v dvain- 
dvajsetih tednih zgradili celotno aliensko špiljo 
ter plovilo, saj režiser ni maral za snemanje pred 
zeleno zaveso. Ne najbolj navdušujoč je le blagi 
stereoskopski učinek, kar je hecno, saj so vse 
posneli s 3D-kamerami. Če boš šel gledat 2D- 
inačico, ne boš dosti zamudil. 

Toda kot je bil Alien za svoj čas vizualna posla- 
stica, ki je skrivala drzne krovne ideje, je Pro- 
metej mnogo več od golega spektakla. To je 
film, ki se ubada s težkimi, zahtevnimi temami, 
od spraševanja o obstoju Boga in odnosa med 


Od vrha navzdol vidiš moštvo znanstveniških raziskovalcev, ki 
s sabo presenetljivo nimajo oborožencev. Bržda Scott ni hotel, 
da bi Prometheus postal Aliens — ali da bi kdo ubil Boga, heh. 
Na tretji sliki sta kapitan in Charlize kot dominatrix, spodaj pa 
odlični Fassbender kot blatni človek brez ognja — android. 


pitve idej iz Alienov. Tam so bili monstrumi nebrzdana sila, ki je 
opozarjala, da se ne gre igrati z naravo, ker smo premajhni in 
preveč omejeni. Izkoriščevalska narava človeka in kapitalizma, 
kar simbolizira korporacija Weyland, je naletela na nekaj, kar se 
ni zmenilo za profit. Alieni nas niso toliko svarili pred vsemirski- 
mi zobatci kot pred samimi sabo. Prometej to ost obdrži, a ji do- 
da še eno: zmotljiv in pohlepen ni le človek, marveč tudi njegov 
Stvarnik. Omejenost rodi zgolj omejene, specializirane reči. Spe- 
o z Z NE -—a m eo 


njim«ter njegovimi«kreacijami do nadaljnje kre <" cializirane za smrt. 


ogr dj dra jelene oi neo h o sl a 


Kaj vidite na zgornji fotografiji? Gre za podobo 
vesoljčka in njegovega frčoplana? Ali samo za por- 
tret faraona in naključni hieroglif? Je fotografija 
prava ali ponarejena? Velikokrat je na žalost tako, 
da ljudje vidijo tisto, kar želijo videti in ne nujno 
tisto, kar je objektivna resnica. Zgodovina je bila v 
preteklosti sicer res mnogokrat potvorjena in prire- 
jena, a vsaki neumnosti vseeno ne kaže verjeti. 

So druidom pri vleki kamne za Stonehenge poma- 
gali vesoljci? Arheologi so izvedli poskuse in doka- 
zali, da so lahko ljudje s takratno tehnologijo pre- 
mikali do 40 ton težke kamne na dolge razdalje. 
Vsaj oni niso pozabili na zmoto srednjeveških pre- 
bivalcev Grčije, ki so ob pogledu na mogočne zido- 
ve mikenskih mest 'ugotovili', da so jih nedvomno 
zgradili velikani kiklopi. 


RAJE 


V 


dr: 


EN RS 7 S MK šajo: Su 
Pokrov sarkofaga majevskega vladarja Pakala Ve- 
likega iz 7. stoletja je eden kronskih dokazov zago- 
vornikov teorije starodavnih vesoljcev, saj naj bi 
prikazoval, kako se astronavt vozi v čisto pravi ra- 
keti. Strokovnjaki pa pravijo, da ikonografija in sp- 
remni tekst pričajo o tem, da sta na pokrovu upod- 
obljena sam vladar in drevo življenja iz majevske 
mitologije. 


O?$? Ob?%kKOvVYaLG? 
?2 VeEBOL SA 


Veliki znanstveniki, razsvetljeni bogoslovci in čisto navadni Jožeti si v trenutkih fi- 
lozofskega navdiha postavljamo največja vprašanja: kako smo ljudje nastali in kaj 
počnemo na tej modri krogli v neuglednem predmestju Rimske ceste? Nekateri v 
iskanju odgovorov nagovarjajo Boga, drugi analizirajo zakone narave, spet tretji 


razvijajo svoje, mnogokrat nenavadne teorije. 


se v iskanju daljnih prednikov 


pridruži slednjim, ki zrejo med zvezde in drezajo v dvojno vijačnico svojega DNKJa. 
Morda pa kje tam tičijo skrivnostni začetki človeštva? 


d tedaj, ko je vse življenje v enoce- 

lični obliki plavalo v pražupci, do vi- 

O sokotehnološke sedanjosti so se st- 

vari tako zelo spremenile, da nekate- 

ri tega fenomena enostavno ne mo- 

rejo pripisati materi naravi. Z dokazi podprta teorija 

evolucije bradatega strica Darwina se jim zdi nepo- 

polna ali celo napačna. A to niso le goreči TV-pridi- 

garji iz južnih držav ZDA, temveč ohlapno povezana 

skupina piscev in raziskovalcev, ki enako neugnano 

zagovarjajo svojo različico človeškega razvoja, ime- 

novano teorija starodavnih vesoljcev oziroma astro- 

navtov. Njeni zagovorniki so prepričani, da so nas 

nekoč v prazgodovini z obiskom počastila bitja iz 

drugih kotičkov vesolja in pomagala naši vrsti, da je 

postala to, kar je danes - najbolj brihtna in razvita 
oblika življenja na Zemlji. 


KDO SO BILI NAŠI BOGOVI? 


Ta teorija ima več različic. Po nekaterih so nas vesolj- 
ci ustvarili z genskim igračkanjem ali se onegavili s 
pripadnicami prednikov homo sapiensa, s čimer so 
ustvarili hibridno vrsto - nas. Spet druge govorijo o 
tem, da naj bi pračlovečnjakom, ki so znali le z gor- 
jačami butati po živalih in beticah drug drugega, ve- 
soljski gostje predstavili nove tehnologije in kulturo 
ter jim nasploh pomagali, da so postali civilizirani. 
Zgodnji ljudje so te mnogo bolj razvite obiskovalce od 
'tam zgoraj' začeli častiti kot bogove in tako naj bi na- 
stale velike svetovne religije. So bili hindujski bogovi, 
judovski Jahve, krščanski Jezus ter Zevs in njegovi 
kolegi iz grškega Panteona res vesoljci ali njihovi po- 
tomci, ki so skozi zgodovino usmerjali pot človeštva? 
Nekako tako trdi teorija starodavnih astronavtov. 

Morda na prvi pogled vse skupaj izpade kot scenarij 
za Dosjeje X ali holivudski spektakel, kakršen je sveži 
Prometej Ridleyja Scotta. A zagovorniki pravijo, da je 
dokaze za njihovo razlago zgodovine moč najti v spo- 
menikih, besedilih in risarijah starih ljudstev z vsega 
sveta. Stonehenge v Veliki Britaniji, piramide v Gizi in 
tiste velikanske mrke kamnite face z Velikonočnih 
otokov naj bi postavili prav zvezdni prišleki. Ali pa so 
pri tem s svojimi naprednimi stroji ljudem vsaj veliko 
pomagali. O teh dobrodušnih vesoljcih je po mnenju 
nekaterih mogoče veliko izvedeti tudi v Bibliji, starih 
indijskih besedilih in sumerskih napisih. Če le dovolj 
dobro pogledaš in ne pustiš, da te preveč 'zavajajo' 
tradicionalne interpretacije teh tekstov. 

Pa imajo vse te zgornje 'naj bi' trditve zagovornikov 
teorije obiskovalcev iz vesolja kakšno težo? Stojijo za 
njo dokazi? Poglejmo. 

Največ črt v perujski puščavi Nazca predstavlja 
geometrijske like. Veliko bolj zanimive pa so tiste 
v oblikah živali in ljudi. Ker gre za ogromne pešče- 
ne slike, nekateri menijo, da gre za jasno vidne 
pristajalne steze za obiskovalce iz vsemirja. Arhe- 
ologi pa trdijo, da gre za ritualne poti, namenjene 
verskim obredom, ki se jih čisto lepo vidi že z oko- 
liških hribov. 


SKRIVNOSTI PRETEKLOSTI 


"Le nekaj nas dela na moji teoriji in to je kot vojna, v 
kateri moramo zmagati," je neusmiljeni boj z uvelja- 
vljenimi zgodovinskimi in znanstvenimi dognanji že 
leta 1974 v intervjuju za Playboy napovedal Švicar 
Erich von Daniken, najbolj razvpiti teoretik starodav- 
nih vesoljcev. Toda ideja, da so človeštvo v preteklo- 
sti obiskali E.T.ji, ni zrasla na njegovem zelniku. Prvič 
se je stik med ljudmi in prišleki iz vesolja pojavil v 
zgodnjih znanstvenofantastičnih zgodbah konec 19. 
stoletja. Znanost je to teorijo začela previdno obrav- 
navati šele leta 1954, ko jo je na dan privlekel britan- 
ski novinar in amaterski zgodovinar Harold T. Wil- 
kins. V šestdesetih letih prejšnjega stoletja, ko je 
družbo prevevala svobodomiselnost zapušenih hipi- 
jevskih otrok cvetja, so se nekateri znanstveniki hipo- 
teze o prazgodovinskem obisku vesoljcev začeli lote- 
vati resneje. 

Tukaj je na sceno stopil Erich von Daniken, ki je leta 
1968 izdal knjigo Kočije bogov - nerazrešene skriv- 
nosti preteklosti. Z njo je postavil osnove vsega, kar 
se je v štiridesetih letih razbohotilo v današnjo vseob- 


Japonska figura, ki je nastala med 1000 do 400 le- 
ti pred našim štetjem. Teoretiki 'vesoljske zarote' 
so prepričani, da predstavlja astronavta v skafan- 
dru z drugega planeta. Kipci so bili po mnenju zgo- 
dovinarjev namenjeni verskim obredom. 

Danes 77-letni Erich von Daniken je eden najvid- 
nejših in uspešnih zagovornikov teorije starodav- 
nih vesoljcev. O tej temi je napisal 26 knjig, ki so 
jih prevedli v 32 jezikov, prodali pa so jih v več kot 
60 milijonih izvodov. Ekscentrični možakar je bil 
menda večkrat na sodišču zaradi utaj in prevar, kar 
ne pripomore njegovemu že tako slabemu slovesu 
v resnih akademskih krogih. 


segajočo teorijo starodavnih vesoljcev. V knjigi je po- 
pisal mnoge primere ancientnih zgradb in predmetov, 
ki po njegovi razlagi niso mogle nastati takrat, ko naj 
bi, saj ljudje za to niso imeli znanja in tehnologije. Ka- 
ko so Egipčani zgradili velikanske piramide in sfingo 
v času, ko je večina ljudi po svetu prebivala v jamah? 
Kako je mogoče, da zemljevid turškega kartografa Pi- 
rija Reisa iz zgodnjega 16. stoletja prikazuje Zemljo, 
kot jo je moč videti iz vesolja? Zakaj so v perujski 
puščavi Nazca v pesek zarisane starodavne več sto 
metrov velike podobe živali in ljudi ter dolge črte, ki 
so podobne pristajalnim stezam? Erich von Daniken 
je imel za to en sam odgovor: vse to je maslo obisko- 
valcev iz vesolja. 


SODOMA KOT STARO- 
DAVNA HIROŠIMA 


Marsikatere zanimive podrobnosti, ki naj bi podpirale 
njegovo teorijo, je Diniken našel v starodavnih ver- 
skih knjigah, kjer se pogosto pojavljajo opisi zvezdnih 
obiskovalcev in njihovih letečih vozil. "Ogledoval sem 


— % > žu 
asi m! 4. 


Kamniti kipi, ki z Velikonočnega otoka skrivnostno 
zrejo nekam čez obzorje, so vedno burili človeško 
domišljijo. Uradna zgodovina pravi, da ji niso po- 
stavili vesoljci, temveč polinezijski naseljenci med 
10. in 15. stoletjem. Postavljanje skoraj devetsto 
kipov je zahtevalo ogromno lesa, kar je pripeljalo 
do opustošenja otoka. Ta zaradi erozije naposled 
ni bil več primeren za naselitev. 


si živa bitja: glej, kolo je bilo na tleh poleg živih bitij s 
štirimi obrazi ... Kadar so se premikala, so se mogla 
premikati v vse štiri smeri in med premikanjem niso 
spreminjala smeri ... Kadar so živa bitja hodila, so se 
premikala tudi kolesa poleg njih, in kadar so se bitja 
vzdignila s tal, so se vzdignila tudi kolesa," je v Stari 
zavezi opisano Ezekielovo videnje Božjega veličastva. 
Iz teh besed je Daniken razbral opis srečanja preroka 
z neznanim letečim predmetom, ki ga Eziekel ni znal 
orisati drugače kot z izrazi, ki jih je poznal. Med 've- 
soljskimi' interpretacijami Biblije so tudi Mojzesova 
skrinja zaveze, ki naj bi bila naprava za komuniciranje 
z raso z drugega planeta, ter božje uničenje Sodome, 
katerega opis Danikena spominja na napad tujcev z 
jedrskim orožjem. 

Z zgodbami o letečih mašincah ne skopari niti eden 
najbolj znanih sanskrtskih epov Ramajana, ki je na- 
stal v 5. ali 4. stoletju pred našim štetjem. V knjigi 
Kočije bogov avtor navaja spodnje vrstice, ki so ga 
prepričale, da so se v tistih časih po nebu Indije podi- 
li MLPji: "Urno skozi zrak, kot je kama izbral / je ču- 
dežni voz iz zemlje vstal. Z labodi in srebrnimi krili 
okrašen / je skozi oblake svoj kraljevi tovor ponesel." 


V starodavnem egiptovskem templju v Abidosu so našli te hieroglife, ki nadvse spominjajo na helikopter, 
letalo in podmornico. So bili na delu vesoljci, ki so taistim Egipčanom pomagali postaviti piramide? Ar- 
heologi razlagajo, da gre pravzaprav za 'tipkarsko napako' piscev hieroglifov. Ti so namreč pogosto kle- 
sali nove sličice kar čez stare, da bi ugodili željam najnovejšega faraona. Stari ter novi hieroglif sta se 
večkrat prekrivala in dala te čudne oblike, ki so skozi sodobne oči podobne naši napredni tehnologiji. 

Takole nekako naj bi izgledali mitološki sumerski 
bogovi Anunnaki, ki so k nam domnevno prišli z 
dvanajstega planeta našega osončja iskat poceni 
surovine in delavce, ki bi garaške rudarske posle 
opravljali namesto njih. Krila in ptičji obraz Anun- 
nakijev so za zagovornike ancientnih alienov indic, 
da so lahko leteli in da so prišli iz vesolja. 


Hmm, res sumljivo spominja na vzlet letala ali rakete 
- če ste seveda pripravljeni sprejeti, da gre za dobe- 
sedni opis dogajanja in da je avtor staro besedilo ko- 
rektno prevedel. 

Kot dokaz, kako manj razvita ljudstva dojemajo teh- 
nološko naprednejše prišleke, Daniken navaja feno- 
men tako imenovanih 'tovornih kultov'. Med drugo 
svetovno vojno in po njej se je denimo zgodilo, da so 
primitivna plemena na otokih v Južnem Pacifiku, ki 
prej niso imela stikov z ostalim svetom, japonske in 
ameriške vojake zamenjale za bogove. Soldate in nji- 
hove puške, naprave ter obleke - 'tovor' - so domo- 
rodci še dolgo po njihovem odhodu ob koncu vojne 
častili in izvajali verske rituale, da bi se 'bogovi' vrnili. 


HITLER, BIGFOOT, 
PA SE ANGELINA JOLIE 


No, švicarski očka ideje obiska prazgodovinskih ve- 
soljcev ni edini, ki ima svoj pogled na zgodovino člo- 
veštva. Njegove ideje so drugi avtorji razširili, dopol- 
nili in popeljali v čisto nove smeri. 

Zecharia Sitchin je denimo na podlagi sumerskih in 
srednjevzhodnih najdišč, besedil in predmetov nateo- 
retiziral, da so stari mezopotamski bogovi pravzaprav 
astronavti z 'dvanajstega planeta' Nibiru, ki naše Son- 
ce obkroži enkrat na 3600 let. Teh petdeset vesoljskih 
bogov s skupnim imenom Anunnaki naj bi na zemljo 


Avtorji serije South Park so ideje o antičnih vesolj- 
cih, ki naj bi bili obenem bogovi različnih svetov- 
nih religij, na svoj način že vključili v slavno ani- 
miranko. Verski voditelji, ki so najboljši prijatelji, 
redno sestankujejo na svoji vesoljski ladji. 


Najdlje med vsemi popkulturnimi izdelki je na ses- 
ku teorije obiska pravesoljcev visela serija Dosjeji 
X. V njej sta Mulder in Scullyjeva ter kasneje njune 
zamenjave od leta 1993 do 2002 male zelene pre- 
ganjala po vsem svetu, se soočila s hibridi in več- 
krat našla dokaze za prihod vsemircev v pretek- 
losti. Žal le na TV-zaslonih. Ali na srečo. 


prišlo pred štiristo tisočletji, da bi nabirali rudo za po- 
trebe na Nibiruju. Ker so bili malce leni, pa so se 
odločili gensko zmiksati delovno silo in tako smo na- 
stali ljudje. Sitchin še trdi, da so pred 12.000 leti po 
katastrofalnem koncu zadnje ledene dobe Anunnaki 
vse skupaj pustili in se vrnili na domači planet, člo- 
veštvo pa je dobilo možnost, da si končno vlada sa- 
mo. Luštna pripovedka, a kaj, ko so sodobni arheolo- 
gi in strokovnjaki za sumerski jezik povedali, da si je 
frajer preprosto izmislil vso sumersko mitologijo in da 
citirana besedila sploh ne obstajajo. Oddelek za orien- 
talske študije oxfordske univerze je na splet dal v an- 
gleščino prevedeno bazo sumerske književnosti, kjer 
lahko vsakdo preveri, kaj je res in kaj klobasa. 

S tezo starodavnih alienov se sicer niso ukvarjali le 
šarlatani, saj sta zgodovinski kontakt z bitji z drugih 
planetov kot eno od možnosti v svoji knjigi ponudila 
astrofizik |. S. Shklovski in pokojni zvezdniški astro- 
nom Carl Sagan. A takoj sta poudarila, da gre za 
domneve, medtem ko je Sagan pozneje izjavil, da je 
mogoče legende in besedila, ki govorijo v prid vesolj- 
skih obiskov, z lahkoto razložiti z uveljavljenimi do- 
gnanji znanosti. Verjetno se je hotel na tak način 
umakniti od bolj ekstremističnih teoretikov starodav- 
nih astronavtov, ki so silili v vedno bolj bizarne sfere. 

Danes te res že za lase privlečene zgodbice o vmeša- 
vanju vesoljčkov v zgodovino človeštva predstavlja 
Giorgio Tsoukalos v TV-seriji Ancient Aliens. Tam z 
vedno bolj divjimi špekulacijami izvaja miselne ma- 
sturbacije, ki si večinoma zaslužijo samo posmeh. Po 
njegovih besedah so starodavni astronavti iz vesolja v 
15. stoletju dali navodila Ivani Orleanski, kako pre- 
gnati Angleže iz Francije. Kasneje naj bi 'marsovčki' 
delili svojo modrost z ustanovitvenimi očeti Združenih 
držav Amerike in še posebej radi obiskovali Georga 
Washingtona. Seveda je vesoljsko tehnologijo po na- 
vedbah serije Ancient Aliens uporabljal Hitler, Velika 
noga pa 'bi lahko bil' potomec neke vesoljske življe- 
njske vrste ali rezultat njenega eksperimenta. Potem 
so tu podvodne baze izvenzemeljskih bitij v svetovnih 
oceanih in povezave z Atlantido, Bermudski trikotnik 
pa 'naj bi bil' časovno-prostorski portal v stilu Zvezd- 
nih vrat. In vsi tisti antični grški bogovi, ki so se tako 
radi vmešavali v življenja vernikov? Vsi po vrsti vse- 
mirci, njihova baza na vrhu gore Olimp pa je bil veli- 
kanski leteči krožnik, ki se je vsake toliko odpravil na 

Pripadniki nekaterih ljudstev so svojim otrokom 
umetno podaljševali lobanje. Daniken in njegovi 
pristaši pravijo, da zato, da bi bili bolj podobni bo- 
govom oziroma vesoljcem. Nekateri od njih naj bi 
bili celo hibridi med človekom in tujsko vrsto, na 
primer Zvezdni otrok na fotografiji. No, dohtarji 
pravijo, da gre le za redko deformacijo lobanje. 


izlet po črnini. Zevs kot fukotožni kapitan medzvezd- 
ne križarke in Afrodita kot vesoljska razdajalka ljube- 
zni? Holivudarji, pokličite Georga Clooneyja in Ange- 
lino Jolie, scenarij za uspešnico se vam piše kar sam! 


OD PANSPERMIJE DO 
PEKLA NA VENERI 


Razni kvaziznanstveni klovni, ki se radi kažejo na te- 
leviziji, delajo svoji ljubi teoriji več škode kot koristi. 
Vsaj tam, kjer znanost ugank še ni dokončno razvoz- 
lala in bi lahko ponudila odgovore na res pomembna 
vprašanja. Angleški molekularni biolog Francis Crick, 
ki je leta 1953 s kolegom odkril dvojno vijačnico DNK 
in za to dobil Nobelovo nagrado, je denimo prisegal 
na teorijo, ki jo je poimenoval panspermija. Menil je, 
da so morda življenje na Zemljo res 'zasadili' vesoljci, 
bržda v obliki preprostih alg, ki so jih poslali na pri- 
merne planete, da razširijo življenje. Podobno raz- 
mišljanje je v pretres kolegom ponudil profesor astro- 
nomije Thomas Gold, avtor 'smetarske teorije', po 
kateri bi se življenje na Zemlji lahko razširilo iz kupa 


I DIDN'T HEARYOUR OUESTION 

Giorgio A. Tsoukalos je najbolj prepoznavni obraz 
nove generacije zagovornikov starih alienov. Nje- 
gove čudne razlage o tem, kje vse so imeli v člo- 
veški zgodovini prste vmes vesoljčki, so mu prislu- 
žile status internetnega mema. Njegov odgovor na 
katerokoli vprašanje je "Za tem stojijo alieni!" 
Model je hkrati producent serije Ancient Aliens na 
History Channelu, ki jo snema produkcijsko podjet- 
je z imenom - pazi to — Prometheus Entertainment. 

Hindujski verski teksti so polni omemb letečih vo- 
zil, v katerih so se prevažali bogovi. Ce ta sveta be- 
sedila beremo dobesedno, je po mnenju zagovor- 
nikov teorije obiskovalcev iz vesolja kristalno ja- 
sno, da so bili ti bogovi v po zraku frčečih 'kočijah' 
vesoljci, ki so se na tak način postavljali pred neu- 
ko rajo. 


odpadnih materialov, ki jih je dolgo nazaj na naš pla- 
net odvrgla razvitejša civilizacija. 

Razni vidiki teorije starodavnih astronavtov so našli 
pot v novejše religije, ki tako stare verske knjige kot 
sodobna razodetja pripisujejo vesoljcem. Zato jih uvr- 
ščajo pod skupno ime 'NLP-religije'. Med njimi je naj- 
bolj znana scientologija, sledijo ji raeljansko gibanje, 
Narod islama in teozofija. Sociologi in psihologi so 
med njimi našli podobnosti, ki pričajo o tem, da so 
vse zavedno ali nezavedno črpale iz bogatega opusa 
znanstvene fantastike. 

Tudi krščanstvo je dobilo 'vesoljske' različice. Marc 
Dem meni, da je človeštvo pot začelo na drugem pla- 
netu in da je Bog vesoljec, prezbiterjanski duhovnik 
Barry Downing je leta 1968 v knjigi za vesoljca raz- 
glasil Jezusa, naš stari prijatelj Erich Von Daniken pa 
prodaja idejo, da je koncept pekla nastal takrat, ko so 
vesoljci pokazali fotografije vročega Venerinega po- 
vršja praljudem. Taka nesmiselna izvajanja se že zdi- 
jo odkrita posmehovanja znanstvenemu in teološke- 
mu raziskovanju izvora človeka. 


Zadnji med holivudskimi filmskimi projekti, ki je 
nedvomno navdih našel pri ideji, da so življenje na 
Zemljo zasadila bitja z drugih planetov, je Prome- 
tej Ridleyja Scotta. Predzgodba Osmega potnika 
najprej lepo nastavi iztočnice za premislek o izvoru 
človeštva, nakar film malo pobezlja in ne pride do 
kakega konkretnega zaključka. 


DANIKENOVI. 
'DRAMATURŠKI EFEKTI' 


Ker po kratkem obdobju v šestdesetih znanstveniki ni- 
so našli oprijemljivih dokazov, ki bi potrjevali res- 
ničnost teorije, so starodavni vesoljci večinoma prista- 
li v popularni kulturi - filmih, stripih in na televiziji. Da- 
nes je na Wikipediji ob geslu 'starodavni astronavti! 
zapisano 'psevdoznanstveni koncept', kar pomeni, da 
bi nekdo zelo rad z znanstvenim tičem opletal po ko- 
privah, a se mu učenjaki z uglednih univerz smejijo. 
Zakaj je teorija o prazgodovinskih obiskih iz vesolja 
torej vedno bolj priljubljena in razširjena? Profesor 
zgodovine in pisec knjige o psevdozgodovini Ronald 
H. Fritze meni, da se v ZDA in po svetu enostavno 
vsake toliko pojavi večje zanimanje za alternativne 
različice zgodovine. "V popularni kulturi s kratkim 
spominom in nenasitnim apetitom se vesoljci, pirami- 
de in izgubljene civilizacije reciklirajo podobno kot 
modni trendi." 


Erich von Daniken je v svojih zgodovinskih zgodbah o starodavnih vesoljcih našel navdih celo za zabaviščni 
park, ki ga krasi 41 metrov visoka osrednja krogla. Jungfrau Park stoji v bližini švicarskega mesta Interla- 
ken, v vsakem od njegovih sedmih pavilijonov pa se lahko poučite o eni od 'velikih skrivnosti' sveta: črtah 
v Nazci, Stonehengu, piramidah v Gizi, letečih vozilih v hindujskih besedilih, majevskem koledarju in pod- 
obnih psevdoznanstvenih teorijah, iz katerih je Diiniken naredil uspešno kariero. Leta 2003 odprti park so 
tri leta kasneje zaradi finančnih težav zaprli, od 2009 pa ga vsaj poleti redno odprejo za obiskovalce. 

H h "4 Mma. i " sd . " 
Eno najstarejših upodobitev 'vesoljcev' si je po 
mnenju privržencev takih teorij mogoče ogledati v 
italijanski alpski dolini Val Camonici. Tam deset 
tisoč let stare rezbarije ljudstva Camunni prikazu- 
jejo mnoge prizore iz njihovega življenja in med 
njimi je nekaj podob, ki so podobne sodobnim as- 
tronavtom v skafandru. 


Kaj pa vsi tisti dokazi, s katerimi že štiri desetletja 
maha Erich von Daniken in zaradi katerih so njegove 
knjige uspešnice po vsem svetu? Njegovih trditev se 
je leta 2004 v reviji Sceptic lotil Jason Colavito in 
ugotovil, da je Daniken veliko pokradel iz francoske 
okultistične knjige Le Matin des Magiciens. Ta pa je 
vsebino črpala iz kratkih zgodb kultnega ameriškega 
pisatelja H. P. Lovecrafta The Call of Cthulhu in At the 
Mountains of Madness. Gre torej za fikcijo, domišljijo? 
V tistem na začetku članka omenjenem intervjuju iz 
Playboya je Erich von Daniken na vrtajoča vprašanja 
tečnega novinarja izdahnil: "V nemščini rečemo, da 
lahko pisatelj, če ne piše čisto znanstvenega dela, 
uporabi nekaj 'dramaturgisch Effekte', dramaturških 
posebnih učinkov. In to sem storil." Ups, pa je šla kre- 
dibilnost po zlu. 


BRITJE STARODAVNIH 
ASTRONAVTOV 


Ockhamova britev, raziskovalno načelo, po katerem 
se najenostavnejša rešitev običajno izkaže za pravil- 
no, bi lahko teorijo starodavnih vesoljcev dolgo brila, 
na koncu pa od nje ne bi ostalo skoraj nič. Dokazi za- 
njo so pičli in slabo povezani, vse njene trditve pa lah- 
ko prava znanost ovrže mimogrede. A tako ostaja za 
marsikoga veliko bolj grozljiva možnost: da smo v 
brezmejni črnini vsemirja čisto sami, da ni ne teh ali 
onih bogov, ne 'vrtnarskih' vesoljcev in da le na nas 
sloni prihodnost življenja v vesolju. Ta odgovornost bi 
bila za človeštvo veliko breme in bi v velikem pre- 
obratu prav nas postavila v vlogo vesoljcev, ki 'opla- 
jajo' vsemirje. 

Če pa se slučajno jutri na nebu prikažejo veliki leteči 
krožniki in bodo morali znanstveniki z dolgimi nosovi 
priznati poraz teoretikom starodavnih astronavtov, bo 
to največja prelomnica v zgodovini človeštva in pred 
nami se bodo odprle nove dileme. Naj vesoljske brate 
sprejmemo z odprtimi rokami? So nam prišli pomagat 
in razkrit velike skrivnosti univerzuma ali pa so se po- 
mujali le zato, da nas pregazijo kot mravljice oziroma 
da se za nadaljevanje svoje vrste pozabavajo z našimi 
ženskami? In seveda se tedaj odpre ključno vprašanje, 
na katerega ne odgovori niti njihov morebitni prihod: 
če so oni ustvarili nas, kdo je ustvaril njih? 


PRIFLIKAVC 


Sneti se v petem delu K 
R. R. Martina znova zap! 

i zgrožen nad naslovom članka? Potem 
nikarte brati Plesa, niti prejšnjih štirih de- 
lov! V teh bukvah za odraslo publiko je še 
vse kaj hujšega od prostaških besed, s 
katerimi ne štedijo ne raja, ne velikaši. 
Saga o fantazijskem svetu, v katerem velika celina 
Zahodnje predstavlja srednjeveško Evropo z Anglijo 
in Francijo, obdajajo pa jo miniaturne inačice drugih 
držav in kontinentov - z Atlantido vred! -, je namreč 
brez milosti. 
Kot so lahko neberoči videli v prvi sezoni televizijske 
serije Igra prestolov, se je že začela tako. S smrtjo li- 
ka, ki bi bil zlahka stalni nosilec doga- 
janja, in nadnaravno nevar- 
nostjo za velikanskim zidom 
na severu. V naslednjih dveh 
delih, Spopadu kraljev in Vih- 
ri mečev, so prišli boji preten- 
dentov za izpraznjeni prestol, 
kjer ni manjkalo bodal v hrb- 
tih, epskih bitk in osebnih ter 
družinskih tragedij. Kot je ne- 
kdaj Rim gorel in senat razpra- 
vljal, je bilo Zahodnje v skrbeh 
za svoje miniaturne interese, 
gluho za naraščajočo pretnjo zi- 


na koncu pomakne naprej od Gostije ... in ne prinese 
ne poštenega razpleta, ne uničujočih zmajev. Figure 
so razpostavljene tako, da se lahko v naslednji knjigi, 
Winds of Winter, na katero naj ne bi več čakali prav 
dolgo in nas bo popeljala še dlje na sever, zgodi mar- 
sikaj. Zato gre za vmesni, razvijalno razlagalni del, ki 
se ne ubada toliko z Zahodnjim kot s suženjskimi de- 
želami onkraj morja, o katerih prej nismo dosti vedeli. 
Kljub temu bi koristilo pogumnejše urednikovanje, saj 
tudi ob drugem branju (angleški izvirnik sem obdelal v 
Jokerju 217) menim, da bi lahko par ducatov strani 
porezali. In kaka ostudnost manj ne bi škodila. Če bi 
hotel priročnik o inkvizitorskem mu- 
čenju, bi šel ponj v knjižnico. 


Proti soncu in 
zmajskim žrelom 


Nikakor pa mi vnovična čitnja ni bi- 
la mučna. Čeprav ni takih presene- 
čenj kot v začetnih delih, niti tako 
ubijalskih pasaž, kot je bila Rdeča 
poroka, povest teče lepo in zvečine 
vznemirljivo. Še več, v drugo sem 
začel ceniti subtilnejše vidike Mar- 


me in tistega, kar je v njej. Četr- — ss, A " tinovega pisateljevanja. Zlasti to, 
ta knjiga, Vranja gostija, se je še on. kako se njegovi liki razvijajo in ra- 
izdatneje spustila v temo in no- air po na eri stejo. Tako kot je bila prej pretre- 
rost, pri čemer pa ji je uspelo os- go eu Ee sljivo radikalna transformacija 


tati izven okvirov tolkienske fan- 

tastike. Vse epizode se namreč 

držijo precej realistične, mestoma 

historične vsebine, zabeljene z ravno toliko vznemirlji- 
ve akcije, veličastja in magije, da je zagotovljena širo- 
ka privlačnost. 

Tudi zato je Pesem uspešna, saj se zgolj v angleščini 
suče okrog 16 milijonov izvodov, pri nas pa so prve 
štiri knjige izšle v skupni nakladi 25.000 kosov. Veči- 
no so jih prodali, kar je za tukašnje razmere, ko knjige 
izhajajo v nakladah po dvesto do petsto kosov, bajno. 
Martinovi bralci pač spadajo med bolj požrtvovalne, 
kot je bilo videti po gneči okrog avtorja Georga R. R. 
Martina, ko je lani obiskal Slovenijo (Joker 216). 


Kam gredo cipe? 


Ples z zmaji je podaljšana druga polovica Vranje go- 
stije s tistimi liki, ki jih Martin še ni obglavil, plus par 
novimi. Daenerys se trudi obdržati mesto in brzdati 
rastoče predimenzionirane kuščarje, vsakogaršnji pri- 
ljubljeni midžet Tyrion beži iz Kraljevega pristanka, 
Jon Sneg pa skuša pri Zidu krmariti med potrebami 
Straže, divježev in kralja brez krone. Ti liki poleg še 
nekaterih drugih zavzamejo večino romana, ki se šele 


Jaimeja Lannisterja zaradi kruto- 

sti, ki se mu je bila pripetila, je tu 

zanimivo spremljati Tyriona, ki ne spomni kaj 

dosti na pametnjakoviča iz Pristanka, Aryo v novem 

poklicu, Jona Snega, ki mu ne diši politična funkcija, 

a dela enako kot oče, in Njuha, ubogega (iz)mučenca 

v Boltonovi ječi, ki celo bolje kot Cersei razodeva per- 
verzijo Martinovega temačnega univerzuma. 


Takole so izvalitev zmajev na koncu prvenca up- 
odobili tvorci nadaljevanke. Ne pričakuj pa, da so 
kuščarji v Plesu kaj več kot odljudni najstniki. 

dvornih spletk, krvavih 


/ š a RA 
ih herojev. V slovenščini so 
in žmohtne kot v izvirniku. 


Njuh je hkrati vstopna točka za pohvalo prevoda. Na- 
logo je zopet prevzel Boštjan 'Pižama' Gorenc, v Kek- 
čevi in Jokerjevi dimenziji StricBedanc, ki se mu kilo- 
metrina vse bolj pozna. Ples zmajev je najbolj ele- 
gantno in samozavestno preveden del serije, s spret- 
no izmišljenimi imeni ljudi, krajev in stvari ter modro 
vpleteno starokopitno slovenščino, ki knjigi daje še 
lepši zven kot ancientni izrazi originalu. Njuhove rime 
so prestavljene enostavno genialno! Humorni bradač 
glede svojega truda pravi: "Ples z zmaji je bil z dvema 
milijonoma in četrt znakov moj najobsežnejši preva- 
jalski projekt. Če bi bil to samostoječ roman, bi zanj 
bržda potreboval več kot sedem mesecev, a na srečo 
sem temelje in večino ogrodja Martinovega sveta za- 
količil v prejšnjih prevodih. Od novih imen sem obili- 
co časa posvetil Penny in Groatu, pritlikavcema, po- 
imenovanima po najmanj vrednih kovancih, ki sta na 
koncu postala Belička in Vinar. Drugod so se mi ime- 
na kar sama utrnila v glavi že med branjem. Recimo 
Sorrows, ki so postale Žalobe, saj mi je tisti b v zad- 
njem zlogu tako lepo turobno zašpilil zvočno podobo 
besede kraja obupa. Pri nekaterih imenih sem se mo- 
ral zaradi neobstoja dvopomenskosti v slovenščini 
odločati, da ohranim le eno semantično komponento 
izvirnika (na primer Brazen beasts, ki so postali Me- 
deninaste zveri), kar je vselej dvorezen meč, a na 
koncu je vseeno treba zarezati v besedilo. Ter upati, 
da ne bo Martin v kaki od poznejših knjig razodel eti- 
mologije vzdevka in ga obrnil v drugo smer. To je v 
Plesu storil s Garlom Devičnikom, za katerega se je 
izkazalo, da bi mu bolj prijal vzdevek Deva. Je pa ta- 
ko dolg zalogaj zahteven tudi zaradi lovljenja konsi- 
stence, saj se občasno zgodi, da pozabiš, da si kako 
obstransko zadevo že bil prevedel in kanček drugače. 
Zato avam urednico Barbaro, ki je skupaj z lektorico 
Tatjano picajzlasto prečesavala prevod in lovila mojo 
površnost. Sploh v zadnjem mesecu pred oddajo, ko 
nam je tako kot Martinu skakala kuzla v rit." 


L ae — 


Georgu Martinu podatek, da Ples izide 21. junija v 
trdi vezavi za 40 evrov, bržda ne pomeni dosti. Se 
ne sekiramo, Winds of Winter naj spiše! 

V VAŠEM ZEPU! 


Prenesite brezplačno aplikacijo za 
najdi.si zemljevid za iOS in Android. 


Aplikacija je dostopna v Google Play, Apple App 
Store ali s OR kodo. 


www.najdi.si 

Dobitniki diaboličnih nagrad so: 


Sašo Vidovič iz Ljubljane (D3), Miha Kotar iz Celja (D3), 
Tine Horvat iz Mengša (majica). Rešitev: nebesa 


SONYJEV KVIZNIK 


Sony spet časti špile, kar je ob njihovi 
cenovni postavki in nerazširjenosti var- 
nostnih kopij pozdrava vredno. Resda 
se življenjska doba playstationa 3 počasi 
nagiba v jesen in bistro oko zaznava sta- 


si z 


KEBE 


FABRIKA 


Izžrehana reševalca kražke, ki dobita lepi igrici: 
Gašper Razgoršek iz SI. Gradca (Burnout Paradise) in 
David Topalovič iz Fužin (Fight Night). 


gnacijo videza šilov. A v praksi tega ni 
čutiti. Srž igre ni v njeni lupini in play- 
station ima nemalo nadmočnih naslo- 
vov, še veliko pa jih je na letošnjem in 
prihodnjeletnem sporedu. Da se črne 
konzole ne splača kupiti, "ker je pred dur- 
mi naslednik", kot se govori po laičnih 
kuloarjih, je zato čisti nesmisel. Naprava 
je čudovit dodatek gospodinjstvu, ki ne 
zadovolji le skorjastega igričarja, mar- 
več družino in še žlahto na obisku. No, 
bodi zdaj dovolj marketinškega lepore- 
čenja. Tukaj imamo pet špilov za pees- 
trojko, med njimi Gran Turismo 5, Unc- 
harted 3 in Resistance 3, ki jih kanimo 
pokloniti prav toliko srečnim izžreban- 
cem. Le splošno razgledanost naj do- 
tičniki najprvo dokažejo. Naloga je kla- 
sična: izmozgaj odgovore na pitalice, 
odveslaj na joker.si, tam klikni na gla- 
sovnico in sledi še kar jasnim navodi- 
lom. Enkrat do petega julijevca. 


1. Sony je nanizal lepo številko bolj 
in manj poznanih blagovnih znamk. 
Katera od naštetih pa ni njihova? 
a) walkman 

b) memory stick 

c) trinitron 
č) ambilight 

2. Eden od naštetih likov ne sodi v 
Uneharted? 

a) Nathan Drake 

b) Madison Paige 

c) Victor Sullivan 

č) Zoran Lazarevič 

3. Serija Uncharted je načeloma to- 
zemska, a se vseeno spopademo s 
fantazijskimi bitji. S katerimi? 

a) s pametnimi policaji 

b) z gozdnimi škrati 
c) z jetiji 

d) s saskvači 

KALCIJ 


Geselj, ki izhaja iz kražkine slike, in solucijo 
zaguljenega kviznika napiši v glasovnico, ki 
je po novem na naši spletni strani joker.si. 


4. KE86 je legendarni vsedirkaški in 
drifterski avto, ki mu ljubkovalno pra- 
vijo 'hachi roku", kar japonsko pomeni 
8 6. Katera tovarna ga je izdelovala? 
a) Toyota 

b) Datsun 

c) Nissan 

) 


( 


5. Stereoskopija deluje na principu 
katerega pojava? 

a) kavitacije 

b) paralakse 

c) ovulacije 

č) hipotakse 


6. Kolikšen je obseg običajnega dvo- 
slojnega diska blu-ray? 

a) 50 gigabajtov 

b) dve pedi 

) slabih 38 centi 

) 


Cc 
č) 113 cm" brez luknje 

Marsovska apokalipsa 


Junija 1997 so dobro špilavsko mašino tvorili pentium 200, 32 
megabajtov pomnilnika, CD-ROM hitrosti 8x, soundblaster 
AWEG6G4, 17-palčen zaslon, grafična naveza voodooja 3D in plo- 
skovnega čipa, recimo Tsengovega ET6O000, ter modem 56 K. 
Najbolj igrani špili pa so bili Red Alert, Grand Prix 2, Diablo, Du- 
ke Nukem 3D in Guake. LordFebo to ve, ker je tako prečital v 
Jokerju 43. (Kamor si je pred petnajstimi leti zabeležil.) 


ar precej hardverski smo bili tistega 

meseca, ko ploski zasloni še niso bili v 

akciji in ko smo se na splet priključevali 

ob spremljavi legendarnega 'spectru- 

movskega' piskanja. Sneti je tedi poro- 
čal o praktičnem izkazu dodatnih procesorskih uka- 
zov MMX, Uroš je udejanjil šest strani o monitorjih 
(napisal je toliko, da v članku ni bilo ene same sli- 
ke), sam pa sem spisal nov prispevek v seriji nekam 
nesmiselnih člankov 'Fotr, posluš', v katerem sem 
pametoval o igričarskih konfiguracijah za različne 
globine žepov. Aja, skoraj bi pozabil na še en test: 
Guattro se je lotil pijač, primernih za ob računalnik. 
Najvišje se je seveda uvrstilo pivo, katerega pol litra 
v štacuni je stalo stotaka sitnih tolarjev. Staroslo- 
venski novci, to so bili. 


Uradno so tedaj najavili nove pustolovščine steroid- 
nega mamojebca s pripono Forever. Kako vizionar- 
sko od Broussarda, saj je skoraj toliko trajalo, da je 
po štirinajstih letih dejansko izšel. A v prvih izjavah so 
se 3DRealmovci pridušali, da jadrajo na krilih uspeha 
tretjega dela in da bo nadaljevanje s Guakovim po- 
gonom nared ob letu osorej. Mnogo prej kot bolj na- 
predni Prey, ki so ga razvijali pri taisti hiši in se ga je 
bilo nadejati leta 1999. No, ta je naposled izšel 2006. 
(Kaj George počne te dni. Igra Diabla 3!) 

Neizobraženi najstnik morda ne ve, ampak multi- 
player je pred petnajstimi leti že obstajal! Pri Jokerju 
smo se ga kar veliko šli, nosili mašine na kup ter se 
zajebavali s kabli, terminatorji in protokolom lPX. 
Smo se pa prav tako pričeli streljati, sabljati in zaleta- 
vati po spletu, čemur smo posvetili kar osem strani 


JOKERPLOV 


Joker mm 


X-Com: Apocalypse 


Pro Pinball: Time Shock 
Extreme — 


moka 7 a 


War, Gods K7 a 
Shadowš goriva ZN] 


Junij 1997 
Letnik bi 
Cena: 650 517 


233 MMX 
Interneta 


takratnega Jokerja. Kdo se spomni razporejanja šči- 
tov in laseriranja živih nasprotnikov v X-Wing vs. Tie 
Fighterju, partij dopisnega Panzer Generala, napetih 
vojn v Command 8 Conguerju, kamperjev v Guaku 
in menjavanja predmetov v izvirnem Diablu, pri kate- 
rem sta šla igralca na nasprotni strani potoka ter tam 
odložila svoj del plena?! 


€O Po Dukovem uspehu je izšlo precej iger z njegovim 
grafičnim srcem Build. Ena takih je bila rdeče cedeča 
streljačina Blood (85), katere bistvo je bilo najkrva- 
vejše ugonabljanje pošasti. Zanimivost: večina tisti- 
kratnih streljank, vključno z Bloodom, Doomom in 
Dukom, je uporabljala Wolfensteinov princip iskanja 
treh raznobarvnih ključev na vsaki stopnji. Le kaj bi 
rekli, če bi se tega poslužil Crysis 3? 


ČE Fliperji so bili njega dni samostojna zvrst in dolgo 
časa je med njimi kraljeval Pro Pinball založnika Em- 
pire. Kot smo zapisali, je bil kratkomalo popoln, tako 
v podobi in fiziki kot igralnosti. Njegova druga miza 
Timeshock (91) je prinesla še več pikslov in kroglic in 
piskanja. Takrat nam je to res dogajalo. 


naizust 1997 [e) e 


O x-C0OM: Apocalypse je bila tretja v seriji strateških 
pobijalk grdih nezemeljskih napadalcev. Za razliko 
od dvojke Terror from the Deep, ki je bila podobna 
enici, je Apokalipsa prizorišče s planeta prestavila v 
čudovito retrofuturistično mesto Mega Prime s kopico 
samosvojih frakcij. Izometrični moštveni boj je prvič 
spoznal realnočasovni način, a nas je večina še ved- 
no raje uporabila starega poteznega. 


Temple < diš Travis nt] ini STI V YoEsmemm Z NENEH zme 
ITET OM 
M a Ne, Iris J 
€ Pred poldrugim desetletjem je bilo daljše obdobje 
osipa klasičnih frpjk. Zato smo bili še toliko bolj ve- 
seli Realms of Arkania: Shadows over Riva (72), tret- 


nemškega sveta Das Sehwarze Auge. Je bila pa zade- 
va zaradi staromodnosti le za najbolj okorele igralce. 


€ wipeout 2097 (82): Snetež je še danes ljubitelj te 
serije futurističnih dirkaških iger, kjer s krilatim ZF- 
plovilom kot sneta sekira (besedna igra!) pičiš po 
hladnotehnoloških prizoriščih. 2097 je bil drugi del in 
njegova bistvena odlika je bila vpeljava orožij. Z nji- 
mi si tekmecem odžiral ščite, da so naposled eksplo- 
dirali. Grafični učinek 'guake disruptorja', s katerim 
si povzročil potresni val, je bil za tisto dobo epski. 


0133 
Stoli 0122340 


CO Extreme Assualt (86) ni bil zgolj odlična futuri- 
stična helikopterščina, marveč so nemški programer- 
ji iz skupine Blue Byte naredili tehnološko remek de- 
lo. Uspelo jim je sestaviti pogon, ki je brez 3D-po- 
speševalca prikazoval dobro in gladko visokorazloč- 
ljivo podobo. 


MENOKOŽČEVA ŠTORIJA 


arg je postal pod drevesom in napel nosni- 
ce, sivorjavo krzno so mu pegasto prekriva- 
le sence. Vzdih borovega vetra mu je prine- 
sel vonj po ljudeh, prevladujoč nad šibkejši- 
mi vonjavami, ki so pripovedovale o lisicah 
in zajcih, tjulnjih in jelenih, celo volkovih. Varg je vedel, 
da so tudi to človeške vonjave; smrad starih kož, mrtev 
in kisel, skorajda utopljen pod krepkejšimi vonji dima in 
krvi in trohnenja. Samo ljudje so drugim zverem odirali 
kožo ter nosili njihovo krzno in dlake. 
Volkovi se bojijo ljudi, vargi pa ne. Želodec sta mu stis- 
kala sovraštvo in lakota. Globoko je zarenčal, pozval 
svojega enookega brata, svojo drobno pretkano sestro. 
Ko je drvel med drevesi, sta mu člana njegovega tropa 
sledila tesno za petami. Tudi onadva sta zavohala isto. 
Med tekom je videl tudi skozi njune oči in uzrl sebe spre- 
daj. Dih tropa se je topel in bel kadil iz dolgih sivih čelju- 
sti. Med šapami jim je zamrznil led, trd kakor kamen, to- 
da lov se je začel, plen je bil pred njimi. 
Osamljen človek je bil krhka stvarca. Velik in močan, z 
dobrimi, ostrimi očmi, vendar topih ušes in gluh za vo- 
njave. Srnjad in vapitiji ter celo zajci so bili urnejši, med- 
vedje in vepri srditejši v boju. Toda možje v tropih so bi- 
li nevarni. Ko so se volkovi približali plenu, je varg za- 
slišal cviljenje mladiča, lomljenje skorje snega prejšnje 
noči pod okornimi človeškimi šapami, šklopotanje trdih 
kož in dolgih sivih krempljev, ki so jih nosili ljudje. 
Meči, je šepnil glas v njem, sulice. 
Drevesom so pognali ledeni zobje, ki so renčali z golih 
rjavih vej. Enooki je šinil skozi podrast, da je sneg pršel 
na vse strani. Druga člana tropa sta mu sledila. Navkre- 
ber po griču in na drugi strani navzdol po pobočju, do- 
kler se ni gozd pred njimi razprl in so ugledali ljudi. Ena 
je bila samica. V krzno zavita cula, ki jo je stiskala k se- 
bi, je bila njen mladič. Pustite jo za konec, je šepnil glas, 
samca sta nevarna. Rjovela sta drug na drugega, kakor 
počno ljudje, toda varg je zavohal njuno grozo. Eden je 
imel lesen zob, visok kakor on sam. Zalučal ga je, toda 
roka se mu je tresla in zob je zajadral previsoko. 
Nato je trop planil nadnje. 
Njegov enooki brat je zbil lučalca zoba na hrbet v snežni 
zamet in mu iztrgal goltanec, ko se je ta upiral. Sestra je 
smuknila za drugega samca in ga napadla izza hrbta. 
Tako sta samica in mladič ostala njemu. 
Tudi ona je imela zob, drobnega iz kosti, toda ko so se ji 
vargove čeljusti sklenile okoli noge, ga je izpustila. Ko je 
padla, je ovila obe roki okrog hrupnega mladiča. Pod 
kožuhi je bila samice sama kost in koža, toda seske je 
imela polne mleka. Najslajše meso je bilo na mladiču. 
Volk je prihranil najokusnejše dele za brata. Ko si je trop 
polnil želodce, se je zmrznjeni sneg vse naokrog kada- 
vrov obarval rožnato in rdeče. 
Lige proč, v kajži iz blata in protja z enim samim prosto- 
rom, slamnato streho, odprtino za dim ter podom iz zbi- 
te prsti, je Varamyr zadrgetal, zakašljal in si obliznil us- 
tnice. Oči je imel rdeče, ustnice razpokane, grlo hrapavo 
in presušeno, toda med ječanjem nabreklega trebuha, ki 
je terjal hrano, mu je usta napolnil okus po krvi in tolšči. 
Otrokovo meso, je pomislil in se spomnil Bunke. Člo- 
veško meso. Je potonil tako globoko, da bo cedil sline 
za človeškim mesom? Skorajda je slišal Haggona, kako 
renči nanj. "Ljudje smejo jesti meso zveri in zveri meso 
ljudi, toda človek, ki je meso človeka, je gnusoba." 
Gnusoba. To je bila vsekdar Haggonova najljubša bese- 


da. Gnusoba, gnusoba, gnusoba. Če si jedel 
človeško meso, si bil gnusoba, če si se kot volk 
paril z volkom, si bil gnusoba, toda največja 
gnusoba je bila zaseči telo drugega človeka. 
Haggon je bil šibak, bal se je lastne moči. Umrl 
je objokan in osamljen, ko sem mu iztrgal dru- 
go življenje. Varamyr je sam použil njegovo sr- 
ce. Naučil me je veliko in še več, in zadnje, kar 
sem se naučil pri njem, je bilo, kakšen okus 
ima človeško meso. 

Toda to je storil kot volk. Človeškega mesa ni 
nikdar jedel s človeškimi zobmi. Vendar svoje- 
mu tropu ni kanil odreči gostije. Volkovi so bili 
sestradani kakor on sam, mršavi in premraženi 
in lačni, plen pa ... dva moža in ženska, doje- 
nec, na begu pred porazom v smrt. Tako ali ta- 
ko bi bilo kmalu po njih, zaradi mraza ali stra- 
danja. Tako je bilo bolje, hitreje. Usmiljenje. 
"Usmiljenje," je dejal na glas. Grlo je imel vne- 
to, vendar mu je prijalo slišati človeški glas, če- 
tudi lastni. Zrak je dišal po plesnobi in vlagi, tla 
so bila mrzla in trda, njegov ogenj pa je oddajal 
več dima kakor vročine. Plamenom se je pri- 
bližal, kot si je le drznil, izmenično je pokašlje- 
val in drhtel, v boku, kjer se mu je odprla rana, 
pa ga je kljuvalo. Kri mu je prepojila bregeše do 
kolena in se strdila v trdo rjavo skorjo. 

Neža ga je opozorila, da se to zna zgoditi. "Ra- 
no sem ti zašila po svojih najboljših močeh," je 
rekla, "ampak moraš počivati, da se ti pozdra- 
vi, če ne, se ti bo meso spet odprlo." 

Neža je bila njegova poslednja družnica, su- 
ličarka, žilava kot stara korenina, bradavičasta, 
pordela zaradi mraza in zgubana. Preostali so ju 
zapustili med potjo. Drug za drugim so zaostali 
ali ju pustili za seboj, namenjeni v svoje stare 
vasi ali proti Mlečnici ali samotni smrti v gozdu. 
Varamyr ni vedel in ni mu bilo mar. Moral bi 
vzeti katerega od njih, ko sem imel priložnost. 
Enega od dvojčkov ali orjaka z brazgotinastim 
obrazom ali mladca z rdečimi lasmi. Vendar se 
je bal. Kdo od preostalih bi lahko ugotovil, kaj 
se dogaja. Potem bi se spravili nanj in ga ubili. 
Haggonove besede mu niso dale miru in pri- 
ložnost je splavala po vodi. 

Po bitki se jih je na tisoče prebijalo skozi gozd, 
lačnih, preplašenih, bežečih pred klanjem, ki se 
je spustilo nadnje ob Zidu. Nekateri so govorili, 
da se bodo vrnili na domove, ki so jih zapustili, 
drugi, da bodo ponovno naskočili vrata, toda 
večina je bila izgubljenih, brez ideje, kam iti in 
kaj storiti. Rešili so se pred vrani v črnih plaščih 
in vitezi v sivem jeklu, toda zdaj so jih zalezova- 
li še bolj neizprosni sovražniki. Vsak dan je ob 
stezah obležalo več trupel. Nekatere je po- 
končala lakota, nekatere mraz, nekatere bole- 
zni. Druge so ubili tisti, ki so bili njihovi soborci, 
ko so korakali na jug z Manceom Rayderjem, 
kraljem onkraj Zidu. 

Mance je padel, so si preživeli pripovedovali z 
glasom, polnim brezupa, Mance je zajet, Mance 
je mrtev. "Harma je mrtva, Mance je jetnik, dru- 
gi pa so jo podurhali in nas pustili," je trdila Ne- 
ža, ko mu je šivala rano. "Torumnd, Solzavec, 


Šestkožni, vsi korajžni plenilci. Kje so zdaj?" 

Ni me prepoznala, je tedaj ugotovil Varamyr, in zakaj bi 
me? Brez svojih zveri se ni zdel kot mogočen mož. Bil 
sem Varamyr Šestkožni, ki je lomil kruh z Manceom Ray- 
derjem. Ime Varamyr si je nadel sam, ko mu je bilo deset 
let. Ime, kakršno pritiče gospodu, ime za pesmi, mo- 
gočno ime, ki vzbuja strah. Toda pred vrani je pobegnil 
kakor preplašen zajec. Grozoviti gospod Varamyr je po- 
stal strahopetec, toda ni prenesel, da bi to izvedela, zato 
je suličarki dejal, da mu je ime Haggon. Zatem se je spra- 
ševal, zakaj mu je na usta od vseh imen, ki bi jih lahko iz- 
bral, prišlo prav to. Pojedel sem njegovo srce in spil nje- 
govo kri, pa me še vedno ne pusti pri miru. 

Nekega dne med begom je skozi gozd prigalopiral jezdec 
na mršavem belem konju, vpijoč, naj vsi krenejo proti 
Mlečnici, kjer Solzavec zbira bojevnike, ki bodo prečili 
Most lobanj in zavzeli Senčni stolp. Prenekateri so mu sle- 
dili; še več mu jih ni. Kasneje je mrk bojevnik v krznu in 
jantarju hodil od ognjišča do ognjišča in prepričeval 
preživele, naj odidejo proti severu in poiščejo zatočišče v 
dolini Thenncev. Zakaj je mislil, da bodo tam na varnem, 
čeprav so Thennci sami pobegnili od tam, Varamyr ni ni- 
kdar izvedel, toda sledile so mu stotine mož. Stotine dru- 
gih so odšle z gozdno coprnico, ki se ji je v videnju prika- 
zalo ladjevje, ki prihaja, da bo odpeljalo svobodnjake na 
jug. "Poiskati moramo morje," je vpila Krtova mamka in 
njeni sledilci so zavili na vzhod. 

Varamyr bi bil znabiti med njimi, če bi le bil bolj pri mo- 
čeh. Toda morje je bilo sivo in mrzlo in oddaljeno, in za- 
vedal se je, da poti do njega ne bi preživel. Devetkrat je 
bil mrtev in umiral je, tokrat ga čaka resnična smrt. Plašč 
iz veveričjega krzna, se je spomnil, zaštihal me je zaradi 
plašča iz veveričjega krzna. 

Njegova lastnica je bila mrtva, teme je imela raztreščeno 
v rdečo kašo, posuto s koščki kosti, toda njen plašč je bil 
topel in debel. Snežilo je in Varamyr je svoje plašče izgu- 
bil pri Zidu. Spalna krzna in volneno perilo, škornje iz 
ovčjega usnja in podložene rokavice, zalogo medice in 
nagrabljenega živeža, šope las žensk, s katerimi se j 
spečal, celo zlate narokvice, ki mu jih je podaril Mance, 
vse izgubljeno in zapuščeno. Zgorel sem in umrl ter nato 
bežal, na pol blazen od bolečine in groze. Ob spominu na 
to ga je še vedno preplavil sram, vendar ni bil sam. Tudi 
drugi so zbežali, stoteri, tisočeri. Bitka je bila izgubljena. 
Vitezi so prišli, neranljivi v svojem jeklu, ter pobijali vse, 
ki so ostali in se borili. Na izbiro si imel beg ali smrt. 
Vendar smrti ni bilo tako lahko uteči. Ko je Varamyr v 
gozdu naletel na mrtvo žensko, je pokleknil, da bi ji slekel 
plašč, in ni opazil dečka, dokler ta ni planil iz skrivališča 
ter mu zaril dolgega koščenega noža v bok in mu iztrgal 
plašča iz primeža prstov. "Njegova mama," mu je kasne- 
je dejala Neža, ko je deček pobegnil. "Plašč je bil od nje- 
gove mame, in ko je porajtal, da jo ropaš ..." 

"Mrtva je bila," je rekel Varamyr in se skremžil, ko mu je 
njena koščena igla prebodla meso. "Nekdo ji je raztreščil 
glavo. Neki vran." 

"Ni bil vran. Roževinarji. Videla sem." Poteg igle je zaprl 
ureznino v njegovem boku. "Divjaki, in kdo je ostal, da jih 
bo krotil?" Nihče. Če je Mance mrtev, so svobodnjaki po- 
gubljeni. Thennci, velikani in Roževinarji, jamarji z ošilje- 
nimi zobmi in možje z zahodne obale s koščenimi koči- 
jami ... tudi oni so bili pogubljeni. Celo vrani. Tega najbrž 
še niso vedeli, toda ti pezdeti v črnih plaščih bodo premi- 
nili z drugimi. Sovražnik je prihajal. 

V glavi mu je odmeval Haggonov raskavi glas. "Ducat 
smrti boš umrl, pob, in vsaka bo bolela ... toda ko pride 
tvoja resnična smrt, boš živel znova. Pravijo, da je drugo 
življenje preprostejše in slajše." 

Varamyr Šestkožni bo kaj kmalu izvedel, ali to drži. Re- 
snično smrt je okušal v dimu, ki je dražeče lebdel v zra- 
ku, občutil jo je v vročini pod prsti, ko je z dlanjo segel 
pod obleko in si otipal rano. Toda v njem je bil tudi hlad, 
globoko v njegovih kosteh. Tokrat ga bo pokončal mraz. 
Njegovo zadnjo smrt je zakrivil ogenj. Zgorel sem. V 
zmedi je najprej pomislil, da ga je kak lokostrelec z Zidu 
predrl z gorečo puščico ... toda ogenj je bil znotraj njega 
in ga je použival. Bolečina pa ... 

Varamyr je pred tem umrl že devetkrat. Nekoč zaradi za- 
maha sulice, nekoč zaradi medvedjih zob v goltancu, 
nekoč pa v luži krvi, ko je skotil mrtvorojenega mladiča. 
Prvo smrt je umrl pri komaj šestih letih, ko mu je oče- 
tova sekira raztreščila lobanjo. Niti to ni bilo tako muko- 
trpno kot ogenj v drobovju, ki mu je prasketal po krilih 
in ga použival. Ko mu je skušal uteči, je njegova groza 
razpihala plamene, da so goreli še bolj vroče. Ravnokar 
je še krožil visoko nad Zidom, z orljimi očmi sledil pre- 
mikom mož pod njim. Nato so mu plameni spremenili 
srce v počrnel ogorek ter poslali njegovega duha kriče 
nazaj v njegovo kožo. 

Tedaj je opazil, da je njegov ogenj dogorel. 

Ostala je zgolj sivo-črna gmota zoglenelega lesa, med 
pepelom pa je bilo nekaj komaj opazne žerjavice. Še se 
dimi, samo les potrebuje. Varamyr je od bolečine za- 
škrtal z zobmi in se odplazil h kupu nalomljenih vej, ki jih 
je Neža nabrala, preden se je odpravila na lov, ter vrgel 
nekaj palic na pepel. "Primi se," je zahripal. "Zagori." Pi- 
hal je v žerjavico in brez besed molil k brezimnim bogo- 
vom gozdov in gričev in planjav. 

Bogovi mu niso odgovorili. Čez nekaj časa se je tudi dim 
nehal dvigovati. V drobno kajžo se je plazil mraz. Vara- 
myr ni imel ne kremena ne netiva ne suhega dračja. Ne 
bo mu uspelo ponovno zakuriti ognja, samemu že ne. 
"Neža," je zaklical, glas je imel hripav in rezek od bole- 
čine. "Neža!" 

Brado je imela koničasto, nos potlačen in na licu mate- 
rino znamenje, iz katerega so rasle štiri kocine. Grdo 
obličje in neprijazno, vendar bi dal veliko, da bi ga uzrl 
na vratih kajže. Moral bi jo vzeti, preden je odšla. Koliko 
časa je že ni bilo? Dva dneva? Tri? Varamyr je bil nego- 
tov. V kajži je bilo temno, sam pa je lebdel med span- 
cem in budnostjo, nikdar povsem prepričan, ali je zunaj 
dan ali noč. "Počakaj," mu je bila rekla. "Vrnila se bom s 
hrano." Čakal je kot bedak, sanjal o Haggonu in Bunki, 
toda dnevi in noči so minevali, Neža pa se ni vrnila. Va- 
ramyr se je spraševal, ali se je izdal. Mu je mogoče z 
obraza razbrala misli, je v vročičnem snu kaj mrmral? 
Gnusoba, je zaslišal govoriti Haggona. Zdelo se je sko- 
raj, kot bi bil tu, prav v tem prostoru. "Samo grda su- 
ličarka je," mu je dejal Varamyr. "Jaz pa sem mogoč- 
než. Varamyr sem, varg, menokožec, ni pravično, da bi 
ona preživela, jaz pa umrl." Nihče mu ni odgovoril. Po- 
leg njega ni bilo nikogar. Neža je odšla. Odpovedala se 
mu je, tako kot vsi drugi. 

Odpovedala se mu je tudi lastna mati. Za Bunko je joka- 
la, za menoj pa ne. Tistega jutra, ko ga je oče potegnil iz 
postelje, da bi ga odvedel k Haggonu, ga ni niti pogleda- 
la. Ko ga je oče vlekel v gozd, je vreščal in se otepal, do- 
kler ga ta ni oklofutal in mu zabičal, naj bo tiho. "K svo- 
jim spadaš," je bilo vse, kar je dejal, ko ga je zalučal 
Haggonu pred noge. 

Ni se motil, je drhte pomislil Varamyr. Haggon me je 
naučil veliko in še več. Naučil me je, kako loviti in riba- 
riti, kako razkosati kadaver in odstraniti kosti iz ribe, ka- 
ko najti pot skozi gozd. In naučil me je, kaj pomeni biti 
varg, ter skrivnosti menokožcev, čeprav je bil moj dar 
močnejši od njegovega. 

Čez dolga leta je skušal poiskati očeta in mamo, da bi ji- 
ma povedal, da je njun Buča postal mogočni Varamyr 
Šestkožni, toda roditelja sta že umrla in zgorela. Odšla 

sta v drevesa in potoke, odšla v skale in zemljo. 
Odšla v prah in pepel. To je gozdna coprnica 
dejala njegovi materi tistega dne, ko je umrl 
Bunka. Buča ni želel biti gruda prsti. Deček je 
sanjaril o dnevu, ko bodo bardi prepevali o nje- 
govih dejanjih, čedna dekleta pa ga bodo polju- 
bljala. Ko bom odrasel, bom kralj onkraj Zidu, 
si je prisegel Buča. To mu ni uspelo, ampak 
skoraj bi mu. Varamyr Šestkožni je bilo ime, 
katerega so se možje bali. V bitke je jezdil na 
hrbtu trinajst čevljev visokega snežnega med- 
veda, v oblasti je imel tri volkove in senčno 
mačko ter je sedel na desnici Mancea Rayderja. 
Mance me je zvlekel semkaj. Ne bi ga smel po- 
slušati. Moral bi zdrsniti v svojo medvedko in ga 
raztrgati na kosce. 

Pred Manceom je bil Varamyr Šestkožni svoje- 
vrsten velikaš. Živel je sam v dvorani iz mahu in 
blata in obtesanih hlodov, ki je nekdaj pripada- 
la Haggonu, v spremstvu svojih zveri. Ducat 
vasi se mu je klanjalo z darovi kruha, soli in 
mošta ter mu ponujalo sadje iz svojih sadovnja- 
kov in zelenjavo s svojih vrtov. Meso si je pri- 
skrbel sam. Kadar koli si je poželel ženske, je 
poslal svojo senčno mačko, da jo je zalezovala, 
in vsaka, na katero je vrgel oko, mu je pohlev- 
no sledila v posteljo. Že res, da so nekatere ve- 
kale, a so kljub temu prišle. Varamyr jim je dal 
svoje seme, jim vzel šop las za spomin in jih od- 
slovil. Občasno se je prikazal kak vaški junak s 
sulico v roki, da bi pokončal zverca in rešil se- 
stro ali ljubico ali hčerko. Te je ubil, ženskam 
pa nikdar ni storil žalega. Nekatere je celo bla- 
goslovil z otroki. Aškrci. Drobne, slabotne st- 
varce kot Bunka, niti eden ni imel daru. 

V strahu je planil pokonci in se opotekel. Stisnil 
se je za bok, da bi zaustavil mezenje krvi iz ra- 
ne, odkrevsal k vratom, odmaknil oguljeno ko- 
žo in se soočil z zidom beline. Sneg. Nič čudne- 
ga, da je bilo znotraj tako temno in zadimljeno. 
Padajoči sneg je zakopal kajžo. 

Ko se je Varamyr uprl v sneg, se je ta razsul in 
popustil, še vedno mehak in moker. Noč zunaj 
je bila bela kot smrt; bledi prosojni oblaki so 
pohlevno poplesavali okoli srebrne lune, med- 
tem ko je tisoč zvezd mrzlo opazovalo. Videl je 
grbaste obrise drugih kajž, zakopanih pod snež- 
nimi zameti, in za njimi bledo senco vršaka v 
ledenem oklepu. Proti jugu in zahodu so se raz- 
prostirali griči, prostrana bela divjina, po kateri 
se ni premikalo nič, razen naletavanja snega. 
"Neža," je šibko zaklical Varamyr in se spra- 
ševal, kako daleč je šla. "Neža. Baba. Kje si?" 
V daljavi je zatulil volk. 

Varamyrja je spreletela mrščavica. To tuljenje 
je poznal tako dobro, kot je Buča nekoč poznal 
materin glas. Enooki. Bil je najstarejši od nje- 
govih treh, največji, najsrditejši. Zalezovalec je 
bil bolj slok, urnejši, mlajši, Pretkanka bolj pre- 
metena, toda oba sta se bala Enookega. Stari 
volk je bil neustrašen, nepopustljiv, krvoločen. 
Varamyr je v agoniji orlove smrti izgubil nadzor 
nad svojima drugima zverema. Njegova senčna 
mačka je oddivjala v gozd, medvedka pa se je s 
kremplji spravila na ljudi okrog sebe in raztrga- 
la štiri može, preden jo je podrla sulica. Če bi ji 
Varamyr prišel v doseg, bi ga pokončala. Med- 
vedka ga je sovražila, besnela je vsakič, ko si je 
nadel njeno kožo ali se ji povzpel na hrbet. 
Njegovi volkovi pa ... 

Moji bratje. Mnogo mrzlih noči je spal s svojimi 
volkovi, z njihovimi telesi nagrmadenimi okrog 
sebe, da se je ogrel. Ko bom umrl, se bodo po- 
gostili z mojim mesom in pustili samo kosti, da 
bodo pozdravile odjugo. Misel je bila nenavad- 


no pomirjujoča. Njegovi volkovi so med klatenjem pogo- 
sto nabirali hrano tudi zanj; zdelo se je primerno, da jih bo 
na koncu nahranil. Svoje drugo življenje bi prav zlahka 
začel s trganjem gorkega mrtvega mesa lastnega trupla. 
Od vseh zveri se je bilo najlaže povezati s psi; živeli so ta- 
ko blizu ljudi, da so bili skoraj človeški. Zdrsniti v pasjo 
kožo je bilo, kot bi si nadel star škorenj, ki si mu z rabo 
omehčal usnje. Kot je bil škorenj oblikovan, da sprejme 
nogo, je bil pes oblikovan, da sprejme ovratnico, celo 
ovratnico, ki je človeško oko ni moglo videti. Volkovi so 
bili trši zalogaj. Z volkom si se lahko spoprijateljil, ga strl, 
toda nihče ga ni mogel resnično ukrotiti. "Volkove in žen- 
ske se poroča za vse življenje," je pogosto pravil Haggon. 
Lovec je poudarjal, da je druge zveri najbolje pustiti pri 
miru. Mačke so nadute in okrutne, vselej pripravljene, da 
se spravijo nate. Vapitiji in srnjad so plen; če predolgo no- 
si njihovo kožo, celo najpogumnejši mož postane straho- 
petec. Medvedi, vepri, jazbeci, podlasice ... Haggon jih ni 
odobraval. "Nekaterih kož si nikdar ne želiš nadeti, pob. 
Ne bo ti všeč, kar boš postal." Če mu je bilo verjeti, so bi- 
le najhujše ptice. "Ljudem ni bilo namenjeno, da bi zapu- 
stili zemljo. Preživi preveč časa med oblaki in nikdar več 
se ne boš želel spustiti nazaj." 

Vendar vsi menokožci niso bili istega mnenja. Ko je Buča 
štel deset let, ga je Haggon odpeljal na shod. V zbrani 
družbi so bili najštevilčnejši vargi, volčji bratje, toda de- 
ček je spoznal še druge, nenavadnejše in zanimivejše. 
Borrog je bil tako močno podoben svojemu vepru, da so 
mu manjkali samo čekani, Orell je imel svojega orla, 
Trnovka svojo senčno mačko, kozja žena Grisella ... 
Vendar nihče od njih ni bil močan kakor Varamyr Šest- 
kožni, niti Haggon s kot kamen trdimi dlanmi ne. Lovec je 
umrl objokan, ko mu je Varamyr odvzel Sivokožca in ga 
izgnal iz njega, da bi si zver prilastil zase. Zate ne bo dru- 
gega življenja, starec. Tedaj je nosil ime Varys Trokožni. 
Sivokožec je bil četrti, toda stari volk je bil šibak in sko- 
rajda brezzob ter je Haggonu kmalu sledil v smrt. 
Varamyr je lahko vzel vsako zver, ki jo je hotel, jo uklonil 
svoji volji, napravil njeno meso za svoje. Psa ali volka, 
medveda ali jazbeca ... 

Neža, je pomislil. 

Haggon bi temu dejal gnusoba, najtemačnejši greh od 
vseh, ampak Haggon je bil mrtev, požrt in zažgan. Tudi 
Mance bi ga preklel, ampak Mance je bil ubit ali v ujet- 
ništvu. Nihče ne bo nikdar izvedel. Jaz bom suličarka 
Neža, Varamyr Šestkožni pa bo mrtev. Domneval je, da 
bo njegov dar preminil skupaj s telesom. Izgubil bo svoje 
volkove in preostanek svojih dni preživel kot koščeno, 
bradavičasto babše ... vendar bo živel. Če se bo vrnila. Če 
bom še imel dovolj moči, da jo vzamem. 

Varamyra je preplavila omotica. Znašel se je na kolenih, z 
dlanmi, zakopanimi v snežni zamet. Nagrebel je prgišče 
snega in si z njim napolnil usta, ga mel skozi brado in po 
razpokanih ustnicah, sesal vlago. Voda je bila tako mrzla, 
da se je komaj pripravil do tega, da jo pogoltne, in znova 
se je zavedel, kako vroč je. 

Zaradi snežnice je bil samo še bolj lačen. Njegov želodec 
je hlepel po hrani, ne vodi. Nehalo je snežiti, toda veter se 
je krepil in polnil zrak s kristali, mu bril v obraz, ko se je 
prebijal skozi zamete, rana na boku se mu je odpirala in 
zapirala. Sapa se mu je spreminjala v natrgan bel oblak. 
Ko je prispel do vršaka, je našel vejo ravno pravšnje 
dolžine za berglo. Z vso težo se je oprl nanjo in se opote- 


kaj pozabili ... žakelj jabolk, kos suhega mesa, kar koli, 
kar bi mu pomagalo preživeti do Nežine vrnitve. 

Bil je že skoraj pri njej, ko se je opirača pod njegovo težo 
zlomila in mu je spodneslo noge. 

Varamyr ni vedel, koliko časa je razkrečen ležal in rdečil 
sneg s krvjo. 


George R. R. Martin 


Odlomek je iz knjige Ples z zmaji, pete v nizu Pesem ledu 
in ognja. 

Do konca leta 2012 popust BEER 

iv2g O Prenos aplikacije 


080 64 64 


www.t-2.net 


"Akcija velja za nove naročnike T-2 ob naročil 
Več informacij o ponudbi in'splošni 


Tehnologije prihodnosti danes. 


b12 s hkratno vezavo naročniškega razmerja za 24 mesecev. 
Bo dostopni na www.t-2.net ter na številki 080 64 64. 


samsung GALAXY S III 
zasnovan za ljudi 


BO Kraj lize Sonjo AL: OM LAN 


samsung 


GALAXY Sl] 


Paketi Povezani in Izbira 
NAJNAJ 23 Premium 


1€ 


Z havdihom narave 


usb peščeno modra 


2  marmorno bela 


Doživite nepričakovano, 
izkusite nadnaravno. 


WWW.MOBITEL.SI 


S 
be va 
a iYa 
o PRA 
KE ae 
DRA Ra f ek 
Mai, x ka") 32 
ve N Ze SJ 


SLA 


m. et a Š 
; . 
s | ; < 
va na 
a ." s 
4 h i 
1 k o 
ME a 
Yavai 
x. ava 
h , 
» Mia 
5 a . ; 
GRO s Vi 
kt 1 
KRI - 
Av RAJ 10 " xv ZAD 
Ve Še A 
' V h 
4 
49? 
. 
iu va 
u 
J s 
4% 
- 
| x 
mij 
4 
-. 
i 
€ RA 
—- 
s. 
kadi 
" 
Da) 
KAN 
k . 


» 
m 


